
«ΈπΙ τη προβατικη κολνμβηθρα 
άνθρωπος κατεκειτο εν ασθένεια* 
καί ιδών σε. Κύριε , εβόα * 

*!Ανθρωπον ονκ εχω, ΐνα, 

όταν ταραχθη τδ ύδωρ , βάλη με εν αντω * 

εν ω δε πορεύομαι , 

άλλος προλαμβάνει με , καί λαμβάνει την ϊασιν , 
βγώ §€ άσ0€νών κατάκειμαι . 

Καί σπλαγχνισθεις ό Σωτηρ , 

λέγει προς αυτόν · 

Αά σέ άνθρωπος γεγονα, 

διά σε σάρκα περιβεβλημαι, 

καί λέγεις, άνθρωπον ονκ εχω;...» 

(Άπό τήν υμνολογία της Κυρία- 
• - 

*“ κής του παραλύτου τό έσπέρας) 



Άφιεροϋται 

εις όσους μέ ενθυμούνται 
εις τάς προσευχάς των 
διά νά μέ βοηθή ό Θεός 
νά κηρύττω τόν λόγον του 
προφορικώς καί γραπτώς 
καί νά τύχω σωτηρίας. 



ΠΡΟΛΟΓΟΣ 


Ειμεθα άνθρωποι τιμημένοι μέ λογική, μέ σννείδησι 
τής ύπάρξεώς μας, μέ ηθική σννείδησι, μέ συναίσθημα, 
μέ ιδέες, μέ νοήματα, μέ πόθους, μέ έφέσεις, μέ έλεύθέ¬ 
ρη βούλησι, μέ πολλά ανώτερα προσόντα. Υπάρχουν έκα- 
τομμύρια είδη ζώων, και άπό όλα αυτά διαφέρουμε. Κα¬ 
νένα ζφο δέν ξέρει ότι υπάρχει, δέν διανοείται, δέν δη¬ 
μιουργεί έπιστήμη και πολιτισμό, δέν έχει έννοια ηθικής, 
ιδέα πνευματικού κόσμου και πόθο αίωνιότητος. Ειμεθα 
πρόσωπα, δέν ειμεθα ζφα. «~Ανθρωπος εν τιμή ών», λέ¬ 
γει ή Γραφή (Ψαλμ. μη 13,21). "Ανθρωπος μέ τιμή, μέ 
άξια. «Μέγα άνθρωπος», λέγει έπίσης ή Γραφή (Παροιμ. 
κ 6). Μεγάλο πράγμα ό άνθρωπος. *Εχει δέ αξία και εΐνε 
μεγάλο πράγμα ό άνθρωπος, διότι δημιουργήθηκε «κατ’ 
εικόνα και καθ’ όμοίωσιν» τού Θεού (Γεν. α 26), εΐνε 
μικρός θεός. Ή Γραφή πάλι λέγει το μεγαλύτερο λόγο γιά 
μάς τούς άνθρώπους: «θεοί έστε και υιοί Ύψίστου πάν- 
τες» (Ψάλμ. πα 6). Ή Γραφή εΐνε αξιόπιστη, διότι εΐνε 
θεόπνευστη. Πολλές δέ άποδείξεις άποδεικνύουν τη θεο¬ 
πνευστία τής Γραφής, όπως έκτος άλλων οι προφητείες, 
πού περιέχονται σ’ αυτή, και τά σημεία - θαύματα, πού 
γίνονται διά τής πίστεως σ’ όσα διδάσκονται άπ’ αυτή. 
Ό άνεκδιήγητος Αρχιεπίσκοπος τής Αυστραλίας, πού κή¬ 
ρυξε, ότι ό άνθρωπος εΐνε ζφο, πίθηκος, και ή 'Αγία 
Γραφή εΐνε ένα μεγάλο παραμύθι, δέν κατάλαβε και δέν 
αίσθάνθηκε την άλήθεια και τη δύναμι τής Αγίας Γραφής 
λόγφ υπερηφάνειας και πωρώσεως καρδίας. 

Ό άνθρωπος εΐνε ή κορωνις τής δημιουργίας. Άλλ’ 
έκανε κακή χρήσι τής έλευθερίας του, άσέβησε στο Δη¬ 
μιουργό του, άμάρτησε , έξέπεσε, έξαχρειώθηκε και κα¬ 
τάντησε άξιοθρήνητος. Λόγφ μάλιστα τής διαφθοράς και 
καταπτώσεώς του έφθασε και στό σημείο νά ύποτιμήση 

ή καί ν 9 άρνηθή ό ίδιος την ευγένεια τής φύσεώς τον. 
Λεν έφθασε μόνο στο σημείο να ζή ώς κτήνος, άλλα και 
στο σημείο να ύποστηρίζη, δτι κατάγεται άπό τά κτήνη! 
Για τούς ταλαιπώρονς μάλιστα δούλους διατυπώθηκε ή θε¬ 
ωρία, δτι εΐνε γ€$, πράγματα! 

Ό θεός σπλαγχνίσθηκε τον άνθρωπο, και γιά νά τον 
τίμηση έκ νέου και νά τον έπαναφέρη στο άρχαΐο άξίωμα 
έγινεν ό ίδιος άνθρωπος καί θυσιάστηκε γιά τον άνθρωπο. 
Ό Ιησούς Χριστός εΐνε ό ένανθρωπήσας θεός. Το ήμέ¬ 
τερο βιβλίο «Ιησούς Γιαχβέ» άναφέρεται στον Ιησού ώς 
Γιαβχέ, ώς θεό δηλαδή. Το παρόν βιβλίο «Ό "Ανθρωπος» 
άναφέρεται στον Ιησού ώς άνθρωπο. 'Ο Ιησούς Χριστός, 
άντιθέτως προς τις άντιλήψεις παλαιοτέρων και νεωτέρων 
αιρετικών, εΐνε ό τέλειος άνθρωπος καί όντολογικώς καί 
ήθικώς. Καί ή θρησκεία, πού ίδρυσε, ό χριστιανισμός, 
εΐνε ό άληθινός άνθρωπισμός. Το παρόν βιβλίο βοηθεΐ 
στήν έκτίμησι τής άξίας τού δντος «άνθρωπος» διά τής 
γνώσεως τού Ιησού Χριστού, ό όποιος εΐνε ό τέλειος καί 
ιδεώδης "Ανθρωπος, καί διά τής γνώσεως τού έργου, το 
όποιον ό Ιησούς Χριστός έκανε γιά τή σωτηρία καί τη 
δόξα τού άνθρώπου. 

'Ωρισμένα χωρία τής Γραφής καί συναφή νοήματα έπα- 
ναλαμβάνονται στο βιβλίο, διότι αυτά τά χωρία εξετά¬ 
ζονται άπό διάφορες πλευρές καί σε διάφορες συνάφειες. 
Αύτός άλλωστε ό 9 Απόστολος λέγει: «Τά αυτά γράφειν 
ύμϊν έμοί μεν ούκ οκνηρόν, ύμΐν δε άσφαλές» (Φίλιπ. γ' 
1). Με την έπανάληψι τά νοήματα εντυπώνονται καλλί¬ 
τερα καί έμπεδώνονται στις ψυχές. 

Σήμερα οι άνθρωποι, άντί νά διαβάζουν, προτιμούν νά 
άκούουν (ραδιόφωνο)- άντί νά άκούουν, προτιμούν νά βλέ¬ 
πουν (τηλεόρασι)- καί άντί νά βλέπουν, προτιμούν νά τρώ¬ 
γουν... 9 Αλλ 9 ύπάρχουν καί ολίγοι φίλοι των βιβλίων. Καί 
γι 9 αυτούς τούς όλίγους κοπιάζουμε καί γράφουμε, καί σ 9 
αύτούς έλπίζουμε, δτι το παρόν βιβλίο θά προσφέρη ένα , 
έστω, λιθαράκι γιά πνευματική οικοδομή. 

Κάντζα 9 Αττικής 
Πάσχα 1994 

Νικόλαος Ίω. Σωτηρόπουλος 

Η ΑΝΘΡΩΠΙΝΗ ΦΥΣΙ ΤΟΥ ΧΡΙΣΤΟΥ 


Όταν οί πιστοί όμιλοΰν για τό εύλογημένο 
πρόσωπο τοΰ Αρχηγού τής Πίστεώς μας, τοΰ 
Κυρίου Ίησοΰ Χριστού, συνήθως τονίζουν τήν 
θεότητα του. Διότι ή θεότης είνε ή άνώτερη ιρύσι 
τοΰ Χριστού και αύτή πρώτον και κυρίως άρνοΰνται 
και καταπολεμούν οί άπιστοι καί οί άντιτριαδΐτες 
αιρετικοί. 

Εμείς στο παρόν βιβλίο θά τονίσωμε τήν άνθρωπί- 
νη φύσι τοΰ Χριστού. Καί ή ανθρώπινη φύσι τοΰ 
Χριστού έγινεν άντικείμένον άρνήσεως. Αρχαίοι 
αιρετικοί, οί Δοκήτες, άρνήθηκαν τήν ένανθρώπησι 
τοΰ Λόγου καί υποστήριξαν, ότι ό Χριστός ήταν 
άνθρωπος «κατά δόχησιν», φαινομενικώς δηλαδή, 
όχι πραγματικώς. Άλλοι αιρετικοί, οί Μονοφυσΐτες, 
ισχυρίστηκαν, ότι κατά τήν ένωσι των δύο φύσεων, 
τής θείας καί τής άνθρωπίνης, ή θεία φύσι άπορρό- 
φησε τήν ανθρώπινη καί έτσι στο Χριστό έμεινε 
μία μόνο φύσι, ή θεία. Άλλα καί στήν έποχή 
μας άλλοι αιρετικοί, οί αύτοκαλούμενοι Μάρτυρες 
τοΰ Ιεχωβά, έκτος τής θεότητος, έν μέρει άρνοΰνται 
καί τήν άνθρωπίνη φύσι τοΰ Χριστού. Λέγουμε 
έν μέρει γιά δύο λόγους. Πρώτον μέν, διότι στό 
Χριστό ώς άνθρωπο, καθώς καί σέ κάθε άνθρωπο. 

δέν παραδέχονταν δύο συστατικά, σώμα καί ψυχή, 
άλλα ένα μόνο, τό σώμα. Ή ψυχή κατ’ αύτούς 
είνε άνύπαρκτη. Δεύτερον δε, διότι διδάσκουν, 
ότι ό Χριστός πέθανε σωματικώς, άλλ’ άναστήθηκε 
πνευματικώς, ώς άγγελος. Τό σώμα δηλαδή τοΰ 
Ιησού δέν άναστήθηκε, άλλά κατ’ αύτούς διαλύθηκε 
καί έξαφανίστηκε. Καί συνεπώς άπό τήν άνάστασι 
καί έπειτα ό Χριστός δέν είνε άνθρωπος, άλλ’ 
άγγελος. Καί κατά τήν Δευτέρα Παρουσία δέν 
έρχεται ώς άνθρωπος, άλλ’ ώς άγγελος. Έτσι οί 
Μάρτυρες τοΰ Ιεχωβά είνε άντίχριστοι, όχι μόνο 
διότι άρνοΰνται τήν θεότητα τοΰ Αρχηγού τοΰ 
Χριστιανισμού, άλλά διότι άρνοΰνται καί τήν άνθρω- 
πότητα αύτοΰ, τήν άνθρωπίνη δηλαδή φύσι του. 
Εμείς όμως θά τονίσωμε τήν άνθρωπίνη φύσι 
τοΰ θεανδρικοΰ προσώπου τοΰ Χριστού όχι τόσον 
έξ αιτίας τών άρχαίων καί τών συγχρόνων αιρετικών, 
πού προσβάλλουν αύτή τή φύσι, όσο για άλλους 
λόγους καί κυρίως δύο. Πρώτον μέν διότι ό Χριστός, 
για νά μάς σώση, έπρεπε νά γίνη άνθρωπος. Καί 
δεύτερον διότι ό Χριστός ώς άνθρωπος είνε τό 
τέλειο πρότυπό μας. 

Έπί τή βάσει τής Π. Διαθήκης 

Πρώτον διαπραγματευόμεθα τήν άνθρωπίνη φύσι 
τοΰ Χριστοΰ έπί τή βάσει ώρισμένων χωρίων τής 
Παλαιάς Διαθήκης. 

Κατά τό νθ' κεφάλαιο τοΰ Ήσαΐα ό θεός άπό 
τόν ούρανό παρίσταται νά κοιτάζη έδώ κάτω στή 
γή, γιά νά ίδή, άν ύπάρχη άνθρωπος, αν ύπάρχη 

μεσίτης, για νά βοηθήση καί σώση τό λαό. Καί 
άπόρησε καί δυσαρεστήθηκε ό θεός, διότι δεν 
ύπήρχε άνθρωπος, δεν ύπήρχε μεσίτης, για νά βο¬ 
ηθήση για τη σωτηρία τοϋ λαοϋ. Κανείς άληθινός 
άνθρωπος, όλοι διεφθαρμένοι καί έξαχρειωμένοι. 
Καί γι’ αύτό ό ίδιος ό Θεός φόρεσε την πνευματική 
του πανοπλία, για νά κατεβή στή γη γιά νά σώση 
τούς άνθρώπους. «Και δ Λυτρωτής θά έλθη εις 
τήν Σιών», φωνάζει ό προφήτης (στίχ. 20 κατά 
τό Εβραϊκό). Ή Σιών, πρωτεύουσα τού Ιουδαϊκού 
Έθνους, συνεκδοχικώς σημαίνει τή χώρα τού Ιου¬ 
δαϊκού Έθνους, όπου πραγματικώς ήλθεν ό Χριστός. 
Έν 'Ρωμ. ια' 26 ό Παύλος, στήν προφητεία τού 
Ήσαΐα άναφερόμενος, λέγει: «’Ήξει έχ Σιών ό 
ρυόμενος», «θά έλθη άπό τή Σιών ό Λυτρωτής». 
Ό Χριστός προήλθεν άπό τή Σιών, συνεκδοχικώς 
τή χώρα τού Ιουδαϊκού Έθνους, άφοΰ αύτή ή 
χώρα έγινεν ή γενέτειρά του, ή έπίγεια πατρίδα του. 

Αύτή ή κατάβασι καί συγκατάβασι τού θεού, 
τήν όποια βλέπει ό Ήσαΐας, έχει τήν έννοιαν, 
ότι, έπειδή στή γη δεν ύπήρχεν άνθρωπος καί 
μεσίτης γιά τή σωτηρία των άνθρώπων, ό ίδιος 
ό θεός έγινεν άνθρωπος καί μεσίτης! 

Ό Χριστός είνε πραγματικώς άνθρωπος, διότι 
είνε σπέρμα Αβραάμ, τουτέστιν άπόγονος 
τού Αβραάμ. Ό θεός είπε προς τον πατριάρχη: 
«Ένευλογηθήσονται έν τφ σπέρματί σου πάντα τα 
έθνη τής γής» (Γεν. κβ' 18). Ό λόγος είνε σαφώς 
μεσσιακός. Με τόν λόγο τούτο ό θεός προείπε, 
ότι κάποιος άπόγονος τού Αβραάμ θά γινόταν 
αιτία νά εύλογηθοΰν όλα τά έθνη τής γής. Ό 

λόγος ήταν προφητεία για τό Χριστό καί τήν 
παγκοσμιότητα τού Χριστιανισμού. Και έμεΐς, οί 
όποιοι ζοΰμε μετά Χριστόν, ζοΰμε τήν έκπλήρωσι 
τής προφητείας. Οί εύλογίες του Χρίστου με τη 
διάδοσι τοΰ Χριστιανισμού μεταδόθηκαν σέ όλα 
τά έθνη. Παντού, σ’ όλη τη γη, ύπάρχουν χριστιανοί, 
χριστιανικές ιδέες καί εύεργετικές έπιδράσεις τοΰ 
Χριστιανισμού αμέσως ή έμμέσως. 

Ό Χριστός είνε άνθρωπος, διότι είνε καρπός 
κοιλίας τοΰ προφητάνακτος Δαβίδ. Κατά τον 
Ψαλμό ρλα', στίχ. 11, « Ώμοσε Κύριος τώ Δαβίδ 
αλήθειαν καί ού μή Αθετήσει αυτήν έχ καρπού 
τής κοιλίας σου θήσομαι έπί τού θρόνου σου». Ό 
Χριστός είνε «υιός Δαβίδ», ό τρισένδοξος άπόγονος 
τοΰ ένδοξου Δαβίδ. 

Ό Χριστός είνε άνθρωπος, διότι έχει μητέρα. 
Ό «άμήτωρ» ώς Υιός στον ούρανό, στη γη άπέκτησε 
μητέρα. Στον Ψαλμό κα', τον συγκινητικώτερο 
μεσσιακό Ψαλμό, άπευθυνόμενος προς τον θεό 
ό Μεσσίας λέγει: «Συ εϊ ό έκσπάσας με έκ γαστρός, 
ή έλπίς μου άπό μαστών τής μητρός μου · έπί σέ 
έπερρίφην έκ μήτρας, έχ κοιλίας μητρός μου Θεός 
μου εϊ συ» (στίχ. 10-11). Άπό τόν λόγο τοΰτο 
τοΰ Μεσαίου άξίζει ιδιαίτερη προσοχή ή τελευταία 
πρότασί του, «έκ κοιλίας μητρός μου Θεός μου εϊ 
σύ». Ό Χριστός έχει προΟπαρξι. Υπήρχε δηλαδή 
καί προτοΰ συλληφθή στήν κοιλία τής μητέρας 
του καί γεννηθή άπ’ αυτή. Αλλά κατά τήν προΟπαρξι 
του ό Χριστός δεν είχε τόν θεό θεό του. Άν 
κατά τήν προΟπαρξι του ήταν άγγελος, όπως ισχυρί¬ 
ζονται οί Χιλιασταί, θά είχε τόν θεό θεό του 

και προτού συλληφθή στήν κοιλία τής μητέρας 
του, άφ’ δτου θά είχε δημιουργηθή ώς άγγελος, 
καί θά έλεγεν, «άφ’ δτου έγενόμην ώς άγγελος 
Θεός μου εί σύ». Αλλά τώρα λέγει, «έκ κοιλίας 
μητρός μου Θεός μου εΐ σύ», διότι προηγουμένως, 
προτού δηλαδή συλληφθή στήν κοιλία τής μητέρας 
του, δεν ήταν άγγελος, ώστε νά έχη τον θεό 
θεό του, άλλ’ ήταν ό ίδιος θεός, δλη ή θεία 
ουσία. Ό Χριστός έχει θεό «έκ κοιλίας μητρός», 
δχι προηγουμένως, διότι με τή σύλληψί του στήν 
κοιλία τής γυναίκας έγινεν άνθρωπος και άπό 
τότε έξαρτάται άπό τον Θεό ώς άνθρωπος. 

Ό Χριστός είνε άνθρωπος, διότι έγινε π α ι δ ί ο ν . 
Σάν τετελεσμένο γεγονός βλέποντας τή γέννησί 
του ό προφήτης Ήσαΐας σκιρτά καί άναφωνεΐ: 
«Παιδίον έγεννήθη ήμΐν, υιός και έδόθη ήμϊν, ου 
ή αρχή έγενήθη έπί τού ώμου αυτού, καί καλείται 
τό όνομα αύτού μεγάλης βουλής άγγελος Εξάγγε¬ 
λος), θαυμαστός σύμβουλος, Θεός ισχυρός, έξουσια- 
στής, αρχών ειρήνης, πατήρ τοΰ μέλλοντος αίώνος» 
(Ήσ. θ' 6). Τούτο τό παιδί περιγράφεται ώς θαυμα¬ 
στό, ύπερθαύμαστο, μοναδικό, διότι είνε θεός, 
«Θεός ισχυρός», δχι μικροθεός, όπως ό άγγελος 
καί ό άνθρωπος. Άλλ’ άφοΰ είνε παιδί, πάντως 
είνε άνθρωπος. Ό προ αιώνων θεός έγινε παιδίον 
νέον, άνθρωπος. 

Ό Χριστός είνε άνθρωπος, διότι έχει άδελ- 
φ ο ύ ς. Στον περίφημο κα' μεσσιακό Ψαλμό άπευθυ- 
νόμενος πρός τόν θεό ό Μεσσίας λέγει: «Διηγήσο- 
μαι τό όνομά σου τοϊς άδελφοΐς μου, έν μέσω 
έκκλησίας υμνήσω σε» (στίχ. 23). θά διακηρύξω 


13 



τό όνομά σου στούς αδελφούς μου, έν μέσφ 
θρησκευτικής συνάξεως θά σε ύμνήσω. 'Ο Χριστός 
μας ονομάζει άδελφούς του, άκριβώς διότι έγινεν 
άνθρωπος, διότι και ήμεΐς και έκεΐνος προερχόμεθα 
όλοι άπό τον Άδάμ. "Αν δεν γινόταν άνθρωπος, 
δεν θά μάς ώνόμαζεν άδελφούς. Ό θεός δεν έχει 
άδελφούς. Αλλά και οΐ άγγελοι δέν μάς όνομάζουν 
άδελφούς, άλλά συνδούλους (Άποκ. ιθ' 10). 

Ό Χριστός είνε άνθρωπος, διότι έχει σάρκα 
καί ψυχή. Απευθυνόμενος προς τον θεό στόν 
Ψαλμό ιε', στίχ. 9-10, ό Μεσσίας λέγει: «’Έτι 
8έ καί ή σάρξ μου κατασκηνώσει επ’ έλπίδι, δτι 
ούκ έγκαταλείφεις την φυχήν μου εις αδην, ούδέ 
δώσεις τον όσιόν σου ίδεΐν διαφθοράν». Ακόμη 
δε καί ή σάρκα μου, λέγει έδώ ό Μεσσίας, θά 
κατοικήση στόν τάφο μέ έλπίδα, τήν έλπίδα τής 
άναστάσεως. Διότι δέν θά έγκαταλείψης τήν ψυχή 
μου στόν ςίδη, ούτε θά έπιτρέψης στόν άγιό σου 
νά γνωρίση φθορά και άποσύνθεσι κατά τήν σάρκα. 
Παράδοξο χωρίο! Διότι όλα τά νεκρά σώματα 
φθείρονται και άποσυντίθενται, ένφ στο χωρίο 
τούτο ένα σώμα περιγράφεται ώς άφθαρτο, και 
μάλιστα περιγράφεται έτσι όχι έκ των ύστέρων, 
άλλ’ έκ των προτέρων, πράγμα άδιανόητο φυσικώς 
και άνθρωπίνως. Ή Γραφή περιέχει τέτοια πράγμα¬ 
τα, διότι όντως είνε θεόπνευστη. Πού είνε οί 
ψευδό - Μάρτυρες τού Ιεχωβά, οί όποιοι λέγουν, 
ότι τό σώμα τού Χριστού δέν άναστήθηκε, άλλά 
διαλύθηκε καί έξαφανίστηκε; Πώς έπίσης λέγουν, 
ότι ό Χριστός καί κάθε άνθρωπος δέν έχει ψυχή; 
Κοιμισμένοι διαβάζουν τή Γραφή; Μέ τό περιοδικό 

τους «Ξύπνα» μας καλούν νά ξυπνήσωμε. Αύτοί 
να ξυπνήσουν και ν’ άνοίξουν τα μάτια τους καί 
νά προσέχουν καλά τις λέξεις και τά νοήματα 
τής Βίβλου. 

Ό Χριστός είνε άνθρωπος, διότι έπαθε, άπέ- 
θ α ν ε και έ τ ά φ η . «"Ωρυξαν χεΐράς μου καί πόδας», 
λέγει ό Μεσσίας για τή σταύρωσί του στον Ψαλμό 
κα', στίχ. 17. «Καί εις χοΰν θανάτου κατήγαγές 
με», λέγει έπίσης για τον θάνατο καί τήν ταφή 
του στον αύτό Ψαλμό, στίχ. 16. Και στο περίφημο 
έπίσης νγ' κεφάλαιο τού Ήσαΐα γράφεται για τον 
Μεσσία: «Άνθρωπος έν πληγή ών και είδώς φέρειν 
μαλαχίαν». «Ούτος τάς αμαρτίας ημών φέρει καί 
περί ημών δδυνάται». «Αίρεται άπό τής γής ή ζωή 
αύτοϋ, άπό τών ανομιών τού λαοϋ μου ήχθη εις 
θάνατον». «Καί δώσω τούς πονηρούς αντί τής ταφής 
αύτοϋ καί τούς πλουσίους άντί τού θανάτου αύτοϋ» 
(στίχ. 3, 4, 8, 9). Καί ό συμπαθέστατος Ιωνάς 
με τό πάθημά του, τήν καταβρόχθισί του δηλαδή 
άπό τό κήτος καί τήν τριήμερη παραμονή του 
στήν κοιλία τού κήτους, συμβόλιζε τό πάθος τού 
Χριστού, τον θάνατο δηλαδή και τήν τριήμερη 
ταφή του. Ό Χριστός είνε «παθητός», διότι είνε 
άνθρωπος. Ώς θεός είνε άπαθής. 

* * * 

Άνθρωπος ό Χριστός, όπως έμεΐς, άλλα με μια 
διαφορά, ήθικής φύσεως διαφορά. Όλοι έμείς 
εϊμεθα άμαρτωλοί, ένφ ό Χριστός είνε άναμάρτητος, 
ό μόνος άναμάρτητος άπ’ όλους τούς άνθρώπους. 

Λόγφ τής άπόλυτης άναμαρτησίας καί άγιότητός 

του ό Χριστός δέν εΐνε άπλώς άνθρωπος, όπως 
είνε καθένας άπό μας, άλλ’ εΐνε ό κατ’ έξοχήν 
άνθρωπος, ό τέλειος και μοναδικός άνθρωπος, ό 
Άνθρωπος, ένάρθρως καί μέ άλφα κεφαλαίο. 

Έπϊ τή βάσει τής Κ. Διαθήκης 

Για την άνθρωπίνη φύσι τοΰ Χριστού προηγουμέ¬ 
νως άναφέραμε και σχολιάσαμε ώρισμένα χωρία 
τής Παλαιάς Διαθήκης. Για τό αυτό θέμα τώρα 
θ’ άναφέρωμε και θά σχολιάσωμε ώρισμένα χωρία 
τής Καινής Διαθήκης. 

Ό Χριστός είνε άνθρωπος, αληθινός, πραγματικός 
άνθρωπος, διότι συνελήφθη στήν κοιλία 
γυναικός, κυοφορήθηκε καί, όταν 
συμπληρώθηκε ό ώρισμένος χρόνος, 
γεννήθηκε. «Ιδού συλλήφη έν γαστρί καί τέξη 
υιόν», είπεν ό πρωτοστάτης άγγελος προς τήν 
εύλογημένη μεταξύ των γυναικών, τήν παρθένο 
Μαρία (Λουκ. α' 31). « Έγένετο δέ έν τω είναι 
αύτούς έχει έπλήσθησαν αί ήμέραι τού τεκεΐν αυτήν 
καί έτεκε τον υιόν αυτής», λέγει ό εύαγγελιστής 
Λουκάς (β' 6). Οί γυναίκες γεννούν άνθρώπους. 
Τό «γεννητός γυναικός» ( Ιώβ ιε' 14, κε' 4, Ματθ. 
ια' 11) είνε ισοδύναμο προς τό «άνθρωπος». Καί 
ό Ιησούς ώς «γεννητός γυναικός» είνε άνθρωπος, 
όπως άνθρωπος είνε καί ή μητέρα του, άπό τά 
αίματα τής όποιας σχηματίσθηκε τό πανάχραντο 
σώμα του μέ τή δύναμι τοΰ Αγίου Πνεύματος. 

* * * 

Ό Χριστός είνε άνθρωπος, διότι έχει γονείς. 
«Καί έπορεύοντο οί γονείς αύτοϋ κατ’ έτος εις Ιερουσα¬ 
λήμ τή εορτή τού πάσχα», λέγει ό εύαγγελιστής 
(Λουκ. β' 41). Ό Χριστός έχει μητέρα, «έξ ής 
έγεννήθη» (Ματθ. α' 16), καί πατέρα (Λουκ. β' 
48), κατά νόμον καί θετόν πατέρα, όχι φυσικόν, 
άφοΰ στη γη είνε «άπάτωρ», όπως στον ούρανό 
είνε «άμήτωρ» κατά τον τύπο τοΰ Μελχισεδέκ 
(Έβρ. ζ' 3). Είνε δέ ό Ιωσήφ κατά νόμον πατέρας 
τοΰ Χρίστου, διότι κατά νόμον είνε «ό άνήρ» 
τής Μαρίας τής μητέρας του (Ματθ. α' 16), ή 
δέ μητέρα του είνε «ή γυνή» τοΰ Ιωσήφ (Ματθ. 
α' 20), έπειδή ή μνηστεία κατά τον Ίσραηλιτικό 
νόμο ούσιαστικώς ήταν ισοδύναμη προς τον γάμο. 
Γιά τούς γονείς του προφητικώς όμιλε! ό ίδιος 
ό Χριστός στο Παροιμ. δ' 3. Βλέπε τό χωρίο 
τούτο κατά τούς Ο' καί κατά τό Εβραϊκό, κατά 
τό όποιο ό Χριστός είνε «μονογενής» στή μητέρα 
του, καί άρα ή Παναγία δέν ειχεν άλλα τέκνα, 
όπως ισχυρίζονται οί Προτεστάντες καί οί ψευδό 
- Μάρτυρες τοΰ Ιεχωβά. Άλλ’ άφοΰ ό Χριστός 
έχει γονείς άνθρώπους, είνε καί αύτός άνθρωπος. 

* * * 

Ό Χριστός είνε άνθρωπος, διότι έχει γενεαλο¬ 
γία, γενεαλογικό δένδρο, προγόνους. Κυριώτεροι 
δέ πρόγονοί του είνε δύο, ό πατριάρχης Αβραάμ, 
ή ρίζα τοΰ Εβραϊκού Έθνους, καί ό βασιλεύς 
Δαβίδ. «Βίβλος γενέσεως Ιησού Χριστού, υιού Δαβίδ, 
υιού Αβραάμ», γράφει στήν άρχή τοΰ Εύαγγελίου 
του ό Ματθαίος. Βιβλίο, δηλαδή, τής ιστορίας 


2 Ό “Ανθρωπος 

τοΰ Ίησοΰ Χριστού, άπογόνου τού Δαβίδ, άπογόνου 
τού Αβραάμ. Ό «άγενεαλόγητος» ώς Θεός (Έβρ. 
ζ' 3), ώς άνθρωπος γενεαλογεΐται. Έχει μάλιστα 
δύο γενεαλογίες. Ή πρώτη, κατά τον Ματθαίο 
(α' 2-16), περιλαμβάνει τούς φυσικούς προγόνους 
τοΰ Χριστού, καί ή δεύτερη, κατά τον Λουκά (γ' 
23-38), περιλαμβάνει τούς νομικούς προγόνους του 
έξ αιτίας λεβιρατικοΰ γάμου. Τον νομικό χαρακτήρα 
τής δεύτερης γενεαλογίας ό Λουκάς δηλώνει με 
τή φράσι «ώς ένομίζετο» (γ' 23). Γράφοντας ό 
εύαγγελιστής, «Καί αυτός ήν ό Ίησοϋς ώσεί έτών 
τριάκοντα άρχόμενος, ών, ώς ένομίζετο, υιός Ιωσήφ, 
τοΰ Ήλί κ.λπ.» (Λουκ. γ' 23), εννοεί: Αύτός δέ 
ό Ιησούς ήταν μέχρι τριάκοντα έτών, στήν άρχή 
τοΰ τριακοστοΰ έτους, και ήταν, κατά τό νόμο, 
υιός τοΰ Ιωσήφ, ό όποιος ήταν τοΰ Ήλί κ.λπ. 
"Αν ό Χριστός δεν ήταν άνθρωπος, ή γενεαλόγησί 
του δεν θά είχε νόημα. 

* * * 

Ό Χριστός είνε άνθρωπος, διότι, όπως ό εύαγγελι- 
στής γράφει για τον Ίησοΰ, «τό πα ιδίον ηϋ ξα- 
ν ε καί έκραταιοϋτο πνεύματι» (Λουκ. 
β' 40). Ό αύτός εύαγγελιστής τον αύτό λόγο 
γράφει καί για τον άνθρωπο Ιωάννη, τόν πρόδρομο 
τοΰ Χριστοΰ (α' 80). Επίσης γράφει: «Καί Ίησοϋς 
προέκοπτε σ ο φ ίμ καί ήλικίμ» (β' 52). 
Τέτοια λόγια άρμόζουν στο Χριστό σαν άνθρωπο. 

* * * 

Ο Χριστός είνε άνθρωπος, διότι σάν παιδί 

άπειλήθηκε νά φονευθη άπ’ τον Ηρώδη και 
έφυγε στην Αίγυπτο. Επίσης, όταν μεγάλω¬ 
σε, πολλές φορές άπειλήθηκε νά φονευθη άπ 
τούς Ιουδαίους και έφευγε και κρυβόταν, 
διότι άκόμη δεν έπρεπε νά φονευθη. Ό άγγελος 
είπε στον Ιωσήφ: «Έγερθείς παράλαβε το παιδίον 
καί την μητέρα αυτού καί φεύγε εις Αίγυπτον ... 
Μέλλει γάρ Ηρώδης ζητεΐν το παιδίον τού άπολέσαι 
αυτό. Ό δέ έγερθείς παρέλαβε το παιδίον καί την 
μητέρα αυτού νυκτός καί άνεχώρησεν εις Αίγυπτον» 
(Ματθ. β' 13-14). «Ήραν ουν λίθους, ινα βάλωσιν 
επ' αύτόν Ιησούς δέ έκρυβη, καί έξήλθεν έκ τού 
ιερού διελθών διά μέσου αυτών, καί παρήγεν ούτως» 
(Ίωάν. η' 59). "Αν ό Χριστός δεν ήταν άνθρωπος, 
άλλ’ άπλώς πνεύμα ή φάντασμα, δεν θά κινδύνευε 
νά φονευθη και δεν θά έφευγε και δεν θά κρυβόταν. 

* * * 

Ό Χριστός εΐνε άνθρωπος, διότι «έγένετο ύ π ό 
νόμον» (Γαλ. δ' 4) και έκπλήρωσε όλες τις 
διατάξεις τοΰ νόμου, όπως π.χ. τή διάταξι 
για την περιτομή: «Καί ότε έπλήσθησαν ήμέ- 
ραι οκτώ τον περιτεμεΐν τό παιδίον, καί έκλήθη 
το όνομα αύτοϋ Ιησούς» (Λουκ. β' 21). Ό Μωσαϊκός 
νόμος ήταν γιά ανθρώπους· δέν ήταν για άλλα 
όντα ή φαντάσματα. Και ή περιτομή ήταν γιά 
άρσενικούς άνθρώπους. Πώς ό Χριστός θά ύποβαλ- 
λόταν στις διάφορες έντολές αύτοΰ τοΰ νόμου, 
αν δέν ήταν πραγματικός άνθρωπος; Και πώς θά 
γινόταν ή περιτομή, άν δέν είχε πραγματικό σώμα; 

* * * 

Ό Χριστός είνε άνθρωπος, διότι έχει έπίγεια 
πατρίδα καί οικία, Αδελφούς, Αδελφές 
καί συγγενείς Ανθρώπους. Οί κΑτοικοι 
τής Ναζαρέτ έλεγαν γι’ αύτόν: «Ούχ ούτός έστιν 
ό τέχτων, ό υιός τής Μαρίας, αδελφός 8έ Ιακώβ 
και Ίωσή καί Ιούδα καί Σίμωνος; Καί οϋκ εέσιν 
αί άδελφαί αύτοϋ ώδε προς ημάς;». Ό ίδιος δέ 
ό Ιησούς έλεγεν: «Ούχ έστι προφήτης άτιμος, 
εί μη έν τή πατρίδι αύτοϋ καί έν τοϊς συγγενέσι 
καί έν τή οικία αύτοϋ» (ΜΑρκ. στ' 3-4). Ό Χριστός 
είχε τή Ναζαρέτ πατρίδα του και τήν οικία τού 
Ιωσήφ οικία του ώς άνθρωπος. Επίσης ώς άνθρωπος 
είχεν Αδελφούς καί Αδελφές τΑ παιδιΑ τού κατΑ 
νόμον πατέρα του Ιωσήφ Από τήν πρώτη γυναίκα 
του καί τού Αδελφού του Κλωπά, διότι καί οί 
έξάδελφοι τότε ώνομΑζονταν Αδελφοί. Καί πΑλιν 
ώς άνθρωπος είχε συγγενείς Ανθρώπους, όπως 
έχουμε καί έμεΐς. 


* * * 

Ό Χριστός είνε άνθρωπος, διότι είνε Ισραη¬ 
λίτης ή Ιουδαίος. Άναφέροντας ό Παύλος 
τούς μεγάλους τίτλους τιμής των Ισραηλιτών, 
τελευταία ώς τόν μεγαλύτερο, ώς τον ύψιστο 
τίτλο τιμής, Αναφέρει, ότι Απ’ αύτούς «τό κατά 
σάρκα», ώς άνθρωπος δηλαδή, προέρχεται ό Χρι¬ 
στός, ό όποιος είνε ό θεός των όλων ό δοξασμένος 
στούς αιώνες. «Οϊτινές είσιν Ίσραηλΐται», λέγει 
ό Απόστολος, «ών ή υιοθεσία καί ή δόξα καί 
αί διαθήχαι καί ή νομοθεσία καί ή λατρεία καί 
αί έπαγγελίαι, ών οί πατέρες, καί εξ ών ό Χριστός 

τό κατά σάρκα, ό ών έπί πάντων Θεός εύλογητός 
εις τούς αιώνας» ('Ρωμ. θ' 4-5). Πρβλ. τό παράδοξο 
χωρίο Ψαλμ. ξζ' 27, «Έν έκκλησίαις εύλογεΐτε 
τον Θεόν, Κύριον εκ πηγών Ισραήλ». Τό χωρίο 
είνε παράδοξο, διότι δεν λέγει, ότι ό Ισραήλ 
προέρχεται άπό τις πηγές του Κυρίου και Θεοΰ, 
άλλά λέγει τό άντίστροφο, ότι ό Κύριος καί Θεός 
προέρχεται άπό τις πηγές του Ισραήλ! Μέ άλλα 
λόγια τό χωρίο λέγει, ότι ό Γιαχβέ θεός είνε 
Ισραηλίτης, πράγμα πού ισχύει γιά τό θεό ώς 
άνθρωπο. Στό Ίωάν. δ' 22 ό Ιησούς άπευθυνόμενος 
στή Σαμαρείτιδα όμιλεΐ ώς Ιουδαίος: «Υμείς (οί 
Σαμαρεΐται) προσκυνεϊτε ό ούκ οϊδατε, ημείς (οί 
Ιουδαίοι) προσκυνοϋμεν δ οϊδαμεν ότι ή σωτηρία 
έκ τών Ιουδαίων έστίν». Οί πληθυντικοί τού Ιησού 
στήν έδώ φράσι, «ημείς προσκυνοϋμεν ό οϊδαμεν», 
είνε άνάλογοι μέ άλλους πληθυντικούς τού Ιησού, 
π.χ. στή φράσι τού Ίωάν. γ' 11, «δ οϊδαμεν λαλοϋμεν 
και ό έωράκαμεν μαρτυροϋμεν», όπου ό Ιησούς όμιλεΐ 
κατά πληθυντικό, διότι μαζί μέ τον έαυτό του 
έννοεΐ καί τό "Αγιο Πνεύμα (στίχ. 34), καί στή 
φράσι τού Ίωάν. ιζ' 22, «καθώς ημείς εν έσμεν», 
όπου ό Ιησούς όμιλεΐ κατά πληθυντικό, διότι 
μαζί μέ τον έαυτό του έννοεΐ καί τόν θεό Πατέρα. 
Ώς θεός ό Ιησούς στις δύο τελευταίες φράσεις 
συντάσσει τόν έαυτό του μέ τά άλλα πρόσωπα 
τής Θεότητος, καί ώς άνθρωπος στήν πρώτη φράσι 
(«ημείς προσκυνοϋμεν ό οϊδαμεν», Ίωάν. δ' 22) 
συντάσσει τόν έαυτό του μέ τούς άλλους άνθρώπους 
τού Ιουδαϊκού Έθνους. Ό Χριστός μάλιστα είνε 
Ιουδαίος καί μέ τή στενή έννοια τής λέξεως, 
διότι κατάγεται άπό τή φυλή τού Ιούδα. «Πρόδηλον 

γάρ ότι έξ Ιούδα άνατέταλκεν ό Κύριος ημών, εις 
ην φυλήν ούδέν κερί ίερωσύνης Μωυσής έλάλησεν» 
(Έβρ. ζ' 14). Τό χωρίο τοΰτο, όπως καί πολλά 
άλλα χωρία, δεικνύει τις δύο φύσεις τού Χριστού. 
Ό Χριστός είνε «ό Κύριος ημών», τουτέστιν ό 
θεός, καί άνέτειλεν άπό τή φυλή τού Ιούδα ώς 
άνθρωπος, άρα είνε θεάνθρωπος. 


* * * 


Ό Χριστός είνε άνθρωπος, διότι προέρχεται 
άπό τον Άδάμ, τόν πρώτον άνθρωπο. «Ό 
τε άγιάζων καί οί άγιαζόμενοι έξ ένός πάντες· 
δι’ ήν αιτίαν ούκ έπαισχύνεται αδελφούς αυτούς 
καλεΐν, λέγων άπαγγελώ τό όνομά σου τοΐς άδελ- 
φοΐς μου, έν μέσω εκκλησίας υμνήσω σε' καί πάλιν 
εγώ έσομαι πεποιθώς επ' αύτφ’ καί πάλιν ιδού 
εγώ καί τα παιδία α μοι 'έδωκεν ό Θεός» (Έβρ. 
β' 11-13). Στο χωρίο τοΰτο ό Απόστολος με άπλά 
λόγια λέγει: Και ό άγιάζων Χριστός καί οί άγιαζόμε- 
νοι πιστοί προέρχονται όλοι άπό ένα, άπό τόν 
αύτό, τόν Άδάμ δηλαδή. Με άλλα λόγια, όπως 
έμεΐς, έτσι καί ό Χριστός είνε τέκνο τού Άδάμ, 
άνθρωπος. Γι’ αύτή τήν αιτία, ότι δηλαδή καί ό 
Χριστός είνε άνθρωπος, δέν έντρέπεται, άλλά κατα¬ 
δέχεται νά μάς όνομάζη άδελφούς (ένφ οί άγγελοι 
δέν μάς έχουν άδελφούς, στίχ. 16-17). Γι’ αύτήν 
έπίσης τήν αίτια ό Χριστός δέν έντρέπεται, άλλά 
καταδέχεται νά παρουσιάζεται ώς ύποδεέστερος 
τού θεού, άφοΰ λέγει, ότι θά έχη τήν πεποίθησί 
του στό θεό, καί ότι τά παιδιά, δηλαδή τούς 
πιστούς, έδωσε σ αύτόν ό θεός. Άν ό Χριστός 

δεν γινόταν άνθρωπος, δέν θά μάς ώνόμαζεν άδελ- 
φούς (άφοΰ ούτε οί άγγελοι μάς όνομάζουν άδελ- 
φούς, άλλά συνδούλους, Άποκ. ιθ 10, κβ 9). Ο 
Χριστός μάς έχει άδελφούς ώς συνανθρώπους του. 
"Αν έπίσης ό Χριστός δέν γινόταν άνθρωπος, δέν 
θά παρουσιαζόταν ώς ύποδεέστερος τού Θεού καί 
έξηρτημένος άπό τον Θεό. ’Άρα κατά την προΰπαρξί 
του και τήν άνώτερη φύσι του ό Χριστός δέν 
εϊνε κατώτερος άπό τόν Θεό, άλλ ίσος προς 
αύτόν, Θεός άληθινός, όπως ό Πατέρας του. Τώρα 
όμως ό Χριστός μάς ονομάζει άδελφούς και παρου¬ 
σιάζεται ώς κατώτερος άπό τόν Θεό και έξηρτημένος 
άπ’ αυτόν, διότι έγινεν άνθρωπος και δέν έντρέπεται, 
άλλά καταδέχεται νά όμιλη άπό τήν κατώτερη 
θέσι, τή θέσι τής άνθρωπίνης φύσεώς του. Και 
τώρα δηλαδή, πού ό Χριστός εινε άνθρωπος, άν 
ώμιλοΰσε άπό τήν άνώτερη θέσι του, τή θέσι 
τής θεότητός του, δέν θά μάς ώνόμαζεν άδελφούς 
καί δέν θά παρουσιαζόταν ώς κατώτερος άπό τόν 
Θεό. Τό χωρίο τούτο τής προς Εβραίους Επιστολής 
είνε σπουδαιότατο - περιφανέστατα άποδεικνύει τις 
δύο φύσεις τού Χριστού, ότι δηλαδή ό Αρχηγός 
τής Πίστεώς μας είνε Θεάνθρωπος, οί δε ταπεινές 
έκφράσεις γιά τό πρόσωπό του άναφέρονται στην 
άνθρωπίνη φύσι του. Καί συνεπώς καμμία ταπεινή 
έκφρασι γιά τό Χριστό δέν πρέπει νά μάς σκανδα- 
λίζη. Όλα τα χωρία, όσα παρουσιάζουν τό Χριστό 
κατώτερον άπό τό Θεό, άναφέρονται στο Χριστό 
ώς άνθρωπο. Ώς άνθρωπος δέ ό Χριστός έγινε 
κατώτερος όχι μόνον άπό τό θεό, άλλά καί άπό 
τούς άγγέλους (Έβρ. β' 7, 9). 

Ό Χριστός είνε άνθρωπος, διότι είνε ό δεύτε¬ 
ρος Άδάμ. «Έγένετο ό πρώτος άνθρωπος Άδάμ 
εις φυχήν ζώσαν ό έσχατος Άδάμ εις πνεύμα 
ζωοποιούν». «Ό πρώτος άνθρωπος έκ γης χοϊκός, 
ό δεύτερος άνθρωπος ό Κύριος έξ ουρανού» (Α 
Κορ. ιε' 45, 47). Ό Χριστός ονομάζεται Άδάμ, 
διότι είνε και αύτός άνθρωπος. Επίσης ονομάζεται 
Άδάμ, διότι είνε καί αύτός γενάρχης, άρχηγός 
νέας γενεάς άνθρώπων, «πατήρ τού μέλλοντος αίώ- 
νος» κατά την προφητεία τού Ήσαΐα (θ' 6), δημιουρ¬ 
γός τού νέου κόσμου, τού χριστιανικού. Ό Χριστός 
είνε ό δεύτερος καί τελευταίος Άδάμ, άνώτερος 
τού πρώτου, ό πνευματικός άνθρωπος καί γενάρχης 
πνευματικής άνθρωπότητος. Ό Χριστός είνε «ό 
Κύριος έξ ουρανού », ό ούράνιος Θεός, καί «ό δεύτερος 
άνθρωπος», ό δεύτερος Άδάμ, μέ μιά λέξι Θεάνθρω¬ 
πος. 


* * * 

Ό Χριστός είνε άνθρωπος, διότι είνε υιός 
άνθρώπου. Την ονομασία «υιός Ανθρώπου» χρη¬ 
σιμοποιεί γιά τον έαυτό του ό ίδιος ό Χριστός, 
μία δέ φορά καί ό Στέφανος (Πράξ. ζ' 56). «Ό 
υιός τού άνθρώπου», είπε γιά τον έαυτό του ό 
Χριστός, «ούκ έχει πού την κεφαλήν κλίνη» (Ματθ. 
η' 20). Καί, «Αμήν άμήν λέγω ύμϊν, άπ’ άρτι 
όφεσθε τον ουρανόν άνεοργότα καί τούς Αγγέλους 
τού Θεού άναβαίνοντας καί καταβαίνοντας έπί τον 
υιόν τού άνθρώπου» (Ίωάν. α' 52). Ό Χριστός 
είνε «Υιός Θεού» καί «υιός άνθρώπου» . Ή πρώτη 

ονομασία, «Υιός Θεού», άναφέρεται στην άνώτερη 
φύσι του Χριστού, ή δεύτερη, «νιος άνθρωπον », 
στην κατώτερη. Και όπως τό «Υιός Θεού» σημαίνει 
τη θεότητα τού Ιησού, άφοΰ τό γέννημα είνε 
τής αύτής φύσεως μέ τον γεννήτορα, έτσι και τό 
«νιος ανθρώπου» σημαίνει τήν άνθρωπότητα αύτού, 
τήν άνθρωπίνη δηλαδή φύσι του. Μέ άλλα λόγια, 
όπως τό «Υιός Θεού» σημαίνει, ότι ό Χριστός 
είνε Θεός, όπως ό Πατέρας του, έτσι και τό 
«νιος άνθρώπον » σημαίνει, ότι ό Χριστός είνε 
άνθρωπος. Ό Θεός γεννά Θεό, και ό άνθρωπος 
γεννά άνθρωπο. Ό άνθρωπος Παναγία γέννησε 
τον άνθρωπο Χριστό. Ό Χριστός είνε υιός άνθρώ- 
που, ένός άνθρώπου, ένός γονέως, τής Παρθένου 
Μαρίας. Όπωσδήποτε τό «νιος άνθρώπον» είνε 
ισοδύναμο προς τό «άνθρωπος», όπως π.χ. δεικνύει 
τό Ίεζ. β' 1 και ό συνωνυμικός παραλληλισμός 
των δύο τούτων όρων στον Ψαλμό η', στίχ. 5: 
«Τί εστιν άνθρωπος, ότι μιμντ\σχΎ\ αυτού; ή νιος 
άνθρώπον, ότι έπισχέπτϊ) αυτόν;». "Ας σημειωθή 
μάλιστα, ότι ό Ψαλμός αύτός είνε μεσσιακός, 
άναφέρεται στον ιδεώδη άνθρωπο Χριστό (Έβρ. 
β' 5-9). 


* * * 

Ό Χριστός είνε άνθρωπος, διότι είνε ά ν ή ρ . 
Ό πρόδρομος Ιωάννης είπε για τον Ιησού: «Όπίσω 
μου έρχεται άνήρ, δς έμπροσθεν μου γέγονεν, ότι 
πρώτος μου ήν» (Ίωάν. α' 30). Ό λόγος είνε 
παράδοξος καί σημαίνει: Μετά άπό μένα έρχεται 
άνδρας, πού έχει προηγηθή άπό μένα, διότι ύπήρχε 

πρωτύτερα άπό μένα. Ό Χριστός μεταγενέστερος 
και προγενέστερος τού Ίωάννου! Προγενέστερος 
ώς προϋπάρχων θεός, καί μεταγενέστερος ώς άν¬ 
θρωπος. Καί ό Πέτρος είπε γιά τον Ιησού: «'Άνδρες 
Ίσραηλϊται, άκούσατε τούς λόγους τούτους. Ίησοΰν 
τον Ναζωραίον, άνδρα άπό τοϋ Θεού άποδεδειγμέ- 
νον εις υμάς δυνάμεσι και τέρασι και σημείοις... 
διά χειρών άνομων προσπήξαντες άνείλετε» (Πράξ. 
β' 22-23). 


* * * 

Ό Χριστός είνε άνθρωπος, διότι κατά τον άπόστο- 
λο καί εύαγγελιστή Ιωάννη «ό Λόγος σ ά ρ ξ έγένετο 
και έσκήνωσεν έν ήμΐν» (Ίωάν. α' 14). Έδώ ό 
όρος «σάρξ» σημαίνει «άνθρωπος», όπως καί σε 
πολλές άλλες περιπτώσεις, π.χ. στο ιζ' 2. «Ό 
Λόγος σάρξ έγένετο », λέγει μέ έμφασι ό εύαγγελιστής 
πάνω στή λέξι «σάρξ». Ό Λόγος, ό όποιος ήταν 
θεός (στίχ. 1), συγκατέβη τόσον, ώστε έγινεν 
άνθρωπος! Δέν έμφανίστηκε σάν άνθρωπος, παίρνον¬ 
τας φαινομενική μορφή άνθρώπου, όπως κατά τήν 
έποχή τής Παλαιάς Διαθήκης, άλλ’ «έγένετο», 
έγινεν, άνθρωπος. Ό Λόγος «έσκήνωσεν έν ήμΐν», 
κατφκησεν άνάμεσά μας, ώς πραγματικός άνθρωπος. 

* * * 

Ο Χριστός εινε άνθρωπος, διότι κατά τον άπόστο- 
λο Παύλο «έν μορφή Θεού υπάρχων ούχ άρπαγμόν 
ήγήσατο τό είναι ϊσα Θεφ, άλλ' έαυτόν έχένωσε 
μορφήν δούλου λαβών, έν ό μ ο ι ώ μ α τ ι 
άνθρώπων γενόμενος, και σχήματι εύ- 

ρ ε θ ε ί ς ώ ς άνθρωπος έταπείνωσεν έαυτόν γενό- 
μενος ύπήκοος μέχρι θανάτου, θανάτου 8έ σταυρού» 
(Φιλιπ. β' 6-8). Τό χωρίο τοΰτο πολλαπλώς άποδει- 
κνύει τη θεία ένανθρώπησι. Οί λέξεις «μορφή», 
«ομοίωμα » και «σχήμα» είνε συνώνυμες καί δέν 
σημαίνουν έξωτερικό φαινόμενο, άλλα φύσι καί 
ούσία. Ό Χριστός ήταν «έν μορφή Θεού», «ϊσα 
Θεώ» , και έλαβε «μορφήν δούλου». Με άλλες λέξεις, 
ήταν θεός καί έγινε δούλος, κτίσμα. Ήταν ισόθεος 
καί έγινε κατώτερος άπ’ τό θεό. Πλέον συγκεκριμέ¬ 
νος, «έν δμοιώματι άνθρώπων έγένετο », ήλθε στή 
μορφή άνθρώπων (ένφ ήταν στή μορφή θεοΰ), 
έγινεν άνθρωπος, όχι άγγελος ή άλλο κτίσμα. 
«Καί σχήματι εύρεθείς ώς άνθρωπος έταπείνωσεν 
έαυτόν κ.λπ.». Και άφοΰ δηλαδή εύρέθη ώς άνθρω¬ 
πος κατά τή φύσι, κατά την ούσία· άφοΰ, με άλλα 
λόγια, έγινε πραγματικός άνθρωπος, ταπείνωσε 
τον έαυτό του κ.λπ. Οί ταπεινώσεις τοΰ Χρίστου 
δέν θά είχαν νόημα, αν ό Χριστός δέν ήταν 
πραγματικός άνθρωπος. Μεταφράζουμε τό χωρίο: 
Ένφ ήταν στή μορφή θεοΰ, δέν θεώρησε τήν 
ίσοθεΐα του ώς εύκαιρία γιά άπόλαυσι, άλλ’ έξουθέ- 
νωσε τον έαυτό του με τό νά λάβη μορφή δούλου, 
με τό νά έλθη στή μορφή άνθρώπων, καί, άφοΰ 
πραγματικώς έγινεν άνθρωπος, ταπείνωσε τον έαυτό 
του μέ τό νά γίνη ύπήκοος μέχρι θανάτου, καί 
μάλιστα θανάτου σταυρικού. 

♦ * * 

Επίσης κατά τον αύτόν Απόστολο «εϊς Θεός, 
είς καί μεσίτης Θεού καί άνθρώπων, άνθρωπος 

Χριστός Ιησούς, ό δούς εαυτόν άντίλυτρον ύπέρ 
πάντων» (Α' Τιμ. β' 5-6). Ή έννοια τοΰ χωρίου 
είνε: Ό αύτός είνε Θεός, ό αυτός είνε καί μεσίτης 
θεού καί άνθρωπον, άνθρωπος Ίησοΰς Χριστός. 
Ό θεός είνε καί μεσίτης ώς άνθρωπος Ίησοΰς 
Χριστός. Μέ άλλα λόγια, ό Θεός έγινεν άνθρωπος, 
για νά άσκηση ώς άνθρωπος έργο μεσιτείας. Καί 
τό χωρίο τοΰτο συνεπώς δεικνύει, ότι ό Λυτρωτήί 
είνε θεάνθρωπος. 


* * * 

Ό Χριστός είνε άνθρωπος, διότι έχει σάρκα 
ή σώμα, αίμα, όστά καί πνεύμα ή ψυχή. 
"Ομιλώντας ό Χριστός μεταφορικώς γιά άρτο καί 
κυριολεκτικώς γιά σάρκα είπε προς τούς "Ιουδαίους: 
«Και ό άρτος δέ, δν έγώ δώσω, ή σάρζ μού έστιν, 
ήν έγώ δώσω ύπέρ της τού κόσμου ζωής». "Επίσης 
είπεν: «Αμήν άμήν λέγω ύμΐν, έάν μή φάγητε τήν 
σάρκα τού υιού τού άνθρώπου καί πίητε αυτού τό 
αίμα, ούκ έχετε ζωήν έν έαυτοϊς. Ό τρώγων μου 
τήν σάρκα καί πίνων μου τό αίμα έχει ζωήν αιώνιον» 
("Ιωάν, στ' 51, 53-54). Καί προς τούς μαθητάς 
του στην περίπτωσι τής γυναίκας, πού τον άλειψε 
με μύρο κατά τις παραμονές τοΰ θανάτου του, ό 
Ίησοΰς είπε: «Βαλούσα αϋτη τό μύρον τούτο έπί 
τού σώματός μου, προς τό ένταφιάσαι με έποίησεν» 
(Ματθ. κστ' 12). Ό εύαγγελιστής έπίσης "Ιωάννης, 
σχολιάζοντας τό γεγονός, ότι κατά τον καιρό τοΰ 
Πάθους οί στρατιώτες «έπί τον Ίησοϋν έλθόντες 
ού κατέαξαν αυτού τά σκέλη», λέγει, ότι τοΰτο 
έγινεν, «ϊνα ή γραφή πληρωΟή, όστοϋν ού συντριβήσε- 

ται αυτού» ( Ιωάν, ιθ' 33, 36). Για τό άυλο δέ 
μέρος τής άνθρωπίνης φύσεώς του, την ψυχή ή 
τό πνεύμα, ό Χριστός είπε: «Νυν ή φυχή μου 
τετάρακται» (Ίωάν. ιβ' 27). «Περίλυπος έστιν ή 
φυχή μου εως θανάτου » (Ματθ. κατ' 38). «Πάτερ, 
εις χεΐράς σου παρατίθεμαι τό πνευμά μου» (Λουκ. 
κγ' 46). 


* * * 

Ό Χριστός είνε άνθρωπος, διότι έπρεπε νά 
είνε άνθρωπος. «Έπεί ούν τά παιδία κεκοινώνηκε 
σαρκός καί αίματος, καί αύτός παραπλησίως μετέσχε 
των αύτών» (Έβρ. β' 14). Επειδή «τά παιδία», 
τουτέστιν ήμεΐς οί άνθρωποι, έχουμε σάρκα και 
αίμα, γι’ αύτό καί ό Άσώματος προσέλαβεν όμοίως 
τά αύτά, σάρκα δηλαδή καί αίμα, έγινε καί αύτός 
άνθρωπος. «Επειδή δι’ Ανθρώπου ό θάνατος, καί 
δι’ Ανθρώπου άνάστασις νεκρών» ('Ρωμ. ιε' 21). 
Επειδή άνθρωπος, ό Άδάμ, έφερε τό θάνατο, 
έπρεπε πάλιν άνθρωπος, ό δεύτερος Άδάμ, ό 
Ιησούς Χριστός, νά φέρη τήν άνάστασι. Γιά νά 
έκφρασθοΰμε έτσι, ό Υιός καί Λόγος έπρεπε νά 
γίνη άνθρωπος συμφώνως με τή δεοντολογία τού 
θεού, έλεύθερη δεοντολογία, δεοντολογία τής άγά- 
πης του. 


* * * 

Ό Χριστός είνε άνθρωπος, διότι ό ίδιος ό 
Χριστός, «ό Αμήν, ό μάρτυς ό πιστός καί Αληθινός» 
(Άποκ. γ' 14), μαρτυρεί σαφώς καί άπεριφράστως, 
ότι είνε άνθρωπος. Πρός τούς Ιουδαίους, οί 

όποιοι επιδίωκαν νά τον φονεύσουν, είπε: «Νΰν 
ζητεΐτέ με άποχτεΐναι, άνθρωπον δς την αλήθειαν 
ύμΐν λελάληχα» (Ίωάν. η' 40). Ό αμήν, ό αληθινός, 
ό Κύριος δηλαδή και ό θεός, για δική μας χάρι 
έγινε σάν έμάς. Τόσον ό θεός εϊνε φιλάνθρωπος, 
ώστε έγινεν άνθρωπος! Καί τόσον εμείς είμαστε 
απάνθρωποι, ώστε ζητούσαμε νά τον σκοτώσωμε, 
και τελικώς τον σκοτώσαμε! 

* * * 

Ό Χριστός είνε άνθρωπος, διότι είχε τα άδιά- 
βλητα πάθη, όπως έχουν όλοι οί άνθρωποι. 

Έτσι ό Χριστός πεινούσε και διψούσε, 
έτρωγε και έπινε. Ό εύαγγελιστής γράφει: 
«Νηστεϋσας ημέρας τεσσαράχοντα χαι νύχτας τεσ- 
σαράχοντα ύστερον έπείνασε» (Ματθ. δ' 2). Τό 
χωρίο είνε παράδοξο, διότι λέγει, ότι ό Ιησούς 
πείνασε, αφού πρώτα συμπληρώθηκαν σαράντα ήμε- 
ρονύκτια νηστείας, άπόλυτης νηστείας (Λουκ. δ' 
2), ένφ έμεΐς θά πεινούσαμε άπό τήν πρώτη ήμερα. 
Άλλα πάντως τό γεγονός είνε, ότι ό Ιησούς 
πείνασε, αύτό δε τό γεγονός άποδεικνύει, ότι ό 
Λόγος σαρκώθηκε πραγματικώς. Άν δε έμεΐς πεινά¬ 
με άπό τήν πρώτη ήμέρα τής νηστείας, τούτο 
συμβαίνει, διότι έμεΐς εϊμεθα κοινοί άνθρωποι, 
ένφ έκεΐνος ήταν έξαιρετικός άνθρωπος. Άς ση- 
μειωθή δέ, ότι καί άλλοι άνθρωποι, λιγώτερο άπό 
τόν Ιησού έξαιρετικοί, όπως ό Μωυσής καί ό 
Ήλίας, νήστευσαν άπολύτως καί έπί σαράντα ήμερο- 
νύκτια. 

Όταν δίψασε έπίσης ό Χριστός είπε στή Σαμαρεί- 

τιδα, «Δός μοι πιεΐν». Καί επάνω στό σταυρό έν 
μέσω των φλογών τοΰ μαρτυρίου του είπε, «Διψώ» 
(Ίωάν. δ' 7, ιθ' 28). 

Γιά τό γεγονός, δτι ό Ιησούς έτρωγε καί έπινε, 
φιλοξενούμενος μάλιστα σε σπίτια τελωνών καί 
άμαρτωλών, ό ίδιος είπε πρός τούς Ιουδαίους: 
«Ήλθεν ό υιός τοΰ άνθρωπον έσθίων καί πίνων, 
καί λέγουσιν ιδού άνθρωπος φάγος καί οίνοπότης, 
τελωνών φίλος καί άμαρτωλών» (Ματθ. ια' 19). 
Ώς «υιός άνθρωπον», τουτέστιν άνθρωπος, ό Ιησούς 
ήταν φυσικό να τρώγη καί νά πίνη. Κατά τό 
τελευταίο δε πάσχα τής έπΐγειας ζωής του τήν 
ώρα τού Μυστικού Δείπνου είπε πρός τούς μαθητάς 
του τά έξόχως ύψηλά καί συγκινητικά αύτά λόγια: 
«Επιθυμία έπεθύμησα τούτο τό πάσχα φαγεϊν μεθ' 
ύμών προ τοΰ με παθεΐν λέγω γάρ ύμΐν δτι ούκέτι 
ον μή φάγω έξ αντοϋ έως δτου πληρωθή έν τή 
βασιλεία τοΰ Θεού... λέγω γάρ ύμΐν δτι ού μή πίω 
άπό τοΰ γενήματος τής άμπέλου έως δτου ή βασιλεία 
τοΰ Θεού έλθψ (Λουκ. κβ' 15-18). Έτρωγε καί 
έπινεν ώς άνθρωπος έκεΐνος, ό όποιος στον Μυστικό 
Δείπνο τρώγεται καί πίνεται ώς θεάνθρωπος καί 
χαρίζει ζωή αιώνια. Καί τό δτι έτρωγε καί έπινεν 
ό Ιησούς, άλλά καί τό δτι τρώγεται καί πίνεται 
στον Μυστικό Δείπνο, καί τά δύο άποδεικνύουν 
τήν ένσάρκωσι τοΰ Λόγου. 

Τό πνεύμα ή τό φάντασμα ούτε τρώγει καί 
πίνει, ούτε τρώγεται καί πίνεται. 

* * ★ 

Ο Χριστός κουραζόταν καί αισθανόταν τήν 

άνάγκη άναπαύσεως. Ό ευαγγελιστής σημειώνει: 
«Ό ούν Ίησοϋς χεκοπιακώς έκ τής οδοιπορίας έκαθέζε- 
το ούτως έπί τή πηγή» (Ιωάν, δ' 6). Εκείνος, 
ό όποιος ώς Θεός καλεΐ προς τόν έαυτό του καί 
αναπαύει «τούς κοπιώντας καί πεφορτισμένους», κου¬ 
ράζεται ό ίδιος καί άναπαύεται ώς άνθρωπος. 
Ό Χριστός έπίσης κοιμόταν. «Αύτός δε έχάθευ- 
δε», σημειώνει ό Ματθαίος (η' 24). Εκείνος, ό 
όποιος ώς Θεός έχει όφθαλμούς άνυστάκτους καί 
βλέπει πάντοτε καί τά πάντα, ώς άνθρωπος νύσταζε, 
έκλεινε τούς όφθαλμούς του καί κοιμόταν. 

Φανταστικός άνθρωπος δεν κουράζεται, δέν ζητεί 
άνάπαυσι καί δέν κοιμάται! 

* * * 

Ό Χριστός ώργιζόταν καί άγανακτοΰσε, 
με ιερή όργή καί άγανάκτησι. Έτσι κατά τό 
Μάρκ. ι' 14 ό Ιησούς «ήγανάκτησεν», όταν είδε 
τούς μαθητάς νά έμποδίζουν τή.ν προσέλευσι παιδιών 
γιά νά τά εύλογή. Έπίσης κατά τό Μάρκ. γ' 5 
ό Ιησούς κοίταξε τούς γύρω του πωρωμένους 
Ιουδαίους «μετ’ οργής». Επανειλημμένος δε ό 
Ιησούς σέ κατάστασι ιερής οργής καί άγανακτήσε- 
ως έδιωξε άπ’ τό ναό τούς έμπορους καί θορυβο¬ 
ποιούς (Ίωάν. β' 14-16, Ματθ. κα' 12-13). 

Φανταστικός άνθρωπος δέν οργίζεται καί δέν 
άγηνακτεΐ! 


* * * 

Ό Χριστός λυπόταν, δάκρυζε, έκλαιε, 
ταρασσόταν, καταλαμβανόταν άπό ά γ ω ν < α 

και άπό τό σώμα του έτρεχεν ιδρώτας. Έτσι 
ό Ιησούς λυπόταν γιά την πώρωσι τών Ιουδαίων 
(Μάρκ. γ' 5), στη Γεθσημανή έγινε περίλυπος 
μέχρι θανάτου (Ματθ. κστ' 38), δάκρυσε γιά τό 
θάνατο του φίλου του Λαζάρου (Ίωάν. ια 35), 
έκλαυσε γιά την Ιερουσαλήμ (Λουκ. ιθ' 41), ταρά¬ 
χθηκε έν όψει του θανάτου του (Ίωάν. ιβ' 27), 
στη Γεθσημανή κυριεύτηκε άπό ύπερτάτη άγωνία 
(Λουκ. κβ' 44) και άπό τό σώμα του έτρεχεν 
ιδρώτας «ώσει θρόμβοι αϊματος» (Αύτόθι), πράγμα 
πού συμβαίνει σε περιπτώσεις ύπερτάτης άγωνίας 
(Λουκ. κβ' 44). 

Τά φαντάσματα δέν λυπούνται, δεν δακρύζουν, 
δεν κλαίουν, δέν άγωνιοΰν, δέν ιδρώνουν! 

* * * 

Ό Χριστός τέλος μαστιγώθηκε, σταυρώ¬ 
θηκε, ύπέστη άφορήτους πόνους, έν μέσφ 
τών άφορήτων πόνων έβγαλε σπαραξικάρδια κραυ¬ 
γή, « ΊΙλΐ ΊΙλί, λ μια σαβαχθανί; τοϋτ' εστι, Θεέ 
μου Θεέ μου, ίνατί με έγκατέλιπες;» , καί πέθανε. 
Ό Χριστός ύπήρξε «πάθητός» (Πράξ. κστ' 23), 
ύπέστη φρικτά, σεπτά και σωτήρια γιά τούς άνθρώ- 
πους πάθη. Με τά δικά του σεπτά πάθη πλήρωσε 
γιά τά δικά μας άμαρτωλά πάθη. ’Άν δε τά πάθη 
τού Χριστού, και μάλιστα ή σταύρωσι, δέν ήταν 
πραγματικά, άλλά συνέβαιναν «κατά δόκησιν», φαι- 
νομενικώς, τότε έκεΐνο, τό όποιον ονομάζουμε 
θεία έν Χριστφ οικονομία γιά τή σωτηρία τών 
άνθρώπων, είνε θέατρο, κωμωδία καί έμπαιγμός. 
Αλλά μή γένοιτο νά σκεφθοΰμε, ότι διά τού 


3 Ό "Ανθρωπος 

Ιησού Χριστού, καί μάλιστα διά τής σταυρώσεως, 
ό θεός έπαιξε θέατρο! Ό Ιησούς Χριστός είνε 
πραγματικός άνθρωπος και έπαθε πραγματικώς, 
γι’ αυτό καί ή σωτηρία διά τού Ιησού Χριστού 
είνε πραγματική. 

Ο ΧΡΙΣΤΟΣ ΑΙΩΝΙΩΣ ΑΝΘΡΩΠΟΣ 


Ό Χριστός είνε άνθρωπος όχι μόνο μέχρι τον 
θάνατο, όπως ισχυρίζονται οί ψευδό - Μάρτυρες 
του Ιεχωβά, άλλα καί μετά τό θάνατο καί 
τήν άνάστασί του. Κατά τούς ψευδό - Μάρτυ¬ 
ρας τοΰ Ιεχωβά ό Χριστός ήταν κτίσμα, άγγελος, 
άφοΰ δε έγινε άνθρωπος, έπαυσε να είνε άγγελος. 
Καί όταν πέθανε, έπαυσε νά είνε άνθρωπος, άφοΰ 
κατ’ αύτούς ό άνθρωπος είνε μόνο σώμα, τό δέ 
σώμα νεκρώθηκε. Άναστήθηκε δέ ώς πνεύμα, ώς 
άγγελος! Έτσι κατά τούς άπιθάνους αύτούς αιρετι¬ 
κούς ό Χριστός τώρα είνε άγγελος, όπως κατ’ 
αύτούς ήταν προτού γίνη άνθρωπος. Πλέον συγκε¬ 
κριμένος, ό Χριστός ήταν (προτού γίνη άνθρωπος) 
καί είνε (μετά τήν άνάστασί του) ό άρχάγγελος 
Μιχαήλ! Ήδη γράψαμε, ότι οί ψευδό - Μάρτυρες 
τοΰ Ιεχωβά άρνοΰνται όχι μόνο τή θεότητα τοΰ 
Ίησοΰ, άλλά καί τήν άνθρωπίνη φύσι του μετά 
τό θάνατο, καί έτσι είνε άντίχριστοι διττώς. Άλλ’ 
όπως ή Γραφή σαφώς δεικνύει τή θεότητα τού 
Ίησοΰ, έτσι σαφώς δεικνύει καί τήν άνθρωπίνη 
φύσι του όχι μόνο μέχρι τόν θάνατο, άλλά καί 
μετά τόν θάνατό του. 

Ό Χριστός είνε άνθρωπος καί μετά τόν θάνατό 


35 



του, διότι δεν είνε μόνο σώμα, τό όποιο νεκρώθηκε 
και κατέβηκε στον τάφο, άλλ’ εΐνε και ψυχή 
ή πνεύμα, συστατικό Αθάνατο (Ματθ. ι' 28), 
τό όποιο κατέβηκε στον μδη και κήρυξε στις 
ψυχές ή τα πνεύματα των νεκρών. 


Στο ’Ρωμ. ι' 6-7 διαβάζουμε: «Ή έκ πίστεως 
δικαιοσύνη οϋτω λέγει· μη εϊπης έν τη καρδία 
σου, τίς άναβήσεται εις τον ούρανόν; τοΰτ’ έστι 
Χριστόν καταγαγεΐν ή τίς καταβήσεται εις την 
άβυσσον; τοΰτ’ έστι Χριστόν έκ νεκρών άναγαγεΐν». 
Ή «άβυσσος» άντιτίθεται προς τον «ούρανόν». Καί 


όπως ό ούρανός σημαίνει τό ύψηλότατο μέρος, 
άπ’ τό όποιο κατέβηκε ό Χριστός ώς θεός κατά 
τήν ένανθρώπησι, έτσι ή άβυσσος σημαίνει τό 
κατώτατο μέρος, τον μδη, στόν όποιο κατέβηκε 
ή ψυχή τού Χριστού ώς Ανθρώπου κατά τον θάνατο 
καί άπ’ τον όποιον Ανέβηκε κατά τήν άνάστασι. 


Στό Έφεσ. δ' 9 διαβάζουμε γιά τον Χριστό, 
ότι «κατέβη πρώτον εις τα κατώτερα μέρη τής 
γης». Τούτο σημαίνει, ότι κατέβηκε στόν μδη, 
καί άρα ώς άνθρωπος έχει ψυχή, διότι στόν μδη 
κατεβαίνουν οί ψυχές. 

Στό Α' Πέτρ. δ' 6 διαβάζουμε γιά τον Χριστό, 
ότι «καί νεκροϊς εύηγγελίσθη». Ό Χριστός, μέ 
άλλα λόγια, ώς άνθρωπος δεν έκμηδενίστηκε μέ 
τον θάνατο, άλλά κατέβηκε καί κήρυξε στόν μδη. 
Ή ψυχή τού Χριστού κήρυξε στις ψυχές τών 
νεκρών. Εκμηδενισμένος άνθρωπος δέν θά μπορού¬ 
σε νά κηρύξη σέ έκμηδενισμένους ανθρώπους! 

Στό Α' Πέτρ. γ' 19 διαβάζουμε όμοίως γιά τόν 

ΊησοΟ, ότι «και τοΐς έν φυλακή πνεύμασι πορευθείς 
έκήρυξεν». Άν ό Χριστός ώς άνθρωπος δέν είχε 
ψυχή ή πνεύμα, πώς θά πήγαινε να κηρύξη στή 
«φυλακή», στον ςίδη δηλαδή, όπου ήταν φυλακισμέ¬ 
να άλλα πνεύματα, τα πνεύματα των νεκρών; 

Ό Χριστός λοιπόν και κατά τό διάστημα μεταξύ 
θανάτου καί άναστάσεως ζή ώς άνθρωπος κατό 
τήν ψυχή, ή όποια κατεβαίνει και δρςί στον ςίδη. 

* * * 

Ό Χριστός είνε άνθρωπος καί μετά τήν άνάστασί 
του, πλήρης άνθρωπος, σώμα καί ψυχή, διότι ή 
ψυχή έπανήλθε στο σώμα, καί τό σώμα 
άναστήθηκε. Πολλά δε χωρία βεβαιώνουν τήν 
άνάστασί τοΰ σώματος τοΰ Τησοΰ, άπ’ τά όποια 
άναφέρουμε ώρισμένα. 

Κατά τό Πράξ. β' 31 ό άπόστολος Πέτρος 
λέγει για τον Δαβίδ, ότι «προϊδών έλάλησε περί 
τής άναστάσεως τοΰ Χρίστου, δτι ού κατελείφθη 
ή φυχή αύτοϋ εις μδου ούδέ ή σαρξ αύτοϋ είδε 
διαφθοράν». Ό Χριστός δέν άναστήθηκε ώς άγγε¬ 
λος, όπως ισχυρίζονται οί ψευδό - Μάρτυρες τοΰ 
Ιεχωβά, άλλ’ άναστήθηκε ώς σάρκα ένωμένη με 
ψυχή. Ή ψυχή τοΰ Χριστοΰ δέν έμεινε στον ςίδη, 
καί ή σάρκα του δέν γνώρισε φθορά καί άποσύνθεσι. 
Άλλ’ ή ψυχή έπανήλθε άπό τον ςίδη, ένώθηκε 
μέ τή σάρκα, ή σάρκα ζωοποιήθηκε καί ό Χριστός 
άναστήθηκε ώς άνθρωπος. 

Κατά τό Ίωάν. β' 19 ό Ίησοΰς είπε προφητικώς 
στους Ιουδαίους: «Λύσατε τον ναόν τούτον καί 

έν τρισίν ήμέραις έγερώ αύτόν». Τό χωρίο τοΰτο 
είνε παραδοξότατο, άδνανόητο καί άνεπινόητο φυσι- 
κώς καί άνθρωπίνως. Διότι συμφώνως προς τό 
χωρίο τοΰτο ό Ίησοΰς άνέστησεν ό ίδιος τό 
σώμα του! Άλλ’ άφοΰ ό Ίησοΰς άνέστησε τό 
σώμα του, ό Άναστάς είνε θεός, είνε καί άνθρωπος, 
θεός διότι αύτοαναστήθηκε, καί άνθρωπος διότι 
άναστήθηκε ώς σώμα. 

Κατά τό Λουκ. κδ' 39 ό Άναστάς είπε προς 
τούς μαθητάς του: «Ίδετε τάς χεΐράς μου καί 
τούς πόδας μου, δτι αυτός έγώ είμΐ' φηλαφήσατέ 
με καί ίδετε, δτι πνεύμα (=φάντασμα) σάρκα καί 
όστέα ούκ εχει καθώς έμέ θεωρείτε εχοντα». Μεταφρά¬ 
ζουμε τό χωρίο: Κοιτάξετε τά χέρια μου καί τά 
πόδια μου, διότι είμαι έγώ ό ίδιος. Ψηλαφήσετέ 
με καί διαπιστώσετε, διότι τό φάντασμα δεν έχει 
σάρκα καί όστά, καθώς βλέπετε ότι έγώ έχω. 
Συμφώνως πρός τά λόγια τοΰ χωρίου τούτου ό 
Άναστάς έχει σάρκα καί όστά, ένφ τό φάντασμα 
δεν έχει. Επίσης έχει πραγματικά χέρια καί πόδια, 
πού τρυπήθηκαν άπό τά καρφιά τής σταυρώσεως. 
Άνθρωπος πρό τοΰ θανάτου, άνθρωπος καί τώρα, 
μετά τήν άνάστασι. Άν πρό τοΰ θανάτου ήταν 
άνθρωπος καί μετά τήν άνάστασι άγγελος, όπως 
διδάσκουν οί ψευδό - Μάρτυρες τοΰ Ιεχωβά, 
δέν θά έλεγεν, «αυτός έγώ είμι», είμαι δηλαδή 
έγώ ό ίδιος. Διότι άνθρωπος καί άγγελος είνε 
δύο διαφορετικά όντα, όχι ένα καί τό αύτό. Άν 
ό Χριστός μετά τήν άνάστασι του δέν είχε πραγματι¬ 
κό σώμα, δέν ήταν πραγματικός άνθρωπος, άλλ’ 
άγγελος, τότε τά λόγια πρός τούς μαθητάς του 
θά ήταν καθαρή άπάτη, καθαρός έμπαιγμός. 

Την άνθρωπίνη φύσι τοΰ Χριστού μετά τήν 
άνάστασί του μαρτυρούν καί άλλοι λόγοι τής Καινής 
Διαθήκης. Αναφέρουμε τέτοιους λόγους. 

Μετά τήν άνάστασί του ό Χριστός είπε στή 
Μαρία τή Μαγδαληνή: «Πορεύου προς τούς άδελ- 
φ ου ς μου καί είπε αύτοϊς άναβαίνω προς τον 
πατέρα μου καί πατέρα ύμών καί Θεόν μου καί 
Θεόν ύμών» (Ίωάν. κ’ 17. Βλέπε καί Ματθ. κη 
10). Ό Άναστάς ώνόμασε τούς άνθρώπους άδελφούς 
του. Και κατά τή Δευτέρα Παρουσία ό Χριστός 
συμφώνως προς τό Ματθ. κε’ 40 θά όνομάση 
τούς άνθρώπους «άδελφούς» του. 'Ο Παύλος 
έπίσης ονομάζει τον Χριστό «πρωτότοκον έν πολ- 
λοΐς άδελφοϊς» ('Ρωμ. η' 29). Μιά μέρα στή 
βασιλεία τοΰ Θεού στον ούρανό θά συναχθοΰν 
όλοι οί πιστοί, και ό Χριστός θά εΐνε ό μεγάλος 
άδελφός έν μέσφ άναριθμήτων άδελφών. Οί πιστοί 
άνθρωποι εΐμεθα καί θά εΐμεθα άδελφοί τοΰ Χριστού, 
έπειδή καί ό Χριστός εΐνε καί θά εΐνε άνθρωπος. 

Ό Στέφανος είπε γιά τον άναστάντα καί άναλη- 
φθέντα Ιησού: «Ιδού θεωρώ τούς ούρανούς άνεωγ- 
μένους καί τον υιόν τού ανθρώπου εκ δεξιών 
τοΰ Θεοί 7 έστώτα» (Πράξ. ζ' 56). Ό άναστάς καί 
άναληφθείς Ιησούς έξακολουθεΐ νά εΐνε «υιός άνθρώ- 
που», άρα άνθρωπος. Καί κατά τή Δευτέρα Παρουσία 
ό Χριστός συμφώνως προς τό Ματθ. κε' 31 θά 
εΐνε «υιός ανθρώπου», άνθρωπος (πρβλ. Ίωάν. ε' 27). 

Ό Παύλος πάλι τον Χριστό ώς κριτή τής οικουμέ¬ 
νης κατά τή Δευτέρα Παρουσία ονομάζει « ά ν - 
δ ρ α » , άρα άνθρωπο (Πράξ. ιζ' 31). 

Καν ό άπόστολος Ιωάννης λέγει: «Πολλοί πλάνοι 
είσήλθον εις τον κόσμον, οι μή όμολογούντες Ίησοϋν 
Χριστόν έρχόμενον έν σαρκί' οΰτός έστιν ό πλάνος 
καί ό αντίχριστος» (Β' Ίωάν. 7). Συμφώνως προς 
τό χωρίο τοΰτο, όποιος δεν όμολογεΐ, ότι ό Χριστός 
έρχεται με σάρκα - ήλθε κατά την πρώτη παρουσία 
με σώμα, θά έλθη και κατά τή δεύτερη, διότι τό 
σώμα άναστήθηκε καί άναλήφθηκε στούς ούρανούς - 
όποιος με άλλα λόγια δεν όμολογεΐ, ότι ό Ιησούς 
ήλθε καί θά έλθη ώς άνθρωπος, αυτός είνε ό 
άπατεώνας καί ό άντίχριστος. Συνεπώς οί αύτοκα- 
λούμενοι Μάρτυρες τού Ιεχωβά είνε άπατεώνες 
καί άντίχριστοι. Καί άν έπειδή άρνοΰνται την 
άνθρωπίνη φύσι τού Χριστού μετά τό θάνατό 
του είνε άπατεώνες καί άντίχριστοι μία φορά, ώς 
άρνηταί τής θεότητος τού Αρχηγού τής Πίστεώς 
μας είνε άπατεώνες καί άντίχριστοι μυριάδες φορές, 
στή νηοστή δύναμι! 

Συμφώνως προς τή διατύπωσι τής Δ' Οικουμενικής 
Συνόδου, στο πρόσωπο τού Ιησού Χριστού ή 
θεία καί ή άνθρωπίνη φύσι ένώθηκαν «άτρέπτως, 
άσυγχύτως, άδιαιρέτως καί άχωρίστως». Συνεπώς 
ό Αρχηγός τής Πίστεώς μας δεν θά είνε πάντοτε 
θεός μόνο, άλλά καί άνθρωπος. "Απαξ καί ό 
Κύριος έγινεν άνθρωπος, θά έξακολουθή νά είνε 
αιωνίως άνθρωπος, αιώνιο τεκμήριο άγάπης προς 
τόν άνθρωπο!... 

Ο ΧΡΙΣΤΟΣ ΑΝΑΜΑΡΤΗΤΟΣ 


Ό Χριστός είνε άνθρωπος, πραγματικός άνθρω¬ 
πος, όπως όλοι έμεΐς οί άνθρωποι. Όπως όλα 
τα άλλα τέκνα τοΰ Άδάμ είνε τής αυτής φύσεως 
με τον πρωτόπλαστο, έτσι και ό Χριστός, ό δεύτερος 
Άδάμ. Αλλά μεταξύ τοΰ Χριστού καί των άλλων 
Ανθρώπων ύπάρχει μία τεράστια διαφορά - ένφ 
όλοι οί άλλοι άνθρωποι είμαστε Αμαρτωλοί, ό 
Χριστός είνε Αναμάρτητος, ό μόνος Αναμάρτητος. 
Έπί τέλους, ύπάρχει καί ένα τέκνο τοΰ Άδάμ 
Αναμάρτητο! 

Τήν άναμαρτησία τοΰ Χριστοΰ Αναγνωρίζουν 
και μεγάλοι όρθολογισται καί Αντίχριστοι διά μέσου 
των αιώνων, χαρακτηρίζοντας τον Ίησοΰ ώς άνθρω¬ 
πο κολοσσιαίων ήθικών διαστάσεων, ώς τον μόνον 
Αγνό, ώς τόν μόνον άγιο. Άλλοι όμως όρθολογισται 
καί Αντίχριστοι άρνοΰνται ή άμφισβητοΰν τήν άνα¬ 
μαρτησία τοΰ Χριστοΰ, έπικαλούμενοι μάλιστα λόγο 
τοΰ ίδιου τοΰ Χριστοΰ. Όπως είνε γνωστό, όταν 
κάποιος άρχων ρώτησε τόν Ίησοΰ, «Διδάσκαλε 
αγαθέ, τί ποιήσας ζωήν αιώνιον κληρονομήσω;», 
ό Ίησοΰς είπε: «Τί με λέγεις αγαθόν; ούδεις άγαθός 
εί μή εϊς, ό Θεός » (Λουκ. ιη' 18, 19). Μ’ αύτό τό 
λόγο του ό Ίησοΰς έκ πρώτης δψεως φαίνεται 

νά λέγη ότι δεν είνε αγαθός, καί έπίσης ότι δέν 
είνε θεός. 

Άλλ’ αυτή ή έντύπωσι δέν είνε όρθή. Διότι 
σέ πλήθος άλλα χωρία τής Γραφής διακηρύσσεται 
ή άναμαρτησία καί ή άγιότης καθώς καί ή θεότης 
τοΰ Ίησοΰ Χριστού. Αναφέρουμε έδώ μία μόνο 
φράσι τής Γραφής, διά τής όποιας διακηρύσσεται 
καί ή άγαθότης καί ή θεότης τού Χριστού. Είνε 
ή φράσις «χρηστός ό Κύριος», ή όποια περιέχεται 
στον Ψαλμό λγ' 9 (λδ' 8), σημαίνει «αγαθός ό 
Ιεχωβά», στο δέ χωρίο Α' Πέτρ. β' 3 έφαρμόζεται 
στο Χριστό, όπως σαφώς δεικνύει ή συνάφεια. 
Ό Ιησούς καί «χρηστός» είνε, ήτοι αγαθός, καί 
«Κύριος» είνε, ήτοι Ιεχωβά Θεός. Ό δέ λόγος 
του προς τον άρχοντα, «Τί με λέγεις άγαθόν; 
ούδεις αγαθός, εί μη εις, ό Θεός», έχει τήν έξής 
έννοια: Αγαθός είνε ένας, ό θεός. Σύ ώς Θεό 
δέν μέ παραδέχεσαι. Γιατί λοιπόν μέ λέγεις άγαθό; 
"Αν ό Χριστός ήταν άπλώς άνθρωπος, όπως έμεΐς, 
δέν θά ήταν αγαθός, -μέ απόλυτη, έννοεΐται, έννοια-, 
δέν θά ήταν άναμάρτητος καί άγιος. Αλλά τώρα 
είνε άγαθός, -μέ άπόλυτη έννοια-, άναμάρτητος 
καί άγιος, διότι δέν είνε άπλώς άνθρωπος, άλλά 
θεάνθρωπος. Ό Χριστός δέν δέχεται ύψίστους 
τίτλους καί έπαίνους, όπως τό «άγαθός», αν δέν 
συνοδεύωνται μέ πίστι στή θεότητά του. 

* * * 

Ό Χριστός είνε άναμάρτητος, πρώτα διότι δέν 
έχει προπατορικό άμάρτημα, ένφ όλοι έμεΐς οΐ 
άλλοι άνθρωποι ήρθαμε στον κόσμο μέ τή φοβερή 
έπιβάρυνσι τοΰ προπατορικού άμαρτήματος. Καί 

δεν έχει ό Χριστός προπατορικό αμάρτημα, διότι 
δέν γεννήθηκε κατά τρόπο φυσικό, όπως εμείς, 
άλλα κατά τρόπο ύπερφυσικό. Συγκεκριμένως ό 
Χριστός δέν προήλθεν άπό σπέρμα άνδρός, άλλ’ 
«εκ Πνεύματος Αγίου και Μαρίας τής Παρθένου», 
όπως ομολογούμε και διακηρύσσουμε στο Σύμβολο 
τής Πίστεως. Ή όμολογία μας στηρίζεται στη 
Βίβλο. Ή Παρθένος ρώτησε τον άγγελο: « Πώς 
έσται μοι τοΰτο, έπεί άνδρα ου γινώσκω;» (Λουκ. 
α' 34). Πώς θά γεννήσω δηλαδή, άφοΰ δέν συνευρί¬ 
σκομαι μέ άνδρα, άφοΰ δέν πρόκειται νά συνευρεθώ; 
Στο έρώτημα τής Παρθένου ό άγγελος άπάντησε: 
«Πνεύμα άγιον έπελεύσεται έπί σε και δύναμις Ύφι¬ 
στού έπισκιάσει σοι· διό καί τό γεννώμενον άγιον 
κληθήσεται υιός Θεού» (στίχ. 35). Πνεύμα 
"Αγιο δηλαδή θά έλθη έπάνω σου και δύναμις 
τού Ύψίστου θά σέ έπισκιάση. Γι’ αύτό καί τό 
άγιο βρέφος, πού θά γεννηθή, θά όνομασθή 
υιός Θεού, θά εΐνε υιός θεού. Συμφώνως 
πρός αύτά τά λόγια ό θεός μέ τή δύναμι τού 
Αγίου Πνεύματός του σχημάτισε τό σώμα τού 
Χριστού άπό τά καθαρά αίματα τής Παρθένου. 
Και έτσι ό Χριστός είνε άγιο τέκνο, όπως άγιο 
εΐνε τό Πνεύμα και άγιος είνε ό θεός, έπίσης 
είνε καί ώς άνθρωπος υιός θεού, όχι υιός 
άνδρός. 

Κάθε υιός είνε υιός γυναικός καί άνδρός, ό 
Χριστός είνε υιός Παρθένου καί θεού. Κάθε τέ¬ 
κνο είνε άκάθαρτο λόγφ τής προπατορικής άμαρ- 
τίας, τό τέκνο Ιησούς είνε άγιο. 

* * * 

Ό Χριστός γεννήθηκε χωρίς άμαρτία καί έζησε 
χωρίς άμαρτία. Δεν έχει προπατορικό άμάρτημα, 
άλλ’ ούτε προσωπικό άμάρτημα έχει. 

Γιά νά βεβαιωθή ή άρετή ένός άνθρώπου, συνήθως 
λαμβάνεται ύπ’ όψιν λιγώτερο ή μαρτυρία τού ί¬ 
διου τού άνθρώπου, ό όποιος κρίνεται, περισσότερο 
ή μαρτυρία των φίλων του, καί άκόμη περισσότερο 
ή μαρτυρία των έχθρών του. "Αν καί έχθροί μαρτυ¬ 
ρούν ύπέρ αυτού του άνθρώπου, ή μαρτυρία αύτή 
είνε ισχυρότερη όλων. Γιά νά βεβαιωθή όμως ή 
άρετή τού Χριστού, οί μαρτυρίες άξιολογοΰνται άν- 
τιστρόφως. Λιγώτερο λαμβάνονται ύπ’ όψιν οί 
μαρτυρίες έχθρών ύπέρ τού Ιησού, περισσότερο 
οί μαρτυρίες φίλων, άνδρών άγιων, οί όποιοι ομιλούν 
θεοπνεύστως καί άλαθήτως, καί άκόμη περισσότερο 
οί μαρτυρίες τού ίδιου τού Χριστού, ό όποιος 
είνε ό Αμήν, ό μάρτυς ό πιστός καί άληθινός 
μέ άπόλυτη έννοια, ή ύψίστη αύθεντία, ή άλήθεια 
καί αύτοαλήθεια. 

Εκθέτοντας λοιπόν, έπί τή βάσει έδαφίων τής 
Καινής Διαθήκης, μαρτυρίες γιά την άρετή τού 
Ιησού, καί προβαίνοντας άπό τις λιγώτερο προς 
τις περισσότερο έγκυρες μαρτυρίες, άρχίζουμε άπό 
τις μαρτυρίες έχθρών. 


Μαρτυρίες έχθρών 

Εχθρός τού Χριστού καί συνεργάτης τών έχθρών 
του άποδείχθηκε ό Ιούδας ό προδότης. Έξέπεσε 
άπό τό άποστολικό άξίωμα καί μπήκε μέσα του 

ό Σατανάς. Άλλ’ αν καί έκυριαρχεΐτο άπό τό 
Σατανά, ώμολόγησε την άθωότητα του Ίησοΰ. Ό 
εύαγγελιστής Ματθαίος σημειώνει: «Τότε ίδών Ιού¬ 
δας ό παραδιδούς αύτόν δτι κατεκρίθη, μεταμεληθείς 
άπέστρεφε τα τριάκοντα αργύρια τοϊς άρχιερεύσι 
καί τοϊς πρεσβυτέροις λέγων ημαρτον παραδούς 
αίμα άθώον» (Ματθ. κζ' 3-4). Ό Ιούδας ώς απόστο¬ 
λος έζησε τρία έτη κοντά στο Χριστό, άκουε τα 
λόγια του, έβλεπε τα έργα του, έβλεπε όλη τη 
ζωή του καί δεν εύρισκε κάτι γιά νά κατάθεση 
εις βάρος του Χριστού ή γιά νά καθησυχάση 
κάπως τήν ένοχη συνείδησί του γιά την προδοσία. 

Φίλος τού Καίσαρος (Ίωάν. ιθ' 12) καί εχθρός 
τού Χριστού άποδείχθηκε καί ό Πιλάτος, άφοΰ 
καταδίκασε τό Χριστό καί τον παρέδωσε νά σταυ- 
ρωθή. Αλλά καί ό Πιλάτος, παρά τό γεγονός ότι 
καταδίκασε τό Χριστό, δεν είπε κάτι εις βάρος 
τού Χριστού γιά νά δικαιολογήση κάπως τήν κα- 
ταδικαστική άπόφασί του. Άντιθέτως ώμολόγησε 
καί αύτός τήν άθφότητα τού Ίησοΰ. Κατά τον 
εύαγγελιστή Ιωάννη τρεις φορές ό Πιλάτος ώμολό¬ 
γησε, ότι δεν εύρισκε στον Ίησοΰ καμμία αιτία, 
καμμία ένοχή (Ίωάν. ιη' 38, ιθ' 4, 6). Κατά δέ 
τον εύαγγελιστή Ματθαίο ό Πιλάτος άντιλήφθηκε, 
ότι οί Ιουδαίοι «διά φθόνον» παρέδωσαν τον Ίησοΰ 
σ’ αύτόν, νίπτοντας δέ τα χέρια του ένώπιον 
τού όχλου είπε: «'Αθφός είμι άπό τον αίματος 
τον δίκαιον τούτον» (Ματθ. κζ' 18, 24). 

Ό Πιλάτος έστειλε τό Χριστό προς τον Ηρώδη. 
Ό Ηρώδης, αύτή ή άλεποΰ, όπως τον ώνόμασε 
ό Κύριος, καίτοι είχε έχθρικές διαθέσεις, δεν 

κατηγόρησε τον ΊησοΟ, διότι και αυτός δέν βρήκε 
ένοχή. Κατά τό Λουκ. κγ' 14-15 ό Πιλάτος είπε 
πρός τούς αρχιερείς και τον όχλο: «Ιδού έγώ 
ένώπιον ύμών άναχρίνας ούδέν εύρον έν τφ άνθρώπορ 
τούτω αίτιον ών κατηγορείτε κατ' αυτού. Άλλ' 
ούδε Ηρώδης». 

Δυσμενής απέναντι τού Ιησού ήταν καί ό ευγνώ¬ 
μων ληστής. Διότι άρχικώς καί οί δύο λησταί 
«ώνείδιζον αυτόν» (Ματθ. κζ' 44, Μάρκ. ιε' 32). 
Άλλα μετανοώντας ώμολόγησεν, ότι ό Ιησούς 
κανένα κακό δέν έπραξε. Ελέγχοντας τον άλλο 
ληστή είπε σ’ αύτόν: «Ουδέ φοβή συ τον Θεόν, 
ότι έν τφ αύτφ κρίματι εΐ; Καί ημείς μέν δικαίως· 
άξια γάρ ών έπράξαμεν άπολαμβάνομεν ούτος δέ 
ούδέν άτοπον έπραξε» (Λουκ. κγ' 40-41). Όχι μόνον 
οί λησταί καί οί κακούργοι, άλλ’ όλοι οί άνθρωποι, 
καί οί καλλίτεροι, διαπράττομε άτοπα, πολλά ά¬ 
τοπα, ένφ ό Χριστός ούτε ένα άτοπο έπραξε. 

Μαρτυρίες ύπέρ τού Χριστού είνε καί οί ψευδο¬ 
μαρτυρίες των Ιουδαίων έναντίον του. Όπως ό 
Ματθαίος γράφει, «οί αρχιερείς καί οί πρεσβΰτεροι 
καί τό συνέδριον όλον έζήτουν φευδομαρτυρίαν κατά 
τού Ιησού, όπως θανατώσωσιν αύτόν, καί ούχ εύρον. 
Καί πολλών φευδομαρτύρων προσελθόντων, ούχ εύρον» 
(Ματθ. κστ' 59-60). Τό ότι οί Ιουδαίοι ζητούσαν 
ψευδομαρτυρία κατά τού Ιησού, αύτό σημαίνει 
ότι δέν εύρισκαν τρωτό στον Ιησού γιά νά τον 
κατηγορήσουν βασίμως καί δικαίως. Τό ότι έπίσης 
ούτε ψευδομαρτυρία βρήκαν, ένφ πολλοί ψευδομάρ¬ 
τυρες προσήλθαν γιά έξέτασι, αύτό σημαίνει ότι 
οί ψευδομαρτυρίες άμέσως κατέπιπταν, διότι δέν 

συνέπιπταν, ήταν άντιφατικές. Όπως ό Μάρκος 
γράφει, «οί αρχιερείς καί δλον τό σννέδριον έζήτονν 
κατά τον Ίησον μαρτνρίαν εις τό θανατώοαι αντόν, 
καί ονχ ενρισχον πολλοί γάρ έφενδομαρτνρονν χατ 
αντον, χαί ϊσαι α£ μαρτνρίαι ονχ ήσαν» (Μάρκ. 
ιδ' 55-56). Τό «ϊσαι αί μαρτνρίαι ονχ ήσαν» σημαίνει, 
ότι οί μαρτυρίες δεν ήταν οί αύτές, δεν συνέπιπταν, 
ήταν άντιφατικές. 


* * * 

Ό λυσσωδέστερος έχθρός τοΰ Ίησοΰ είνε ό 
Σατανάς. Απύθμενο τό μίσος τοΰ Σατανά έναντίον 
τοΰ Χριστοΰ. Χριστός και Σατανάς είνε τά δύο 
άντιθετώτερα άκρα, όπως τό καλό και τό κακό, 
τό φως και τό σκότος. «Τίς γάρ μετοχή δικαιοσύνη 
και άνομία; Τίς 8έ κοινωνία φωτί προς σκότος; 
Τίς δέ συμφώνησις Χριστώ προς Βελίαλ;» (Β' Κορ. 
στ' 14-15). Ό Χριστός ήλθε νά καταλύση τά 
έργα τοΰ Διαβόλου (Α' Ίωάν. γ' 8), ό Διάβολος 
γνωρίζει ότι ό Χριστός είνε ή μεγάλη συμφορά 
του, συνεχώς καί όσο μπορεί άντιδικεί προς τον 
Χριστό, καί έν τούτοις ό Διάβολος όμολογεΐ ότι 
ό Χριστός είνε άγιος, όχι άπλώς άγιος, άλλ’ ό 
άγιος, άγιος με άπόλυτη καί μοναδική έννοια. 
Ιδού τί κράζει τό πνεΰμα τό άκάθαρτο: «Έα! Τί 
ήμΐν καί σοί, Ιησού Ναζαρηνέ; Ήλθες άπολέσαι 
ήμάς; ΟΙδά σε τίς εΐ, ό άγιος τού Θεού» (Μάρκ. 
α' 24, Λουκ. δ' 34). Ό Διάβολος είνε τό βρωμερώτε- 
ρο όν, καί ζητεί νά βρίσκη άκαθαρσίες καί στους 
άλλους, θέλει οί άλλοι νά τοΰ μοιάζουν, νά είνε 
εικόνες δικές του καί όχι εικόνες τοΰ θεού. Ό 

Διάβολος εϊνε ό μεγαλύτερος μωμοσκόπος. Εξετάζει 
έπιμελώς τούς άλλους, γιά νά βρίσκη σ’ αύτούς 
μώμους. Αλλά στο Χριστό ό Διάβολος, ό μεγάλος 
μωμοσκόπος, δεν βρήκε μώμο και άναγκάστηκε 
νά όμολογήση, ότι ό Χριστός εϊνε ό άγιος. 

"Απιστοι και άθεοι, όσοι προσάπτετε μώμο στο 
Χριστό, άκούσατε τί κράζει ό Σατανάς; Σείς, οί 
κατήγοροι τοΰ άμώμου καί άγιου, ύπερβήκατε σε 
βλασφημία τό Σατανά! 


Μαρτυρίες θεοπνεύστων άνδρών 

Έπί τή βάσει τής Καινής Διαθήκης προηγουμένως 
είδαμε μαρτυρίες ύπέρ τής άρετής τοΰ Ίησοΰ 
Χρίστου άπό δυσμενή καί έχθρικά άπέναντί του 
πρόσωπα. Τώρα θά ίδοΰμε μαρτυρίες άπό φιλικά 
πρόσωπα, άγιους καί θεοπνεύστους άνδρες. 

Πρώτα γιά τήν άρετή τοΰ Χριστοΰ μαρτυρεί ό 
πρόδρομος καί βαπτιστής Ιωάννης. Ό Ιωάννης 
έγκωμιάστηκε άπ’ τό Χριστό ώς ό «μείζων έν 
γεννητοΐς γυναικών» (Ματθ. ια' 11, Λουκ. ζ' 28), 
ό μεγαλύτερος άπό τούς άγιους άνδρες μέχρι τήν 
έποχή τοΰ Χριστοΰ. Αλλά μπροστά στο Χριστό 
ό Ιωάννης αισθάνεται έλάχιστος, μηδαμινός. «Ό 
άνωθεν ερχόμενος επάνω πάντων έστίν». «Ό εκ 
τοΰ ούρανοΰ έρχόμενος έπάνω πάντων έστίν» (Ίωάν. 
γ' 31), τονίζει ό Ιωάννης γιά τον Ίησοΰ, Ό 
Χριστός είνε άνώτερος όλων καθ’ όλα, καί κατά 
τήν άρετή. «Ό όπίσω μου έρχόμενος ισχυρότερος 
μου έστιν, ου ούκ είμι ικανός τά υποδήματα βαστάσαΐ' 

αύτόζ ύμάζ βαπτίσει εν Πνενματι Άγιον χαί πνρι. 
Ον τό ητνον εν τ ϊ) χειρι αύτον, και διαχαθαριεϊ 
τήν άλοννα αύτον, χαι σννάζει τον οιτον αύτον είζ 
τήν άποθήχην, τό δέ άχνρον χαταχαύοει πνρι άσβέ- 
στω » (Ματθ. γ' 11-12), διακηρύσσει έπίσης ό 
πρόδρομος καί βαπτιστής. Ό Χριστός είνε ισχυρό¬ 
τερος τοΰ Ίωάννου, τόσον ισχυρότερος, ώστε ό 
Ιωάννης δεν είνε ικανός ούτε τά ύποδήματά του 
να βαστάση. Ό Χριστός είνε ισχυρότερος καθ 
όλα, και κατά τήν αγιότητα. Βαπτίζει με Πνεύμα 
"Αγιο, διότι είνε άγιος καί θέλει ν’ άγιάζη τούς 
ανθρώπους. Βαπτίζει με καθαρτικό πυρ, διότι είνε 
καθαρός καί θέλει να καθαρίζη τούς ανθρώπους. 
Κρατεί στο χέρι φτυάρι καί καθαρίζει τό άλώνι 
του, χωρίζοντας τό σιτάρι άπ’ τό άχυρο, τούς 
καλούς άπ’ τούς κακούς, διότι αύτός είνε ό καλός 
καί ό καθαρός, καί μαζί του θέλει νάχη καλούς 
καί καθαρούς. «Μέσος ύμών έστηχεν, δν ύμεΐς ούχ 
οϊδατε... ού εγώ οϋχ είμι άξιος 'ινα λύσω αύτοΰ 
τον ιμάντα τοΰ ύποδήματος» (Ίωάν. α' 27), διακηρύσ¬ 
σει πάλι ό Ιωάννης. Οί ραββΐνοι έλεγαν, ότι οί 
μαθηταί έπρεπε να κάνουν όλες τις έκδουλεύσεις 
στούς διδασκάλους τους, όχι όμως καί νά λύνουν 
τά λουριά άπ’ τά ύποδήματά τους. Αύτό έθεωρεΐτο 
πολύ δουλοπρεπές καί άναξιοπρεπές, πολύ μειωτικό 
καί έξευτελιστικό. Άλλ’ ό Ιωάννης λέγει, Έγώ 
ούτε τά λουριά άπ’ τά ύποδήματα τοΰ Χριστού 
είμαι άξιος νά λύσω! Τόσο μικρό, τόσο άνάξιο 
θεωρούσε τον έαυτό του ό Ιωάννης μπροστά στή 
μεγαλωσύνη καί τήν άγιωσύνη τοΰ Χριστού! 

Όταν ό Χριστός ήλθε προς τόν Ιωάννη γιά 


4 Ό “Ανθρωπος 

νά βαπτισθη άπ’ αύτόν, ό Ιωάννης τον έμπόδιζε 
λέγοντας: «Έγώ χρείαν εχω υπό σου βαπτισθηναι, 
και συ έρχτ] πρός με;» (Ματθ. γ' 14). Έγώ, δηλαδή, 
έχω άνάγκη νά βαπτισθώ από σένα, καί σύ έρχεσαι 
πρός έμενα; Φόβος καί τρόμος κατέλαβε τον πρόδρο¬ 
μο καί βαπτιστή, βλέποντας τον Ίησοΰ νά ζητή 
βάπτισμα άπό τά χέρια του! Τούς άλλους βάπτιζε, 
άλλά τό Χριστό πώς νά βαπτίση; Ό λόγος τού βα- 
πτιστοΰ φανερώνει τήν άναμαρτησία τοΰ Χριστού: 
Έγώ έχω άνάγκη νά βαπτισθώ, έσύ δεν έχεις. 
Έγώ είμαι άμαρτωλός, έσύ δεν είσαι. Έσύ είσαι 
ό άναμάρτητος, ό καθαρός, καί ό δυνάμενος νά 
καθαρίζης τούς άμαρτωλούς. Έσύ πρέπει νά βα- 
πτίσης έμένα, όχι έγώ έσένα. 

Ό Χριστός, ό άντιπρόσωπός μας, ταπεινώθηκε 
καί βαπτίστηκε στον Ιορδάνη γιά λογαριασμό 
καί τοΰ βαπτιστοϋ του Ιωάννη. Γιά τον έαυτό 
του δεν είχε άνάγκη νά βαπτισθη, διότι είνε 
καθαρός με άπόλυτη έννοια. 

Μία άλλη ήμέρα βλέπει ό Ιωάννης τον Ίησοΰ 
νά έρχεται πρός αύτόν, τόν δακτυλοδεικτεΐ καί 
λέγει: «Ίδε ό αμνός τού Θεοϋ ό αϊρων τήν άμαρτίαν 
τού κόσμου!» (Ίωάν. α' 29). Νά, δηλαδή, τό άρνί 
τοΰ θεοΰ, πού σηκώνει έπάνω του τήν άμαρτία 
τοΰ κόσμου, πού θά θυσιασθή γιά τήν έξιλέωσι 
τής άμαρτίας τοΰ κόσμου! Καί αύτός ό λόγος 
τοΰ Ίωάννου άποδεικνύει τήν άναμαρτησία τοΰ 
Χριστοΰ. Ο Χριστός σηκώνει έπάνω του τήν ά¬ 
μαρτία τοΰ κόσμου, διότι ό ίδιος δεν έχει άμαρτία. 
Αν ό Χριστός είχε άμαρτία, θά έπρεπε νά ύπάρχη 
άλλος, γιά νά σηκώση τήν άμαρτία τοΰ κόσμου 

και αύτοΰ τοΰ Χριστού. Άλλα μή γένοιτο να 
σκεφθοΰμε για άμαρτωλότητα τοΰ Χριστού. Ό 
Χριστός είνε ό άμνός ό άμωμος, όπως απαιτούσε 
ή Παλαιά Διαθήκη. 


* * * 

Μετά τή μαρτυρία τοΰ προδρόμου και βαπτιστοΰ 
Ίωάννου έρχόμεθα στή μαρτυρία τοΰ άλλου Ίωάν- 
νου, τοΰ άποστόλου καί εύαγγελιστοΰ. 

Στην Α' Καθολική Επιστολή του ό απόστολος 
Ιωάννης γράφει γιά τον Ίησοΰ Χριστό: «Οϊδατε, 
δτι έκεΐνος έφανερώθη, ϊνα τάς αμαρτίας ημών 
άρη, καί άμαρτία έν αύτφ ούκ έστι». Ό σκοπός, 
γιά τον όποιον ό άόρατος φανερώθηκε, ό Υιός 
τοΰ Θεοΰ σαρκώθηκε καί έμφανίστηκε στον κόσμο, 
είνε νά πάρη τίς άμαρτίες μας, νά τις άφαιρέση, 
νά τίς έξαλείψη. Σημειώνει δε καί τονίζει ό άπόστο- 
λος, ότι σ’ αύτόν, ό όποιος παίρνει τίς άμαρτίες 
μας, άμαρτία δεν υπάρχει. Ή άμαρτία ύπάρχει σ’ 
έμάς, όχι στο Χριστό. Καί έπειδή ό Χριστός 
είνε άναμάρτητος, γι’ αύτό μπορεί νά άφαιρή τίς 
ίδικές μας άμαρτίες. 

Λίγο προηγουμένως, στο στίχ. 3, ό άπόστολος 
γράφει: «Πας ό 'έχων την ελπίδα ταύτην έπ' αύτφ 
άγνίζει έαυτόν, καθώς έκεΐνος άγνός έστι». Λέγοντας 
ό άπόστολος, ότι έκεΐνος είνε άγνός, έννοεΐ τό 
Χριστό (Ίδέ στίχ. 2β). Ό Χριστός είνε άγνός, 
κάθε δέ άνθρωπος, πού έλπίζει στο Χριστό, προσπα¬ 
θεί καί άγνίζει τόν έαυτό του. Ό Χριστός 
δέν άγνίζει τόν έαυτό του, διότι είνε άγνός. Ό 

άνθρωπος άγνίζει τον έαυτό του, διότι είνε άκάθαρ- 
τος. Ό Χριστός έχει την άγνότητα, έμεΐς τον ά- 
γνισμό, τή συνεχή κάθαρσι, τή συνεχή προσπάθεια 
νά όμοιάζωμε κατά τό δυνατό περισσότερο μέ τό 
Χριστό. Ό Χριστός είνε άγνός μέ άπόλυτη έννοια, 
ό άνθρωπος γίνεται άγνός μέ σχετική έννοια. 

Κατά τό Α' Ίωάν. β' 2 ό Χριστός «ίλασμός 
έστι περί των άμαρτιών ημών, ού περί των ήμετέρων 
δε μόνον, άλλά καί περί ο λ ον τοϋ κόσμου», κατά 
δέ τό α' 7 «τό αίμα Ίησοϋ Χριστού καθαρίζει ημάς 
άπό πάσης αμαρτίας». Ό Χριστός είνε ίλασμός 
γιά τις άμαρτίες των άνθρώπων, διότι είνε άγνό 
έξιλαστήριο θΰμα, άπολύτως άγνό. Και τό αίμα 
τοΰ Χρίστου καθαρίζει τούς άμαρτωλούς άπό κάθε 
άμαρτία, διότι είνε άπολύτως άγνό αίμα, ένφ τό 
αίμα καί τοΰ καλλιτέρου άνθρώπου είνε δηλητηρια¬ 
σμένο άπό τήν άμαρτία. 

Κατά τό Α' Ίωάν. β' 29 καί τό γ' 7 ό Χριστός 
είνε «δίκαιος» μέ τήν εύρύτερη, άλλά καί μέ τήν 
άπόλυτη έννοια τής λέξεως, είνε δηλαδή άγαθός 
ή καλός στον ύπέρτατο βαθμό. Κατά δέ τό β' 
20 ό Χριστός είνε «ό άγιος», όπως κατά τήν 
Παλαιά Διαθήκη είνε ό θεός, άγιος δηλαδή μέ 
μοναδική καί μέ άπόλυτη έννοια. 

Συνοψίζουμε τις μαρτυρίες τού άποστόλου Ίωάν- 
νου γιά τήν άρετή τοΰ Χριστοΰ: Άρνητικώς ό 
Αρχηγός τής Πίστεώς μας είνε ό άπολύτως άναμάρ- 
τητος, καί θετικώς είνε ό άπολύτως άγνός, δίκαιος, 
ήτοι άγαθός, καί άγιος. 


* * * 

Την άναμαρτησία και άγιότητα του Ίησοΰ Χρί¬ 
στου κηρύττουν και διακηρύττουν έπίσης οί πρώτο- 
κορυφαίοι άπόστολοι, ό Πέτρος καί ό Παύλος. 

Όταν μέ θαύμα τού Χριστού τό δίχτυ τού πτωχού 
Σίμωνος άνελπίστως έπιασε μεγάλο πλήθος ψάρια, 
ώστε να σχίζεται άπό τό βάρος, και γέμισαν άπό 
τα ψάρια δύο πλοία, ώστε να βυθίζωνται, ό Σίμων 
Πέτρος, γεμάτος άπό δέος, όπως τα πλοία ήταν 
γεμάτα άπό ψάρια, σωριάστηκε στά πόδια τού 
Χριστού και φώναξε: «Έξελθε άπ’ έμοϋ, ότι άνήρ 
αμαρτωλός είμι, Κύριε!» (Λουκ. ε' 8). Κύριε! Φύγε 
άπό κοντά μου, διότι είμαι άνθρωπος άμαρτωλός. 
Τό έκτακτο θαυματουργικό γεγονός δημιούργησε 
στην ψυχή τού Πέτρου έντονη συνείδησι και 
συναίσθησι τής άμαρτωλότητός του και ιερό δέος, 
όπως κατά την έποχή τής Παλαιάς Διαθήκης τέτοια 
αισθήματα και συναισθήματα δημιουργούσαν έμφα- 
νίσεις τού θεού σέ εύσεβεΐς άνδρες, στον Ίώβ, 
στον Αβραάμ, στο Μωυσή, στον Ήσαΐα και σέ 
άλλους. Όπως κατά τις συγκλονιστικές έκεΐνες 
περιπτώσεις θεοφανειών αισθάνονταν και ώμιλοΰ- 
σαν οί εύσεβεΐς έκεΐνοι άνδρες (Ίώβ μβ' 5-6, 
Γεν. ιη' 27, Έξόδ. δ' 10, Ήσ. στ' 5), έτσι τώρα 
αισθάνεται και όμιλεΐ ό Πέτρος. Ό Απόστολος 
αισθάνεται έντόνως άπό τό ένα μέρος τήν άναμαρτη¬ 
σία τού Κυρίου, άπό τό άλλο τήν ίδική του ά- 
μαρτωλότητα και άναξιότητα, συντρίβεται, έκμηδε- 
νίζεται στή συνείδησί του, δέν ύποφέρει ό άκάθαρ- 
τος τήν παρουσία τού καθαρού ένώπιόν του και 
γι’ αύτό φωνάζει: «Φύγε άπό κοντά μου. Κύριε, 
διότι είμαι άνθρωπος άμαρτωλός!». Έν συγκρίσει 

προς τούς άλλους άνθρώπους ό Πέτρος ήταν άπό 
τούς καλλίτερους. Ελάχιστοι άπό τούς άνθρώπους 
ήταν τόσο καλοί, όσο ό Πέτρος. Γι’ αύτό ό 
Κύριος τον έξέλεξε καί τον έκανε πρωτοκορυφαΐο 
άπόστολο. Άλλ’ έν συγκρίσει προς τον Ιησού ό 
Πέτρος δεν ήταν παρά «άνήρ άμαρτωλός», άνθρωπος 
άμαρτωλός. Και ό Χριστός βεβαίως ήταν άνθρωπος. 
Άλλ’ όχι καί άμαρτωλός. "Αν καί ό Χριστός ήταν 
άμαρτωλός, βλέποντας τον Πέτρο νά σωριάζεται 
στά πόδια του καί άκούοντας νά φωνάζη γιά τήν 
άμαρτωλότητά του καί νά ζητή τήν άπομάκρυνσί 
του άπ’ αύτόν, θά έλεγε σ’ αύτόν: «Σήκω έπάνω! 
Καί έγώ άνθρωπος άμαρτωλός είμαι». Αλλά τέτοιο 
λόγο ούτε σ’ αύτή τήν περίπτωσι ούτε σ’ άλλη 
παρομοία περίπτωσι είπε ό Χριστός. Διότι, όπως 
ό Πέτρος είχε τή συνείδησι, ότι ήταν άμαρτωλός, 
έτσι ό Χριστός είχε τή συνείδησι, ότι ήταν άναμάρ- 
τητος καί άξιος νά προσκυνήται. 

Κατά τήν ήμέρα τής Πεντηκοστής, ομιλώντας 
ό Πέτρος προς τούς Ιουδαίους γιά τήν άνάστασι 
τού ’ Ιησού Χριστού, τόνισε σ’ αύτούς: «Ού χατελεέ- 
φθη ή ψυχή αυτού εις μδου ούδέ ή σαρξ αύτοϋ 
εϊδε διαφθοράν» (Πράξ. β' 31). Δεν έγκαταλείφθηκε 
ή ψυχή τού Ιησού Χριστού στον μδη ούτε ή 
σάρκα του γνώρισε φθορά, άποσύνθεσι, όπως συν¬ 
έβη στό Δαβίδ καί σ’ όλους τούς νεκρούς. Ό 
Χριστός είνε έξαίρεσι. Δεν παρέμεινε στον μδη 
ή ψυχή του καί δεν ύπέστη φθορά καί άποσύνθεσι 
τό σώμα του, άλλά σέ τρεις ήμέρες άναστήθηκε 
άφθαρτος καί ένδοξος, διότι διέφερε άπ’ όλους 
τούς άνθρώπους. Τήν ψυχή καί τό σώμα τού 

Χρίστου δέν άγγιξε ή άμαρτία. Ό Χριστός ούτε 
προσωπική ούτε προπατορική άμαρτία είχε, άλλ’ 
ήταν άμόλυντος τελείως. 

Όταν μετά τό κήρυγμα τής Πεντηκοστής οί 
άκροαταί ήλθαν σέ κατάνυξι καί ρώτησαν τούς 
άποστόλους τί να κάνουν, ό Πέτρος είπε: «Μετανοή¬ 
σατε, καί βαπτισθήτω έκαστος ύμών επί τώ όνόματι 
Ίησοΰ Χριστού εις άφεσιν αμαρτιών» (Πράξ. β' 
38). Αργότερα πάλιν ό Απόστολος διακήρυξε: 
«Τούτω (τώ Ίησοΰ Χριστφ) πάντες οί προφήται 
μαρτυροϋσιν, άφεσιν άμαρτιών λαβεϊν διά τού ονόμα¬ 
τος αύτοϋ πάντα τον πιστεύοντα εις αύτόν » (Πράξ. 
ι' 43). Βάπτισις στο όνομα τού Ίησοΰ Χρίστου 
γιά τήν άφεσι των άμαρτιών. Άφεσις των άμαρτιών 
διά του ονόματος τοΰ Ίησοΰ Χριστοΰ. Τί σημαίνουν 
αυτά; Ότι τό όνομα τοΰ Ίησοΰ Χριστοΰ, αύτός 
ό Ίησοΰς Χριστός, πλύνει, καθαρίζει, άπαλλάσσει 
τούς άμαρτωλούς άπό τις άμαρτίες τους. Άλλ' 
έχει αυτή τή δύναμι ό Χριστός, διότι ό ίδιος 
είνε άναμάρτητος καί καθαρός, βεβαίως καί θεός. 

Ελέγχοντας ό Πέτρος τούς Ισραηλίτες γιά τό 
έγκλημά τους κατά τοΰ Χριστοΰ είπε: « Υμείς τον 
άγιον καί δίκαιον ήρνήσασθε, καί ήτήσασθε άνδρα 
φονέα χαρισθήναι ύμϊν, τον δέ αρχηγόν τής ζωής 
άπεκτείνατε» (Πράξ. γ' 14-15). Ό Βαραββάς ήταν 
φονιάς, ό Ίησοΰς είνε ό άρχηγός τής ζωής. Άντίθε- 
σι μεταξύ θανάτου καί ζωής, άλλά καί μεταξύ 
άμαρτίας καί άγιότητος, διότι ή άμαρτία σκοτώνει 
(«τά όφώνια τής άμαρτίας θάνατος », 'Ρωμ. στ' 23), 
ένώ ή άγιότης δίνει ζωή. Αμαρτωλός ό φονιάς, 
άναμάρτητος ό άρχηγός τής ζωής. Ό δέ πρώτος 

και μεγαλύτερος άμαρτωλός, ό Διάβολος, είνε ό 
άρχηγός τού θανάτου (Έβρ. β' 14). Άλλ’ ή άναμαρτη- 
σία και άγιότης τού Χριστού στον άποστολικό 
τούτο λόγο δεν συνάγεται μόνο άπό τον χαρακτηρι¬ 
σμό τού Ιησού ώς «άρχηγού τής ζωής » καί τήν 
άντίθεσι προς τον φονιά, άλλά καί μαρτυρεΐται 
ρητώς, άφοΰ ό άπόστολος χαρακτηρίζει τον Ιησού 
ώς «τον άγιον και δίκαιον». Ό Ιησούς δεν είνε ά- 
πλώς «άγιος», όπως ένας άγγελος ή ένας άνθρωπος, 
άλλ’ είνε «ό άγιος», άγιος μέ άπόλυτη καί μοναδική 
έννοια. Επίσης ό Ιησούς δεν είνε άπλώς «δίκαιος», 
άλλ’ είνε «ό δίκαιος», δίκαιος μέ άπόλυτη καί μο¬ 
ναδική έννοια. Μέ άλλα λόγια ό Χριστός δέν με¬ 
τέχει δικαιοσύνης καί άγιότητος, όπως ό άγγελος 
καί ό άνθρωπος, άλλ’ είνε τό πλήρωμα τής δικαιο¬ 
σύνης καί τής άγιότητος. Κατά τήν άρχιερατική 
προσευχή του ό Ιησούς προσφωνούσε τον Πατέρα: 
«Πάτερ άγιε», «Πάτερ δίκαιε» (Ίωάν. ιζ' 11, 25). 
Ό Θεός Πατήρ είνε ό άγιος καί ό δίκαιος. Άλλ’ 
ό,τι είνε ό Θεός Πατήρ, είνε καί ό Ιησούς κατά 
τον λόγο τού Πέτρου. Ό Πατήρ καί ό Υιός, 
όπως είνε ένα κατά τήν ούσία, έτσι είνε ένα καί 
κατά τή δικαιοσύνη καί τήν άγιότητα. Ό Υιός 
σαρκώθηκε, άλλά δέν άμάρτησε· έγινε άνθρωπος, 
άλλ’ όχι άμαρτωλός. Ό Υιός ώς άνθρωπος δέν 
έχασε, άλλά διατήρησε τήν άκεραιότητα τού ούρα- 
νοΰ, τή δικαιοσύνη καί τήν άγιότητά του. 

Στήν πρώτη Επιστολή τού Πέτρου λάμπει καί δι¬ 
αλάμπει ή άναμαρτησία καί ή άγιότης τού Χριστού. 
«Έν φόβιρ τον τής παροικίας ύμών χρόνον άναστράφη- 
τε», γράφει ό Απόστολος, «είδότες, ότι ού φθαρτοΐς. 

άργυρίω ή χρυσίω, έλυτρώθητε έκ της ματαίας υ¬ 
μών αναστροφής πατροπαραδότου, άλλα τιμίω αϊμα- 
τι ώς άμνοϋ άμώμου και άσπιλου Χρίστου» (Α' 
Πέτρ. α' 17-19). Δεν λυτρωθήκαμε, τονίζει ό Από¬ 
στολος, άπό την άθλια κατάστασι τής άμαρτίας καί 
τής κακοδαιμονίας με φθαρτά λύτρα, μέ άσήμι 
και μέ χρυσάφι, άλλά μέ τό πολύτιμο αίμα του 
Χριστού, πού θυσιάσθηκε σάν άμωμος καί άσπιλος 
άμνός. Τό αίμα τού Χριστού είνε άσυγκρίτως 
άνώτερο άπ’ όλο τό άσήμι καί τό χρυσάφι τού 
κόσμου. Τό αίμα τού Χριστού είνε τίμιο, πολύτιμο, 
ένω τά άσήμια καί τά χρυσάφια, έννοεΐται, δέν 
είνε τίμια, δέν έχουν άξια. Ναι! Μπροστά στο 
αίμα τού Χριστού τά άσήμια καί τά χρυσάφια 
τού κόσμου καταντούν εύτελή πράγματα, σκουριές. 
Γιατί τό αίμα τού Χριστού έχει άπειρη άξια; 
Γιατί λυτρώνει άπό άμαρτίες καί άμαρτωλές κατα¬ 
στάσεις; Διότι είνε τό αίμα τού Κυρίου καί θεού; 
Όχι μόνο γι’ αύτό. Άλλά καί διότι είνε τό αίμα 
άμώμου καί άσπιλου άνθρώπου. Ό πασχάλιος άμνός 
των Ισραηλιτών, πού προτύπωνε τό Χριστό, έπρεπε 
κατά τό νόμο τού Θεού νά μή έχη έλάττωμα, 
ψεγάδι, άλλά νά είνε άρτιος καί τέλειος (Έξόδ. 
ιβ' 5, Λευϊτ. κβ' 21). Καί ό Χριστός, «τό πάσχα 
ημών» (Α' Κορ. ε' 7), ό ίδικός μας πασχάλιος 
άμνός, δέν έχει έλάττωμα καί ψεγάδι, άλλ’ είνε 
άρτιος καί τέλειος. Ή φυσική άρτιότης καί τελειότης 
τού πασχαλίου άμνοΰ των Ιουδαίων σήμαινε τήν ή- 
θική άρτιότητα καί τελειότητα τού Ιησού Χριστού, 
τήν άπόλυτη άναμαρτησία του. 

Στήν άρχή τής Επιστολής του ό Απόστολος 

γράφει: « Πέτρος... έχλεχτοϊζ παρεπίδήμοίς δίασπο- 
ράς... χατά πρόγνωσίν Θεού Πατρός, έν άγιασμώ 
Πνεύματος, εις ύπαχοήν χαι ραντισμόν αίματος Ιησού 
Χριστού» (Α' Πέτρ. α' 1-2). Οί πιστοί έχουμε 
έκλεγή συμφώνως μέ προαιώνια άπόφασι του Θεού 
Πατρός, διότι μάς ξεχώρισε τό Πνεύμα, καί γιά 
να ύπακούωμε στον Ιησού Χριστό καί να ραντιζώμε- 
θα, νά καθαριζώμεθα δηλαδή καί νά άγιαζώμεθα, 
μέ τό αίμα του. Τό αίμα τού Ιησού Χριστού μάς 
καθαρίζει άπ’ τις ήθικές άκαθαρσίες, τις άμαρτίες, 
καί μάς καθιστά άγιους, διότι είνε τό αίμα άσπιλου 
καί άμώμου θύματος. Έκτος τού αίματος τού Ιησού 
Χριστού τό αίμα των άνθρώπων, καί των καλλίτερων, 
είνε μολυσμένο καί δεν έχει τη δύναμι νά καθαρίζη 
άπό άμαρτίες καί νά χαρίζη ήθική ύγεία καί 
άγιωσύνη. 

Στο γ' 18 ό Απόστολος διακηρύσσει ότι «Χρίστος 
απαξ περί άμαρτιών έπαθε, δίχαιος υπέρ άδίχων», 
καί στο β' 21-24 ότι «Χρίστος έπαθεν υπέρ ημών, 
ύμϊν ύπολίμπάνων υπογραμμόν ϊνα έπαχολουθήσητε 
τοίς ϊχνεσίν αύτού' δς άμαρτίαν ούχ έποίησεν, ουδέ 
εύρέθη δόλος έν τω στόματί αύτού' δς λοίδορούμε- 
νος ούχ άντελοίδόρεί, πάσχων ούχ ηπείλεί, παρεδίδου 
δέ τφ κρίνοντι δικαίως· δς τάς άμαρτίας ημών 
αύτός άνήνεγκεν έν τω σώματι αύτοϋ έπι τό ξύλον, 
ϊνα ταϊς άμαρτίαις άπογενόμενοι τη δικαιοσύνη ζή- 
σωμεν ον τφ μώλωπι αύτοϋ ίάθητε». Κατά τά 
χωρία αύτά ό Χριστός είνε «δίκαιος», έμεΐς «άδικοι». 
Εκείνος δηλαδή καλός καί άθφος, έμεΐς κακοί 
καί ένοχοι. Ό Χριστός ούτε μέ έργα έκανε άμαρτία, 
ούτε μέ λόγια, όπως ό προφήτης προεΐπε. Ό 
Χριστός δέν ανταπέδωσε κακό άντί κακού. ’Αλλ’ 

όπως πάλιν ό Προφήτης προεΐπε, ό Χριστός πήρε 
έπάνω του τις ίδικές μας άμαρτίες· τραυματίσθηκε 
αύτός, για να θεραπευθοΰμε έμεΐς· ό ιατρός ύπέστη 
έγχείρησι όχι για να θεραπεύση τον έαυτό του, 
άλλα για να θεραπεύση έμας άπό τις άμαρτίες 
μας, διότι Εκείνος δεν είχε άμαρτίες, ήταν ήθικώς 
ό μόνος ύγιής και ικανός να θεραπεύση τις ήθικές 
άσθένειές μας. Είπε ποτέ κανείς για κανένα άνθρω¬ 
πο, ότι είνε άναμάρτητος; Όχι! Αλλά παραδόξως 
για ένα άνθρωπο, τον Ίησοΰ τον Ναζωραίο, ό 
Απόστολος είπε, καί, τό παραδοξότερο, ό Προφήτης 
προεΐπε, ότι «αμαρτίαν ούχ έποίησεν», ότι είνε 
άναμάρτητος. 

Στο β' 3-4 ό Απόστολος γράφει: «...εϊπερ έγεύσασθε 
ότι χρηστός ό Κύριος, προς όν προσερχόμενοι, λίθον 
ζώντα, ύπό άνθρώπων μεν άποδεδοκιμασμένον, παρά 
δέ τώ Θεφ έχλεκτόν, έντιμον...». Στο χωρίο τούτο 
ό Ιησούς Χριστός περιγράφεται ώς άνθρωπος, 
τον όποιον οί άνθρωποι άποδοκίμασαν, άλλ’ ό 
θεός Πατήρ έχει έκλεκτό, πολύτιμο - ονομάζεται 
Κύριος, στά Εβραϊκά Γιαχβέ κατά τό Ψαλμ. λγ' 
9 (λδ' 8) - καί χαρακτηρίζεται «χρηστός», δηλαδή 
άγαθός. Ό Χριστός είνε «χρηστός», άγαθός. Όταν 
ένας άρχων προσφώνησε τό Χριστό ώς άγαθό, ό 
Χριστός είπε στον άρχοντα: «Τί με λέγεις αγαθόν; 
Ούδείς άγαθός εί μη εις, ό Θεός» (Λουκ. ιη' 19). 
Ό Χριστός δεν δέχθηκε άπό τον άρχοντα νά τον 
προσφωνή ώς άγαθό, διότι δέν τόν παραδεχόταν 
ώς θεό. Είνε σαν νά είπε ό Χριστός στόν άρχοντα: 
«Ένας είνε άγαθός, ό θεός. Έσύ ώς θεό δέν 
μέ πιστεύεις. Γιατί λοιπόν μέ όνομάζεις άγαθό;». 
Έδώ ό Πέτρος διακηρύσσει, ότι ό Χριστός είνε 

καν Θεός καν αγαθός («χρηστός ό Κύριος»), Όπως 
ό Χρνστός δεν εννε μόνον άνθρωπος, άλλα καν 
Κύρνος - θεός, έτσν εννε καν άγαθός, με άλλη 
λέξν άγνος, άγαθός ή άγνος με έννονα άπόλυτη. 
Ον μνκρον θεοί, άγγελον καν άνθρωπον, εννε άγαθον 
ή άγνον με σχετνκή έννονα. Ό μεγάλος Θεός, ό 
Κύρνος Ιησούς Χρνστός, είνε άγαθός ή άγνος μέ 
άπόλυτη έννονα. 


* * * 

Προηγουμένως έξετάσαμε μαρτυρίες τού πρωτο¬ 
κορυφαίου άποστόλου Πέτρου γνά την άναμαρτησία 
καν την άγνότητα τού Αρχηγού τής Πίστεώς μας. 
Τώρα θά έξετάσωμε μαρτυρίες τού άλλου πρωτοκο¬ 
ρυφαίου άποστόλου, τού θείου Παύλου. 

Ή άναμαρτησία καν ή άγνότης τού Αρχηγού 
τής Πίστεώς μας φαίνεταν στούς λόγους τού άποστό¬ 
λου Παύλου, όπου ό Ιησούς Χρνστός περνγράφεταν 
ώς δεύτερος Άδάμ καν συγκρίνεταν προς 
τον πρώτον Άδάμ. Γνατί ό Χρνστός χαρακτηρίζεταν 
ώς δεύτερος Άδάμ καν συγκρίνεταν προς τον πρώτον 
Άδάμ; Κυρίως γνά νά φανή, ότν ό Χρνστός εννε 
ό άναμάρτητος άνθρωπος καν γενάρχης νέας γενεάς 
άνθρώπων. Κατά τό 5ο κεφάλανο τής προς 'Ρωμαίους 
Έπνστολής «8ι’ ένός ανθρώπου ή άμαρτία εις τον 
κόσμον είσήλθε» (στίχ. 12). Άπ’ αύτό τό λόγο 
έξυπακούεταν ή άναμαρτησία τού Χρνστοΰ. Όπως 
έξ αίτνας ένός άνθρώπου, τού Άδάμ, είσήλθε 
στον κόσμο ή άμαρτία, δνότν ό πρωτόπλαστος 
καν προπάτωρ τών άνθρώπων άμάρτησε, έτσν καν 
έξ αίτνας ένός άλλου άνθρώπου, τού δευτέρου 

Άδάμ, τοΰ Ίησοΰ Χρίστου, είσήλθε στον κόσμο 
ή χάρις καί ή σωτηρία, διότι ό Χριστός δέν 
άμάρτησε. Ό Άδάμ έχει «τήν παρακοήν», ό Χριστός 
έχει «την ύπακοήν» (στίχ. 19). Ό Άδάμ έχει τό 
«παράπτωμα», ό Χριστός έχει «τό δικαίωμα» (στίχ. 
18). Αμαρτωλός ό πρώτος, δίκαιος ό δεύτερος. 
Ό Άδάμ έχει «τό κρίμα εις κατάκριμα», ό Χριστός 
έχει «τό χάρισμα εις δικαίωμα» (στίχ. 16). Ό 
πρώτος άμάρτησε με άποτέλεσμα την καταδίκη 
τών άνθρώπων, ό δεύτερος ώς άναμάρτητος χαρίζει 
τη δικαίωσι στούς άμαρτωλούς άνθρώπους. Επίσης 
κατά τό 15ο κεφάλαιο τής Α' προς Κορινθίους 
Επιστολής, «έγένετο ό πρώτος άνθρωπος Άδάμ εις 
ψυχήν ζώσαν, ό έσχατος Άδάμ εις πνεύμα ζωοποιούν» 
(στίχ. 45). Ό πρώτος Άδάμ ύπήρξε ψυχικός, ζωικός, 
μέ φυσική και κατώτερη ζωή. Ό τελευταίος Άδάμ, 
ό Χριστός, ύπήρξε πνευματικός, μέ πνευματική 
καί άνώτερη ζωή, άλλά καί μέ τή δύναμι να 
ζωοποιή, τουτέστι νά μεταδίδη τήν πνευματική 
ζωή, άνασταίνοντας τούς πνευματικώς νεκρούς. 
Στήν έννοια τής πνευματικότητος τοΰ νέου Άδάμ 
περιλαμβάνεται καί ή άναμαρτησία καί ή άγιότης 
του. Άν ό Χριστός είχε τήν έλαχίστη άμαρτία, 
δέν θά χαρακτηριζόταν ώς ό νέος Άδάμ καί δέν 
θά ζωοποιούσε τούς πνευματικώς νεκρούς, άλλά 
θά ήταν κοινός άνθρωπος, όπως όλοι οί άνθρωποι. 
«Επειδή δι’ ανθρώπου δ θάνατος, καί δι' ανθρώπου 
άνάστασις. "Ωσπερ γάρ έν τώ Άδάμ πάντες άποθνή- 
σκουσιν, οϋτω καί έν τώ Χριστώ πάντες ζωοποιηθήσον- 
ται» (στίχ. 21-22). Έξ αιτίας τοΰ πρώτου Άδάμ 
ήλθεν ό θάνατος καί όλοι πεθαίνουμε. Έξ αιτίας 
τοΰ Χριστοΰ, τοΰ νέου Άδάμ, όλοι ζωοποιούμεθα. 

Ανασταινόμεθα. Τό πρώτο, ό θάνατος, είνε Αποτέλε¬ 
σμα τής Αμαρτίας τοΰ Άδάμ. Τό δεύτερο, ή ζωοποίη- 
σν ή άνάστασν, είνε Αποτέλεσμα τής άναμαρτησίας 
τοΰ Χριστού. 

Ή άναμαρτησία καί ή άγιότης τοΰ Ίησοΰ Χριστοΰ 
φαίνεται στους λόγους τοΰ Αποστόλου Παύλου, 
όπου ό Αρχηγός τής Πίστεώς μας περιγράφεται 
ώς μεσίτης. Παραθέτουμε τό σπουδαιότερο χω¬ 
ρίο γιά τον Ίησοΰ ώς μεσίτη: «ΕΙς Θεός, εις και 
μεσίτης Θεοϋ και ανθρώπων, άνθρωπος Χριστός 
Ιησούς, ό δούς έαυτόν άντίλυτρον υπέρ πάντων, τό 
μαρτύριον καιροϊς ϊδίοις» (Α' Τιμ. β 5-6). Ένας 
είνε θεός, ένας είνε καί μεσίτης μεταξύ τοΰ Θεοΰ 
καί τών Ανθρώπων, ό άνθρωπος Ίησοΰς Χριστός, 
ό όποιος έδωσε τον έαυτό του Αντί λύτρου γιά 
όλους, όπως είχε όρισθή καί πραγματοποιήθηκε 
στόν καιρό του. Συμφώνως με τον λόγο τοΰτο, 
ό αύτός είνε Θεός, ό αύτός ώς άνθρωπος είνε 
καί μεσίτης μεταξύ τοΰ Θεοΰ καί τών Ανθρώπων. 
Ό άνθρωπος Ίησοΰς Χριστός δεν είνε ένας άπό 
τούς μικρούς καί πολλούς μεσίτες, όπως ήταν οί 
Προφήτες, οί όποιοι μεσίτευαν στο θεό ύπέρ τοΰ 
Ίσραηλιτικοΰ λαού, ή όπως είνε όλοι οί "Αγιοι 
τής Πίστεώς μας, οί όποιοι μεσιτεύουν γιά όλους 
τούς Ανθρώπους, ή όπως είνε κάθε πιστός, ό 
όποιος προσεύχεται καί παρακαλεΐ γιά τούς συναν¬ 
θρώπους του. Ό Χριστός είνε ό μεγάλος μεσίτης, 
ό ένας, ό μοναδικός, ό μεσίτης με έννοια Απόλυτη. 
Τών πολλών καί μικρών μεσιτών οί μεσιτείες 
έχουν κάποια σημασία γιά τή σωτηρία μας, διότι 
ύπάρχει ό ένας καί μεγάλος μεσίτης, ό Χριστός, 
Αλλιώς δέν θά συντελούσαν στή σωτηρία μας. 

Αυτός έγινε άντίλυτρο γιά όλους τούς άμαρτωλούς 
ανθρώπους, αυτός είνε ό Σωτήρ μας, διότι αύτός 
εϊνε αναμάρτητος καί άγιος σέ άπόλυτο βαθμό. 
Στο νθ' κεφάλαιο τού Ήσαΐου ό Θεός παρίσταται 
άνθρωποπαθώς, νά κύπτη άπό τον ουρανό καί νά 
κοιτάζη στή γή, γιά νά ίδή αν υπάρχει άγιωσύνη 
καί άληθινός άνθρωπος, γιά νά βοηθήση τούς 
συνανθρώπους, γιά νά μεσιτεύση ύπέρ αύτών. Αλλά 
μέ έκπληξι και δυσαρέσκεια ό θεός είδε, ότι 
άγιωσύνη καί άληθινός άνθρωπος δεν ύπήρχε, γιά 
νά βοηθήση τούς συνανθρώπους, γιά νά μεσιτεύση 
ύπέρ αύτών. Καί έπειδή δεν βρισκόταν μεσίτης, 
γι’ αύτό ό ίδιος ό Θεός έπιλήφθηκε τής σωτηρίας 
των άνθρώπων, ό ίδιος έγινε μεσίτης, φόρεσε 
τήν πνευματική του πανοπλία καί ήλθε στή Σιών, 
γιά νά λυτρώση τούς άνθρώπους, μέ άλλα λόγια 
ό Θεός έγινεν άνθρωπος, ώς άνθρωπος μεσολάβησε 
μεταξύ Θεού καί άνθρώπων γιά τή σωτηρία μας, 
καί μέ τή δύναμι τής θεότητος καί τής θυσίας 
του συνέτριψε τις δυνάμεις τού κακού καί λύτρωσε 
τήν άνθρωπότητα. Ό Θεός έγινεν άνθρωπος, διότι 
δεν ύπήρχεν άναμάρτητος καί άγιος άνθρωπος νά 
μεσιτεύση. ”Αρα ό άνθρωπος Ιησούς Χριστός εϊνε 
άναμάρτητος. Ό θεός έγινεν άνθρωπος, άλλ’ όχι 
καί άμαρτωλός! 

Ή άναμαρτησία καί ή άγιότης τού Αρχηγού 
τής Πίστεώς μας φαίνεται στούς λόγους τού άποστό- 
λου Παύλου, όπου ό Χριστός παρουσιάζεται ώς 
ίλαστήριο θύμα καί σωτήρ άπό τις ά- 
μαρτίες. Στο 'Ρωμ. γ' 25 γιά τον Ιησού Χριστό 
ό Απόστολος τονίζει, ότι «προέθετο ό θεός ίλαστή- 
ριον διά τής πίστεως έν τφ αύτοϋ αϊματι». Πολλές 

δέ φορές τονίζει, ότι ό Ίησοΰς Χριστός είνε σωτήρ 
μας άπό τις άμαρτίες μας. Στο Α' Τιμ. α' 15 
κηρύττει και διακηρύττει, «Ιησούς Χριστός ήλθεν 
εις τον κόσμον άμαρτωλούς σώσαι, ών πρώτος είμι 
εγώ», στο Α' Κορ. ιε' 3, «Χριστός άπέθανεν υπέρ 
τών αμαρτιών ημών», στο 'Ρωμ. δ' 25, «παρεδόθη 
διά τά παραπτώματα ημών καί ήγέρθη διά την 
δικαίωσιν ημών». Ή θυσία τού Χριστού έξιλεώνει 
καί σώζει άπό τις άμαρτίες, διότι είνε θυσία 
άγνοϋ, άπολύτως άγνοΰ προσώπου. "Αν ό Χριστός 
είχε την έλαχίστη, έστω, άμαρτία, δεν θά εξιλέωνε 
την άνθρωπότητα άπό τις άμαρτίες της, άλλά θά 
είχεν άνάγκη έξιλεώσεως ό ίδιος. 

Τήν άναμαρτησία καί τήν άγιότητα τού Ιησού 
Χριστού ό Απόστολος σαφώς κηρύττει καί διακη¬ 
ρύττει με ένα έρώτημα καί μία άπάντησι στο Γαλ. 
β' 17: «'Άρα Χριστός αμαρτίας διάκονος; 
Μη γεν ο ιτ ο /» . Δούλευσε ό Χριστός στήν άμαρ¬ 
τία; Μη γένοιτο νά σκεφθη κανείς γιά τό Χριστό 
τέτοιο πράγμα! Τέτοια σκέψι είνε βλάσφημη, φρι- 
κτή! Ό Χριστός δεν δούλευσε στήν άμαρτία ούτε 
μιά στιγμή. Εμείς δουλεύουμε στήν άμαρτία ίσο- 
βίως. Ό δέ Χριστός μάς σφζει άπό τή δουλεία 
στήν άμαρτία. 

Τήν άναμαρτησία καί τήν άγιότητα τού ίδικοΰ 
μας Αρχηγού δεικνύει ένας φοβερός λόγος τού 
Αποστόλου, ό όποιος έκ πρώτης δψεως φαίνεται 
άσεβής καί βλάσφημος. Συμφώνως προς αύτόν 
τον λόγο ό Χριστός έγινε κατάρα, έπικατά- 
ρ α τ ο ς ! Μέ μεγάλη έμφασι ό Απόστολος φωνάζει: 
«Χριστός ήμάς έξηγόρασεν έκ τής κατάρας τού 

νόμον γενόμενος υπέρ ημών κατάρα' γέγραπταί γάρ' 
έπιχατάρατοζ πας ό χρεμάμενος έπί ξύλου» (Γαλ. 
γ' 13). Εκείνος, ό όποιος είνε ή ύψίστη εύλογία, 
έδώ άπό τον Απόστολο ονομάζεται κατάρα! Ο 
εύλογημένος και ό εύλογητός εις τούς αιώνας ο¬ 
νομάζεται έπικατάρατος! Ό χαρακτηρισμός «έπιχα¬ 
τάρατοζ» άρμόζει στον παραβάτη τού θείου νόμου 
και άμαρτωλό. Λίγο προηγουμένως ό Απόστολος 
λέγει: «Όσοι έξ εργοον νόμου εισίν, ύπό χατάραν 
είσί’ γέγραπται γάρ’ έπιχατάρατοζ πας ός ούχ εμμένει 
εν πάσι τοϊς γεγραμμένοις εν τφ βιβλίφ τού νόμον 
τού ποιήσαι αυτά» (στίχ. 10). Ποιος άπό μάς 
τήρησε όλες τις έπιταγές τού θείου νόμου, πού 
είνε μέσα στη Γραφή καί στή συνείδησι; Ποιος 
έπραξε όλα τα έργα, πού θέλει ό Θεός; Κανείς. 
Γι’ αύτό όλοι εΐμεθα άμαρτωλοι καί «ύπό χατάραν», 
«έπιχατάρατοι». Πώς όμως ό Απόστολος παρουσία¬ 
σε και τον Χριστό ώς κατάρα και έπικατάρατο; 
Παρέβη και ό Χριστός τον θείο νόμο; Υπήρξε 
και ό Χριστός άμαρτωλός; Μή γένοιτο! "Ας προσέ¬ 
ξομε άκριβώς τί λέγει ό άπόστολος. Δεν λέγει, 
ότι ό Χριστός είνε κατάρα, άλλά λέγει, ότι έγινε 
κατάρα (« γενόμενος χατάρα»). Επίσης δέν λέγει, 
ότι είνε κατάρα διότι άμάρτησε, άλλά λέγει, 
ότι έγινε κατάρα γιά μάς (« ύπέρ ημών»). Ό 
Χριστός δέν είνε κατάρα και έπικατάρατος, άρα 
δέν είνε άμαρτία και άμαρτωλός. Ό Χριστός 
έγινε κατάρα καί έπικατάρατος, διότι έπάνω 
του άνέλαβε τις ίδικές μας άμαρτίες, καί κρεμάστηκε 
στό ξύλο τού σταυρού γιά νά μάς σώση άπό τις 
άμαρτίες μας. «Χριστός έξηγόρασεν ημάς έχ τής 
χατάρας τοΰ νόμου». "Αν ό Χριστός ήταν πράγματι- 

κώς κατάρα καί έπικατάρατος, θά είχεν άνάγκη 
νά έξαγορασθή ό ίδιος άπό την κατάρα του νόμου. 
Τώρα έξαγοράζει τούς άλλους, διότι δεν είνε 
πραγματικώς κατάρα καί έπικατάρατος, δεν είνε 
άμαρτία καί άμαρτωλός, άλλά ιδιοποιείται τις άμαρ- 
τίες των άλλων. 

Τήν άναμαρτησία καί την άγιότητα τού Ίησοΰ 
Χριστού σαφώς, σαφέστατα, δεικνύει ένας άλλος 
λόγος τού πρωτοκορυφαίου άποστόλου Παύλου, 
ό όποιος ομοιάζει προς τον προηγούμενο λόγο 
του, κατά τον όποιο γιά μάς ό Ιησούς Χριστός 
έγινε κατάρα. «Τόν μη γν όν τα αμαρτίαν 
ύ π έ ρ ημών ά μα ρ τ ία ν έ π ο ίη σ εν, ϊνα ημείς 
γενώμεθα δικαιοσύνη Θεού έν αύτφ», κηρύττει καί 
διακηρύττει ό ούρανοβάμων Απόστολος (Β' Κορ. 
ε' 21). Όπως ό Χριστός δέν είνε κατάρα, άλλ’ 
έγινε κατάρα γιά μάς, έτσι πάλι δέν είνε άμαρτία, 
άλλ’ έγινε άμαρτία γιά μάς, ό θεός έκανε 
τον Χριστό άμαρτία γιά τη δική μας σωτηρία. 
Ό θεός δέν έχει σχέσι μέ τήν άμαρτία καί δέν 
κάνει κανένα άμαρτωλό. Ό θεός είνε άγιος, άπο- 
λύτως άγιος, καί θέλει άγιους, καί κάνει άγιους. 
Ό θεός είνε άγιος καί άγιοποιός. Λέγοντας δέ 
ό Παύλος, ότι ό θεός έκανε γιά μάς τον Χριστό 
άμαρτία, δέν έννοεΐ βεβαίως, ότι ό θεός έξώθησε 
τον Υιό του στήν άμαρτία καί τον έκανε άμαρτωλό, 
άλλ’ έννοεΐ τούτο τό συγκινητικώτατο πράγμα, 
δτι τόν φόρτωσε τις ίδικές μας άμαρτίες, γιά ν’ ά- 
παλλάξη έμάς άπό τό έπαχθές φορτίο των άμαρτιών, 
τόν άνέβασε έπάνω στο σταυρό ώς τόν μεγαλύτερο 
κακούργο καί άμαρτωλό καί ύπέστη φρικτό πόνο 

και θάνατο, για νά σωθούμε έμεΐς οί όντως κακούρ¬ 
γοι και άμαρτωλοί. Ό θεός φόρτωσε με τίς 
αμαρτίες μας και παρέδωσε σε σταυρικό θάνατο 
γιά τίς άμαρτίες μας «τον μ ή γν όντα Αμαρ¬ 
τίαν·» . Σαφεστάτη διακήρυξι τής άναμαρτησίας 
τού Χριστού. Όλοι γνωρίσαμε την άμαρτία, άλλος 
περισσότερο και άλλος λιγώτερο. Όλοι πράξαμε 
άναρίθμητες άμαρτίες. Όλοι εΐμεθα πολυαμάρτητοι, 
ή μάλλον πανθαμάρτητοι, διότι κάναμε όλες τίς 
άμαρτίες, άλλες έξωτερικώς καί άλλες έσωτερικώς, 
μέσα στά μυστικά διαμερίσματα τής διεφθαρμένης 
ψυχής μας. Ένας μόνο δεν γνώρισε τήν άμαρτία 
ούτε έξωτερικώς ούτε έσωτερικώς. Ένας μόνον 
είνε «άγευστος χηλΐδος». Σε ένα μόνο δεν έπεσεν 
ούτε ή σκιά τής άμαρτίας. Ένας είνε ό τελείως 
άναμάρτητος καί άγιος, ό άνθρωπος Ιησούς Χρι¬ 
στός, ό νέος Άδάμ, ό μεγάλος μεσίτης, τό ίλαστήριο 
θύμα, ό Σωτήρ, πού έγινε γιά μάς άμαρτία καί 
κατάρα, καί μάς έσωσε άπό τήν άμαρτία καί μάς 
εξαγόρασε άπό τήν κατάρα, διότι είνε τό έντελώς 
άντίθετο τής άμαρτίας καί τής κατάρας, είνε ή 
άναμαρτησία καί ή ευλογία, ό άναμάρτητος κ«.·λ 
ό ευλογητός εις τούς αιώνας. 

* * * 

Προηγουμένως είδαμε μαρτυρίες τού πρωτοκορυ¬ 
φαίου άποστόλου Παύλου γιά τήν άναμαρτησία 
καί τήν άγιότητα τού Αρχηγού τής Πίστεώς μας. 
Τώρα θά ίδοΰμε μαρτυρίες, πού περιέχονται στήν 
προς Εβραίους Επιστολή είδικώς. Ή πρός Εβραί¬ 
ους Επιστολή, τής όποιας θέμα είνε ή άρχιερωσύνη 

και ή θυσία τού μεγάλου άρχιερέως Ίησοΰ Χριστού, 
περιέχει πολλές μαρτυρίες για την άναμαρτησία 
καί την άγιότητα τού μεγάλου άρχιερέως μας. 
Και γι’ αύτό τις μαρτυρίες αύτές έξετάζουμε ιδιαιτέ¬ 
ρως. 

Στο Έβρ. ι' 5-7 παρατίθεται περικοπή άπό τον 
Ψαλμό λθ' (μ'). Στην περικοπή αύτή ό Μεσσίας 
άπευθύνεται προς τον θεό και λέγει: «Θυσίαν καί 
προσφοράν ούκ ήθέλησας, σώμα δε κατηρτίσω μοι· 
ολοκαυτώματα καί περί αμαρτίας ούκ ηύδόκησας- 
τότε είπον ιδού ήκω, έν κεφαλίδι βιβλίου γέγραπται 
περί έμοΰ, τού ποιήσαι, ό Θεός, τό θέλημά σου». 
Συμφώνως προς αύτούς τούς λόγους τού Χριστού, 
ό Θεός δεν εύρισκε εύχαρίστησι στα διάφορα εί¬ 
δη προσφορών και θυσιών τής Παλαιας Διαθήκης. 
Εκείνες οί προσφορές και οί θυσίες είχαν απλώς 
συμβολική σημασία, συμβόλιζαν τή θυσία τού 
Χριστού. Ό θεός, μή εύχαριστούμενος άπό τις 
θυσίες σωμάτων ζφων, έτοίμασε γιά θυσία άλλο 
σώμα, τό σώμα τού Χριστού. Στο βιβλίο τού 
θεού ήταν γραμμένο νά έλθη ό Χριστός μέ σώμα 
καί νά έκτελέση τό θείο θέλημα, θυσιάζοντας τό 
σώμα του γιά τήν έξιλέωσί μας. «Έν ώ θελήματι», 
τονίζει ό Απόστολος, «ηγιασμένοι έσμέν διά τής 
προσφοράς τού σώματος τού Ίησοΰ Χρίστου έφάπαζ» 
(ι 10). Κανείς άνθρωπος δέν έκανε τό θέλημα 
τού θεού καθ όλα καί τελείως. Ό Χριστός έκανε 
τό θέλημα τού θεού καθ’ όλα καί τελείως. Κανενός 
έπίσης άνθρώπου ή θυσία, ή αύτοθυσία, δέν είχε 
τή σημασία τής θυσίας, τής αύτοθυσίας, τού Χρι¬ 
στού. Η θυσία, ή αύτοθυσία, τού Χριστού έχει 
ύψίστη σημασία καί μοναδική. Διότι ή ψυχή τού 

Χρίστου ήταν δοσμένη τελείως στο θείο θέλημα 
καί τό θυσιασθέν σώμα του Χρίστου ήταν τελείως 
καθαρό. Ό όλος άνθρωπος Χριστός ήταν αναμάρτη¬ 
τος καί άγιος στον τέλειο βαθμό. 

Στο ε' 8-9 διαβάζουμε γιά τον Χριστό: «Καίπερ 
ών Υιός, εμαθεν άφ’ ών έπαθε την ύπαχοήν, χαί 
τελειωθείς έγένετο τοΐς ύπαχούουσιν αύτω πάσιν 
αίτιος σωτηρίας αιωνίου». Ό Χριστός είνε Υιός. 
Καί ώς Υιός, όμοούσιος του Θεοΰ Πατρός του, 
«Θεός άληθινός έχ Θεοΰ αληθινού», δέν ώφειλεν 
ύπακοή. Ύπακοή οφείλουν τά κτίσματα, οί δούλοι. 
Έν τούτοις ό Υιός «έμαθε την ύπαχοήν», έμαθε 
νά ύπακούη, ώς άνθρωπος, ώς «μορφήν δούλου 
λαβών». Έμαθε μάλιστα την ύπακοή «άφ’ ών έπα- 
θεν», ύφιστάμενος παθήματα, ύπακούοντας σέ οδυ¬ 
νηρό θέλημα τού θεοΰ Πατρός του. Καί έτσι κα¬ 
θιερώθηκε ώς Σωτήρ, πού χαρίζει αίωνία σωτηρία 
σέ όλους, όσοι κάνουν ύπακοή σ’ αύτόν. Ό Χριστός 
έκανε ύπακοή στο Θεό καί οί πιστοί κάνουν ύ¬ 
πακοή στό Χριστό. Άλλ’ ή ύπακοή του Χριστού 
εΐνε τελεία, ένφ ή ίδική μας ύπακοή είνε άτελής. 
Αύτό σημαίνει, ότι ό Χριστός είνε άναμάρτητος 
καί άγιος σέ πλήρες μέτρο, γι’ αύτό είνε καί 
«αίτιος σωτηρίας αιωνίου», ένώ έμεΐς έχουμε έν 
μέρει άναμαρτησία καί άγιότητα καί έν μέρει ά- 
μαρτωλότητα καί άθλιότητα, γι’ αύτό καί δέν σψ- 
ζόμεθα άφ’ έαυτών, άλλ’ άπό τή χάρι τοΰ Χριστού. 

Κατά τό β' 27 ό Χριστός έγινεν όμοιος μέ 
μάς, άνθρωπος δηλαδή, «ίνα έλεήμων γένηται χαί 
τιιστόζ άρχιερεύς τά τιρόζ τον θεόν, εις τό ίλά&χεσθαι 
τάς άμαρτίας τού λαόν», γιά νά γίνη δηλαδή ώς 

άνθρωπος εύσπλαγχνος καί φιλάνθρωπος άρχιερεύς 
στα καθήκοντα προς τόν θεό, γιά νά έξιλεώνη 
τΙς αμαρτίες τοΰ λαού. Κατά τό θ' 26 ό Χριστός 
«νάν άπαξ επί συντέλεια, των αιώνων εις άθέτησιν 
άμαρτίας διά τής θυσίας αύτοΰ πεφανέρωται». Τώρα, 
δηλαδή, μια φορά στο τέλος των αιώνων φανερώθη¬ 
κε γιά νά παραμερίση, γιά νά έξαλείψη, μέ τή θυσία 
του τήν άμαρτία. Κατά τό Τ 12 ό Χριστός γιά 
τις άμαρτίες πρόσφερε μιά θυσία, ή όποια ισχύει 
γιά πάντοτε. Κατά τό θ' 28 ό Χριστός προσφέρθη- 
κε ώς θυσία, γιά νά σηκώση, γιά ν’ άφαιρέση, τις 
άμαρτίες των πολλών, όλων δηλαδή των άνθρώπων. 
Αύτοί οί λόγοι, κατά τούς όποιους ό Χριστός 
θυσιάστηκε γιά τις άμαρτίες μας, δεικνύουν τήν 
άναμαρτησία τοΰ Χρίστου. "Αν ό Ίησοΰς δεν ήταν 
άναμάρτητο καί άγνό θΰμα, δεν θά έξιλέωνε τΙς 
άμαρτίες μας. 

Κατά τό α' 3 ό Υιός είνε ό «δι’ εαυτού καθαρισμόν 
ποιησάμενος των άμαρτιών ημών». Ό Χριστός μάς 
καθάρισε άπό τις άμαρτίες μας. Καί ώς μέσο γιά 
τήν κάθαρσί μας χρησιμοποίησε τόν έαυτό του. 
Είνε καί ό αίτιος καί τό μέσο τής καθάρσεώς 
μας. Άλλ’ όπως ένα μέσο, μέ τό όποιο καθαρίζουμε 
κάτι τό άκάθαρτο, είνε καθαρό, έτσι καί ό Χριστός 
είνε τό καθαρό μέσο, μέ τό όποιον έγινεν ή 
κάθαρσί μας άπό τήν άμαρτία. Μάς καθάρισε ό 
καθαρός καί άκήρατος Κύριος, ό μόνος καί άπολύτως 
καθαρός καί άκήρατος. 

Ο Χριστός είνε «ποιμήν των προβάτων έν αϊματι» 
(ιγ 20). Δεν ήλθε νά σφάξη καί νά χύση τό αίμα 
των προβάτων, όπως κάνουν οί κοινοί ποιμένες, 

άλλ ήλθε νά σφαγή ό ίδιος καί νά χύση τό ίδικό 
του αίμα γιά τά πρόβατα. Ό Χριστός είνε «άρχιερεύς 
διά τοΰ ίδιου αϊματος » (θ' 11-12). Οί άρχιερεΐς 
τής Παλαιας Διαθήκης χρησιμοποιούσαν αίμα τρά¬ 
γων καί μόσχων. Ό άρχιερεύς Χριστός χρησιμοποί¬ 
ησε τό ίδικό του αίμα. Τό δε αίμα τού Χριστού 
«λαλεϊ κρεϊττον παρά τον ’Άβελ» (ιβ' 24). Τό αίμα 
τού ’Άβελ ζητούσε έκδίκησι, τό αίμα τού Χριστού 
ζητεί τήν έξιλέωσί μας καί τή λύτρωσί μας, ό 
δε Θεός άκούει τή φωνή τού αϊματος τού Ιησού 
καί παρέχει τήν έξιλέωσί μας καί τή λύτρωσί 
μας. «Εί γάρ τό αίμα ταύρων καί τράγων καί 
σποδός δαμάλεως ραντίζουσα τούς κεκοινωμένους 
αγιάζει προς τήν τής σαρκός καθαρότητα, πόσω 
μάλλον τό αίμα τον Χριστού, ός διά πνεύματος 
αιωνίου εαυτόν προσήνεγκεν άμωμον τω Θεφ, καθα- 
ριεΐ τήν συνείδησιν ύμών άπό νεκρών έργων εις 
τό λατρεύειν Θεώ ζώντι;» (θ' 13-14). Άν τό αίμα 
ταύρων καί τράγων καί ή στάκτη τής κατακαιομένης 
στο θυσιαστήριο δαμάλεως καθαρίζουν τούς άκα- 
θάρτους ώς πρός τό σώμα, πόσο μάλλον τό αίμα 
τού Χριστού, πού έχει τό αιώνιο πνεύμα, τήν 
Θεότητα, πού δεν είνε άπλώς άνθρωπος, άλλα 
Θεάνθρωπος, καί πρόσφερε τον έαυτό του άμωμο 
στο θεό, καθαρίζει τήν συνείδησι άπό τά νεκρά 
έργα τής άμαρτίας! Τό αίμα τού Χριστού καθαρίζει 
άπό τήν πνευματική άκαθαρσία, όχι μόνο διότι 
είνε τό αίμα τού Θεού (πρβλ. Πράξ. κ' 28), άλλα 
καί διότι είνε τό αίμα θύματος άμώμου, άνθρώπου, 
τον όποιον ή άμαρτία ούτε στό έλάχιστο άγγιξε 
καί μόλυνε. Τό αίμα τού Χριστού καθαρίζει, διότι 
είνε καθαρό, τελείως καθαρό· δέν ύπάρχει σ’ αύτό 

ούτε ένα μικρόβιο άμαρτίας. ’Άν στο αίμα τού 
Ιησού ύπήρχε ένα, έστω, μικρόβιο άμαρτίας, θά 
ήταν άκατάλληλο γιά νά ραντισθή ή μεταγγισθή 
σε μάς τούς άμαρτωλούς καί νά μάς καθαρίση ή 
μάς θεραπεύση άπό τις άμαρτίες μας. Όποιος 
θεωρεί «τό αίμα τής διαθήκης κοινόν, έν ώ ήγιάσθη», 
θά τιμωρηθή με τιμωρία άσυγκρίτως χειρότερη 
τής θανατικής ποινής (ι' 28-29). Τό αίμα τού 
Ιησού δεν είνε κοινό. Δεν είνε ούτε σάν τό αίμα 
των ζφων ούτε σάν τό αίμα των άνθρώπων. Τό 
αίμα τού Ιησού είνε αίμα Θεού, σαρκωμένου 
Θεού, καί αίμα πανάσπιλο καί πάναγνο, όχι σάν 
τό ίδικό μας αίμα, πού είνε μολυσμένο άπό 
έκατομμύρια μικρόβια τής άμαρτίας. 

* * * 

Άπό τήν Επιστολή προς Εβραίους άναφέρου- 
με τρία άκόμη χωρία, στά όποια φαίνεται ή άναμαρ- 
τησία τού Αρχηγού τής Πίστεώς μας. 

Στο β' 11 ό Απόστολος λέγει: « Ό τε άγιάζων 
και ο'ι άγιαζόμενοι έξ ένός πάντες· δι’ ήν αιτίαν 
ούκ έπαισχύνεται Αδελφούς αυτούς καλεΐν». Ή έννοια 
τού χωρίου είνε: Καί ό άγιάζων Χριστός καί οί 
άγιαζόμενοι πιστοί είνε όλοι άπό ένα, τον Άδάμ, 
είνε όλοι άνθρωποι. Γι’ αύτό τό λόγο ό Χριστός 
δέν έντρέπεται νά όνομάζη αύτούς άδελφούς. Ώς 
άνθρωπος ό Χριστός μάς έχει άδελφούς. Βεβαίως 
ό Χριστός έχει καί άνώτερη φύσι, τή θεία. Ό 
Χριστός δηλαδή είνε καί Θεός. Καί ώς Θεός ό 
Χριστός δέν μάς έχει άδελφούς, άλλά δούλους, 
θά μπορούσε λοιπόν νά όμιλήση ώς Θεός καί 

νά μας όνομάση δούλους του. Άλλα δεν έντρέπεται 
να όμιλή άπό την κατώτερη θέσι, τη θέσι τής 
ανθρώπινης φύσεώς του, νά όμιλή δηλαδή ώς 
άνθρωπος, καί νά μάς όνομάζη άδελφούς. 

Ό Χριστός εϊνε ό άγιάζων καί ήμεΐς εϊμεθα 
οί άγιαζόμενοι. Κατά τήν Παλαιά Διαθήκη ό άγιάζων 
είνε ό Γιαχβέ, κατά τό παρόν χωρίον ό άγιάζων 
είνε ό Χριστός. Άρα ό Χριστός είνε ό Γιαχβέ 
Θεός τής Παλαιάς Διαθήκης. Άλλ’ όπως άπό τήν 
ονομασία «ό άγιάζων» συνάγεται ή θεότης τού 
Χριστού, έτσι άπό τήν αύτή ονομασία συνάγεται 
καί ή άναμαρτησία καί άγιότης τού Χριστού. 
Διότι «ό άγιάζων» είνε έκεΐνος, ό όποιος καθαρίζει 
τούς άμαρτωλούς άπό τις άμαρτίες καί τούς καθιστά 
άγιους. Αλλά γιά νά καθαρίση κανείς τούς άλλους 
άπό άμαρτίες, πρέπει πρώτα νά είνε ό ίδιος καθαρός. 
Γιά νά καταστήση κανείς τούς άλλους άγιους, 
πρέπει πρώτα νά είνε ό ίδιος άγιος. Καθαρίζει 
άπό άμαρτίες ό καθαρός, όχι ό άκάθαρτος. Καθιστμ 
άγιους ό άγιος, όχι ό άμαρτωλός. Ό άκάθαρτος 
καί ό άμαρτωλός έχει ό ίδιος άνάγκη καθάρσεως 
καί άγιασμοΰ. Ό Χριστός λοιπόν είνε «ό άγιάζων», 
διότι ό ίδιος είνε ό καθαρός, ό άναμάρτητος, ό 
άγιος. Καί ήμεΐς οί πιστοί άνθρωποι εϊμεθα «οί 
άγιαζόμενοι», διότι ήμεΐς εϊμεθα οί άκάθαρτοι, οί 
άμαρτωλοί, πού έχουμε άνάγκη καθάρσεως καί 
άγιασμοΰ, ό δέ Χριστός μάς καθαρίζει πράγματι 
καί μάς καθιστμ άγιους, άγιους σέ'σχετικό βαθμό, 
ένφ Έκεΐνος είνε άγιος σε άπόλυτο βαθμό. 

Στό δ' 15 ό Απόστολος λέγει: «Ού γάρ εχομεν 
άρχιερέα μή δυνάμενον συμπαθήσαι ταΐς άσθενείαις 


73 



ημών, πεπειρασμένον 8έ κατά πάντα καθ' ομοιότητα 
χωρίς αμαρτίας». Κατά τό χωρίο τούτο ό 
Χριστός, ό μεγάλος άρχιερεύς μας, είνε συμπαθής 
άπέναντι των άδυναμιών μας, ήθικών καί φυσικών, 
διότι και Εκείνος ύπέστη πειρασμούς σε όλα, σε 
όσα ήταν δυνατό νά πειρασθή ή άνθρωπίνη φύσι 
του, πειράσθηκε ομοίως προς ήμάς, χωρίς όμως 
άμαρτία. Μέ άλλα λόγια, όπως πειραζόμεθα ήμεΐς, 
έτσι πειράστηκε καί ό Χριστός ώς άνθρωπος, 
άλλ’ ήμεΐς μεν ύποκύπτουμε σε πειρασμούς καί δι- 
απράττουμε άμαρτίες, ένφ Εκείνος δέν ύπέκυψε 
σε πειρασμό καί δέν διέπραξε άμαρτία. Ό πειράζων, 
όπως ονομάζεται ό Σατανάς, ό πρώτος καί ό 
μεγαλύτερος άμαρτωλός, είχε τήν άναίδεια καί 
τήν αύθάδεια νά πειράξη καί τον Χριστό. Επίσης 
καί άνθρωποι έπαιξαν ρόλο πειραστοΰ προς τον 
Χριστό. Άλλ’ ούτε άνθρωπος, ούτε ό Σατανάς 
κατώρθωσε νά κάνη τον Χριστό νά άμαρτήση. 
Ό Χριστός γεννήθηκε χωρίς άμαρτία, τήν προπατο¬ 
ρική άμαρτία, καί παρέμεινε χωρίς άμαρτία, προσω¬ 
πική άμαρτία. 

Στο ζ' 26-28 ό Απόστολος λέγει: «Τοιοϋτος 
ήμϊν έπρεπεν άρχιερεύς, όσιος, άκακο ς, ά - 
μ ία ν τ ο ς, κεχωρισμένος από των ά - 
μαρτωλών καί ύφηλότερος των ουρα¬ 
νών γενόμενος, ός ούκ έχει καθ’ ημέραν άνάγκην, 
ώσπερ οι άρχιερεΐς, πρότερον ύπέρ τών ιδίων άμαρτιών 
θυσίας άναφέρειν, έπειτα τών τού λαοϋ’ τούτο γάρ 


έποίησεν εφάπαξ εαυτόν άνενέγκας. Ό νόμος γάρ 
άνθρώπους καθίστησιν άρχιερεΐς έχοντας άσθένειαν, 
ό λόγος δέ της ορκωμοσίας της μετά τον νόμον 


Υιόν εις τον αιώνα τετελειωμένον». Ό μεγάλος 

άρχιερεύς, ό Κύριός μας Ιησούς Χριστός, είνε 
άρχιερεύς όπως έπρεπε σε μας για τήν έξιλέωσί 
μας και τή σωτηρία μας. Οί άλλοι αρχιερείς 
προσέφεραν θυσίες καθημερινώς, για τίς δικές 
τους πρώτα άμαρτίες και έπειτα για τού λαού. 
Ό μεγάλος άρχιερεύς Ιησούς Χριστός «τούτο», 
τήν προσφορά δηλαδή θυσίας, «έποίησεν εφάπαξ», 
έκανε μια φορά, «έαυτόν άνενέγχας», με τό νά 
προσφέρη τον έαυτό του. Γιατί οί άλλοι άρχιερεΐς 
προσέφεραν θυσία καθημερινώς; Διότι ήταν άπλώς 
άνθρωποι «εχοντες Ασθένειαν», πού είχαν άμαρτία. 
Καθημερινώς άμάρταναν αύτοί καί ό λαός, και 
καθημερινώς ήταν άνάγκη νά προσφέρουν θυσία. 
Γιατί έπίσης οί άλλοι άρχιερεΐς θυσίαζαν ζφα 
και όχι τούς έαυτούς τους; Διότι τά ζφα δεν 
είχαν άμαρτίες, ένφ αύτοί ήταν άμαρτωλοί. Άλλα 
και αν θά ήταν άναμάρτητοι, ή αύτοθυσία τους, 
αύτοθυσία άπλώς άνθρώπων, δεν θ’ άντιστάθμιζε 
τις άμαρτίες μας. Ό Χριστός προσέφερε θυσία 
μιά φορά, όχι πολλές φορές, διότι δεν ήταν άπλώς 
άνθρωπος, άλλ’ Υιός, άρα θεός, όπως ό Πατέρας, 
καί ή θυσία του ώς θυσία θεού έχει τή δύναμι 
νά έξαλείφη όλες τίς άμαρτίες όλων τών άνθρώπων 
όλων τών αιώνων. Ό Χριστός έπίσης ώς θυσία 
προσέφερε τον έαυτό του, διότι τό θύμα δέν έ¬ 
πρεπε νά έχη άμαρτίες, ό δέ Χριστός ήταν άναμάρ- 
τητος. 

Τήν άναμαρτησία τού Χριστού στο έξεταζόμενο 
χωρίο λαμπρώς έμφαίνουν οί χαρακτηρισμοί αύτού 
«όσιος, άκαχος, άμίαντος, χεχωρισμένος άπό τών α¬ 
μαρτωλών χαί ύφηλότερος τών ούρανών γενόμενος». 
Ό πρώτος χαρακτηρισμός, «όσιος», άναφέρεται στήν 

άγιότητα τοΰ Χρίστου ώς προς τον Θεό - ό δεύτερος, 
«άκακος», ώς προς τούς ανθρώπους· ό τρίτος, 
«αμίαντος», ώς προς τον έαυτό του· ό τέταρτος, 
«κεχωρισμένος άπό των άμαρτωλών καί ύφηλότερος 
των ουρανών γενόμενος», άναφέρεται γενικώς στήν 
άγιότητα τοΰ Ίησοΰ. 

Ό Χριστός είνε «όσιος», άφωσιωμένος στο Θεό 
Πατέρα πλήρως. Εισερχόμενος στον κόσμο είπε 
στο Θεό: «Ιδού ήκω, έν κεφαλίδι βιβλίου γέγραπται 
περί έμοϋ, τού ποιήσαι τό θέλημά σου, ό Θεός μου» 
(Ψαλμ. λθ' 8-9. Ίδέ και Έβρ. ι' 7, 9). Ό Χριστός 
είνε ό μόνος, ό όποιος έκανε τό θειο θέλημα 
τελείως. «Ό πέμφας με μετ' έμοϋ έστιν», είπεν ό 
Χριστός. «Ούκ άφήκέ με μόνον ό Πατήρ, ότι έγώ 
τα αρεστά αύτφ ποιώ πάντοτε» (Ίωάν. η' 29). 
Ήμεΐς άλλοτε κάνουμε τα αρεστά στο θεό, καί 
άλλοτε κάνουμε τά άρεστά στον έαυτό μας, στον 
κόσμο καί στο Διάβολο. Ό Χριστός έκανε πάντοτε 
τά άρεστά στο θεό Πατέρα του. Ό Χριστός ύ- 
ποτάχθηκε στο θείο θέλημα μέχρις έσχάτων. «Έτα- 
πείνωσεν εαυτόν γενόμενος υπήκοος μέχρι θανάτου, 
θανάτου δέ σταυρού» (Φιλιπ. β' 8). 

Ό Χριστός είνε «άκακος» άπέναντι τοΰ κόσμου. 
Ό κόσμος μίσησε, δίωξε και θανάτωσε τον Ίησοΰ. 
Άλλ’ ό Ίησοΰς δεν έδειξε κακία άπέναντι στον 
κόσμο. Ένα τιμωρητικό θαΰμα σε άνθρωπο δεν 
έκανε. Κατά την τριετία τής δημοσίας ζωής του 
«διήλθεν ευεργετών καί ίώμενος πάντας τούς κατα- 
δυναστευομένους ύπό τού Διαβόλου» (Πράξ. ι' 38). 
Καί στό τέλος σάν άρνί άκακο ώδηγήθηκε στή 
σφαγή. Ή άκακία, ή άνεξικακία καί ή καλωσύνη 
τοΰ Χριστοΰ καλύπτουν τούς ούρανούς! 

Ό Χριστός είνε «αμίαντος» ώς πρός τόν έαυτό 
του. Ήμεΐς όλοι στήν ψυχή καί στο σώμα άλλος 
περισσότερο καί άλλος λιγώτερο ειμεθα μιασμένοι, 
έχουμε τά μιάσματα τής άμαρτίας, κανείς δεν είνε 
άμίαντος. Ποιος πράγματι έχει τήν καρδιά του 
καί τή σάρκα του τελείως άμόλυντα καί άγνά; 
Ποιος δεν φιλοξένησε καί δεν έπεξεργάστηκε ποτέ 
μέσα στή διάνοιά του αισχρούς λογισμούς; Ποιος 
δέν έρριξε στο άλλο πρόσωπο άμαρτωλά βλέμματα; 
Ποιος άπό πνευματική άπροσεξία δέν προκάλεσε 
σωματική έξέγερσι καί ήδυπάθεια; Ποιος δέν βλέπει 
στον έαυτό του βόρβορο; Ποιος δέν άηδίασε τόν 
έαυτό του για τήν πνευματική του ρυπαρότητα 
καί άκαθαρσία; Μόνον ένας άνθρωπος έμεινεν 
άνέπαφος άπό τά μιάσματα τοΰ κόσμου, μόνον έ¬ 
νας άνθρωπος είνε άμίαντος, ό θεάνθρωπος Ιησούς 
Χριστός. 

Ό Χριστός είνε «χεχωρισμένος άπό τών Αμαρτω¬ 
λών». Όταν ζοΰσε στή γη, συναναστρεφόταν τούς 
άμαρτωλούς καί συνέτρωγε καί συνέπινε μαζί τους, 
ώστε οί έχθροί του να έκσφενδονίζουν εναντίον 
του τήν κατηγορία, «Ιδού άνθρωπος φάγος καί 
οίνοπότης, τελωνών φίλος καί Αμαρτωλών!» (Ματθ. 
ια' 19). Άλλ’ ένφ ό Κύριος τοπικώς δέν ήταν 
χωρισμένος άπό τούς άμαρτωλούς, τροπικώς ήταν 
χωρισμένος άπ’ αύτούς. Ό τρόπος τών άνθρώπων 
ήταν άμαρτωλός, άλλ’ ό τρόπος τοΰ Κυρίου ήταν 
άγιος. Ό Χριστός ήταν χωρισμένος άπό τούς 
άμαρτωλούς, μέ άλλα λόγια, δέν είχε σχέσι μέ 
τούς άμαρτωλούς στήν έννοια, ότι δέν είχε άμαρτίες 
όπως έκεΐνοι, ήταν άναμάρτητος. Ό άναμάρτητος 
άπό τούς άμαρτωλούς άπέχει όσον οί ούρανοί 

άπό τή γή, ή μάλλον περισσότερο. Διότι, όπως 
ποιητικώτατα ό Απόστολος έκφράζεται, ό Χριστός 
είνε «ύφηλότερος τών ούρανών». Και οί ούρανοί 
μπροστά στα μάτια του Θεοΰ δεν εΐνε τόσο καθαροί. 
Και στούς άγιους άγγέλους του ό Θεός βρίσκει 
ψεγάδι. Άλλ’ ό Χριστός είνε τελείως καθαρός 
και άψεγάδιαστος, άσυγκρίτως άνώτερος άνθρώπων 
καί άγγέλων. Υμνούμε τή Μητέρα τού Χριστού 
ώς «ύφηλοτέραν τών ούρανών και καθαρωτέραν 
λαμπηδόνων ηλιακών». Αλλά τέτοιος λόγος γιά 
την Παναγία ισχύει σχετικώς, όπως και τό όνομα 
Παναγία· άπολύτως τέτοιος λόγος ισχύει γιά τον 
Υίό τής Παναγίας, τον Κύριο Ιησού Χριστό. Με 
τήν άγιότητα και δόξα του ό Κύριος Ιησούς 
Χριστός είνε χωρίς ύπερβολή ύψηλότερος τών 
ούρανών καί καθαρώτερος τών λαμπηδόνων τών 
ήλιακών. 


Μαρτυρίες τού ίδιου τού Χριστού 

Ή ισχυρότερη. καί αύθεντικώτερη μαρτυρία γιά 
τήν άναμαρτησία καί τήν άγιότητα τού Ιησού 
Χριστού είνε ή μαρτυρία τού ίδιου τού Ιησού 
Χριστού, όχι τών άλλων, άνθρώπων καί άγγέλων. 
Διότι ό Ιησούς Χριστός είνε «ή αλήθεια» (Ίωάν. 
ιδ 6), ή αύτοαλήθεια, «ό αμήν, ό μάρτυς ό πιστός 
και άληθινός» (Άποκ. γ' 14), τό άψευδές στόμα 
κατά τήν πατερική έκφρασι. Ενώπιον τού Πιλάτου 
ό Αρχηγός τής Πίστεώς μας διακήρυξε· «Έγώ 
εις τούτο γεγέννημαι και εις τούτο έλήλυθα εις τον 
κόσμον, ϊνα μαρτυρήσω τή άληθεία» (Ίωάν. ιη' 

37). Ό Ιησούς γεννήθηκε ώς άνθρωπος, καί ήλθε 
σ' αύτό τόν κόσμο γιά νά δώση τή μαρτυρία 
του γιά τήν άλήθεια, γιά νά κηρύξη καί διακηρύςη 
την άλήθεια, όλη τήν άλήθεια, πού είνε άναγκαία 
γιά τή γνώσι καί τή σωτηρία των άνθρώπων, καί 
νά μη είπή κανένα ψέμα. Καί κήρυξε πράγματι 
καί διακήρυξεν ό Ιησούς τήν άλήθεια μέ παρρησία, 
πληρότητα, έμφασι καί ύψίστη αυθεντικότητα. Άλ¬ 
λος, άνθρωπος ή άγγελος, δεν έκφράστηκε ποτέ 
μέ τήν αυθεντικότητα τού Ιησού, δέν είπε ποτέ, 
«αμήν λέγω ύμϊν», ή, «άμήν άμήν λέγω ύμΐν». 
Έτσι μίλησε μόνον ό Χριστός. Αύτός ό τρόπος 
τής έκφράσεως άνήκει άποκλειστικά στή διάλεκτο 
τού Ιησού. Επειδή ό Χριστός είνε «ό άμήν», γι’ 
αύτό καί λέγει, «άμήν λέγω ύμϊν», ή, «άμήν άμήν 
λέγω ύμϊν». 

Τήν άναμαρτησία καί τήν άγιότητά του ό Ιησούς 
μαρτυρεί μέ διαφόρους τρόπους. Όχι μόνο μέ 
λόγους, άλλά καί μέ ένέργειες, άλλά καί μέ τή 
σιωπή του σέ περιπτώσεις, πού έμεΐς θά άνοίγαμε 
τό στόμα μας καί θά μιλούσαμε γιά άμαρτωλότητα, 
άναξιότητα καί άθλιότητά μας. 

Δωδεκαετής ό Ιησούς φαίνεται νά έκανε μία 
άταξία. Ένφ ή μητέρα του καί ό θετός πατέρας 
του άναχώρησαν άπ’ τό ναό έπιστρέφοντας στή 
Ναζαρέτ καί νόμισαν, ότι καί αύτός άναχώρησε 
καί ήταν στή συνοδεία των προσκυνητών μαζί μέ 
τούς συγγενείς, τούς γνωστούς καί τά άλλα παιδιά, 
έκεΐνος δέν άκολούθησεν, άλλά παρέμεινε στό 
ναό. Καί έπί τρεις ήμερες κράτησε σέ μεγάλη 
άγωνία καί άναστάτωσι τήν Παναγία καί τόν Ιωσήφ, 

οί όποιοι τον άναζητοΰσαν καί δέν τον εϋρισκαν. 
Καί όταν τόν βρήκαν καί ή Παναγία τοΰ είπε, 
«Τέχνον, τί έποίησας ήμϊν ούτως; Ιδού ό πατήρ 
σου κάγώ όδυνώμενοι έζητοϋμέν σε» (Λουκ. β' 48), 
εκείνος δέν ζήτησε συγγνώμη, δέν είπε, «Νά μέ 
συγχωρήτε», άλλα μέ τήν άπάντησί του έδωσε 
στον έαυτό του δίκαιο καί στούς γονείς του άδικο. 
«Ούκ ή δείτε δτι έν τοΐς τοΰ Πατρός μου δει είναι 
με;» (Λουκ. β' 49). Ή φαινομένη άταξία ή άμαρτία 
τοΰ Ίησοΰ δέν ήταν πραγματική άταξία ή άμαρτία, 
άλλά πράξι μέ τήν οποία δίδαξε ένα ύψηλό δίδαγμα, 
δτι πατέρας του δέν ήταν ό Ιωσήφ, άλλ’ ό Θεός, 
καί σπίτι του ήταν ό ναός τοΰ Θεοΰ Πατρός του. 
"Αν ό Ίησοΰς ήταν άπλώς άνθρωπος, αύτή ή 
πράξι του θά ήταν όντως άταξία καί άμαρτία. 
Τώρα δέν είνε άταξία καί άμαρτία, διότι ό Ίησοΰς 
είνε ό Υιός τοΰ Πατρός, Θεός άληθινός έκ Θεοΰ 
άληθινοΰ. 

Ομοίως φαίνεται άνευλάβεια καί άρα άμαρτία 
ό τρόπος, μέ τόν όποιον ό Ίησοΰς μίλησε στή 
μητέρα του κατά τόν γάμο στήν Κανά - «Τί έμοί 
καί σοί, γύναι;» (Ίωάν. β' 4). «Τί αναμιγνύεσαι 
στις ύποθέσεις μου, γυναίκα;». Παρατηρεί, έπιπλήττει 
ό Ίησοΰς τήν μητέρα του γιά άνάμιξι στις ύποθέσεις 
του. Καί δέν τήν προσφωνεί ώς μητέρα. Δέν 
λέγει «μήτερ», άλλά «γύναι»\ Όμοίως προσφωνεί 
καί έπάνω άπό τόν σταυρό: «Γύναι, ιδε ό υιός 
σου» (Ίωάν. ιθ' 26). Ασέβεια καί αύθάδεια φαίνεται 
αύτός ό τρόπος, μέ τόν όποιον ό Ίησοΰς όμιλεΐ 
προς τήν μητέρα του. Άλλά δέν είνε έτσι. Μέ 
τόν τρόπο αύτό ό Ίησοΰς δίδαξε τήν Παναγία, 
ότι δέν έπρεπε πλέον νά τόν βλέπη σάν υίό καί 

ύποτακτικό της, άλλα σαν Μεσαία, σάν Διδάσκαλο 
καί Κύριό της. "Αν ό Ιησούς δεν ήταν Χριστός 
καί Κύριος, ό τρόπος του θά ήταν όντως άσεβής 
καί αύθάδης. 

Ό Ιησούς έπίσης καταράστηκε καί ξήρανε μιά 
συκιά, διότι δεν βρήκε έπάνω της καρπό, ένω 
άκόμη δεν ήταν καιρός καρποφορίας. Διέταξε δε 
καί τά δαιμόνια καί μπήκαν στήν άγέλη των 
χοίρων, καί ώρμησαν οί χοίροι καί πνίγηκαν στή 
λίμνη. Αμαρτίες φαίνονται καί αύτά τά πράγματα. 
Καταστροφή ξένης ιδιοκτησίας. Αλλά δεν είνε 
πράγματι άμαρτίες. "Αν κάναμε έμεΐς καί άφ’ έαυτών 
αύτά τά πράγματα, θά ήταν πράγματι άμαρτίες. 
Αλλά τώρα, πού τά έκανε ό Χριστός, δέν είνε 
άμαρτίες. Ό Χριστός κατέστρεψε τό φυτό έκεΐνο 
καί τά ζώα έκεΐνα, γιά νά διδάξη ώρισμένα μαθήμα¬ 
τα. Καί δέν τά κατέστρεψεν ώς ξένη ιδιοκτησία. 
Τά κατέστρεψεν ώς ίδική του ιδιοκτησία. Όπως 
κατά τόν λόγο του είνε κύριος τού Σαββάτου, 
έτσι είνε κύριος καί όλων των πραγμάτων. Αύτός 
είνε ό κύριος όλων, ό άληθινός ιδιοκτήτης τού 
Σύμπαντος. 

Πράγματα λοιπόν, πού γιά μάς τούς άνθρώπους 
είνε όντως άμαρτίες, γιά τόν Ιησού δέν είνε 
άμαρτίες. Ό Ιησούς είνε Θεός, καί ώς Θεός 
κάνει δ,τι θέλει. Τό δε θέλημα τού Θεού δέν 
είνε άμαρτία. Αμαρτία είνε τό άντίθετο προς τό 
θείο θέλημα. 

Όταν κάποιος προσφώνησε τόν Ιησού με τό 
«Διδάσκαλε αγαθέ », ό Ιησούς είπε: «Τί με λεγεις 
αγαθόν; Ούδείς άγαθός εϊ μή είς, ό θεός» (Ματθ. 

ιθ' 16-17). Μέ τον λόγο τοΰτο ό Χριστός φαίνεται 
νά λέγη, ότι δεν είνε άγαθός, δεν είνε Αναμάρτητος 
και άγιος σέ Απόλυτη έννοια. Αλλά δεν είνε 
έτσι. Ό Χριστός δεν είπε, «Δεν είμαι άγαθός», 
άλλ’ είπε, «Γιατί μέ λέγεις άγαθόν;». Επειδή άγαθός 
σέ Απόλυτη έννοια είνε μόνον ό θεός, ό λόγος 
τού Χριστού σημαίνει: «Γιατί μέ ονομάζεις άγαθόν; 
Μέ παραδέχεσαι ώς Θεόν; Δέν μέ παραδέχεσαι. 
Συνεπώς κακώς μέ ονομάζεις άγαθόν». Ό Χριστός 
δέν δέχεται νά τον ονομάζομε άγαθό ή άγιο, σέ 
έννοια Απόλυτη, αν συγχρόνως δέν Αναγνωρίζομε 
τήν θεότητά του. Έτσι ό λόγος τού Χριστού είνε 
ύπέρ τής θεότητος και τής άγαθότητος ή άγιότητος 
αύτοΰ, όχι έναντίον. 

Πολλές φορές άνθρωποι έπεσαν καί προσκύνησαν 
τον Ιησού. Καί πάντοτε ό Ιησούς δεχόταν τήν 
προσκύνησί τους. Καμμιά φορά δέν είπε, «Μή με 
προσκυνεΐτε· καί έγώ άνθρωπος είμαι όπως σείς, 
Αμαρτωλός καί Ανάξιος». Ό Χριστός δεχόταν τήν 
προσκύνησί, διότι είχε τή συνείδησι, ότι ήταν 
άγιος καί Θεός. 

Όταν ό πρόδρομος καί βαπτιστής Ιωάννης είδε 
τόν Ιησού νά έρχεται νά βαπτισθή καί είπε πρός 
αύτόν, «Έγώ χρείαν εχω ύπό σοϋ βαπτισθηναι, καί 
σύ ερχτ) πρός με;» (Ματθ. γ' 14), αν ό Ιησούς 
βαρυνόταν μέ τήν παραμικρή Αμαρτία, θά διώρθωνε 
τόν Ιωάννη λέγοντας: «Καί έγώ, Ιωάννη, έχω 
Ανάγκη νά βαπτισθώ, διότι καί έγώ είμαι Αμαρτω¬ 
λός». Αλλά τέτοιο λόγο δέν είπεν ό Χριστός, διότι 
είχε τή συνείδησι, ότι σ’ αύτόν δέν ύπήρχεν ούτε 
ίχνος Αμαρτίας. Ό Χριστός, ό Αντιπρόσωπός μας, 

βαπτίστηκε για λογαριασμό μας, όπως καί σταυρώ¬ 
θηκε για λογαριασμό μας. 

Όταν ό Πέτρος μετά τή θαυμαστή άλιεία έπεσε 
στα πόδια του Χρίστου καί φώναξε, «Έξελθε άπ’ 
έμοΰ, ότι άνήρ αμαρτωλός είμι, Κύριε» (Λουκ. ε' 
8), αν ό Χριστός είχε την παραμικρή άμαρτία, 
θά έλεγε: «Καί έγώ, Σίμων, είμαι άμαρτωλός». 
Αλλά τέτοιο λόγο δεν είπεν ό Χριστός, διότι 
είχε τή συνείδησι, ότι ούτε τή σκιά της έρριξεν 
έπάνω του ή άμαρτία. Ό,τι ισχύει γιά τον Θεό, 
«τον πατέρα των φώτων, παρ ’ ώ ούκ ένι παραλλαγή 
ή τροπής άποσχίασμα» (Ίακ. α' 17), ισχύει καί 
γιά τον Χριστό. Τά φυσικά φώτα έμφανίζουν 
κηλΐδες καί σκιές. Τό ύπερφυσικό καί άκτιστο 
Φως, τό Φως τό άληθινό, καμμία κηλΐδα καί 
σκιά δεν έμφανίζει. 

Κατά τή βάπτισί του ό Χριστός «άνέβη ευθύς 
από τού ϋδατος» (Ματθ. γ' 16. Ίδέ καί Μάρκ. α' 
10). Οί άλλοι βαπτιζόμενοι παρέμεναν, άλλος περισ¬ 
σότερο καί άλλος λιγώτερο, μέσα στο νερό τού 
Ίορδάνου καί έξωμολογοΰντο τις άμαρτίες τους 
στον Ιωάννη. Ό Χριστός βγήκε «ευθύς», άμέσως, 
άπό τό νερό τού ποταμού, διότι δεν είχε άμαρτίες 
νά έξομολογηθή. 

Όμιλώντας προς τούς Ιουδαίους ό Χριστός είπε: 
«Ούχ άφήχέ με μόνον ό Πατήρ, ότι έγώ τά αρεστά 
αύτφ ποιώ πάντοτε» (Ίωάν. η' 29). Εμείς οί άνθρωποι 
άλλοτε κάνουμε τά άρεστά στό θεό, καί άλλοτε 
κάνουμε τά άρεστά στό διάβολο, στόν κόσμο καί 
στον εαυτό μας. Ο Χριστός έκανε πάντοτε τά 

άρεστά στο Θεό. Ούτε μία φορά δεν έκανε άντίθετα 
πρός τό θέλημα τού Θεού. Ό Χριστός ευαρέστησε 
πλήρως και τελείως τό Θεό. 

'Ο Χριστός προκάλεσε τούς έχθρούς του Ιου¬ 
δαίους μέ τό περίφημο έκεΐνο έρώτημα, «Ύίς έξ 
ύμών έλέγχει με περί άμαρτίας;» (Ίωάν. η' 46). 
Ποιος άπό σας, τούς έχθρούς καί μωμοσκόπους, 
δύναται να μέ απόδειξη ένοχον άμαρτίας; Οί Ιου¬ 
δαίοι κατηγορούσαν τό Χριστό. Αλλά ν’ άποδείξουν, 
ότι ό Χριστός ήταν πραγματικώς ένοχος έλαχίστης, 
έστω, άμαρτίας, δέν μπορούσαν. Τό έρώτημα τού 
Χριστού μένει μοναδικό και άναπάντητο. Ό Χριστός 
είχε τη συνείδησι, ότι ήταν άπολύτως άναμάρτητος, 
φαινόμενο μοναδικό στήν ιστορία τής άνθρωπότη- 
τος. Λίγο προτού συλληφθή και θανατωθή ό Ιησούς 
είπε στούς μαθητάς του: «’ Έρχεται ό τοϋ κόσμου 
αρχών, καί έν έμοί ούκ έχει ούδέν» (Ίωάν. ιδ' 30). 
Ό Διάβολος δέν ήδύνατο νά κάνη τίποτε κατά 
τού Ιησού, διότι δέν εΰρισκε τίποτε τό μεμπτό 
στο πρόσωπο τού Ιησού. Σ’ έμάς εύρίσκει πολλά, 
στον Αρχηγό μας τίποτε. ’Άν ό Χριστός ώδηγήθηκε 
στο θάνατο, τούτο δέν ώφείλετο σέ άμαρτία του, 
άλλά στήν άγάπη και ύπακοή του στον Πατέρα 
γιά τή σωτηρία των άμαρτωλών. 

Στήν Άποκάλυψι, στο γ' 7, ό Χριστός λέγει 
γιά τον έαυτό του: «Τάδε λέγει ό άγιος». Μ’ αύτό 
κηρύττει τόν έαυτό του άπολύτως άγιο, άφοΰ γιά 
τόν έαυτό του χρησιμοποιεί τήν όνομασία «ό άγιος», 
ή όποια στήν Παλαιά Διαθήκη χρησιμοποιείται 
γιά τό θεό. Ποιός άνθρωπος ή άγγελος θά τολμούσε 

νά είπή γιά τον εαυτό του, ότι εΐνε «ό άγιος», 
ή, άπλώς, «άγιος»; 


* * * 

Έπί τχί βάσει τής Γραφής, Παλαιός και Καινής 
Διαθήκης, άπεδείχθη ή άναμαρτησία και ή άγιότης 
τοΰ Χρίστου. Άλλ’ έτέθη τό έρώτημα: Ήδύνατο 
ό Χριστός νά άμαρτήση; Κατά μία γνώμη ήδύνατο 
νά άμαρτήση, άλλά δεν άμάρτησε. Καί κατ’ άλλη 
γνώμη δεν ήδύνατο νά άμαρτήση. Όρθή εΐνε ή 
δεύτερα γνώμη, ότι δηλαδή ό Κύριος δεν ήταν δυνα¬ 
τό νά άμαρτήση. Αύτή ή γνώμη εΐνε διδασκαλία 
των Πατέρων καί τής Εκκλησίας, ή όποια εΐνε 
«στύλος χαί έδραίωμα τής άληθείας» (Α' Τιμ. γ' 15). 

Ό Χριστός δεν ήταν δυνατό νά άμαρτήση, διότι 
ή άνθρωπίνη φύσι τοΰ Χριστού ένώθηκε ύποστατι- 
κώς με τή θεία φύσι του. Ή άνθρωπίνη φύσι 
δεν προσελήφθη στήν ύπόστασι τοΰ Θεοΰ Λόγου 
ώς πρόσωπο. Δέν ύπάρχουν στο Χριστό δύο πρόσω¬ 
πα, ένα άνθρώπινο καί ένα θείο, άλλ’ ύπάρχει 
ένα μόνο πρόσωπο, τό πρόσωπο τοΰ θεοΰ Λόγου. 
Καί άφοΰ ή άνθρωπίνη φύσι τοΰ Χριστοΰ δέν 
έχει ίδικό της πρόσωπο, ίδικό της έγώ, δέν ύπάρχει 
στο Χριστό ή προϋπόθεσι γιά άμαρτία, ό έγωισμός 
καί ή φιλαυτία, πού εΐνε ή άρχή καί ή ούσία 
τής άμαρτίας. Ό θεός Λόγος, κατά τήν έκφρασι 
των Πατέρων, «εύδοχήσας έν σαρχι γενέσθαι, έχαλινα- 
γώγει τό σχεύος». Καίτοι ό Χριστός είχε δύο 
θελήσεις, όχι δηλαδή τή θεία μόνο θέλησι, άλλά 
καί τήν άνθρωπίνη, δέν ήταν δυνατό νά άμαρτήση, 
διότι ή άνθρωπίνη θέλησι έθεώθη άπό τή θεότητα 

καί ύποτασσόταν στη θεία θέλησι. Ό Χριστός 
κατά τούς Πατέρας ήταν ύπεράνω πειρασμών. Εσω¬ 
τερικούς πειρασμούς και άμφιταλαντεύσεις δεν είχε. 
Οί πειρασμοί του ήταν έξωτερικοί. Καί τούς άπέ- 
κρουε και τούς ύπερνικοΰσε αμέσως μέ τήν προστα¬ 
γή, «Ύπαγε όπίσω μου, Σατανά». Ή γνώμη, ότι 
ό Θεάνθρωπος ήταν δυνατό να άμαρτήση, είνε 
βλάσφημη καί άποτροπιαστική. Όπως δέν είνε 
δυνατό να άμαρτήση ό θεός, έτσι δέν ήταν δυνατό 
νά άμαρτήση ό θεάνθρωπος. Ή τελεία άναμαρτησία 
καί ή άκρα τελειότης τού Χριστού, πού διακηρύσσει 
ή Γραφή, είνε άκολουθία τής μυστηριώδους ένώσε- 
ως τών δύο φύσεων στο ένα πρόσωπο τού θεού 
Λόγου, καί άπόδειξι, ότι ό Χριστός δέν είνε 
άπλώς άνθρωπος, άλλα πράγματι θεός Λόγος, 
πού προσέλαβε τήν άνθρωπίνη φύσι γιά νά τή θεώση. 

ΓΙΑ ΝΑ ΤΙΜΗΣΗ ΤΟΝ ΑΝΘΡΩΠΟ 


Γιατί ό Θεός έγινεν άνθρωπος; 

Ό σκοπός, για τον όποιον ό θεός εγινεν άν¬ 
θρωπος, δεν εΐνε απλός, άλλα πολλαπλός. Πε¬ 
ριλαμβάνει πολλούς επί μέρους σκοπούς. Και ιδού: 

Ό Θεός εγινεν άνθρωπος, για να τίμηση τον 
άνθρωπο. Μπροστά στη μεγαλωσύνη τού Σύμπαν- 
τος ό άνθρωπος αισθάνεται μικρός, πολύ μικρός, 
έλάχιστος, έλαχιστότατος, σάν άσήμαντη λεπτομέ¬ 
ρεια. Μέσα στον μακρόκοσμο, ένα κόσμο με διά¬ 
μετρο δισεκατομμύρια έτη φωτός κατά τούς φυ¬ 
σικούς καί άστρονόμους· μέσα στην άπεραντοσύνη 
τού Σύμπαντος ό έλαχιστότατος άνθρωπος αισθά¬ 
νεται εξουθενωμένος. Βλέποντας ό Δαβίδ τούς ουρα¬ 
νούς τη νύχτα, και μπροστά στην ουρανία μεγα¬ 
λειότητα άναλογιζόμενος την άνθρωπίνη έλαχι- 
στότητα, άναφωνεΐ προς τον Θεό: «Τί έσην άν¬ 
θρωπος, δη μιμνρσκρ αύτοΰ, ή υιός άνθρώπου , δ τι 
έπισκέπτρ αυτόν;» (Ψαλμ. η' 5). Τ Ω Κύριε! Τί άξί- 
ζει ό άνθρωπος, ώστε νά τον ένθυμήσαι, ή ό υιός 
τού άνθρώπου, ώστε νά φροντίζης γΓ αύτόν; Απο¬ 
ρεί ό Δαβίδ, πώς ό Θεός προσέχει τον μηδαμινό 
άνθρωπο και άσχολεΐται μ* αύτόν. θεωρεί τον 
άνθρωπο άνάξιο προσοχής, άμελητέα ύπαρξι. Καί 
αν ό Δαβίδ αισθανόταν έτσι για τόν άνθρωπο, βλέ- 

ποντας τή μεγαλωσύνη τοΰ ουρανίου κόσμου μέ 
γυμνό όφθαλμό, πώς θά αισθανόταν σήμερα, βλέ¬ 
ποντας τον ουρανό μέ τηλεσκόπιο, και ακούοντας 
από τούς επιστήμονες, ότι ό μακρόκοσμος έχει δισ¬ 
εκατομμύρια έτη φωτός διάμετρο, καί περιέχει δισ¬ 
εκατομμύρια δισεκατομμυρίων άστρα, παμμεγέθεις 
ήλιους, οί πλεΐστοι άπό τούς όποιους είνε μεγα¬ 
λύτεροι από τον δικό μας ήλιο; "Ενας ήλιος τοΰ 
Γαλαξία μας, ό Άντάρης, είνε 64 έκατομμύρια φο¬ 
ρές μεγαλύτερος άπό τον δικό μας ήλιο, ό όποιος 
είνε σχεδόν ένάμισυ εκατομμύριο φορές μεγαλύτε¬ 
ρος άπό τή Γή! 

Ανάξιος αισθάνεται ό άνθρωπος, συγκρίνοντας 
τό φυσικό του μέγεθος μέ τό μέγεθος τοΰ Σύμπαν- 
τος. Τό δέ αίσθημα τής άναξιότητός του γίνεται 
μεγαλύτερο, όταν ό άνθρωπος άποβλέπη στήν άμαρ- 
τωλότητά του, στις ταλαιπωρίες και στά δεινά τοΰ 
βίου, στήν όλη άθλιότητά του. "Ερχονται ώρες, πού 
ό άνθρωπος χάνει κάθε ιδέα γιά τον έαυτό του, 
βλέπει τον έαυτό του σάν σκουλήκι τής γης, άη- 
διάζει και βυθίζεται σέ πέλαγος άπογοητεύσεως, 
αύτοεκμηδενίζεται. Στήν άνθρωπίνη ματαιότητα 
άποβλέποντας ό Εκκλησιαστής, και τήν άνθρωπί¬ 
νη άπαισιοδοξία έκφράζοντας, γράφει: «Έττήνεσα 
εγώ συν πάντας τούς τεθνηκότας τούς ήδη αποθα- 
νόντας υπέρ τούς ζώντας, δτι αυτοί ζώσιν έως τοΰ 
νΰν καί άγαθός υπέρ τούς δύο τούτους δστις οΰπω 
έγένετο, δς ούκ είδε σύν τό ποίημα τό πονηρόν τό 
πεποιημένον ύπό τον ήλιον» (δ' 2-3). Μ’ αύτά τά 
λόγια ό Εκκλησιαστής μακαρίζει τούς νεκρούς πα¬ 
ραπάνω άπό τούς ζωντανούς. Και άπό νεκρούς καί 
ζωντανούς θεωρεί καλλίτερον εκείνον, ό όποιος δέν 

γεννήθηκε στον κόσμο καί δεν είδε τό κακό, πού 
ύπάρχει στην ύφήλιο. Μ’ άλλα λόγια ό Εκκλη¬ 
σιαστής από τή ζωή προτιμά τόν θάνατο, και από 
τον θάνατο προτιμά χ ή ν άνυπαρξία, νά μή γεννάται 
δηλαδή ό άνθρωπος. 

Τόσον εύτελής και άνάξιος φαίνεται ό άνθρωπος 
στήν ίδια τήν έκτίμησί του, στην ίδια τή συνεί- 
δησί του. Και επειδή ό άνθρωπος έχει τόσο μειο¬ 
νεκτική Ιδέα για τόν εαυτό του, ό Θεός εγινεν άν¬ 
θρωπος, για νά τιμήση μέ τήν ένανθρώπησί του 
τόν άνθρωπο, και έτσι ό άνθρωπος νά άποβάλη άπό 
τή διάνοιά του τό φρόνημα καί άπό τήν καρδιά του 
τό αίσθημα τής μειονεξίας. "Οπως ό πατέρας δέν 
θέλει νά έχουν τά παιδιά του αίσθημα μειονεξίας, 
διότι τραυματίζονται καί άπογοητεύονται, έτσι καί 
ό Θεός δέν θέλει νά έχωμε γενικώς έμεΐς οί άν¬ 
θρωποι αίσθημα μειονεξίας, διότι κατά χάριν εΐμε- 
θα παιδιά του καί εκείνος εΐνε πατέρας μας. Ό 
θεός μάς τίμησε μέ τή δημιουργία, διότι μάς δη¬ 
μιούργησε «κατ’ εικόνα και όμοίωσίν» του (Γεν. 
α' 26,27, Ίακ. γ' 9). Μάς έκανε δηλαδή συμφώνως 
προς τή δική του πνευματική εικόνα καί μορφή. 
Μάς έκανε όμοιους του, τέκνα του κατά χάριν καί 
μικρούς θεούς. Άλλ’ άμαρτήσαμε, άσεβήσαμε, ξε- 
πέσαμε, χάσαμε τή συνείδησι τής άξίας μας καί 
άποκτήσαμε συμπλέγματα ενοχής καί αίσθημα μει¬ 
ονεξίας. Ό δέ Θεός μάς εύσπλαγχνίζεται καί μάς 
τιμά Υώ δεύτερη φορά. Τήν πρώτη φορά μάς τί¬ 
μησε μέ τή δημιουργία μας, τώρα μάς τιμά μέ τήν 
ένανθρώπησί του. Τήν πρώτη φορά μάς τίμησε, 
διότι μάς έκανε όμοιους του· τή δεύτερη φορά μάς 
τιμά, διότι γίνεται ό ίδιος δμοιός μας. Μεγάλη τιμή 

ή πρώτη, πολύ μεγαλύτερη τιμή ή δεύτερη. Απροσ¬ 
δόκητη, ασύλληπτη, άφάνταστη τιμή νά γίνη ό 
Θεός άνθρωπος, σαν εμάς! Τί και αν τό φυσικό 
μας μέγεθος εΐνε μηδαμινό μπροστά στο μέγεθος 
τού Σύμπαντος; Μας τιμά ό Θεός, ό όποιος εινε 
άσυγκρίτως μεγαλύτερος από τό Σύμπαν. Τί καί αν 
εϊμεθα αμαρτωλοί; Ό Αναμάρτητος και ό "Αγιος 
δεν μας αηδιάζει και δεν μας άποδοκιμάζει, άλλα 
μάς δίνει αξία καί τιμή. 

"Εγινεν ό θεός άνθρωπος, γιά νά τίμηση τούς 
ανθρώπους γενικώς. "Εγινε παιδί καί άνδρώθηκε, 
γιά νά τιμήση καί τον άνδρα καί τό παιδί είδικώς. 
Καί γεννήθηκε από γυναίκα, γιά νά τιμήση επίσης 
τή γυναίκα είδικώς. 

Κανείς λοιπόν άνδρας, καμμιά γυναίκα καί καν¬ 
ένα παιδί νά μή έχη αίσθημα μειονεξίας. Άντιθέ- 
τως, κάθε άνθρωπος νά εχη καύχησι έν Κυρίφ γιά 
τήν άφάνταστη τιμή, πού τού έκανε ό Θεός νά γίνη 
άνθρωπος. Στούς αγγέλους ό Θεός δεν έκανε τήν 
τιμή νά γίνη άγγελος. Σε μάς τούς ανθρώπους έκα¬ 
νε τήν τιμή νά γίνη άνθρωπος. Στο ερώτημα τού 
Δαβίδ προς τον Θεό, «Τί έστιν άνθρωπος, δτι μιμνρ- 
σκτ] αύτοΰ, ή υιός ανθρώπου, δη έπισκέπτη 
αυτόν;», ό ίδιος ό Δαβίδ, άποβλέποντας στόν τιμη- 
μένο άπό τον Θεό άνθρωπο, τον άνθρωπο γενικώς 
καί τον ιδανικό άνθρωπο είδικώς, τον Χριστό, λέ¬ 
γει: «Ήλάττωσας αυτόν βραχύ τι παρ’ Αγγέλους, 
δόξμ και τιμμ έστεφάνωσας αυτόν» (Ψαλμ. η' 6). 
Ό θεός άπό τό ένα μέρος μείωσε τον άνθρωπο 
όλίγο, δχι πολύ, έν συγκρίσει προς τούς άγγέλους, 
διότι έπέτρεψε νά πάσχη καί νά πεθαίνη, πράγμα 
πού δεν συμβαίνει στούς άγγέλους, καί άπό τό άλλο 

μέρος στεφάνωσε τον άνθρωπο με βασιλική δόξα 
και τιμή. Ή Παναγία μειώθηκε και αΰτή εν συγ- 
κρίσει προς τούς αγγέλους, διότι ύπέστη θλίψεις 
και πέθανε, άλλ’ άνεδείχθη «τιμιωτέρα των Χε¬ 
ρουβίμ καί ένδοξοτέρα άσυγκρίτως των Σεραφίμ», 
ανώτερη άσυγκρίτως άπό τα ανώτερα αγγελικά όντα 
Χερουβίμ καί Σεραφίμ. Με τήν ένανθρώπησι τοΰ 
θεού ό άνθρωπος άπέκτησε ύπεραξία, καί στον 
ουρανό τοΰ οΰρανοΰ δύναται νά καταλαμβάνη θέσι 
καί έπάνω άπό τούς άγγέλους καί τούς άρχαγγέ- 
λους. 

ΓΙΑ ΝΑ ΓΙΝΗ ΟΡΑΤΟΣ 

Πόθος των φιλόθεων ψυχών είνε νά ίδοΰν τον 
Θεό, «των έφετών τό άκρότατον», τό ανώτερο απ’ 
όλα, όσα δύναται νά έπιθυμήση ό άνθρωπος. Άλλ’ 
όπως ό Θεός είνε στην ουσία του, εΐνε έκ (ρύσε¬ 
ως αδύνατο νά τόν ίδή κανείς. Ό Μωυσής, ή με¬ 
γάλη εκείνη ψυχή, φλογισμένη άπό τόν πόθο νά 
ίδή τόν Θεό, παρακαλοΰσε και ελεγεν: «Εΐ ονν 
εύρηκα χάριν έναντίον σου, έμφάνισόν μοι σεαυτόν 
γνωστώς, ΐνα ϊδω σε» (Έξόδ. λγ' 13). Έάν βρήκα 
χάρι ενώπιον σου, εμφάνισε σε μένα τόν εαυτό σου 
όφθαλμοφανώς, γιά νά σε ίδώ. Καί πάλι παρακά- 
λεσε ό Μωυσής: «Έμφάνισόν μοι σεαυτόν» (Έξόδ. 
λγ' 18). Εμφάνισε σε μένα τόν εαυτό σου. Θε- 
όπτης λέγεται ό Μωυσής. ’Αλλ’ είδε τόν Θεό όπως 
εΐνε; ”Οχι! Ό Θεός εμφανίστηκε άνθρωπομορφικώς 
καί ό Μωυσής είδε τη λάμψι τών νώτων τού θε¬ 
ού, τό δε πρόσωπό του δεν είδε. Ό Θεός τού ειπεν: 
«Ου δυνήση ίδεϊν τό πρόσωπόν μου» (Έξόδ. λγ' 
20). «θεόν ούδε'ις έώρακε πώποτε», λέγει ό ευαγ¬ 
γελιστής Ιωάννης (Ίωάν. α' 18). Τόν Θεό δεν είδε 
ποτέ κανείς. «Θεόν ούδείς πώποτε τεθέαται», επα¬ 
ναλαμβάνει ό Ιωάννης στήν Α' Καθολική Επι¬ 
στολή του (δ' 12). Τή θέα τού Θεού δεν άπήλαυ- 
σε ποτέ κανείς. Ό άνθρωπος εΐνε φιλοθεάμων. 

Άγαπςί τό θέαμα. Και τρέχει καί κάνει μακρινά τα- 
ξείδια, για να ίδή αξιοθέατα. Αλλά τό πιο άξιο- 
θέατο άπ’ δλα, τον Θεό, εΐνε φύσει αδύνατο νά 
Ιδη. Αυτό λέγει και ό απόστολος Παύλος, ξε- 
σπώντας σ’ ένα ύπέροχο ύμνο για τό υπερβατικό 
"Ον: «Ό μακάριος καί μόνος δυνάστης, ό βασιλεύς 
των βασιλευόντων καί κύριος των κυριευόντων, ό 
μόνος έχων αθανασίαν, φως οίκων απρόσιτον, ον 
ειδεν ουδείς ανθρώπων, ουδέ ιδεϊν δύναταν φ τιμή 
καί κράτος αιώνιον αμήν» (Α' Τιμ. στ' 15-16). Ό 
Θεός εΐνε ό μακάριος, ό πανευδαίμων, και ό μόνος 
έξουσιαστής, έξουσιαστής με πλήρη, άπόλυτη και 
μοναδική έννοια. Εΐνε ό Βασιλεύς των βασιλέων 
και ό Κύριος των κυρίων, των κυριάρχων. Εΐνε δ 
μόνος, πού έχει αθανασία άφ’ έαυτοΰ. Κατοικεί μέ¬ 
σα σε απλησίαστο φώς. Δεν τον είδε κανείς άπό 
τούς ανθρώπους, ούτε δύναται νά τον ίδή. Σ’ αυτόν 
ανήκει ή τιμή καί ή δύναμι αιωνίως. Αμήν. ’Εδώ 
ό Παύλος λέγει, δτι δεν είδε καί δέν δύναται νά 
ίδή κανείς τον Θεό άπ’ τούς ανθρώπους. ’Άς μη 
μάς κάνη αυτός ό λόγος νά φθονήσωμε τούς άγγέ- 
λους, νομίζοντας δτι οι άγγελοι δύνανται νά βλέ¬ 
πουν τον Θεό. "Οπως εΐνε στην ουσία του ό Θε¬ 
ός, εΐνε άόρατος καί στούς ανθρώπους καί στούς 
αγγέλους. 

Ή Γραφή βεβαίως, ή οποία διδάσκει, δτι ή θέα 
τού Θεού εΐνε αδύνατη, διδάσκει καί τούτο, δτι 
άγιοι άνθρωποι είδαν τον Θεό. Αντιφάσκει ή Γρα¬ 
φή; Μη γένοιτο νά σκεφθοΰμε τέτοιο πράγμα γιά 
τή Βίβλο, τής όποιας ή θεοπνευστία άποδεικνύεται 
μέ πληθώρα αποδείξεων. Πολλές φαινομενικές 
αντιφάσεις υπάρχουν στή Γραφή, άλλά καμμία 

πραγματική. "Οπως τα άστρα τοΰ ούρανοΰ δεν συγ¬ 
κρούονται μεταξύ τους, έτσι και τα χωρία τής 
Γραφής. Αρμονία και ένότης επικρατεί στον ουρα¬ 
νό, αρμονία και ένότης επικρατεί και στή Γραφή. 
Διότι ό ποιητής τοΰ ούρανοΰ εΐνε κατ’ ούσίαν και 
δ συγγραφεύς τής Γραφής. Δεν αντιφάσκει ή Γρα¬ 
φή, διότι δεν άντιφάσκει ό Θεός. Μόνον έπιπόλαιοι 
νομίζουν, ότι ή Γραφή περιέχει αντιφάσεις. "Οταν 
ή Γραφή διδάσκη, ότι κανείς δεν είδε τον Θεό, 
έννοεΐ, ότι κανείς δεν είδε τον Θεό όπως είνε στήν 
ουσία του, διότι ή ούσία τοΰ Θεοΰ είνε εκ (ρύσε¬ 
ως άόρατη. Καί όταν ή Γραφή λέγη, ότι ώρισμέ- 
νοι είδαν τον Θεό, όπως π.χ. ό Ήσαΐας (στ' 1,5), 
έννοεΐ, ότι δ Θεός πήρε κάποια μορφή, καί έτσι 
τον είδαν. Στον Ήσαΐα ό Θεός έμφανίστηκε με 
μορφή άνθρώπου βασιλέως, πού καθόταν σ’ ένα 
θρόνο. Άλλ’ όλες οί μορφές, μέ τίς όποιες ό Θεός 
έμφανίστηκε σέ έκλεκτούς του, ήταν φαινομενικές. 
Ό Ήσαΐας είδε τον Θεό σέ μορφή άνθρώπου, άλλά 
φαινομενική μορφή άνθρώπου, όχι πραγματική. Μέ 
άλλα λόγια αΰτό, πού είδε ό Ήσαΐας, φαινόταν άν¬ 
θρωπος, άλλά δέν ήταν άνθρωπος. Τ Ηταν σχήμα 
άνθρώπου, όχι πραγματικός άνθρωπος. 

Στήν εποχή τής Παλαιάς Διαθήκης έχουμε θεο- 
φάνειες μέ τήν έννοια τής έμφανίσεως τοΰ Θεοΰ 
μέ διάφορες φαινομενικές μορφές. Άλλά στήν 
έποχή τής Καινής Διαθήκης έχουμε θεοφάνεια μέ 
έννοια άνώτερη, πολύ άνώτερη. Διότι στή νέα 
έποχή ό Θεός έμφανίζεται, όχι πλέον μέ αύτή ή 
έκείνη τή φαινομενική μορφή, άλλά μέ πραγματική 
μορφή άνθρώπου. Προσλαμβάνει σώμα καί ψυχή 
καί γίνεται πραγματικός άνθρωπος. Ό Ήσαΐας είδε 


94 



φαινόμενον άνθρώπου, οι Απόστολοι καί σύγχρο¬ 
νοί τους στο πρόσωπο του Ιησού Χριστού είδαν 
πραγματικόν άνθρωπο. Ό Ήσαΐας ειδεν δραμα σε 
κατάστασι έκστάσεως, οι Απόστολοι και άλλοι 
είδαν πραγματικότητα σε κατάστασι κανονική. 

Στο Κολ. α 15 ό απόστολος Παύλος γράφει για 
τον Ιησού Χριστό: « Ος έστιν είκών τον Θεόν τον 
άοράτον». Δεν λέγει απλώς, «δς έστιν είκών τον 
Θεόν», άλλα προσθέτει, «τον άοράτον». Οι λέξεις 
«είκών» και «άοράτον» συνδέονται μεταξύ τους 
έννοιολογικώς. Έδώ «είκών» σημαίνει «αισθητή 
μορφή, ορατή μορφή». Ό Θεός είνε «άόρατος ». 
Και ώς «άόρατος» δεν έχει «εικόνα», δεν έχει 
δηλαδή αισθητή μορφή, ορατή μορφή. Ό Θεός εΐνε 
«άνείκαστος», άνεικόνιστος. Οι Ισραηλίτες στο 
Σινά δεν είδαν « ομοίωμα » τού Θεού (Δευτ. δ' 12), 
δεν είδαν δηλαδή εικόνα τού Θεού, ορατή μορφή, 
διότι ό Θεός εΐνε εκ φύσεως άόρατος. Άλλα στο 
πρόσωπο τού Ιησού Χριστού ό άόρατος Θεός, ή 
Θεότης (Κολ. β' 9), αποκτά εικόνα, ορατή μορφή. 
Λόγφ δηλαδή τής σάρκας, πού προσέλαβε και φόρε¬ 
σε, ό Χριστός εινε «είκών», ορατή έμφάνισι, «τον 
Θεόν τον άοράτον». Με αλλα λόγια ό Χριστός εΐνε 
ό άόρατος Θεός σε ορατή μορφή, πραγματική σωμα¬ 
τική μορφή. 

Στο Ά Τιμ. γ Γ 16 6 Απόστολος γράφει: «Και 
όμολογονμένως μέγα έστι το τής ενσεβείας μν- 
στήριον Θεός έφανερώθη έν σαρκί». Όμολο- 
γουμένως μεγάλο εΐνε τό μυστήριο τού Χριστιανι¬ 
σμού, σφόδρα ακατάληπτο τό γεγονός, δτι αύτός 
ό Θεός έλαβε σάρκα και φανερώθηκε, ό άόρατος 
σαρκώθηκε και έγινε ορατός. Και πολλοί είδαν τον 

Θεό στήν Αγία Γή κατά την επίγεια ζωή του, 
είδικώς δε ό Παύλος αναφέρει, δτι ό σαρκωμένος 
θεός «ώφθη άγγέλοις, έκηρύχθη έν εθνεσιν». Τούτο 
σημαίνει, δτι τον είδαν κήρυκες, πού ώς αύτόπτες 
μάρτυρες τον κήρυξαν στα έθνη. 'Ο Λουκάς στον 
πρόλογο τού Ευαγγελίου του τονίζει για τούς Απο¬ 
στόλους, δτι υπήρξαν «αύτόπται τοΰ Λόγου» (α 2). 
Και ό Ιωάννης στήν άρχή τής Α' Καθολικής Επι¬ 
στολής του με ίσχυροτάτη έμφασι γράφει: «Ό ήν 
απ’ αρχής,... ό έωράκαμεν τοϊς όφθαλμοϊς ημών, 
δ έθεασάμεθα... περί τοΰ Λόγου τής ζωής· καί ή 
ζωή έφανερώθη, καί έωράκαμεν καί μαρτυροΰμεν 
καί άπαγγέλλομεν ύμϊν τήν ζωήν τήν αιώνιον, ήτις 
ήν προς τον Πατέρα καί έφανερώθη ήμΐν δ έωρά¬ 
καμεν... άπαγγέλλομεν ύμϊν» (α' 1-3). Αυτό πού 
ήταν εξ αρχής. Αυτό πού είδαμε με τα μάτια μας. 
Αυτό πού απολαύσαμε σάν έκπαγλο θέαμα. 
Όμιλοϋμε για τον Λόγο, πού εινε ή ζωή, ό 
ζωντανός και ένυπόστατος Λόγος. Και ή ζωή φα¬ 
νερώθηκε. Και είδαμε και μαρτυρούμε και κη¬ 
ρύττουμε σέ σάς τή ζωή τήν αιώνια, πού ήταν μαζί 
με τον Πατέρα και φανερώθηκε σέ μάς. 

"Οταν κατά τον Μυστικό Δείπνο τή Μεγάλη 
Πέμπτη ό Χριστός μιλούσε γιά τον θεό Πατέρα, 
ή ψυχή τοΰ Φιλίππου φλογίστηκε από τον πόθο νά 
ίδή τόν Πατέρα καί είπε στο Χριστό: «Κύριε, δεΐξον 
ήμΐν τόν Πατέρα καί άρκεΐ ήμΐν» (Τωάν. ιδ' 8). 
Κύριε, δείξε σέ μάς τόν Πατέρα καί μάς αρκεί. ’Άν 
δούμε τόν Πατέρα, δέν θέλουμε τίποτε άλλο. Οί 
ψυχές μας θά πλημμυρίσουν άπό ευτυχία, θά εΐμε- 
θα πανευτυχείς. Φιλόθεη ψυχή ό Φίλιππος, δπως 6 
Μωυσής. Αλλά τί είπε τότε στο Φίλιππο ό Τη- 

σοϋς; «Τοσοντον χρόνον μεθ’ υμών είμι καί ονκ 
έγναοκάς με , Φίλιππε; Ό έορακώς έμέ έώρακε τόν 
Πατέρα . Καί πώς συ λέγεις , &Γξον ήμϊν τον Πα¬ 
τέρα; Ου πιστεύεις δτι εγώ εν τώ Πατρί καί ό 
Πατήρ έν έμοί έστι;» (Ίωάν. ιδ' 9-10). Τόσο χρόνο 
είμαι μαζί σας και δεν με γνώρισες, Φίλιππε; Οποι¬ 
ος είδε έμενα, είδε τον Πατέρα. Και πώς σύ λέ- 
γεις, δείξε μας τόν Πατέρα; Δεν πιστεύεις, δτι έγώ 
είμαι μέσα στον Πατέρα και ό Πατέρας είνε μέσα 
σε μένα; Πολύ παράδοξα και μυστηριώδη τα λόγια 
τοΰ Χριστού. Ό Υιός εΐνε μέσα στον Πατέρα και 
ό Πατέρας εΐνε μέσα στον Υίό! Τά δύο πρόσωπα 
άλληλοπεριχωροΰνται. Με άλλα λόγια. Πατήρ και 
Υιός συμπίπτουν κατά την ούσία, είνε μία ουσία 
ή Θεότης. Καί γι’ αυτό εκείνος, πού είδε τόν Υίό, 
είδε τόν Πατέρα. Ό Υιός βεβαίως δεν εΐνε Πατήρ 
καί ό Πατήρ δέν εΐνε Υιός, άλλ’ οι δύο εΐνε ένας 
καί ό αυτός Θεός. Ό Πατήρ δέν έχει τίποτε πε¬ 
ρισσότερο άπό τόν Υίό. Τήν ούσία καί τά ιδιώμα¬ 
τα, πού έχει ό Πατήρ, έχει καί ό Υιός (Ίωάν. ιζ' 
10 ). 

Ό Φίλιππος, καθώς βεβαίως καί οί λοιποί 
Απόστολοι, δέν εΐχε ακόμη συνειδητοποιήσει τό 
μυστήριο των μυστηρίων, δτι ό Χριστός εΐνε όμο- 
ούσιος μέ τόν Πατέρα, καί συνεπώς δποιος βλέπει 
τόν Χριστό βλέπει τόν Πατέρα, αφού Χριστός καί 
Πατήρ είνε μέν δύο πρόσωπα, άλλ’ ένας καί ό 
αύτός Θεός. Μετά τήν Άνάστασι καί ιδίως μετά 
τήν Πεντηκοστή οί Απόστολοι συνειδητοποίησαν 
τό μυστήριο τών μυστηρίων καί τό γεγονός, δτι 
άξιώθηκαν νά γίνουν αύτόπτες τοΰ Θεού. 

Μακάριοι οί Απόστολοι καί οί άλλοι σύγχρονοί 


7 Ό "Ανθρωπος 

των πιστοί, πού άξιώθηκαν νά ίδοΰν τον έναν- 
θρωπήσαντα Θεό. Τούς μακάρισε ό ίδιος ό έναν- 
θρωπήσας Κύριος: «Υμών μακάριοι οι οφθαλμοί, 
ότι βλέπουσι» (Ματθ. ιγ' 16). Τά δικά σας μάτια 
εΐνε μακάρια, διότι βλέπουν εμένα, τον έναν- 
θρωπήσαντα Θεό, και τά θαύματα, τά όποια εγώ 
επιτελώ. 

Φθονούμε τούς Αποστόλους και τούς συγχρόνους 
των πιστούς, διότι είδαν τόν Χριστό, τον έναν- 
θρωπήσαντα Θεό; ’Άς μή έχωμεν αίσθημα μειονε¬ 
ξίας. Και τά δικά μας μάτια εινε μακάρια, διότι 
ζοΰμε μετά Χριστόν καί βλέπουμε τά θαύματα, τά 
όποια ό Χριστός τελεί στην Εκκλησία του. Θά γί¬ 
νουν δε μακαριώτερα τά μάτια μας, πολύ μακα- 
ριώτερα, διότι στην άπέραντη αιωνιότητα θά βλέ¬ 
πουν τόν ίδιο τόν ένανθρωπήσαντα Θεό, καί μά¬ 
λιστα με τρόπο κατά πολύ ανώτερο από τόν τρόπο, 
με τόν όποιο τόν είδαν οί Απόστολοι καί άλλοι 
σύγχρονοι πιστοί. ΟΙ Απόστολοι είδαν όπως μπο¬ 
ρούσαν νά ίδοΰν με τά φθαρτά τους μάτια. Στην 
άπέραντη αιωνιότητα καί οί “Απόστολοι καί εμείς 
θά βλέπωμε δχι πλέον μέ φθαρτά μάτια, άλλα με 
τά άφθαρτα μάτια τής άναστάσεως. Θά βλέπωμε 
τόν Χριστό, τόν σαρκοφόρο θεό, στήν κατάστασι 
της ύπερτάτης δόξης του, στήν όποια είσήλθε μετά 
τό Πάθος μέ τήν ένδοξη Άνάστασί του. Τόν Θεό, 
όπως εινε, δεν εΐνε δυνατό νά Ιδη ποτέ κανείς. 
“Αλλά τόν Θεό σαρκοφόρο, μέ τήν απερίγραπτη καί 
άφάνταστη ώραιότητα καί δόξα τού άναστημένου 
σώματός του, ώραιότητα καί δόξα τής θεότητός 
του, πού θά έκφαίνεται στό άναστημένο σώμα του, 
θά βλέπωμε αιωνίως. Σκιρτά άπό χαρά καί άγαλ- 

λίασι ό Ιωάννης ό άπόστολος σκεπτόμενος τή δό¬ 
ξα και την εύτυχία, πού περιμένει τά τέκνα τού 
θεού. «Αγαπητοί!», γράφει. «Νϋν τέκνα θεόν 
έσμεν, καί ον πω έφανερώθη τί έσόμεθα · οιδαμεν 
δέ δτι εάν φανερωθη, δμοιοι αύτφ έσόμεθα, δτι 
όψόμεθα αυτόν καθώς έστι» (Α' Ίωάν. γ' 2). Αγα¬ 
πητοί! Τώρα εΐμεθα τέκνα τοΰ θεού. Άλλ’ άκόμη 
δεν φανερώθηκε τί θά ειμεθα στο μέλλον, στην 
άπέραντη αιωνιότητα. Τώρα εΐμεθα σε κατάστασι 
ταπεινώσεως. Άλλ’ όταν φανερωθη ό Χριστός, ό 
σαρκωμένος θεός, ή ζωή μας, τότε θά φανερωθη 
καί τό τί θά εΐμεθα εμείς, θά εΐμεθα όμοιοι μέ τόν 
Χριστό, τόν ένανθρωπήσαντα θεό, διότι θά τόν 
βλέπωμε όπως είνε, καί θά παίρνωμε δόξα άπό τή 
δόξα του, και μακαριότητα άπό τή μακαριότητά 
του. θά εΐμεθα πανευτυχείς! Αιωνίως πανευτυχείς! 

Ό θεός πήρε σάρκα, για να μπορούμε νά τόν 
βλέπωμε αιωνίως, και ή θέα τοΰ προσώπου του νά 
μάς γεμίζη μέ άπέραντη ήδονή, μέ ανέκφραστη 
εύφροσύνη. 

ΓΙΑ ΝΑ ΜΙΛΗΣΗ ΩΣ ΑΝΘΡΩΠΟΣ 


"Οπως ό Θεός ώς πνεύμα δεν έχει μορφή, αι¬ 
σθητή μορφή, έτσι δεν εχει και φωνή. Φωνή έχουμε 
έμεΐς οί άνθρωποι, επειδή εχουμε σώμα, στόμα και 
γλώσσα. Ό Χριστός για τον Θεό είπε στούς Ιου¬ 
δαίους: «Οντε φωνήν αύτοΰ άκηκόατε πώποτε οντε 
είδος αύτοΰ έωράκατε» (Ίωάν. ε' 37). Ούτε φωνή 
τού Θεού ακούσατε ποτέ, ούτε μορφή του είδατε. 
Δεν ακόυσαν οί άνθρωποι φωνή τού Θεού ποτέ καί 
δεν είδαν μορφή του, διότι ό Θεός ούτε φωνή εχει, 
ούτε μορφή, ορατή μορφή. Άλλα θά έρωτήση κα¬ 
νείς: Αφού ό θεός δεν έχει φωνή, πώς πολλές 
φορές ακούστηκε φωνή θεού, όπως π.χ. στο Σινά 
και στον Ιορδάνη; Ή άπορία εινε άνάλογη τής 
άπορίας, πώς ώρισμένοι άνθρωποι είδαν τον θεό, 
άφοΰ ό Θεός εινε εκ φύσεως άόρατος; Στη δεύτε¬ 
ρη άπορία ήδη άπαντήσαμε. "Οταν ό Θεός ήθελε 
νά έμφανισθή στούς έκλεκτούς του, έπαιρνε καποια 
φαινομενική μορφή, καί έτσι τον έβλεπαν οί 
έκλεκτοί του. Άνάλογη εινε ή άπάντησι και στήν 
πρώτη άπορία. "Οταν ό Θεός ήθελε ν’ άπευθυνθή 
σ’ ανθρώπους, έπαιρνε άνθρώπινη φωνή και έτσι 
μιλούσε στούς άνθρώπους. 

Στο Σινά ή φωνή, πού πήρε ό Θεός καί μίλησε 
στον Ίσραηλιτικό λαό, τρομοκράτησε τον λαό, και 
δέν ήθελαν οί Ισραηλίτες νά εξακολουθήσουν νά 

ακούουν τή φωνή του Θεού. Προσήλθαν στο Μω- 
υση και είπαν: «Λάλησον σύ ήμΐν, καί μή λαλεί- 
τω προς ημάς ό θεός, μή άποθάνωμεν» (Έξόδ. κ' 
19). Να όμιλής έσύ σ’ εμάς και δχι ό Θεός, για 
να μή πεθάνωμε. ΟΙ Ισραηλίτες δηλαδή άπό τόν 
φόβο τους, δτι θά πέθαιναν άκούοντας τήν τρομερή 
φωνή του θεοΰ, ζήτησαν άπό τόν Μωυσή, νά 
άκούη έκεΐνος τόν Θεό και νά διαβιβάζη τά λόγια 
του σ’ αυτούς. Δεν ήθελαν ν’ άκούουν άμέσως τά 
λόγια τοΰ Θεού, άλλ’ εμμέσως, διά μέσου ανθρώ¬ 
που. Ό δε Θεός ακούσε τό αίτημα των Ισραηλιτών 
και είπε στο Μωυσή: «Όρθώς πάντα δσα έλάλη- 
σαν προς σέ' προφήτην άναστήσω αότοϊς έκ των 
αδελφών αυτών, ώσπερ σε, και δώσω τά ρήματα 
έν τφ στόματι αυτόν, και λαλήσει αύτοΐς καθ’ δτι 
αν έντείλωμαι αύτφ» (Έξόδ. ιη' 17-18). ΟΙ 
Ισραηλίτες ζήτησαν νά μεσολαβή μεταξύ τού Θε¬ 
ού και αύτών ό Μωυσής, ό δε Θεός ύποσχέθηκε 
μεσίτη δμοιο μέ τόν Μωυσή και ανώτερο άπ’ 
αύτόν, προφήτη μέ έξαιρετική έννοια, τόν Μεσσία 
(Πράξ. γ' 22-23, ζ' 37). 

Ό Μεσσίας εΐνε δμοιος μέ τόν Μωυσή, άφού 
είνε άνθρωπος, προφήτης, νομοθέτης και αρχηγός, 
δπως έκεΐνος, άλλά και ανώτερος άπό τόν Μωυσή· 
πολύ ανώτερος ώς άνθρωπος, καί άσυγκρίτως ανώ¬ 
τερος ώς θεός. Ό Θεός δίνει «ύπερεκπερισσον ων 
αιτούμεθα ή νοονμεν» (Έφεσ. γ' 20), πολύ περισ¬ 
σότερα άπ’ δσα ζητούμε ή μπορούμε νά σκεφθούμε. 
Ζητήσαμε μεσίτη άνθρωπο, καί μάς έδωσε μεσίτη 
θεάνθρωπο. «Έξ ων ό Χριστός τό κατά σάρκα, ό 
ών έπι πάντων θεός ευλογητός εις τους αιώνας», 
διακηρύσσει ό Παύλος (Ρωμ. θ' 5). Άπ’ τούς Ίσρα- 

ηλΐτες προέρχεται ό Χριστός κατά τό άνθρώπινο, ό 
όποιος είνε ό θεός των δλων, ό δοξασμένος αι¬ 
ωνίως. Ό Θεός έγινεν άνθρωπος, για νά γίνη με¬ 
σίτης μεταξύ Θεού καί άνθρώπων, μεταξύ τού έαυ- 
τοΰ του καί των άνθρώπων. «Εις θεός, εις καί με¬ 
σίτης θεόν καί άνθρώπων, άνθρωπος Χριστός Ιη¬ 
σούς», διακηρύσσει έπίσης ό Απόστολος (Α' Τιμ. 
β' 5). "Ενας καί ό αύτός εΐνε Θεός, εΐνε καί με¬ 
σίτης μεταξύ Θεού καί άνθρώπων ώς άνθρωπος 
Χριστός Ιησούς. 

Ό Θεός έγινεν άνθρωπος γιά νά μη μιλήση άπ’ 
ευθείας, άλλά διά μέσου άνθρωπίνου στόματος, 
όπως ζήτησαν οί Ισραηλίτες στο Σινά. "Οπως με 
τη σάρκωσί του πήρε πραγματική άνθρώπινη μορ¬ 
φή γιά νά τον δούμε, χωρίς νά τυφλωθούμε ή νά 
θανατωθούμε απ’ τή δόξα του, έτσι άπέκτησε καί 
πραγματική άνθρώπινη φωνή γιά νά τον άκούσωμε, 
χωρίς νά τρομοκρατηθούμε ή νά θανατωθούμε άπ’ 
τή φωνή του. Τό άπρόσιτο φως έγινεν Ιλαρό, απα¬ 
λό, γλυκύ. Καί ή φοβερή φωνή έγινεν ήπια καί γλυ- 
κειά. Ό Μωυσής τρόμαξε καί αυτός, ακούοντας 
τή φωνή τού Κυρίου στο Σινά. «’Έκφοβός είμι καί 
έντρομος», εΐπεν (Έ6ρ. ιβ' 21). Ό πρόδρομος Ιω¬ 
άννης έχαιρε καί άγαλλόταν, ακούοντας τή φωνή 
τού Ιησού Χριστού. «Ό φίλος τον νυμφίου», έλε- 
γεν, «ό έστηκώς καί άκονων αύτοΰ, χαρά χαίρει 
διά τήν φωνήν του νυμφίου» (Ίωάν. γ' 29). "Οχι 
μόνο φίλοι, όπως ό Ιωάννης ό Πρόδρομος, άλλά 
καί έχθροί καί έγκάθετοι γοητεύτηκαν άπ’ τή φωνή 
τού Χριστού καί ώμολόγησαν: «Ουδέποτε ούτως 
έλάλησεν άνθρωπος, ώς ουτος ό άνθρωπος» (Ίω¬ 
άν. ζ' 46). Ωραία μίλησαν οί προφήτες, ό Μω- 

υσής, ό Δαβίδ, ό Ήσαΐας, ό Ιερεμίας καί οί άλλοι. 
Ωραία μίλησαν οί άπόστολοι, ό Παύλος, ό Πέ¬ 
τρος, ό Ιωάννης, ό Ματθαίος καί οί άλλοι. Άλλ’ 
ό Χριστός μίλησε ωραιότερα. Διότι ό Χριστός εινε 
ό κατ’ έξοχήν άνθρωπος, ό "Ανθρωπος, με άρθρο 
καί με άλφα κεφαλαίο. Ό Χριστός εινε ό κατ’ 
εξοχήν προφήτης, ό Προφήτης, με άρθρο καί μέ 
πΐ κεφαλαίο. Ό Χριστός εινε ό κατ’ έξοχήν απόστο¬ 
λος, «ό απόστολος τής ομολογίας ήμών» (Έβρ. γ' 
1), ό Απόστολος, μέ άρθρο καί μέ άλφα κεφαλαίο. 
Οί προφήτες καί οί απόστολοι μίλησαν ωραία, διότι 
δεν έλεγαν δικά τους λόγια, άλλα τα λόγια τού Θε¬ 
ού. Ό Χριστός μίλησε ωραιότερα, διότι, όχι απλώς 
έλεγε τά λόγια τού Θεού, άλλ’ εινε αυτός ό Θεός, 
ό όποιος έγινεν άνθρωπος, για να μιλήση τή γλωσ¬ 
σά μας κατά τον τελειότερο τρόπο, καί να συνο- 
μιλήση μαζί μας στόμα προς στόμα, όπως συνο¬ 
μιλούν δύο φίλοι. Ευφραίνονταν οί πιστοί, πού 
άκουαν τή λαλιά τού Ιησού. "Ω άν υπήρχαν τότε 
μαγνητόφωνα, για να ήχογραφοΰσαν τή φωνή τού 
Ιησού καί νά τήν ακούαμε καί έμεΐς σήμερα! Άλλ’ 
άν δέν ήχογραφήθηκε ή φωνή τού Χριστού, τά άθά- 
νατα λόγια του κατά τό σπουδαιότερο μέρος κα¬ 
ταγράφηκαν στο Ευαγγέλιο. Καί ευφραίνεται ή Εκ¬ 
κλησία διά μέσου των αιώνων ακούοντας μέ τήν 
πνευματική άκοή της τή φωνή τού Χριστού μέσα 
άπό τό Ευαγγέλιο. «’Ώ θείας, ώ φίλης, ώ γλυκύ¬ 
τατης σου φωνής!». Θά εύφραίνωνται δε όλοι οί 
πιστοί πολύ περισσότερο άκούοντας τή φωνή του 
στήν απέραντη αιωνιότητα. Γιά τούτο ό Θεός έγι¬ 
νεν άνθρωπος, γιά νά βλέπωμε μορφή του καί ν’ 
άκούωμε φωνή του αιωνίως. 

ΓΙΑ ΝΑ ΖΗΣΗ ΜΑΖΙ ΜΑΣ 

■ 

Κατά την εποχή τής Παλαιάς Διαθήκης ό Θεός 
εΐχεν ύποσχεθή: «Ένοικήσω έν αύτοΐς καί έμπερι- 
πατήσω» (Β' Κορ. στ' 16, Λευϊτ. κστ' 11-12). Θά 
κατοικήσω μεταξύ των ανθρώπων και θά περιπα¬ 
τήσω. «'Ο έν ύψίστοις οίκων», αυτός πού κατοι¬ 
κεί στούς ουρανούς, ύποσχέθηκε νά κατοίκηση 
στήν ταπεινή και αμαρτωλή Γη. «Ό περίπατων έπι 
πτερύγων ανέμων», αυτός πού περιπατέΐ φερόμενος 
πάνω στά φτερά τών άνεμων, ύποσχέθηκε νά προσ- 
γειωθή και νά περιπατή άνάμεσά μας. Ό Βαρούχ 
επίσης είπε προφητικώς γιά τον Θεό: «Έπι τής γης 
ώφθη καί έν τοΐς άνθρώποις συνανεστράφη» (γ' 
38). Ό αόρατος Θεός έμφανίστηκε όφθαλμοφανώς 
πάνω στή γη και συνανεστράφη μέ τούς άνθρώ- 
πους, δζησε μαζί μέ τούς ανθρώπους. 

Ό προφητικός λόγος τού Βαρούχ εκπληρώθηκε. 
"Ο, τι ό Θεός ύποσχέθηκε, τό επραξε. Δεν μάς σι- 
χάθηκε γιά τις αμαρτίες μας, άλλά ήλθε κοντά μας. 
"Εγινεν άνθρωπος καί κατφκησεν άνάμεσά μας. 'Η 
ύπόσχεσί του, δτι θά γινόταν συγκάτοικός μας καί 
θά περιπατούσε άνάμεσά μας, ύποδήλωνε τήν έναν- 
θροιπησί του. "Ενας άλλωστε άπό τούς σκοπούς, 
γιά τούς όποιους ό Θεός έγινεν άνθρωπος, ήταν 
άκριβώς αύτός, νά κατοίκηση καί νά ζήση μαζί 

μας, για να γίνη οικείος μας και νά μας κάνη οικεί¬ 
ους του. 

Τριαντατρία έτη ό Θεός κατφκησε στη Γή καί 
περιπάτησε στα χώματά της, δπως οί κοινοί θνη¬ 
τοί. Συνανεστράφη τούς ανθρώπους. Συνομίλησε μ’ 
αύτούς στόμα προς στόμα. Συνέφαγε καί συνέπιε 
μαζί τους. "Οχι μόνο μαζί με καλούς, αλλά καί 
μαζί με τελώνες καί αμαρτωλούς. Καί μετά την 
άνάστασί του ό Χριστός, καίτοι είσήλθε στη 
σφαίρα τής δόξης του, έπικοινωνοΰσε με τούς 
έκλεκτούς του καί συνέτρωγε καί συνέπινε μαζί 
τους. «Συναλιζόμενος αύτοΐς», λέγει ή βίβλος τών 
Πράξεων. Γιά ν’ αποδώσομε δημωδώς αύτή την 
έκφρασι, ό Χριστός έφαγε μαζί τους, έφαγε μαζί 
με μάς τούς άνθρώπους, ψωμί καί άλάτι! Κατά 'ίήν 
έπίγεια ζωή του ό Χριστός μετέσχε στις χαρές καί 
στις δοκιμασίες αύτοΰ τού κόσμου. Λίγο στις χα¬ 
ρές, δπως στη χαρά τού γάμου τής Κανά, καί πολύ 
στις δοκιμασίες. «Ούκ έχομεν Αρχιερέα μή δυνά- 
μενον σνμπαθήσαι ταΐς άσθενείαις ημών, πεπειρα- 
σμένον δε κατά πάντα καθ' ομοιότητα χωρίς αμαρ¬ 
τίας», γράφει ό Απόστολος (Έβρ. δ' 15). Δεν 
έχουμε δηλαδή άρχιερέα, πού δεν μπορεί νά μάς 
συμπαθήση στις ήθικές καί φυσικές άδυναμίες μας. 
Άντιθέτως έχουμε άρχιερέα, πού μάς συμπαθεί, 
διότι έχει δοκιμασθή καθ’ δλα ομοίως προς ημάς, 
χωρίς δμως αμαρτία. "Αν επιτρέπεται νά έκφρα- 
σθοΰμε έτσι, ώς Θεός ό Χριστός γνώριζε τις δο¬ 
κιμασίες μας, άλλά θεωρητικός. Ώς άνθρωπος γνώ¬ 
ρισε τις δοκιμασίες μας καί έν τή πράξει. 

Ή αμαρτία τών άνθρώπων μετέβαλε τή Γή σέ 
κοιλάδα κλαυθμώνος. Ό δέ θεός έζησε κοντά μας 

ώς άνθρωπος, για νά συμμερισθή τις θλίψεις μας, 
γιά νά πόνεση και νά κλαύση μαζί μας, εφαρμό¬ 
ζοντας δ,τι συνέστησε διά τοΰ Αποστόλου του: 
«Κλαίειν μετά κλαιόντων» ('Ρωμ. ιβ' 15). Εινε άξιο 
παρατηρήσεως, δτι τό Ευαγγέλιο δεν αναφέρει πε- 
ρίπτωσι, κατά την όποια ό Χριστός γέλασε. Άντι- 
θέτως άναφέρει περιπτώσεις, κατά τις όποιες δά¬ 
κρυσε και έκλαυσε. «Έδάκρνσεν ό Ιησούς», ση¬ 
μειώνει ό Ευαγγελιστής ("Ιωάν, ια' 35). Βαδίζοντας 
ό Ίησοΰς προς τό μνήμα τοΰ φίλου του Λαζάρου 
συγκινήθηκε και δάκρυσε γιά τον πόνο καί τον θά¬ 
νατο, πού έφερε ή αμαρτία, και έσμιξε τά δάκρυά 
του με τούς ποταμούς, τις λίμνες και τις θάλασσες 
των δακρύων, πού χύνει ή άνθρωπότης γιά τον 
πόνο καί τόν θάνατο. Δάκρυσε ό Χριστός γιά τον 
θάνατο τοΰ φίλου του Λαζάρου, δάκρυσε έν δψει 
και τοΰ δικοΰ του θανάτου. Γράφει ό Απόστολος: 
«'Ός έν ταΐς ήμέραις τής σαρκός αυτού δεήσεις τε 
καί ίκετηρίας προς τόν δυνάμενον σφζειν αυτόν έκ 
θανάτου μετά κραυγής Ισχυρας και δακρύων προσ- 
ενέγκας». Συγκλονιστικό χωρίο. Ώς άνθρωπος ό 
Χριστός έν δψει τοΰ θανάτου του άπηύθυνε προς 
τόν Θεό, πού μπορούσε νά τόν σώση άπό τόν θά¬ 
νατο διά τής άναστάσεως, παρακλήσεις καί Ικεσίες 
μέ κραυγή Ισχυρή καί με δάκρυα. Επίσης ό Χρι¬ 
στός, βαδίζοντας προς τήν Ιερουσαλήμ γιά τό μαρ¬ 
τύριο τοΰ Γολγοθά, «Ιδών τήν πόλιν έκλαυσεν έπ’ 
αυτή» (Λουκ. ιθ' 41). Προφητοκτόνος ήταν ή Ιε¬ 
ρουσαλήμ, καί έπειτα άπό λίγο θά γινόταν καί θε- 
οκτόνος. Άλλ’ ό Χριστός δεν ώργίστηκε κατά τής 
Ιερουσαλήμ. Άντιθέτως λυπήθηκε τήν πόλι καί 
έκλαυσε γιά τά δεινά, πού τήν περίμεναν έξ αιτίας 

τής άσεβείας καί τής αμετανοησίας της. Ιδιαιτέ¬ 
ρως λυπήθηκε ό Χριστός τήν Ιερουσαλήμ ώς πρω¬ 
τεύουσα τοΰ “Εθνους του. Μέ πόση περιπάθεια 
εκφράστηκε ό Χριστός για τήν πρωτεύουσα τής 
έπίγειας πατρίδας του! «Ιερουσαλήμ Ιερουσαλήμ, 
ή άποκτέννουσα τούς προφήτας και λιθοβολούσα 
τούς Απεσταλμένους προς αυτήν! Ποσάκις ήθέλησα 
έπισυναγαγεΐν τα τέκνα σου δν τρόπον έπισυνάγει 
δρνις τα νοσσία έαυτής ύπό τάς πτέρυγας, και ούκ 
ήθελήσατε. Ιδού άφίεται ύμΐν ό οίκος υμών έρη¬ 
μος» (Ματθ. κγ' 37-38). Ό Χριστός κατφκησε 
στον οίκο Ισραήλ και τον αγάπησε ιδιαιτέρως. 
Προήλθεν άπό τό Ιουδαϊκό “Εθνος, εζησε μέσα σ’ 
αύτό και πόνεσε γι’ αυτό Ιδιαιτέρως. Ό Χριστός 
ώς άνθρωπος ήταν ευαίσθητη ϋπαρξι, ή πιο εύαί- 
σθητη ϋπαρξι, πού πέρασε άπό τον κόσμο. 

Ό θεός εγινεν άνθρωπος καϊ εζησε μαζί μας, 
συμμετέχοντας στις δυσκολίες, στις ταλαιπωρίες 
και στις θλίψεις τής ζωής, για να δείξη και έτσι 
τήν άγάπη του προς εμάς τούς ταλαιπώρους αν¬ 
θρώπους, τούς έξουθενωμένους άπό τήν αμαρτία 
και τα βάσανα τοΰ βίου, και να μάς δώση παρη¬ 
γοριά καϊ ένθάρρυνσι. Ποιος βασιλεύς θά καταδε¬ 
χόταν να άφήση τα άνάκτορά του, τα αγαθά του 
και τα μεγαλεία του, και να κατοίκηση σε μία πτω- 
χοσυνοικία μέ καλύβες καϊ μέ τρώγλες, καί νά 
συναναστρέφεται και νά ζή μέ τούς πτωχούς καί 
ταλαιπώρους άνθρώπους τής πτωχοσυνοικίας, καί 
νά ΰποφέρη καί νά βασανίζεται μαζί τους; Κανείς! 
Άλλ’ ό Βασιλεύς των βασιλέων άφησε τά μεγαλεία 
τής θεότητός του, διήνυσε τήν άστρονομική άπό- 
στασι μεταξύ οΰρανοΰ καί γής, ήλθε καί κατφκη- 

σε άνάμεσά μας, και κακοπάθησε καί βασανίστη¬ 
κε μαζί μας,; περισσότερο μάλιστα άπό μάς.. 

Αδελφοί! Κανείς να μή παραπονήται, κανείς νά 
μή γογγύζη καί κανείς νά μή άπογθητεύεται εξ 
αιτίας των δυσκολιών, των ταλαιπωριών καί τών 
δοκιμασιών τοΰ βίου, άφοΰ ό ίδιος ό Θεός, χωρίς 
νά έχη καμμία ανάγκη, ήλθε καί ύπέφερε μαζί μέ 
μάς, καί περισσότερο άπό μάς. 

Ζηλεύουμε, διότι ό Χριστός κατφκησε καί εζη- 
σε άνάμεσα στούς άνθρώπους άλλης έποχής καί δχι 
άνάμεσά μας; ’Αλλ’ ή τιμή τοΰ ένανθρωπήσαντος 
Θεοΰ προς εκείνους τούς άνθρώπους εΐνε τιμή προς 
ολόκληρη τήν άνθρωπότητα. Μέλλει δε ό Κύριος 
νά κατοίκηση καί νά ζήση μαζί μέ όλους τούς πι¬ 
στούς κατά τρόπον άνώτερο στή νέα εποχή καί νέα 
τάξι πραγμάτων, πού κηρύττει ή Γραφή. Στο με¬ 
γαλειώδες όραμα τής Άποκαλύψεως ό Ιωάννης είδε 
«ουρανόν καινόν καί γην καινήν». Επίσης είδε 
«τήν πόλιν τήν αγίαν Ιερουσαλήμ καινήν... ώς 
νύμφην κεκοσμημένην τφ άνδρϊ αυτής». Καί ακού¬ 
σε φωνή μεγάλη άπό τον ούρανό, πού έλεγεν: «Ιδού 
ή σκηνή τοΰ Θεοΰ μετά τών ανθρώπων, καί σκη- 
νώσει μετ’ αυτών... καί έξαλείψει ό θεός παν δά- 
κρυον άπό τών οφθαλμών αυτών, καί ό θάνατος 
ούκ έσται έτι, ούτε πένθος ούτε κραυγή ούτε πόνος 
ούκ έσται έτΐ' ότι τα πρώτα άπήλθον» (Άποκ. κα' 
1-4). Ό μέλλων αιών, ή απέραντη αίωνιότης, εΐνε 
ή νέα έποχή. Ό καινούργιος ουρανός καί ή και¬ 
νούργια γή εΐνε ή νέα τάξι πραγμάτων. Ή άνω Ιε¬ 
ρουσαλήμ, ή στολισμένη σάν νύμφη γιά τον νυμφίο 
της, εινε «ή σκηνή τοΰ θεοΰ μετά τών ανθρώπων», 
ό τόπος, ό ιδεώδης τόπος, όπου ό Θεός θά κατοι- 

κήση μαζί μέ τούς ανθρώπους. Καί τίποτε δυσά¬ 
ρεστο δεν θά ύπάρχη έκεΐ. Δάκρυ δεν θά χύνεται 
πλέον άπό μάτι. Θάνατος δεν θά συμβαίνη. Κατά 
τή Δευτέρα Παρουσία ό θάνατος καταργεΐται. Πέν¬ 
θος δεν θά γίνεται. Κραυγή πόνου δεν θ’ άκθύε¬ 
ται. Ό πόνος δεν θά εχη καμμία θέσι έκεΐ. "Ολα 
στη νέα Ιερουσαλήμ θά εΐνε ώραΐα καί ευχάριστα, 
σέ άφάνταστο βαθμό ώραΐα καί εύχάριστα. Βα¬ 
σιλείς μέ δλη τή δόξα μας θά εΐμεθα στήν άνω Ιε¬ 
ρουσαλήμ, άν έδώ κάτω στή γή κάνωμε άγώνα έπι- 
βιώσεως, αιώνιας καί αληθινής έπιβιώσεως. «Πι¬ 
στός ό λόγος», φωνάζει ό Απόστολος. «Εί γάρ 
συναπεθάνομεν, καί συζήσομεν ει ύπομένομεν, καί 
συμβασιλεύσομεν» (Β' Τιμ. β' 11-12). Αξιόπιστος 
ό λόγος. Θεόπνευστος καί άληθινός. "Οχι μύθος, 
δπως νομίζουν οί έπιπόλαιοι καί άπιστοι. "Αν πε- 
θάναμε μαζί μέ τον Χριστό - άν πεθάναμε ώς πρός 
τήν άμαρτία, δπως έκεΐνος πέθανε γιά τή δική μας 
άμαρτία, τότε καί θά ζήσωμε μαζί του - άν ύπομέ- 
νωμε, τότε καί θά βασιλεύσωμε μαζί του. 

Ό Θεός κατφκησε μαζί μας προσωρινώς στόν 
ταπεινό πλανήτη μας, γιά νά έξασφαλίση τήν προ- 
ϋπόθεσι νά κατοική μαζί μας αιωνίως στήν άνω 
Ιερουσαλήμ. Ό Κύριος εζησε μαζί μας προσκαί- 
ρως, γιά νά ζοΰμε μαζί του άτελευτήτως. Ό Χρι¬ 
στός ύπέφερε μαζί μας προσωρινώς, γιά νά συμβα¬ 
σιλεύουμε μαζί του αιωνίως. 

ΓΙΑ ΝΑ ΤΗΡΗΣΗ ΤΟΝ ΝΟΜΟ 

Ό Θεός διά μέσου τοΰ Μωυσέως έδωσε τον 
νόμο. Ό νόμος εΐνε «καλός» καί «πνευματικός», 
λέγει ό Απόστολος. «Ό νόμος Άγιος, και ή έντολή 
άγια και δικαία και αγαθή», λέγει έπίσης ό Απόστο¬ 
λος ('Ρωμ. ζ' 16,14,12). Ό νόμος εΐνε καλός, διότι 
εΐνε νόμος τοΰ Θεοΰ, προέρχεται από τον Θεό. Ό 
Θεός μόνο καλά πράγματα δίνει. Ό νόμος εΐνε έπί¬ 
σης καλός, διότι ή τήρησί του έχει ώς άποτέλεσμα 
τή σωτηρία, τή ζωή. «Ό ποιήσας αυτά άνθρωπος 
ζήσεται έν αύτοΐς», λέγει ό Μωυσής (Λευϊτ. ιη' 5, 
'Ρωμ. ι' 5). Ό άνθρωπος, ό όποιος θά τηρήση δλα 
αυτά, τά όποια ό νόμος περιλαμβάνει, δλα άνεξαι- 
ρέτως και έπακριβώς, αύτός διά τής τηρήσεως 
αυτών θά κερδίση τή ζωή, θά σωθή. 

600 καί πλέον εΐνε οΐ μεγαλύτερες καί οί μικρότε¬ 
ρες διατάξεις τοΰ νόμου τής Παλαιάς Διαθήκης. 
Καί ποιος κατώρθωσε νά τις τηρήση δλες άνεξαι- 
ρέτως καί έπακριβώς; Ποιος κατώρθωσε νά έφαρ- 
μόση τον νόμο πλήρως καί τελείως ώς προς τό τε¬ 
λετουργικό καί τό ήθικό του μέρος; Ούτε ένας! Οί 
Ιουδαίοι έγκωμίαζαν τόν νόμο πολύ καί τον έφήρ- 
μοζαν λίγο. Τ Ηταν άκροαταΐ καί έγκωμιασταί τοΰ 
νόμου, άλλ’ δχι τηρηταί. "Εκαναν τά δικά τους θε¬ 
λήματα καί δχι τό θέλημα τοΰ θεοΰ. Ό Χριστός 

είπε σ’ αυτούς: «Ον Μωυσής δέδωκεν ύμϊν τόν 
νόμον; Καί ούδείς έξ ύμών ποιεί τον νόμον» (Ιω¬ 
άν. ζ' 19). Δεν σας έδωσεν ό Μωυσής τον νόμο; 
Και όμως κανείς άπό σάς δεν έκτελεΐ τον νόμο. 
«Ήμάρτομεν μετά των πατέρων ημών, ήνομήσα- 
μεν, ήδικήσαμεν», εΐπεν ό ψαλμφδός (Ψαλμ. ρε' 
6). 'Αμαρτήσαμε, όπως οί πατέρες μας, διαπράξα- 
με τό κακό, διαπράξαμε την ανομία. «Ήμάρτομεν 
καί ήνομήσαμεν... έξημάρτομεν έν πάσι καί των 
έντολών σου ούκ ήκούσαμεν, ουδέ συνετηρήσαμεν 
ουδέ έποιήσαμεν καθώς ένετείλω ήμΐν», εΐπεν ό 
Άζαρίας (Δαν. γ', Προσευχή Άζαρίου, 5-6). Και ό 
Δανιήλ εΐπεν: «Ήμάρτομεν, ήνομήσαμεν, ήδική¬ 
σαμεν καί άπέστημεν καί έξεκλίναμεν άπό τών 
έντολών σου καί άπό τών κριμάτων σου» (Δαν. θ' 
5). 

ΟΙ Ιουδαίοι παρέβησαν τον Μωσαϊκό νόμο. 
Άλλα και οί εθνικοί παρέβησαν τον νόμο τής συνει- 
δήσεως. ΟΙ μεν τόν γραπτό, οί δε τον άγραφο νόμο 
τού Θεού. «Προητιασάμεθα Ιουδαίους τε καί 
"Ελληνας πάντας ύφ’ αμαρτίαν είναι», λέγει ό 
Απόστολος, αφού προηγουμένως άνέφερεν αμαρ¬ 
τήματα καί τών Ιουδαίων καί τών έθνικών ('Ρωμ. 
γ' 9). "Ηδη κατηγορήσαμε καί τούς Ιουδαίους και 
τούς εθνικούς, ότι εΐνε κάτω άπό την αμαρτία. 
«Πάντες ήμαρτον», λέγει έπίσης ό Απόστολος 
('Ρωμ. γ' 23). "Ολοι άμάρτησαν. "Ολοι παρέβησαν 
τόν νόμο τού Θεού. "Ολοι άνόμησαν. Διότι «ή 
αμαρτία ή ανομία έστίν» (Α' Ίωάν. γ' 4). Ή άμαρ- 
τία δεν εΐνε τίποτε άλλο, παρά ή ανομία, ή παρά- 
βασι τού νόμου τού Θεού. 

Καί για Ιουδαίους καί για εθνικούς ισχύει ό λό- 

γος τού ψαλμψδοΰ: «Ονκ έστι δίκαιος ούδέ είς· 
ούκ έστιν ό σννιών, ούκ έστιν ό έκζητών τόν Θε¬ 
όν. Πάντες έξέκλιναν, άμα ήχρειώθησαν. Ονκ έστι 
ποιων χρηστότητα, ονκ έστιν έως ενός» (Ψαλμ. ιγ' 
1-3, 'Ρωμ. γ' 10-12). Δεν υπάρχει κάνεις καλός. 
Δεν υπάρχει κάνεις συνετός. Δεν υπάρχει κάνεις 
άληθινός άναζητητής και λάτρης τοΰ Θεοΰ. "Ολοι 
έξέκλιναν και έξαχρειώθηκαν. Δέν ΰπάρχει άνθρω¬ 
πος, πού να κάνη τό καλό, δέν ύπάρχει ούτε ένας! 

"Ολοι γενικώς οί άνθρωποι ειμεθα αμαρτωλοί, 
παραβάτες τοΰ νόμου τοΰ Θεοΰ. Και γι’ αύτό δλος 
ό κόσμος εινε υπόδικος ενώπιον τοΰ Θεοΰ ('Ρωμ. 
Υ 19). 

'Ο νόμος ήταν για σωτηρία. Να τόν τηρήσουν 
δηλαδή οί άνθρωποι και έτσι να σωθούν. Άλλ’ 
άφοΰ οί άνθρωποι τόν παρέβησαν, άπέβη σε κατα¬ 
δίκη. «Ενρέθη μοι ή εντολή ή εις ζωήν, αντη εις 
θάνατον», λέγει ό Απόστολος ('Ρωμ. ζ 10). 'Η 
εντολή, πού θά μοΰ έδινε ζωή, άν την τηρούσα, 
επειδή δέν την τήρησα, μοΰ έφερε θάνατο. 

Επειδή ό νόμος εινε για τούς άνθρώπους, καί 
έμεΐς οί άνθρωποι δέν τηρήσαμε τόν νόμο, ό πο- 
λυεύσπλαγχνος Θεός έγινεν άνθρωπος, για να τη- 
ρήση έκεΐνος τόν νόμο γιά λογαριασμό δικό μας, 
καί έτσι ν’ άποφύγωμε τήν αίωνία καταδίκη. Στον 
Ψαλμό μ', στίχ. 8, συμφώνως προς τό Εβραϊκό 
κείμενο, ως άνθρωπος ό Μεσσίας απευθυνόμενος 
προς τόν Θεό λέγει: «Χαίρω, Θεέ μον, να έκτελώ 
τό θέλημά σον καί ό νόμος σον εινε έν τφ μέσω 
τής καρδίας μον». Μέσα στις δικές μας καρδιές 
εινε τό θέλημά μας, ή φιλαυτία μας, ό έγωισμός 
μας. Μέσα στήν καρδιά τοΰ Χριστού ήταν ό νόμος 

τοΰ θεοΰ, πού εκφράζει το θέλημα τού Θεού. Για 
τον Υίό, τόν μεγάλο άπεσταλμένο, ό Παύλος δια¬ 
κηρύσσει: «Ότε ήλθε τό πλήρωμα τοΰ χρόνου έξα- 
πέστειλεν ό Θεός τόν Υιόν αυτόν γενόμενον έκ 
γυναικός, γενόμενον ύπό νόμον, ινα τούς υπό νόμον 
έξαγοράση, ίνα τήν υιοθεσίαν άπολάβωμεν» (Γαλ. 
δ' 4-5). "Οταν ήλθεν ό κατάλληλος καιρός, ό Θεός 
άπέστειλε στον κόσμο τόν Υίό του. Ό θεός άπέ- 
στειλε και ό Υιός «έγένετο», ήλθε. Καί πώς ήλθεν; 
Ήλθεν άπό γυναίκα. Ήλθε με τόν τρόπο τής έναν- 
θρωπήσεως. Ό Υιός, πού εινε ολόκληρος Θεός, 
όπως ό Πατήρ, εγινεν άνθρωπος. Επίσης «έγένε¬ 
το ύπό νόμον», ήλθε καί έθεσε τόν εαυτό του κά¬ 
τω άπό τόν νόμο. Ήλθε να έκτελέση ώς άνθρω¬ 
πος τόν νόμο, γιά νά μάς έξαγοράση άπό τόν νόμο, 
για νά λάβωμε πάλι τήν υιοθεσία, πού χάσαμε λόγω 
τής παραβάσεως τοΰ νόμου. 

Ό Χριστός ώς άνθρωπος δεν έκανε τό δικό του 
θέλημα, άλλα τό θέλημα τοΰ Θεοΰ. «Ού ζητώ τό 
θέλημα τό έμόν, άλλα τό θέλημα τοΰ πέμψαντός 
με Πατρός», έλεγε στούς Ιουδαίους (Ίωάν. ε' 30). 
Δεν ζητώ νά γίνη τό δικό μου θέλημα, άλλα τό θέ¬ 
λημα τοΰ Πατρός, πού με άπέστειλε. Καί πάλιν 
έλεγε: «Καταβέβηκα έκ τοΰ ούρανοΰ ούχ ινα ποιώ 
τό θέλημα τό έμόν, άλλα τό θέλημα τοΰ πέμψαν¬ 
τός με» (Ίωάν. στ' 38). Κατέβηκα άπό τόν ουρανό 
όχι γιά νά κάνω τό δικό μου θέλημα, άλλα τό θέ¬ 
λημα εκείνου, πού με έστειλε. 

«Ό Χριστός», λέγει ό Απόστολος, «ούχ έαυτφ 
ήρεσεν, άλλα καθώς γέγραπται, οί όνειδισμοι τών 
όνειδιζόντων σε έπέπεσον έπ' έμέ» ('Ρωμ. ιε' 3). 
Ό Χριστός δεν πολιτεύθηκε έτσι, ώστε ν’ άρέση 

στον έαυτό του, άλλα στο Θεό, καίτοι αυτός ό 
τρόπος τής πολιτείας προκαλοΰσε τις αντιδράσεις 
καί τούς όνειδισμούς τού κόσμου. Ό Χριστός δεν 
ύπολόγιζε τούς όνειδισμούς καί τούς χλευασμούς 
τού κόσμου, άλλα τό Θεό. 'Όπως ό ίδιος ό Χρι¬ 
στός είπε, πάντοτε έκανε τά άρεστά στο Θεό (Ιω¬ 
άν. η' 29). Κανείς άνθρωπος δεν εκανε τά άρεστά 
στο Θεό πάντοτε. Πολλές φορές, πάρα πολλές φο¬ 
ρές, εμείς κάνουμε τά άρεστά στον έαυτό μας καί 
στον κόσμο. Μόνον ό Χριστός, ό ’Άνθρωπος μέ 
άλφα κεφαλαίο, έκανε τά άρεστά στο θεό πάντο¬ 
τε. 

Ό Χριστός «ώς άνθρωπος έταπείνωσεν εαυτόν 
γενόμενος υπήκοος μέχρι θανάτου, θανάτου δέ 
σταυρού» (Φιλιπ. β' 8). Ό Χριστός έδειξε πλήρη 
καί τελεία ταπείνωσι καί ύπακοή στο Θεό. Κατά 
τήν περίφημη επί τού όρους ομιλία του είχε πεΐ: 
«Μή νομίσητε δτι ήλθον καταλΰσαι τον νόμον ή 
τούς προφήτας· ούκ ήλθον καταλΰσαι, άλλα 
πληρώσαι» (Ματθ. ε' 17). 'Ό,τι εΐπεν ό Χριστός, 
τούτο καί έπραξε. Έξεπλήρωσε τον νόμο καί τούς 
προφήτες. Έξεπλήρωσε προπάντων τον νόμο τής 
άγάπης, ή όποια εινε «πλήρωμα νόμου» (Τωμ. ιγ' 
10). Καί έτσι ό Χριστός μάς έξαγόρασε άπό τον 
νόμο, άπό τήν κατάρα τού νόμου, καί πάλι μάς 
έκανε παιδιά τού Θεού. 

ΓΙΑ ΝΑ ΠΡΟΣΦΕΡΗ ΘΥΣΙΑ 


Γιά την έξιλέωσι τών αμαρτιών μας έπρεπε να 
πληρωθή τίμημα, βαρύ τίμημα, να προσφερθή θυ¬ 
σία, νά χυθή αίμα. «Σχεδόν έν αϊματι πάντα κα¬ 
θαρίζεται κατά τον νόμον», λέγει ό Απόστολος, 
«καί χωρίς αίματεκχνσίας ου γίνεται αφεσις» (Έβρ. 
θ' 22). 


Οί θυσίες τής Παλαιός Διαθήκης 

Ό Μωσαϊκός νόμος διέτασσε πλήθος θυσιών έν 
σχέσει προς τις αμαρτίες. ’Αλλ’ έξιλέωσι αμαρτιών 
με τις θυσίες τοΰ Μωσαϊκού νόμου δεν γινόταν. 
«Αδύνατον γάρ αΐμα ταύρων καί τράγων άφαιρειν 
αμαρτίας», λέγει πάλι ό Απόστολος (Έβρ. ι' 4). 
ΟΙ αμαρτίες, όλες οί αμαρτίες, έχουν την αναφο¬ 
ρά τους στο Θεό, προσβάλλουν τον 'Ύψιστο, τον 
Δημιουργό καί Νομοθέτη. Καί άφοΰ οί άμαρτίες 
προσβάλλουν τον ίδιο τό θεό, είνε βαρύτατα πρά¬ 
γματα, βαρύτατα και άσήκωτα. Καί γι’ αύτό δέν 
είνε δυνατό νά άφαιροΰνται με τό αίμα ζφων, όντων 
άσυνειδήτων καί εύτελεστάτων. Καί όλα τά ζφα 
τού κόσμου άν θυσιάζονταν, μία άμαρτία δέν θά 
μπορούσαν νά έξαλείψουν, π.χ. ένα ψέμα, πού 

έχουμε την αύθάδεια νά λέμε, ή ένα αισχρό λογι¬ 
σμό, πού εχουμε την αναίδεια νά καλλιεργούμε 
ενώπιον τού πανταχοΰ παρόντος Κυρίου καί Θεού. 
Τί λέμε; Καί όλοι οί άνθρωποι αν θυσιάζονταν, 
άκόμη δε καί οί άγγελοι αν γίνονταν άνθρωποι καί 
θυσιάζονταν, δεν θά μπορούσαν νά εξαλείψουν μία 
άμαρτία, την παραμικρή άμαρτία. Εινε τόσο βαρύ 
πράγμα ή προσβολή τού Θεού διά τής άμαρτίας! 
Καί δυστυχώς δεν έχουμε καταλάβει δλη τήν τρα¬ 
γικότητα τής άμαρτίας. Καταλαβαίνουμε τις προσ¬ 
βολές κατά των προσώπων μας καί άναστατωνόμεθα 
καί γινόμεθα θηρία απέναντι των συνανθρώπων μας 
καί συναμαρτωλών, άλλά τις προσβολές κατά τού 
θεού δέν καταλαβαίνουμε καί δέν αισθανόμεθα δσο 
πρέπει. Καταλαβαίνουμε έπίσης τις τραγικές συνέ¬ 
πειες τής άμαρτίας, άσθένειες, επιδημίες, δυστυ¬ 
χήματα, πείνες, σεισμούς, καταποντισμούς, πολέ¬ 
μους, βασανιστήρια, θανάτους, άλλά τήν αιτία των 
τραγικών αυτών πραγμάτων, τήν άμαρτία, δέν κα¬ 
ταλαβαίνουμε καί δέν αισθανόμεθα δσο πρέπει. 
Πολλοί, πάρα πολλοί, ούτε κάν σκέπτονται τήν 
άμαρτία ώς προσβολή τού Θεού καί αιτία τών 
δεινών τής άνθρωπότητος. Σκέπτονται μόνον δ,τι 
προσβάλλει τόν εγωισμό καί τή φιλαυτία τους. 

Άφοϋ οί θυσίες τού Μωσαϊκού νόμου δέν είχαν 
τή δύναμι νά έξαλείφουν άμαρτίες, γιατί νομοθε¬ 
τήθηκαν; «Έν αύταϊς άνάμνησις αμαρτιών», λέγει 
ό Απόστολος (Έβρ. ι' 3). Μέ τις θυσίες γίνεται 
άνάμνησις τών αμαρτιών. Οί άνθρωποι ένθυμούνται 
τις άμαρτίες τους καί έρχονται σέ συναίσθησι τής 
άμαρτωλότητός τους, καί στενάζουν καί ποθούν λύ- 
τρωσι, άν, έννοέΐται, λειτουργή μέσα τους ήθική 

συνείδησι. Όμοίως στο Ρωμ. γ' 20 διαβάζουμε, δτι 
«διά νόμου αμαρτίας έπίγνωσις». Ό νόμος τής Πα- 
λαιάς Διαθήκης δεν έσφζε τον άνθρωπο. Άλλα μέ 
τις παραβάσεις των εντολών τοΰ νόμου οί άνθρω¬ 
ποι λάμβαναν συνείδησι τής άμαρτίας, καταλάβαι¬ 
ναν τήν αδυναμία και τήν άμαρτωλότητά τους καί 
ζητούσαν λύτρωσι, άν, έννοεΐται πάλι, λειτουργούσε 
μέσα τους τό ηθικό αισθητήριο. 

Οί θυσίες τής Παλαιας Διαθήκης είχαν επίσης 
συμβολική σημασία. Συμβόλιζαν τη θυσία τής Και¬ 
νής Διαθήκης καί προετοίμαζαν τις ψυχές για να 
δεχθούν έκείνη τή θυσία. 


Ό Χριστός θύτης 

Ό Θεός έγινεν άνθρωπος προπάντων καί κυρίως 
για να προσφέρη θυσία, τήν ύπερτάτη θυσία για 
τήν έξιλέωσι των αμαρτιών τοΰ κόσμου. Προσφέ¬ 
ρει δε τή θυσία καί ώς θύτης καί ώς θύμα. 

'Ως θύτης ό Χριστός προσφέρει τή θυσία, διότι 
αύτός εϊνε «ίερεύς εις τον αιώνα κατά τήν τάξιν 
Μελχισεδέκ» (Ψαλμ. ρθ' 4), εΐνε αιώνιος ίερεύς, 
τον όποιο προτύπωνε ό Μελχισεδέκ. Ό λόγος τού 
Ψαλμιρδού εΐνε παράδοξος, παραδοξότατος, διότι 
παρουσιάζει τό Χριστό ώς αιώνιο ιερέα. Ό θάνα¬ 
τος δεν άφήνει κανένα άνθρωπο για να εΐνε αιώνιος 
ίερεύς. "Ολοι οί ιερείς ιερατεύουν ήμέρες, έτη ή 
δεκαετίες, καί κατόπιν άπέρχονται στήν αιωνιότη¬ 
τα. Καί πώς για τό Χριστό ό Ψαλμψδός λέγει, ότι 
εΐνε αιώνιος ίερεύς; Δεν άπέθανε καί ό Χριστός; 
Ασφαλώς ώς άνθρωπος άπέθανε καί ό Χριστός, 

άλλ’ έπειτα από λίγο άναστήθηκε, ζή μέ σώμα και 
έξακολουθεΐ να τέλη τό Ιερατικό του έργο, και θά 
τέλη τοΰτο μέχρι τη Δευτέρα Παρουσία. 

Ό Χριστός εινε Ιερεύς, και άρχηγός των αντι¬ 
προσώπων του Ιερέων, άρχιερεύς. "Ενας δε λόγος, 
για τον όποιο ό Υιός και Λόγος έγινεν άνθρωπος, 
ήταν και αύτός, να γίνη δηλαδή άρχιερεύς. Στο 
Έβρ. β' 17-18 ό Απόστολος γράφει· «Ον γάρ δή- 
πον Αγγέλων έπιλαμβάνεται, άλλα σπέρματος Αβρα¬ 
άμ επιλαμβάνεται. "Οθεν ώφειλε κατά πάντα τοΐς 
άδελφοΐς όμοιωθήναι, ϊνα έλεήμων γένηται καί πι¬ 
στός άρχιερεύς τά προς τον θεόν εις τό ίλάσκε- 
σθαι τάς Αμαρτίας τού λαοΰ' έν φ γάρ πέπονθεν 
αύτός πειρασθείς, δύναται τοΐς πειραζομένοις 
βοηθήσαι». Τό χωρίο εινε άπό τά δύσκολα. Ή έν- 
νοιά του εινε ή έξης. Ό θεός δεν πιάνει άγγέλους, 
γιά νά τούς κάνη σωτήρες τής άνθρωπότητος, άλλ’ 
ένα σπέρμα τοΰ Αβραάμ, ένα άπόγονο τοΰ πα- 
τριάρχου. "Ετσι προφητευόταν στην Παλαιά Δια¬ 
θήκη, δτι ό Μεσσίας, ό Λυτρωτής και Σωτήρας 
τοΰ κόσμου, θά ήταν σπέρμα τοΰ Αβραάμ, άν¬ 
θρωπος. Γι’ αΰτό ό Κύριος έπρεπε καθ’ όλα νά γίνη 
όμοιος μ’ έκείνους, τούς οποίους στον Ψαλμό κα', 
στίχ. 23, προφητικώς ονομάζει άδελφούς. "Επρεπε 
δηλαδή νά γίνη άνθρωπος, άφοΰ ή Παλαιά Διαθή¬ 
κη προέβλεπε, ό Μεσσίας νά εινε σπέρμα Αβρα¬ 
άμ, και νά έχη τούς άνθρώπους άδελφούς. "Αν ό 
Κύριος δεν γινόταν άνθρωπος, δεν θά μπορούσε νά 
εινε σπέρμα Αβραάμ καί νά μάς έχη άδελφούς. 
"Εγινε δέ ό Κύριος άνθρωπος, γιά νά γίνη «έλεή¬ 
μων καί πιστός άρχιερεύς τά προς τον θεόν», γιά 
νά γίνη δηλαδή σπλαγχνικός καί φιλάνθρωπος άρ- 

χνερεύς στα καθήκοντα του προς τόν Θεό. Δεν ήταν 
ό Κύριος σπλαγχνικός και φιλάνθρωπος, προτού 
γίνη άνθρωπος; Ασφαλώς ήταν. Άλλα δεν ήταν 
άρχιερεύς. "Οταν εγινεν άνθρωπος, εγινε και άρχιε- 
ρεύς, καί ώς άνθρωπος άρχιερεύς εγινεν ιδιαζόντως 
σπλαγχνικός καί φιλάνθρωπος, διότι έκ πείρας γνώ¬ 
ρισε τις δοκιμασίες τών άνθρώπων, άφού και αυτός 
δοκιμάστηκε, όπως δοκιμαζόμεθα έμεΐς, καί συμπα¬ 
θεί τούς δοκιμαζόμενους συνανθρώπους του. 'Ως 
άρχιερεύς δέ ό Κύριος εδειξε τήν εύσπλαγχνία καί 
φιλανθρωπία του ιδίως στο ζήτημα τής έξιλεώσε- 
ως τών αμαρτιών μας. Διότι δι’ αύτοΰ, τό όποιον 
επαθε ό ίδιος, διά τού θανάτου δηλαδή, δύναται να 
βοηθή τούς δοκιμαζόμενους, έξιλεώνοντας τις αμαρ¬ 
τίες τους. 


Ό Χριστός θΰμα 

Ό άρχιερεύς Χριστός εγινε θύτης, άλλα καί 
θΰμα, προσέφερε θυσία τόν ίδιο τόν εαυτό του. Στο 
Έβρ. β' 13-15 περιέχεταν «Ιδού έγώ και τά παι- 
δία ά μοι εδωκεν ό Θεός. Έπεί ονν τά παιδία 
κεκοινώνηκε σαρκός και αίματος, και αυτός παρα- 
πλησίως μετέσχε τών αύτών, ινα διά τοΰ θανάτου 
καταργήση τόν τό κράτος έχοντα τοΰ θανάτου, 
τοΰ τ’ έστι τόν διάβολον, καί άπαλλάξη τούτους, 
όσοι φόβω θανάτου διά παντός τοΰ ζην ένοχοι ήσαν 
δουλείας». Στην άρχή τοΰ χωρίου μέ τά λόγια τού 
Ήσαΐα (η' 18) όμιλε! προφητικώς για τόν έαυτό 
του καί τά παιδιά του, τούς πιστούς, ό Μεσσίας. 
Ό Ήσαΐας ήταν τύπος τοΰ Χριστού καί τά παιδιά 


119 



τοΰ Ήσαΐα ήταν τύποι τών παιδιών τοΰ Χριστού, 
των χριστιανών. Νά εγώ και τα παιδιά, πού μοΰ 
έδωσε ό Θεός, λέγει ό Μεσσίας. Ό δε Απόστο¬ 
λος λέγει - Επειδή τα παιδιά μετέχουν σαρκός και 
αίματος, γι’ αυτό και αύτός, ό Υιός καί Λόγος τοΰ 
Θεού, έγινεν ομοίως μέτοχος τών αύτών στοιχεί¬ 
ων, προσέλαβε δηλαδή σάρκα και αίμα, έγινεν άν¬ 
θρωπος. Και για ποιό σκοπό ό Υιός και Λόγος τοΰ 
Θεού έγινεν άνθρωπος; Για νά μπορή νά άποθάνη, 
και διά τοΰ θανάτου νά κατάργηση αύτόν, πού έχει 
τή δύναμι τοΰ θανάτου, τή δύναμι νά θανατώνη 
τούς ανθρώπους, τον Διάβολο δηλαδή, καί έτσι νά 
έλευθερώση αύτούς, πού σ’ δλη τή ζωή τους κυριαρ¬ 
χούνταν από τό δουλικό αίσθημα τοΰ φόβου τοΰ 
θανάτου. Ό Κύριος λοιπόν πήρε σώμα καί έγινεν 
άνθρωπος, γιά νά βαδίση προς τον θάνατο, γιά νά 
θυσιασθή καί νά μάς σώση άπό τον θάνατο. Στο 
λόγο, «Ιδού εγώ καί τά παιδία α μοι εδωκεν δ Θε¬ 
ός», ό Χριστός παρουσιάζεται ώς κατώτερος τοΰ 
Θεοΰ, διότι όμιλεΐ ώς άνθρωπος. "Εχει δε παιδιά 
ό Χριστός ώς δεύτερος Άδάμ, ώς νέος γενάρχης, 
ώς πατήρ τοΰ γένους τών χριστιανών. Απέκτησε 
δε παιδιά δυνάμει τής θυσίας του (Ήσ. νγ ' 8,10). 

Γιά τή θυσία του ό Μεσσίας όμιλεΐ προφητικώς 
στήν Παλαιά Διαθήκη. Αναφέρουμε ώρισμένα χω¬ 
ρία. Στον Ψαλμό λθ', στίχ. 7, απευθυνόμενος στό 
Θεό λέγει· «Θυσίαν καί προσφοράν ούκ ήθέλησας, 
σώμα δέ κατηρτίσω μοι, ολοκαυτώματα καί περί 
αμαρτίας ούκ έζήτησας». Εΐνε σάν νά λέγη ό Μεσ¬ 
σίας· Τ Ω Θεέ! Δεν ευαρεστείσαι στίς θυσίες ζφων, 
καί δεν εξαλείφουν αμαρτίες τέτοιες θυσίες. Γι’ 
αυτό μοΰ έτοίμασες σώμα, γιά νά τό θυσιάσω γιά 

τις αμαρτίες τοϋ κόσμου. Καί στον Ψαλμό κα', τον 
συγκινητικά)τερο Ψαλμό για τα πάθη τοϋ Χριστού, 
στίχ. 17, ό Χριστός λέγει· «Ώρυξαν χεϊράς μου 
και πόδας». Τρύπησαν τα χέρια μου καί τα πόδια! 
Σαφεστάτη καί καταπληκτική προφητεία για τη 
σταύρωσι τού Χριστού. Λόγφ τής μεγάλης σαφή¬ 
νειας της πολύ αυτή ή προφητεία στενόχωρε! τούς 
όρθολογιστάς καί άπιστους, καί πολύ τα αρνητικά 
αυτά πνεύματα θά επιθυμούσαν νά μή ύπάρχη αύτή 
ή προφητεία στήν Παλαιά Διαθήκη... 

Για τή θυσία του έπίσης ό Χριστός όμιλε! στήν 
Καινή Διαθήκη. Αναφέρουμε πάλιν ώρισμένα χω¬ 
ρία. Στο Ίωάν. ι' 15 λέγει - «Την ψυχήν μου τίθη- 
μι υπέρ των προβάτων». Τή ζωή μου θυσιάζω γιά 
τά πρόβατα. Στο Ματθ. κ' 28 λέγει - «Ό Υιός τοϋ 
ανθρώπου ούκ ήλθε διακονηθήναι, αλλά διακονήσαι 
και δούναι τήν ψυχήν αυτού λύτρον άντι πολλών». 
Ό Υιός τού άνθρώπου, ό Υιός τού Θεού πού εγι- 
νεν Υιός άνθρώπου, ό Θεός πού εγινεν άνθρωπος, 
δεν ήλθε στον κόσμο γιά νά ύπηρετηθή άπό τούς 
άνθρώπους, άλλά γιά νά ύπηρετήση τούς άνθρώ- 
πους, καί νά δώση τή ζωή του ως λύτρο γιά τούς 
πολλούς, γιά τήν εξαγορά των άνθρώπων άπό τήν 
άμαρτία. Στό Ματθ. κστ' 2 λέγει - «Οϊδατε ότι μετά 
δυο ημέρας τό πάσχα γίνεται, και ό Υιός τού άν¬ 
θρώπου παραδίδοται εις τό σταυρωθήναι». Ξέρετε, 
δτι έπειτα άπό δύο ήμέρες γίνεται τό πάσχα, καί 
ό Υιός τού άνθρώπου παραδίδεται γιά νά σταυρωθή. 
Προλέγοντας ό Χριστός τό πάθος του τό συσχετί¬ 
ζει μέ τό έβραϊκό πάσχα. Σφαγή τού πασχαλίου 
άμνού, καί σφαγή διά σταυρώσεως τού Αμνού τού 
Θεού. Παλαιό πάσχα καί νέο πάσχα. 

Για τή θυσία τοΰ Χριστού στη συγκινητικωτάτη 
προφητεία, πού διαβάζεται τή Μεγάλη Παρασκευή, 
ό μεγαλοφωνότατος Ήσάί'ας φωνάζει· «'Ως πρόβα¬ 
του έπί σφαγήν ήχθη, καί ώς άμνός εναντίον τοΰ 
κείροντος αυτόν άφωνος, ούτως ούκ άνοίγει το 
στόμα αύτον». «Ουτος τάς αμαρτίας ημών φέρει 
και περί ήμών όδυναται». «Λυτός τάς αμαρτίας 
πολλών άνήνεγκε και διά τάς αμαρτίας αυτών πα- 
ρεδόθη» (νγ' 7,4,12). Σαν πρόβατο ώδηγήθηκε σε 
σφαγή, και σαν αρνί άφωνο απέναντι σ’ αυτόν πού 
το κουρεύει, έτσι δεν ανοίγει τό στόμα του. Αυτός 
φέρει έπάνω του τις ίδικές μας αμαρτίες, καί για 
μας όδυναται, για μας ύφίσταται τό φρικτό μαρ¬ 
τύριο. Αύτός σήκωσε έπάνω του τις αμαρτίες πολ¬ 
λών, όλων των ανθρώπων, και για τις αμαρτίες 
τους θανατώθηκε. 

Τή θυσία τοΰ Χριστού προφητεύει ό μεγαλύτε¬ 
ρος των προφητών, ό πρόδρομος καί βαπτιστής Ιω¬ 
άννης, όταν δακτυλοδεικτή τον Ιησού καί λέγη· 
«Ίδε ό άμνός τοΰ Θεοΰ ό αιρων τήν αμαρτίαν τοΰ 
κόσμου» (Τωάν. α' 29). Νά τό άρνί τοΰ Θεοΰ, πού 
σηκώνει τήν αμαρτία τοΰ κόσμου. Νά τό άρνί τού 
θεοΰ, πού θά σφαγή, θά θυσιασθή, γιά νά εξά¬ 
λειψη τήν άμαρτία τού κόσμου. 

Ό άλλος Ιωάννης, ό άπόστολος καί ευαγγελι¬ 
στής, τονίζει, ότι «εάν τις άμάρτη, παράκλητον 
έχομεν προς τον πατέρα, Ίησοΰν Χριστόν δίκαιον 
καί αυτός ίλασμός έστι περί τών αμαρτιών ήμών, 
ού περί τών ήμετέρων δέ μόνον, άλλά καί περί 
όλου τοΰ κόσμου» (Α' Ίωάν. β' 1-2. Βλέπε καί δ' 
10). Ό Ιησούς Χριστός είνε «παράκλητος προς τον 
πατέρα», τουτέστι μεσίτης, πού παρακαλεί καί 

συνηγορεί γνά μας στο Θεό, διότι εγινεν άνθρω¬ 
πος. 'Ως άνθρωπος παρακαλεΐ. 'Ως Θεός δεν πα- 
ρακαλεΐ, άλλα παρακαλεΐται. Τό «δίκαιος» σημαί¬ 
νει «σπλαγχνικός». Καί τό «ίλασμός» σημαίνει 
«έξιλαστήριο θΰμα». 'Ως άνθρωπος δε πάλι ό Ιη¬ 
σούς Χριστός εινε «ίλασμός», έξιλαστήριο θΰμα, 
πρόσωπο πού θυσιάστηκε γιά τίς άμαρτίες μας. 'Η 
δε έννοια τοΰ χωρίου είνε· Έάν κανείς άμαρτήση, 
δσο βαρύ καί άν είνε τό άμάρτημά του, δεν πρέ¬ 
πει ν’ άπελπισθή. Διότι έχουμε μεσίτη καί συνή¬ 
γορο προς τον ουράνιο πατέρα τον Ίησοΰ Χριστό, 
ό όποιος είνε σπλαγχνικός. Ό Θεός εινε πατέρας. 
Καί σάν πατέρας εινε στοργικός. Καί ό Ίησοΰς 
Χριστός, πού παρακαλεΐ γιά μάς τον πατέρα, εινε 
επίσης σπλαγχνικός. Δεν εινε δε μόνο σπλαγχνικός 
μεσίτης καί συνήγορος ό Ίησοΰς Χριστός, άλλ’ 
εινε καί έξιλαστήριο θΰμα γιά τίς άμαρτίες μας. 
Καί δχι μόνο γιά τίς δικές μας άμαρτίες, άλλά καί 
γιά τίς άμαρτίες δλου τοΰ κόσμου. 

Όμοίως έκφράζεται γιά τη θυσία τοΰ Χριστοΰ ό 
κορυφαίος Παΰλος. Χαρακτηρίζει τό Χριστό «ίλα- 
στήριον διά τής πίστεως εν τφ αϊματι αυτού» ('Ρωμ. 
Ί 25). Ό Υιός έγινεν άνθρωπος καί ώς άνθρωπος 
θυσιάστηκε, έχυσε τό αίμα του, γιά νά μποροΰν οί 
πιστοί νά λαμβάνουν συγχώρησι των άμαρτιών 
τους. 

Καί άλλος κορυφαίος, ό Πέτρος, γράφει γιά τη 
θυσία τοΰ Χριστοΰ· «Ου φθαρτοΐς, άργνρίφ ή χρυ- 
σίφ, έλντρώθητε έκ τής ματαίας υμών αναστροφής 
πατροπαραδότου, άλλά τιμίφ αϊματι ώς αμνού 
άμώμου καί άσπιλου Χριστού» (Α' Πέτρ. α' 18-19). 
Δέν λυτρωθήκατε άπό τή ματαία πατροπαράδοτη 

ζωή σας μέ φθαρτά πράγματα, μέ άσήμι ή χρυσά¬ 
φι, αλλά μέ τό πολύτιμο αίμα τοΰ Χριστού, πού 
θυσιάστηκε σάν άμωμος και άσπιλος άμνός. Τό τί¬ 
μημα γιά την άπολύτρωσί μας ύπήρξεν ακριβό, πα¬ 
νάκριβο. Αυτός ό Θεός έγινεν άνθρωπος και σφα¬ 
γιάστηκε σάν άρνί, έδωσε τό πανάσπιλο αίμα του 
γιά νά λυτρωθούμε. 


Τό αίμα τού Χριστού 

Τό αίμα των θυσιαζομένων ζφων δεν είχε τή 
δύναμι νά εξάλειψη ούτε μία αμαρτία, ούτε την πα¬ 
ραμικρή άμαρτία. Αλλά και τό αίμα των ανθρώ¬ 
πων, αν θυσιάζονταν, δεν θά είχε τή δύναμι νά 
εξάλειψη άμαρτία. Διότι οί άνθρωποι, δντα λογι¬ 
κά, εινε βεβαίως ανώτεροι των ζώων, πολύ ανώ¬ 
τεροι, άλλ’ εινε κατώτεροι, πολύ κατώτεροι τού Θε¬ 
ού, τον όποιον οί άμαρτίες μας προσβάλλουν. Και 
εκτός τούτου, τό αίμα και των έκλεκτοτέρων αν¬ 
θρώπων εινε μολυσμένο άπό τά μικρόβια τής αμαρ¬ 
τίας. Άντιθέτως προς τό αίμα των ζφων και τών 
άνθρώπων τό αίμα τοΰ Χριστού έχει καθαρτική 
δύναμι, εινε Ισχυρότατο Απορρυπαντικό κατά τής 
Αμαρτίας. «Τό αίμα Ιησού Χριστού καθαρίζει ημάς 
άπό πόσης αμαρτίας» (Α' Ίωάν. α' 7). Όποιαδή- 
ποτε και όσοδήποτε μεγάλη και αν εινε ή Αμαρτία, 
τό αίμα τού Χριστού την καθαρίζει. Επίσης, δσο 
πολλές και άν εινε οί Αμαρτίες, τό αίμα τοΰ Χρι¬ 
στού τΙς έξαλείφει. Και εινε Αναρίθμητες οί Αμαρ¬ 
τίες ενός καί μόνον Ανθρώπου. Πόσο δέ μάλλον 
εινε περισσότερες οί Αμαρτίες δλων τών Ανθρώπων 

όλων των αιώνων από τή δημιουργία μέχρι τή 
συντέλεια τοΰ κόσμου! Και όλες αυτές τις αμαρ¬ 
τίες των άνθρώπων μία και μόνο σταγόνα άπό τό 
αιμα τοΰ Χρίστου έχει τή δύναμι να τίς έξαλείψη. 
Τί λέμε; Και αν ΰποθέσωμε, ότι ύπάρχουν και στα 
άλλα άστρα λογικά όντα πού αμαρτάνουν, μία στα¬ 
γόνα άπό τό αίμα τοΰ Χριστοΰ εινε αρκετή νά έξα¬ 
λείψη και τ'ις αμαρτίες εκείνων τών όντων. Ή 
δύναμι τοΰ αίματος τοΰ Ίησοΰ εινε άπειρη. 

Γιατί τό αίμα τοΰ Χριστοΰ έχει τή δύναμι νά κα- 
θαρίζη άπό όποιεσδήποτε, όσοδήποτε μεγάλες, και 
όσοδήποτε πολλές αμαρτίες, ένφ τό αιμα ζφων ή 
άνθρώπων δέν καθαρίζει οΰτε άπό τήν παραμικρή 
αμαρτία; Γιά τέσσερις λόγους: 

Ό Χριστός εινε λογικό θΰμα, διότι εινε 
πρόσωπο, ένφ τά ζφα εινε άλογα θύματα, διότι δέν 
εινε πρόσωπα. Ή διαφορά μεταξύ λογικοΰ και άλο¬ 
γου θύματος, προσώπου καί ζφου, εινε άνυπολόγι- 
στη, ή άπόστασι εινε τεραστία, όπως ή άπόστασι 
τοΰ οΰρανοΰ άπό τή γή. 

Ό Χριστός εινε έ κ ο ύ σ ι ο θΰμα. Θυσιάστηκε 
μέ τή θέλησί του, «ήπείγετο τοΰ παθεΐν άγαθότη- 
τι», άπό άγάπη προς τον άνθρωπο έσπευδε προς τό 
μαρτύριο, ένφ τά ζφα θυσιάζονταν χωρίς τή θέλη¬ 
σί τους, ή μάλλον τά ζφα ώς άλογα καί άσυνεί- 
δητα όντα δέν έχουν καν θέλησι. 

Ό Χριστός εινε ά μ ω μ ο θΰμα, αναμάρτητο, 
ένφ καί οί καλλίτεροι άνθρωποι έχουν μώμους, ψε¬ 
γάδια, έλαττώματα καί αμαρτήματα. Ό Χριστός 
εινε «άγευστος κηλϊδος», ένφ έμεΐς εΐμεθα γεμάτοι 
άπό κηλΐδες, λεκέδες τής αμαρτίας. Πόσο άθεόφο- 
6ος εινε ό άνεκδιήγητος άρχιεπίσκοπος τών ήμερων 

μας, ό όποιος κήρυξε, και μάλιστα ήμερα Χρι¬ 
στουγέννων, δτι καί ό Χριστός ήταν άμαρτωλός! 
Άλλα καί πόσο ένοχοι εΐνε έκεΐνοι, οί όποιοι σκαν¬ 
δαλώδους υποστηρίζουν καί κρατούν τον υβριστή 
στή θέσι του, καί καταδιώκουν άπηνώς τούς 
έπικριτάς τού ύβριστοΰ καί ύπερασπιστάς τοΰ Χρι¬ 
στού! Βλέπει ό ήλιος καί φρίττει, ή γή καί στε¬ 
νάζει. .. 

Ό Χριστός εΐνε θείο θύμα. Εΐνε αύτός ό Θε¬ 
ός, ό όποιος έγινεν άνθρωπος καί θυσιάστηκε για 
τις αμαρτίες μας. Τό αίμα τοΰ Χριστού, πού χύ¬ 
θηκε στο Γολγοθά, έχει άπειρη αξία, διότι εΐνε 
αίμα Θεού. Παράδοξος ό λόγος, παραδοξότατος. 
"Εχει ό θεός αίμα; Ναί, έχει καί ό Θεός αίμα! 
"Οταν έγινεν άνθρωπος, άπέκτησε αίμα. Στο Πράξ. 
κ' 28 ό Απόστολος όμιλέΐ για αίμα τού Κυρίου καί 
Θεού. Απευθυνόμενος στούς ποιμένες τής Εκκλη¬ 
σίας τής Εφέσου λέγει* «Προσέχετε έαντοΐς και 
παντι τω ποιμνίφ... ποιμαίνειν την Εκκλησίαν τοΰ 
Κυρίου και θεού, ήν περιεποιήσατο διά τοΰ ιδίου 
αίματος». Να προσέχετε τούς εαυτούς σας καί δλο 
τό ποίμνιο... για νά ποιμαίνετε τήν Εκκλησία τού 
Κυρίου καί Θεού, τήν όποια άπέκτησε με τό ίδιο 
του τό αίμα. Άν τέτοιος λόγος, δτι ό Γιαχβέ Θεός 
έχει αΐμα, γραφόταν στήν Παλαιά Διαθήκη, θά ήταν 
αίνιγμα άλυτο τήν έποχή εκείνη. Άλλα τήν έποχή 
τής Καινής Διαθήκης οί πιστοί έννοοΰν, δτι ό Θεός 
έχει αΐμα ώς άνθρωπος. 

’Εξαίροντας τή δύναμι τοΰ αίματος τοΰ Θεαν¬ 
θρώπου ό Απόστολος γράφει* «Χριστός παραγε- 
νόμενος άρχιερεύς των μελλόντων άγαθών διά τής 
μείζονος καί τελειοτέρας σκηνής, ού χειροποίητου, 

τοΰτ’ έστιν ον ταύτης τής κτίσεως, ουδέ δι’ αίμα¬ 
τος τράγων και μόσχων, διά δε τοΰ ίδιου αίματος 
είσήλθεν έφάπαξ εις τα αγία αίωνίαν λύτρωσιν 
εύράμενος. Ει γάρ το αίμα ταύρων και τράγων και 
σποδός δαμάλεως ραντίζουσα τούς κεκοινωμένους 
αγιάζει προς τήν τής σαρκός καθαρότητα, πόσφ 
μάλλον το αίμα τοΰ Χρίστου, ός διά πνεύματος 
αιωνίου εαυτόν προσήνεγκεν άμωμον τφ Θεφ κα- 
θαριεΐ τήν συνείδησιν υμών άπό νεκρών έργων εις 
το λατρεύειν θεφ ζώντι;» (Έβρ. θ' 11-14). Τό χω¬ 
ρίο περιέχει δύσκολα σημεία. Εξηγούμε - Ό Χρι¬ 
στός «παρεγένετο», ήλθε στον κόσμο, ώς άρχιε- 
ρεύς. Δεν έγινεν άρχιερεΰς όταν ένηλικιώθηκε, άλλ’ 
ήταν άρχιερεύς ήδη άπό τη γέννησί του, όπως ήταν 
και βασιλεύς (Ματθ. 6' 2). Ό άρχιερεύς χρησιμο¬ 
ποιεί σκηνή, ναό. Επίσης χρησιμοποιεί αϊμα, αίμα 
θυσίας. Καί ό άρχιερεύς Χριστός χρησιμοποίησε 
σκηνή. Άλλ’ δχι τη γνωστή Ιουδαϊκή σκηνή. Ό 
Χριστός χρησιμοποίησε άνώτερη και τελειότερη 
σκηνή, δχι χειροποίητη, δχι δηλαδή αυτής τής κτί¬ 
σεως, αυτού τού κόσμου. Ή άχειροποίητη σκηνή 
τοΰ άρχιερέως Χριστού εΐνε ό πνευματικός ουρα¬ 
νός, ό ΰπερφυσικός κόσμος (Έβρ. η' 1-2 και θ' 23- 
24). Επίσης ό άρχιερεύς Χριστός χρησιμοποίησε 
αίμα. Άλλ’ δχι αίμα ζφων, τράγων και μόσχων. 
Ό Χριστός χρησιμοποίησε τό δικό του αίμα. Καϊ 
κρατώντας τρόπον τινά τό αίμα τής θυσίας του στά 
χέρια του, είσήλθε μία φορά γιά πάντα στά έπουρά- 
νια άγια, έμφανίστηκε ένώπιον τοΰ Θεού Πατρός 
και επέτυχε αίωνία λύτρωσι. Γιατί τό αίμα τοΰ Χρι¬ 
στού έχει λυτρωτική δύναμι, και μάλιστα αίωνία; 
Ιδού γιατί - Έάν τό αίμα ταύρων καί τράγων καί 

ή στάχτη από τό ολοκαύτωμα δαμάλεως μέ τό ράν- 
τισμα καθαρίζει τούς μολυσμένους ώς προς την κα¬ 
θαρότητα τοΰ σώματος, τελετουργική καθαρότητα, 
ποσο μάλλον τό αιμα τοΰ Χριστού καθαρίζει τή 
συνείδησι από νεκρά έργα, ώστε μέ καθαρή τή 
συνείδησι να δύνανται οί πιστοί νά λατρεύουν τον 
ζωντανό, τον άληθινό Θεό; Διότι ό Χριστός προσ- 
έφερε τον εαυτό του άμωμο στο Θεό ενωμένος μέ 
τό αιώνιο πνεύμα, τή Θεότητα. Ή θυσία τοΰ Χρι¬ 
στού έχει άπειρη δύναμι, διότι δέν εινε θυσία απλώς 
άνθρώπου, άλλά Θεανθρώπου. 


Ή Θεία Κοινωνία 

Ό Θεός έγινεν άνθρωπος, για νά δύναται νά μάς 
δίνη τό σώμα καί τό αίμα του καί νά τον κοι- 
νωνοΰμε καί νά ένωνώμεθα μαζί του. Άφοΰ ό Θεός 
μάς έδωσε δλα τα υλικά καί τα πνευματικά άγαθά, 
τέλος μάς έδωσε καί τον ίδιο τον έαυτό του. Μή 
μιλάτε, άγαπητοί, για άλλες έλεημοσΰνες! Μηδέν 
εινε οί έλεημοσΰνες τών ανθρώπων μπροστά στήν 
έλεημοσύνη τοΰ Θεανθρώπου. Τό ότι ό Κύριος καί 
ό Θεός μάς δίνει τον ίδιο τον έαυτό του, αυτή εινε 
ή έλεημοσύνη! 

Ό ευσεβής Ισραηλίτης, δταν διέτρεχε σοβαρό 
κίνδυνο ή έπασχε, έκανε τάμα στο Θεό, δταν θά 
σψζόταν από τον κίνδυνο ή τό πάθος, νά προσφέρη 
«θυσίαν σωτηρίου», θυσία γιά νά ευχαρίστηση για 
τή σωτηρία του τό Θεό, άπ’ αυτή δέ τή θυσία νά 
παραθέση τράπεζα, γιά νά φάγουν πτωχοί, νά χορ¬ 
τάσουν καί νά εύφρανθοΰν. Στον Ψαλμό κα' όμιλε! 

προφητικώς ό Μεσαίας, στο πρώτο μέρος του Ψαλ- 
μοΰ ώς πάσχων καί στο δεύτερο μέρος ώς άνα- 
στημένος. Ώς άναστημένος δε ό Μεσαίας όμι- 
λώντας λέγει στούς στίχ. 26-27· «Τάς εύχάς μου 
αποδώσω ένώπιον των φοβούμενων αυτόν. Φάγον- 
ται πένητες καί έμπλησθήσονται, και αίνέσουσι 
Κύριον οι έκζητοΰντες αυτόν ζήσονται αί καρδίαι 
αυτών εις αιώνα αιώνος». Αυτά τά λόγια σημαί¬ 
νουν, δτι καί ό Μεσαίας έκανε τάμα στο θεό, δταν 
θά τον έσφζε από τό πάθος διά τής άναστάσεως, 
νά προσφέρη «θυσίαν σωτηρίου», και άπό τή θυ¬ 
σία νά παραθέση τράπεζα, γιά νά φάγουν πτωχοί, 
νά χορτάσουν και νά δοξάσουν τό Θεό. ’Αλλ’ εδώ 
ό Μεσαίας λέγει και ένα παραδοξότατο λόγο, αδια¬ 
νόητο και άνεπινόητο άνθρωπίνως, δτι «ζήσονται 
αί καρδίαι αυτών εις αιώνα αίώνος», δτι δηλαδή 
άπό τήν τροφή τής θυσίας οί τρώγοντες θά ζήσουν 
αιωνίως. Κάθε τροφή δίνει στον άνθρωπο ζωή με¬ 
ρικών μόνων ήμερών. ’Αλλ’ αυτή ή τροφή, πού ό 
άναστημένος Μεσαίας δίνει άπό θυσία μετά τήν 
άνάστασί του, δεν δίνει ζωή ήμερών μόνον, άλλά 
ζωή αίωνία. Ποία είνε αυτή ή θυσία και ή τροφή 
μετά τήν άνάστασί, ή όποια έχει δύναμι ζωής 
αίωνίας; 

Ό παραδοξότατος λόγος τοΰ Μεσαία στον κα' 
Ψαλμό βρίσκει τήν έρμηνεία του στήν Καινή Δια¬ 
θήκη. Όμιλώντας ό Χριστός στή συναγωγή τής 
Καπερναούμ κατά τό στ' κεφάλαιο τοΰ Εύαγγελίου 
τοΰ Ίωάννου είπε προς τούς Ιουδαίους· «Έγώ ειμι 
ό άρτος ό ζών ό έκ τοΰ ουρανού καταβάς · εάν τις 
φάγη έκ τούτου τοΰ άρτου ζήσεται εις τον αιώνα» 
(στ' 51). Έγώ είμαι ό άρτος ό ζωντανός, ό ένυ- 

πόστατος άρτος, ό άρτος πού εινε πρόσωπο. Έάν 
κανείς φάγη από τούτο τον άρτο, θά ζήση αιωνίως. 
Έδώ ό Χριστός, ονομάζοντας τον έαυτό του άρτο, 
όμιλεΐ μεταφορικώς. Άλλα στή συνέχεια, εξη¬ 
γώντας τί έννοει με τή λέξι «άρτος», όμιλεΐ κυριο¬ 
λεκτικούς· «Και ό άρτος δέ δν έγώ δώσω, ή σάρξ 
μού έστιν, ήν έγώ δώσω υπέρ τής τον κόσμον 
ζωής» (Αύτόθι). Ό δέ άρτος, τον όποιον έγώ θά 
δώσω, εινε ή σάρκα μου, την όποια θά δώσω για 
τή ζωή τού κόσμου. Ό Χριστός δίνει τή σάρκα 
του στους άνθρώπους, για νά τή φάγουν ώς τρο¬ 
φή, καί με τή δύναμι αυτής τής τροφής νά ζήσουν 
αιωνίως, νά ζήσουν τήν ανώτερη καί ατελεύτητη 
ζωή. 

Άντέδρασαν οί Ιουδαίοι στο λόγο τού Χριστού, 
κάνοντας δυσμενή μεταξύ τους σχόλια. Πώς δύνα- 
ται αυτός, έλεγαν, νά μάς δώση τή σάρκα του για 
νά τήν φάγωμε; Εινε σάν νά έλεγαν Καννίβαλοι 
θά γίνομε; Τί απάντησε ό Χριστός στήν άντίδρα- 
σι των Ιουδαίων; Μήπως είπε, δτι δεν κατάλαβαν 
τό λόγο του; “Οχι. Κατάλαβαν οί Ιουδαίοι, δτι ό 
Ιησούς μιλούσε κυριολεκτικός, γιά βρώσι τού 
σώματός του. Άλλα δεν ήθελαν νά παραδεχθούν, 
δτι έπρεπε νά φάγουν τό σώμα του γιά νά ζήσουν 
τήν πνευματική καί άτελεύτητη ζωή. Άλλ’ ό Χρι¬ 
στός έπέμεινε στήν άνάγκη τής βρώσεως τού σώμα¬ 
τός του· «Αμήν Αμήν λέγω νμΐν, έάν μή φάγητε 
τήν σάρκα τον Υίον τον άνθρώπον καί πίητε αντοΰ 
τό αΐμα, ονκ έχετε ζωήν έν έαντοΐς. Ό τρώγων 
μον τήν σάρκα καί πίνων μον τό αΐμα έχει ζωήν 
αιώνιον, καί έγώ άναστήσω αντόν έν τή έσχάτμ 
ήμέρμ. Η γάρ σάρζ μον άληθώς έστι βρώσις καί 

τό αΐμά μου αληθώς έστι πόσις. 'Ο τρώγων μον 
την σάρκα καί πίνων μου τό αίμα έν έμοι μένει, 
κάγώ έν αύτφ. Καθώς άπέστειλέ με ό ζών Πατήρ 
κάγώ ζώ διά τον Πατέρα, και ό τρώγων με κάκεϊνος 
ζήσεται δι’ έμέ» (στίχ. 53-57). Αληθώς αληθώς σας 
λέγω· εάν δεν φάγετε τη σάρκα τοΰ Υίοΰ τοΰ αν¬ 
θρώπου και δεν πιήτε τό αιμα του, δεν θά έχετε 
μέσα σας ζωή, ανώτερη καί άληθινή ζωή. "Οποι¬ 
ος θά τρώγη τη σάρκα καί θά πίνη τό αίμα μου θά 
έχη ζωή αιώνια, καί έγώ θά τον άναστήσω ένδο¬ 
ξο κατά την τελευταία ήμέρα, την ήμέρα τής συντέ¬ 
λειας τοΰ κόσμου καί τής Δευτέρας Παρουσίας. Ή 
σάρκα καί τό αιμα μου δίνουν ζωή αιώνια, διότι 
ή σάρκα μου πραγματικώς τρώγεται, δχι άλληγο- 
ρικώς, καί τό αιμα μου πραγματικώς πίνεται, δχι 
άλληγορικώς. "Οποιος θά τρώγη τήν σάρκα μου καί 
θά πίνη τό αιμα μου θά ένώνεται μαζί μου. "Οπως 
με έστειλε ό ζωντανός Πατέρας καί έγώ ζώ έξ 
αιτίας τοΰ Πατέρα, διότι δηλαδή παίρνω ζωή άπό 
τον ζωντανό Πατέρα, έτσι καί έκεΐνος, ό όποιος 
θά με τρώγη, θά ζή έξ αιτίας μου, διότι δηλαδή 
θά παίρνη ζωή άπό μένα. 

Ή θυσία, ή όποια κατά τον Ψαλμό κα γίνεται 
μετά τήν άνάστασι τοΰ Χριστοΰ, καί άπό τήν όποια 
τρώγουν οί πιστοί καί λαμβάνουν ζωή αιώνια, είνε 
ή θυσία τοΰ Χριστοΰ, δπως αύτή γίνεται στήν Εκ¬ 
κλησία, έπάνω στήν 'Αγία Τράπεζα, στο θυσια¬ 
στήριο τής Εκκλησίας (Έβρ. ιγ’ 10). Οί λόγοι τοΰ 
Χριστοΰ στο στ' κεφάλαιο τοΰ Εΰαγγελίου τοΰ Ίω- 
άννου γιά βρώσι τής σάρκας καί πόσι τοΰ αίματος 
τοΰ Υίοΰ τοΰ άνθρώπου πρός μετάδοσι ζωής αιωνί¬ 
ου άναφέρονται στό μυστήριο τής θείας Κοινωνίας. 

Διότι κατά τό μυστήριο της Θείας Κοινωνίας τό 
σώμα τοΰ Χρίστου τρώγεται καί τό αίμα πίνεται 
πραγματικώς, δπως άπαιτεΐ τό Ίωάν. στ' 55, ένφ 
στο Γολγοθά κατά τή σταύρωσι κανείς δεν έφαγε 
τό σώμα και δεν έπιε τό αίμα τοΰ Χρίστου. 

Επάνω στην Αγία Τράπεζα άναιμάκτως καί μυ- 
στηριωδώς γίνεται ή θυσία τοΰ Χρίστου, δπως προ¬ 
καταβολικούς έγινε προ τοΰ θανάτου τοΰ Χριστοΰ 
κατά τή Μεγάλη Πέμπτη. Κατά τό μυστήριο δε 
τοΰτο, τό υπερφυέστερο μυστήριο τής Εκκλησίας, 
ό άρτος μεταβάλλεται σε σώμα καί ό οίνος σε αιμα 
Χριστοΰ, γιά νά κοινωνοΰν οί πιστοί, νά ένώνωνται 
με τό Χριστό καί νά λαμβάνουν ζωή αιώνια. Δί¬ 
νουν δε τό σώμα και τό αίμα τοΰ Χριστοΰ ζωή 
αιώνια, διότι είνε ένωμένα με τό «ζωοποιούν 
πνεύμα» (στ 63. Βλέπε και Α' Κορ. ιε' 45 καί Έβρ. 
θ' 14), πού κατέβηκε άπό τον ουρανό, με τή Θε- 
ότητα δηλαδή. Κοινωνώντας τό σώμα και τό αιμα 
τοΰ Χριστοΰ κοινωνοΰμε ολόκληρο τό Χριστό, 
σώμα, αίμα, ψυχή και θεότητα, κοινωνοΰμε ολό¬ 
κληρο τό Θεάνθρωπο. Και γι’ αύτό ό Χριστός λέ¬ 
γει «ό τράγων με» (στ' 57). 

Τόσο πολύ αγάπησε καί σπλαγχνίσθηκε ό Θεός 
τον κόσμο, ώστε έγινεν άνθρωπος, γιά νά θυσια- 
σθή γιά μάς έπάνω στο σταυρό, άλλά και έπειτα 
νά προσφέρεται σε μάς ώς τροφή και τρυφή, νά 
ένώνεται με μάς και νά μάς μεταδίδη ζωή αιώνια. 

ΑΙσθανόμεθα τήν άγάπη τοΰ Κυρίου, ύψίστη άγά- 
πη; Έκτιμοΰμε τή θυσία τοΰ Κυρίου, ύπερτάτη θυ¬ 
σία; Εύχαριστοΰμε γιά τήν έλεημοσύνη τοΰ Κυρί¬ 
ου, προσφορά όλο κλήρου τοΰ Θεανθρώπου σε μάς 
τούς πένητες και δυστυχείς άνθρώπους; "Αν ή καρ- 

διά μας δεν συγκινήται, δεν συγκλονίζεται καί δεν 
συντρίβεται από τόσο μεγάλη άγάπη, θυσία καί ελε¬ 
ημοσύνη, δεν είμαστε άνθρωποι, είμαστε ζφα καί 
χειρότεροι άπό τα ζφα, συνέφερε να μη είχαμε γεν- 
νηθή στον κόσμο, όπως συνέφερε να μη είχε γεν- 
νηθή ό άχάριστος Ιούδας. Μετά θάνατον ό άσεβής 
θά έχη έντονωτάτη συνείδησι τοΰ γεγονότος, δτι 
καταφρόνησε τόσο μεγάλη άγάπη, θυσία καί ελεη¬ 
μοσύνη τοΰ Θεοΰ προς αυτόν, καί ή έντονωτάτη 
αυτή συνείδησι θά εΐνε γι’ αύτόν έντονωτάτη κόλα- 
σι. 


Προϋποθέσεις για νά κοινωνοϋμε 

Ό θεός έγινεν άνθρωπος, γιά νά προσφέρη θυ¬ 
σία τον ίδιο τον έαυτό του. Καί αν έκτιμοΰμε τήν 
ύπερτάτη αύτή θυσία, πρέπει με πόθο, καί όσο τό 
δυνατό συχνότερα, νά προσερχώμεθα στή μυστική 
Τράπεζα καί νά μετέχωμε των Άχράντων Μυστη¬ 
ρίων, νά κοινωνοϋμε τον Κύριο τής δόξης, γιά νά 
τρεφώμεθα πνευματικώς, νά ένωνώμεθα μαζί του, 
νά λαμβάνωμε αιώνια ζωή καί νά μάς άναστήση 
τήν ήμέρα τής Δευτέρας Παρουσίας του ένδοξους. 

5 Αλλά γιά νά προσερχώμεθα στή μυστική Τρά¬ 
πεζα, άπαιτοΰνται προϋποθέσεις. «'Ός αν έσθίη τον 
άρτον τούτον ή πίνη τό ποτήριον τοΰ Κυρίου άνα- 
ξίως, ένοχος έσται τοΰ σώματος καί τοΰ αίματος 
τοΰ Κυρίου. Δοκιμαζέτω δέ άνθρωπος έαυτόν, και 
ούτως έκ τοΰ άρτου έσθιέτω και έκ τοΰ ποτηριού 
πινέτω· ό γάρ έσθίων καί πίνων άναξίως κρίμα 
έαυτφ έσθίει καί πίνει, μή διακρίνων τό σώμα τοΰ 
Κυρίου. Διά τοΰτο έν ύμΐν πολλοί όσθενεΐς και 

άρρωστοι καί κοιμώνται ικανοί» (Α' Κορ. ια' 27- 
30). "Οποιος θά τρώγη τοΰτο τον άρτο, τον ούρά- 
νιο, ή θά πίνη το ποτήριο του Κυρίου άναξίως, 
αυτός θά εΐνε ένοχος γιά τό σώμα καί τό αΐμα τοΰ 
Κυρίου. "Ας έξετάζη δε ό άνθρωπος τον έαυτό του, 
καί έτσι άς τρώγη από τον άρτο καί άς πίνη άπό 
τό ποτήριο. Διότι έκεΐνος, πού τρώγει καί πίνει 
άναξίως, τρώγει καί πίνει συμφορά γιά τον έαυτό 
του, διότι δεν τιμά τό σώμα τοΰ Κυρίου. Γι’ αύτό 
μεταξύ σας πολλοί εΐνε άσθενεΐς καί άρρωστοι, καί 
άρκετοί έχουν πεθάνει. 

Φοβεροί λόγοι! "Οποιος κοινωνεΐ άναξίως, έχει 
τρομερή ένοχή. Καί άντί νά πάρη ζωή αιώνια, παίρ¬ 
νει συμφορά. Προσθέτει στίς άλλες αμαρτίες του 
μία έπί πλέον αμαρτία, μεγάλη αμαρτία. Καί μπο¬ 
ρεί ν’ άρρωστήση καί νά πεθάνη. Μία αιτία άσθε- 
νειών καί θανάτων εΐνε καί αυτή, ναί, καί αύτή, 
δτι πολλοί, ιδίως τις μεγάλες έορτές τής Χριστια¬ 
νοσύνης, προσέρχονται στο Μυστήριο χωρίς προε¬ 
τοιμασία καί φόβο Θεοϋ, άσυναισθήτως καί άτά- 
κτως, σάν μπουλούκια, θορυβώντας, σπρώχνοντας 
καί προδοπατώντας ό ένας τον άλλο. Κινδυνεύει νά 
χυθή ή Θεία Κοινωνία, ν’ άνατραπή ό λειτουργός 
με τό ποτήριο! Μερικές δε φορές συνέβη καί τό 
φρικτό αύτό δυστύχημα! 

Πόσο μεγάλη εΐνε ή ένοχή άρχιερέων, Ιερέων 
καί διακόνων, πού δεν διαφωτίζουν έπιμόνως τό 
λαό γιά τις προϋποθέσεις τής προσελεύσεως στά 
φρικτά Μυστήρια, καί μεταδίδουν, ιδίως τις μεγά¬ 
λες έορτές, τή θεία Κοινωνία σέ πολλούς έν γνώ- 
σει των, δτι αυτοί προσέρχονται νά κοινωνήσουν 
χωρίς προετοιμασία καί συναίσθησι... 

Και οί λαϊκοί, πού κοινωνοϋν άναξίως, και οϊ 
κληρικοί, πού μεταδίδουν τα ’Άχραντα Μυστήρια 
σ’ όποιονδήποτε άνεξετάστως, όλοι κολάζονται ώς 
καταφρονηται τού Κυρίου. 

Ποιες οί προϋποθέσεις, για να προσέρχεται κα¬ 
νείς στο μυστήριο τής Θείας Κοινωνίας; Ποία προ¬ 
ετοιμασία άπαιτεΐται; Πρώτη προϋπόθεσι εινε βε¬ 
βαίως ή πίστι. Να πιστεύη κανείς σ’ δλα δσα δι¬ 
δάσκει ή Γραφή καί ή Εκκλησία, καί μάλιστα στο 
Χριστό καί στο ύπερφυέστατο μυστήριο τής Θείας 
Κοινωνίας, πού εινε ό ίδιος ό Χριστός. Να αισθά¬ 
νεται καί να λέγη δ,τι ό ποιητής τής Εκκλησίας· 
«Πιστεύω, Κύριε, καί ομολογώ, δτι σύ εΐ άληθώς 
ό Χριστός, ό Υιός τοΰ Θεού τοΰ ζώντος, ό έλθών 
εις τον κόσμον Αμαρτωλούς σώσαι, ων πρώτος ειμι 
εγώ. ’Έτι πιστεύω δτι τούτο αυτό έστι το αχραν- 
τον σώμά σου καί τούτο αυτό έστι το τίμιον αΐμά 
σου». 

” Αλλες έπειτα προϋποθέσεις για τήν προσέλευσι 
στο μυστήριο τής Θείας Κοινωνίας εινε ή καταπο- 
λέμησι των παθών, ή πνευματική περισυλλογή, ή 
μετάνοια καί ή έξομολόγησι των αμαρτιών σέ 
πνευματικό πατέρα. Καλό επίσης εινε, να διαβάζη 
κανείς με προσοχή τήν ακολουθία τής Θείας Με- 
ταλήψεως. Εινε πολύ συγκινητική καί προπαρα¬ 
σκευαστική για τό Μυστήριο. Εμείς συνιστοΰμε 
ταπεινά καί τήν άνάγνωσι τοΰ στ' κεφαλαίου τοΰ 
Ευαγγελίου τοΰ Ίωάννου άπό τον στίχ. 26 μέχρι 
τέλος, δπου περιέχονται οί βαρυσήμαντοι και πα- 
ραδοξότατοι λόγοι τοΰ Χριστοΰ για τό Μυστήριο 
στή συναγωγή τής Καπερναούμ, λόγοι άδιανόητοι 
καί άνεπινοήτοι φυσικώς καί άνθρωπίνως. 


135 



Επειδή ή θεία Κοινωνία εΐνε θυσία, ή ύπερτά- 
τη θυσία τοΰ θεανθρώπου, για να μετέχη ό άν¬ 
θρωπος άκατακρίτως και άξίως τής θείας Κοι¬ 
νωνίας, πρέπει και αυτός να έχη πνεύμα καί ζωή 
θυσίας. Να άγαπμ τή θυσία καί νά κάνη θυσία σέ 
πάθη, σέ κόπο, σέ μόχθο, σέ χρόνο, σέ χρήμα, σέ 
θέσεις, σέ άξιώματα, σέ δικαιώματα, σέ όνειδισμό 
άνθρώπων, σέ ύγεία καί σ’ αύτήν άκόμη τή ζωή, 
έάν παραστή άνάγκη. 

Ό Χριστός «μετέσχε τοΰ ήμετέρου φυράματος» 
κατά τήν έκκλησιαστική έκφρασι, ό θεός, μέ άλλες 
λέξεις, δγινεν άνθρωπος, για νά μπορή νά θυσιασθή, 
καί δυνάμει τής θυσίας του νά γίνωμεν έμεΐς «μέτο¬ 
χοι Χρίστου» κατά τήν άποστολική έκφρασι. Σ’ αύτή 
δέ τή ζωή προσοικειούμεθα τό αποτέλεσμα τής θυ¬ 
σίας τοΰ Χρίστου καί γινόμεθα «μέτοχοι Χρίστου» 
προπάντων μέ τή μετοχή μας στο μυστήριο τής θεί¬ 
ας Κοινωνίας. "Οταν δέ σ’ αυτό τον κόσμο μετέ- 
χωμεν άκατακρίτως τοΰ μυστηρίου τής θείας Κοι¬ 
νωνίας καί γινώμεθα «μέτοχοι Χρίστου», τότε στον 
άλλο κόσμο ό Χριστός θά μάς άξιώση νά μετάσχωμεν 
αύτοΰ «έκτυπώτερον», κατά τρόπο ζωηρότερο καί 
αίσθητότερο, όπως ό ιερός ΰμνογράφος καί κάθε 
φιλόχριστη ψυχή επιθυμεί καί εύχεται· « Τ Ω Πάσχα τό 
μέγα και ίερώτατον, Χριστέ, ω Σοφία και Λόγε τοΰ 
θεοΰ καί Δύναμις· δίδου ήμΐν έκτυπώτερον σοΰ με- 
τασχείν έν τή άνεσπέρω ήμέρφ τής βασιλείας σου». 

ΓΙΑ ΝΑ ΠΡΟΣΕΥΧΕΤΑΙ 


Ή ανάγκη τής προσευχής έμφυτη 

Ή τάσι ν’ άνατείνη κανείς το νοϋ καί την καρ¬ 
διά προς τον Θεό καί να όμιλή στον "Υψιστο, δπως 
τό παιδί στον πατέρα, εινε έμφυτη, δπως τό θρη¬ 
σκευτικό συναίσθημα. ΟΙ θρησκειολόγοι απέδειξαν 
τούτο πειραματικώς. "Οταν γεννήθηκε ένα παιδά¬ 
κι, τό άπομόνωσαν άπό τον κόσμο, ώστε κανείς 
να μή τού όμιλήση για Θεό καί Θρησκεία, καί τό 
άνέτρεφαν σωματικώς μόνο, σαν χοιρίδιο. ’Αλλ’ 
δταν τό παιδί έγινε δεκαπέντε ετών, τί παρατήρη¬ 
σαν οί θρησκειολόγοι; Απομακρυνόταν άπό τον 
τόπο του σ’ ένα ύψωμα, ύψωνε τα μάτια του καί 
τα χέρια του προς τον ήλιο καί προσευχόταν! Τό 
παιδί έμφύτως αισθανόταν δτι ΰπάρχει Θεός, καί 
επειδή κανείς δεν τού είχε γνωρίσει τον άληθινό 
Θεό, στρεφόταν προς τό λαμπρότερο δημιούργημα, 
τον ήλιο, καί προσευχόταν σ’ αυτό, νομίζοντας δτι 
ό ήλιος εινε Θεός. Ό φυσιολογικός άνθρωπος στρέ¬ 
φεται προς τό Θεό, δπως τό ηλιοτρόπιο στρέφεται 
πρός τον ήλιο. "Οσοι έπαυσαν να θρησκεύουν καί 
να προσεύχωνται, αύτοί δεν εινε φυσιολογικοί άν¬ 
θρωποι, ξερρίζωσαν άπό μέσα τους τό θρησκευτικό 

συναίσθημα, διεστράφησαν. Γέμισε δε ή κοινωνία 
άπό διεστραμμένα δντα, πού ζοΰν σαν τα ζφα, 
χωρίς προσευχή και έννοια Θεού. 

'Η προσευχή εΐνε πολύ Ιερή πραξι. Τό να τα¬ 
πεινώνεται 6 άνθρωπος ένώπιον του Θεού, τό να 
κλίνη γόνυ ψυχής καί σώματος καί να ξεχύνη τήν 
καρδιά του ένώπιον τοΰ Κυρίου, εΐνε πραξι, πού 
συγκινεΐ τον Ουρανό. Ουρανός μερικές φορές μέ¬ 
σα στήν 'Αγία Γραφή ονομάζεται ό θεός. «Βοή- 
σωμεν εις τον ουρανόν, ει πως έλεήσει ημάς καί 
μνησθήσεται διαθήκης πατέρων ημών καί συντρί¬ 
ψει τήν παρεμβολήν ταύτην», είπεν ό Ιούδας ό 
Μακκαβαΐος (Α' Μακ. δ' 10). Καί ό άσωτος υιός 
είπε· «Πατερ, ήμαρτον εις τον ουρανόν καί ενώ¬ 
πιον σου» (Λουκ. ιε' 20). Μέ τήν προσευχή ό άν¬ 
θρωπος ταπεινώνεται, άλλα καί ύψώνεται, μεταρ¬ 
σιώνεται, φθάνει μέχρι τό θρόνο τοΰ Ύψίστου, καί 
ό Ύψιστος τον προσέχει, τον άκούει καί τον εισα¬ 
κούει. 


Ή προσευχή αγώνας 

Ή προσευχή εΐνε άγώνας. Για τον δοΰλο τοΰ 
Χρίστου Έπαφρά, άνθρωπο τής άγάπης καί τής 
προσευχής, ό Παύλος γράφει προς τούς χριστιανούς 
τών Κολοσσών «Άσπάζεται υμάς Έπαφρας ό έξ 
υμών, δούλος Χριστού, πάντοτε άγωνιζόμενος υπέρ 
υμών έν ταΐς προσευχαϊς, ϊνα στήτε τέλειοι καί πε- 
πληρωμένοι έν παντί θελήματι τοΰ Θεού» (Κολ. δ' 
12). Ό Έπαφρας πάντοτε έκανε άγώνα προσευχών 
γιά τον καταρτισμό τών άδελφών. Καί για τον έαυ- 

τό του ό Παύλος γράφει προς τούς χριστιανούς τής 
'Ρώμης· «Παρακαλώ υμάς, άδελφοί, διά τοΰ Κυρί¬ 
ου ημών Ίησον Χρίστου και διά τής αγάπης τοΰ 
Πνεύματος συναγωνίσασθαί μοι έν ταΐς προσευχαΐς 
υπέρ έμοΰ προς τον θεόν, ϊνα ρνσθώ άπό τών άπει- 
θούντων έν τή Ίουδαίμ καί Γ να ή διακονία μου ή 
εις Ιερουσαλήμ εύπρόσδεκτος γένηται τοΐς άγίοις» 
(Ρωμ. ιε 30-31). Ό Παύλος αγωνιζόταν στις προσ¬ 
ευχές, και έπικαλούμενος τον Κύριο Ιησού Χριστό 
και την άγάπη τοΰ ' Αγίου Πνεύματος παρακαλοΰσε 
τούς χριστιανούς να συναγωνίζωνται μαζί του, να 
κάνουν και αύτοί άγω να προσευχών υπέρ αύτοΰ, 
για να σωθή άπό τούς άπειθεΐς στην Ίουδαία, και 
να γίνη ή διακονία του εύπρόσδεκτη στούς χρι¬ 
στιανούς στην Ιερουσαλήμ. 

Αγώνας εινε όντως ή προσευχή, ή ούσιαστική 
και αληθινή προσευχή, όχι βεβαίως ή τυπική, μη¬ 
χανική και ράθυμη προσευχή. Αγώνας κατά τής 
ραθυμίας μας, βία φύσεως. Αγώνας και κατά τού 
Διαβόλου, ό όποιος μισεί τήν προσευχή καί έμβάλ- 
λει άπροθυμία καί κακούς λογισμούς στον άνθρωπο, 
γιά νά έμποδίση τήν προσευχή. Αγώνας, γιά νά 
έλκύση ό άνθρωπος τή χάρι τοΰ Θεού, και νά νι- 
κήση τον Διάβολο, τον κόσμο καί τον έαυτό του, 
καί νά έπιτύχη τούς καλούς σκοπούς του, προπάν¬ 
των δε τή σωτηρία. 


Ή προσευχή όπλο 

Ή προσευχή εινε όπλο, πολύ ισχυρό όπλο, άρκεΐ 

κάνεις νά ξέρη νά χρησιμοποιή καλώς αύτό τό 
δπλο. Ό Θεός θά κατέστρεφε τον Ίσραηλιτικό λαό 
για την άσέβειά του. ’Αλλ’ ό Μωυσής προσευχήθηκε 
στο Θεό και ό Θεός ακούσε την προσευχή του 
δούλου του καί δεν έπέφερε την καταστροφή. Ό 
Ήλίας ό ζηλωτής με τήν έντονη προσευχή του 
έκλεισε τον ουρανό επί τρία καί μισό έτη, καί πά¬ 
λι μέ τήν προσευχή του άνοιξε τον ουρανό. «Πο¬ 
λύ Ισχύει δέησις δικαίου ένεργουμένη», λέγει ό 
άδελφόθεος Ιάκωβος (ε' 16), ό ώβλίας, κατ’ εξοχήν 
άνθρωπος τής προσευχής, τοΰ όποιου τά γόνατα 
είχαν σκληρυνθή σάν τής καμήλας άπό τις γονυ¬ 
κλισίες κατά τις προσευχές. "Εχει μεγάλη δύναμι 
ή δέησι τοΰ ευσεβοΰς, όταν εινε έντονη, θερμή. 
Πολλά καί μεγάλα θαύματα κάνει ή προσευχή, όταν 
συνοδεύεται μέ πίστι. Ό Χριστός βεβαίωσε· «Πάν¬ 
τα δσα αν αίτήσητε έν τή προσευχή πιστεύοντες 
λήψεσθε» (Ματθ. κα' 22). "Ολα, δσα θά ζητήσετε 
στήν προσευχή, εάν πιστεύετε, θά τά λάβετε. "Ολα, 
έννοεΐται, δσα εινε προς τό συμφέρον τοΰ άνθρώ- 
που. Μέ τήν προσευχή ό αδύνατος άνθρωπος γίνε¬ 
ται δυνατός, νικά τό Θεό καί αποσπά τή χάρι του. 
Ό άγωνιζόμενος στήν προσευχή ομοιάζει μέ τον 
Ιακώβ, πού πάλεψε μέ τό Θεό καί νίκησε καί έλα¬ 
βε τό εύλογημένο δνομα Ισραήλ, πού σημαίνει τον 
Ισχυρό άπέναντι τοΰ Θεοΰ (Γεν. λβ' 24-28). "Οπως 
πατέρας, δταν παίζοντας παλεύη μέ τό παιδί του, 
παραχωρεί τή νίκη στο παιδί του γιά νά τό χαρο- 
ποιή, έτσι καί ό Θεός, ό μεγάλος Πατέρας, δταν 
μέ τήν προσευχή παλεύωμε μαζί του, παραχωρεί τή 
νίκη σέ μάς, τά κατά χάριν παιδιά του, γιά νά μάς 
χαροποιή. 

Ισχύς δεήσεως δικαίου καί τού Δικαίου 


«Πολύ ισχύει δέησις δικαίου ένεργουμένη», 
καθώς είπε ό άδελφόθεος Απόστολος (Ίακ. ε' 16). 
Άλλα «δίκαιος» ονομάζεται ό εύσεβής άνθρωπος 
με σχετική έννοια. Με απόλυτη έννοια κανείς άν¬ 
θρωπος δεν εινε δίκαιος. Ή Γραφή βεβαιώνει· «Ούκ 
εστι δίκαιος ουδέ εις» ('Ρωμ. γ' 10). Δεν υπάρχει 
δίκαιος ούτε ένας. Ούτε ένας για δείγμα! Και οί 
καλλίτεροι άνθρωποι έχουν ατέλειες, ελαττώματα 
και αμαρτήματα. Δίκαιος με απόλυτη έννοια εινε 
μόνον ό Θεός. Αλλά χάριν των ανθρώπων ό Θεός 
έγινεν άνθρωπος. Καί ώς άνθρωπος εινε έπίσης δί¬ 
καιος, δίκαιος με τήν πλήρη καί τελεία έννοια τής 
λέξεως. Για τό Χριστό μάλιστα, τον ένανθρωπή- 
σαντα Θεό, τό «δίκαιος» γίνεται ένα από τα θαυμα¬ 
στά όνόματά του. Ελέγχοντας τούς προφητοκτό- 
νους καί χριστοκτόνους Ιουδαίους ό Στέφανος είπε 
στο Ιουδαϊκό Συνέδριο - «Τίνα τών προφητών ούκ 
έδιωξαν οί πατέρες υμών; Και άπέκτειναν τούς προ- 
καταγγείλαντας περί τής έλεύσεως τού Δικαίου, ου 
νΰν ύμεΐς προδόται καί φονεις γεγένησθε» (Πράξ. 
ζ' 52). Καί δ Άνανίας στή Δαμασκό είπε προς τον 
Παύλο - «Σαούλ Αδελφέ,... ό θεός τών πατέρων 
ημών προεχειρίσατό σε γνώναι τό θέλημα αύτοΰ 
και ιδεΐν τον Δίκαιον» (Πράξ. κβ' 13-14). 

Δίκαιος ό άνθρωπος με σχετική έννοια, δίκαιος 
ό Χριστός μέ άπόλυτη έννοια. Καί άν ή προσευχή 
τού δικαίου μέ σχετική έννοια κατά τον Απόστο¬ 
λο Ισχύει πολύ, πόσο μάλλον ισχύει ή προσευχή 
τού δικαίου μέ άπόλυτη έννοια, τού Κυρίου Ιησού 
Χριστού! "Ενας δέ λόγος, για τόν όποιον ό Κύριος 

καί ό θεός έγινεν άνθρωπος, εινε και αύτός, νά 
ύπάρχη δηλαδή ένας απολύτως δίκαιος άνθρωπος, 
για νά προσεύχεται για μάς. 'Ως Κύριος καί Θεός 
ό Ιησούς Χριστός εινε έκεΐνος, στον όποιο προσ¬ 
εύχονται οί άνθρωποι. "Ετσι ό Ψαλμός 101 (102) 
εινε προσευχή προς τον ΥΙό, όπως βεβαιώνει ή προς 
Εβραίους Επιστολή, οπού παρατίθεται μέρος τού 
Ψαλμοϋ (Έβρ. α 8, 10-12). Ό δε Στέφανος κατά 
τήν ώρα τού λιθοβολισμού του προσεύχεται στον 
Ιησού - «Κύριε Ιησού, δέξαι τον πνεΰμά μου... 
Κύριε, μή στήσης αυτοΐς τήν αμαρτίαν ταύτην» 
(Πράξ. ζ 59-60). ’Αλλ’ άν ό Χριστός ώς Θεός δέ¬ 
χεται προσευχές, ώς άνθρωπος, και μάλιστα άρχιε- 
ρεύς, απευθύνει προσευχές, προσεύχεται στο θεό. 


Ό Χριστός προσευχόμενος 

“Ηδη στήν Παλαιά Διαθήκη ώρισμένοι Ψαλμοί, 
όπως π.χ. ό Ψαλμός 21 (22), εινε προσευχές τού 
Μεσσία, απευθυνόμενες στο Θεό προ τής έναν- 
θρωπήσεως προφητικώς. 

Στήν Καινή δε Διαθήκη πολλές φορές γίνεται λό¬ 
γος γιά προσευχή τού Χριστού. Κατά τό Μάρκ. α 
35 ό Χριστός «πρωί ενννχα λίαν άναστάς εξήλθε 
καί άπήλθεν εις έρημον τόπον, κάκεϊ προσηύχετο». 
Πολύ πρωί δηλαδή ό Ιησούς, νύχτα ακόμη, σηκώ¬ 
θηκε, βγήκε έξω καί πήγε σ’ ένα έρημο τόπο και 
έκεΐ προσευχόταν. Πήγε σέ έρημο τόπο, γιά νά 
προσευχηθή μέ ήσυχία. Ή έρημία και ή ήσυχία 
βοηθούν στήν προσευχή. Καί ό Χριστός ώς άν¬ 
θρωπος αισθανόταν τήν άνάγκη τής έρημίας καί τής 

ησυχίας για να προσεύχεται. Και γι’ αυτό κατά τό 
Λουκ. ε' 16 «ήν ύποχωρών έν ταΐς έρήμοις καί 
προσευχόμενος». Πολλές φορές δηλαδή ό Ιησούς 
άποσυρόταν σ’ έρημους τόπους καί προσευχόταν. 
Κατά τό Ματθ. ιδ' 23 «άπολύσας τούς όχλους άνέ- 
βη εις τό όρος κατ’ Ιδίαν προσεύξασθαι». Άφοΰ 
δηλαδή ό Ιησούς άπέλυσε τά πλήθη των άκροατών 
του, άνέβηκε στο όρος μόνος του γιά νά προσευ- 
χηθή. "Οπως ή έρημος και ή μόνωσι, έτσι και ό 
ύψηλός τόπος βοηθέΐ στήν προσευχή. Τό φυσικό 
ύψωμα βοηθεΐ στο πνευματικό ύψωμα, στήν πνευ¬ 
ματική άνάτασι. Μέσα στήν άνθρωπίνη κοινωνία 
ό Χριστός μιλούσε στούς άνθρώπους. Καί μέσα 
στους έρημους τόπους μιλούσε στο Θεό. "Η, καλ¬ 
λίτερα, μέσα στήν άνθρωπίνη κοινωνία μιλούσε 
στούς άνθρώπους γιά τό Θεό, καί καταμόνας μι¬ 
λούσε στό Θεό γιά τούς άνθρώπους. 

Προτού ό Ιησούς έκλέξη τούς δώδεκα μαθητάς 
του, κατά τό Λουκ. στ' 12 «έξήλθεν εις τό όρος 
προσεύξασθαι, καί ήν διανυκτερεύων έν τή προσ¬ 
ευχή τού Θεού». Προσευχόταν ό Χριστός τήν ήμέ- 
ρα, προσευχόταν καί τή νύκτα. Ώς άνθρωπος είχε 
καί ό Χριστός τό άδιάβλητο πάθος τού ύπνου. 
Κουραζόταν καί αισθανόταν τήν ανάγκη νά κοι- 
μηθή. Αλλά κοιμόταν λίγο, θυσίαζε τον ύπνο γιά 
προσευχή. «Ήν διανυκτερεύων έν τή προσευχή τού 
Θεού». Διανυκτέρευε προσευχόμενος στό Θεό. 
"Εκανε άγια άγρυπνία καί παννυχίδα. Ή προσευχή 
κατά τή νύκτα, έπειδή γίνεται μέ θυσία τού ύπνου, 
έχει μεγαλύτερη άξια άπό τήν προσευχή κατά τήν 
ήμέρα. Κατόπιν τής μακράς νυκτερινής προσευχής 
στό όρος ό Θεός έδωσε στό Χριστό τούς μαθητάς 

του, οί όποιοι ήταν «πόλις επάνω όρους κείμενη», 
«άλας τής γης » και «φως τον κόσμου» (Ματθ. ε' 
13-14). Έν δψει τής εκλογής των μαθητών του ό 
Χριστός διανυκτέρευσε στήν προσευχή. Έν δψει 
τής έκλογής ποιμένων καί πολιτικών αρχόντων 
πόση προσευχή κάνουμε εμείς; 

Μετά τήν επιστροφή τών εβδομήντα άποστόλων 
άπό μία επιτυχή αποστολή τους κατά τό Λουκ. ι' 
21 ό Ιησούς αίσθάνθηκε άγαλλίασι και ξέσπασε 
σε προσευχή δοξολογίας προς τον Θεό Πατέρα λέ¬ 
γοντας· «Εξομολογούμαι σοι, Πάτερ, κύριε τοϋ 
ούρανοΰ και τής γής, ότι άπέκρυψας ταΰτα άπό 
σοφών και συνετών, και άπεκάλυψας αυτά νηπίοις' 
ναι, ό Πατήρ, ότι ούτως έγένετο ευδοκία εμπρο- 
σθέν σου». Ό Χριστός δοξολόγησε τον Θεό Πα¬ 
τέρα, διότι άπέκρυψε τα μυστήρια τής βασιλείας 
του άπό τούς κατά κόσμον σοφούς και εΰφυεΐς, καί 
τα φανέρωσε στα νήπια, στα μωρά τού κόσμου, 
στούς άγραμμάτους καί άσήμους μαθητάς του. 

Ό Χριστός για τούς μαθητάς του στις προσευ¬ 
χές του παρακαλοΰσε, αλλά καί δοξολογούσε τό 
Θεό. 

Κατά τό Ματθ. ιθ' 13 «προσηνέχθη αύτφ παι- 
δία, ϊνα τάς χεϊρας έπιθή αύτοΐς και προσεύξηται». 
“Εφεραν δηλαδή προς τον Χριστό παιδιά, για να 
θέση έπάνω τους τα χέρια του καί να προσευχηθή 
γΓ αύτά. Γονείς καί κηδεμόνες ζητούσαν τήν εύλο- 
γία καί τήν προσευχή τού Χριστού για τα παιδιά. 
Ό Χριστός δεν προσευχόταν μόνο για τούς μεγά¬ 
λους, άλλα καί για τούς μικρούς, τα παιδιά. Για 
δλους προσευχόταν ό Χριστός. Καί γΓ αυτούς τούς 
έχθρούς του. Κατά τήν ώρα τής σταυρώσεως προσ- 

ευχόταν στον Πατέρα για να συγχώρηση τούς 
σταυρωτός του, επικαλούμενος και έλαφρυντικό γι’ 
αυτούς· «Πάτερ, άφες αύτοΐς' ού γάρ οιδασι τί ποι- 
οΰσι» (Λουκ. κγ' 34). Για όλους προσευχόταν ό 
Χριστός. Και για όλους δίδαξε να προσευχώμεθα 
και εμείς. Άλλα πόσοι και για πόσους προσεύχον¬ 
ται σήμερα; Οί γονείς παραπονοΰνται για την άτα¬ 
κτη καί άσωτη διαγωγή των παιδιών. Άλλα πόσοι 
γονείς προσεύχονται για τα παιδιά; Καί οί προσ¬ 
ευχόμενοι πόσο καί πώς προσεύχονται γι’ αυτά; 


Ή άρχιερατική προσευχή τού Κυρίου 

Στο ιζ' κεφάλαιο τοΰ Ευαγγελίου τοΰ Ίωάννου 
διασφζεται ή αρχιερατική προσευχή τοΰ Χρίστου. 
Κατά τή νύκτα τοΰ Μυστικοΰ Δείπνου καί προ τής 
συλλήψεώς του στή Γεσθημανή γιά να ύποστή τή 
σταυρική θυσία ό Μέγας Άρχιερεύς Χριστός ύψω¬ 
σε τούς οφθαλμούς του στον ούρανό καί προσευ¬ 
χήθηκε στον Πατέρα γιά τον εαυτό του, γιά τούς 
μαθητάς του καί γιά όσους διά τοΰ λόγου τών μα¬ 
θητών του θά πίστευαν σ’ αυτόν. Προσευχήθηκε 
γιά τούς πιστούς όλων τών αιώνων. Προσευχήθη¬ 
κε συνεπώς καί γιά μένα καί γιά σένα, άδελφέ, 
άφοΰ διά τής διδασκαλίας τών άγιων Αποστόλων 
πιστεύσαμε στο Χριστό καί βαπτισθήκαμε καί γί¬ 
ναμε χριστιανοί. Κατά τήν άρχιερατική προσευχή 
του ό Χριστός προσευχήθηκε γιά τή δόξα του, άλλ’ 
ώς δόξα του θεώρησε τό νά δοθή σέ κάθε άνθρωπο 
ή αιώνια ζωή. Ώς δόξα του, με άλλες λέξεις, ό 
Χριστός θεώρησε τήν ίδική μας δόξα. «Πάτερ, έλή- 

λυθεν ή ώρα· δόξασόν σου τον Υιόν, ινα καί ό 
Υιός σου δοξάση σε, καθώς έδωκας αύτφ εξουσίαν 
πάσης σαρκός, ινα παν ό δέδωκας αύτφ δώση αύτοΐς 
ζωήν αιώνιον» (Ίωάν. ιζ' 1-3). Και δταν λοιπόν ό 
Ιησούς προσευχόταν για τον έαυτό του, και ώς άν¬ 
θρωπος ζητούσε δόξα, προσευχόταν για μας, καί 
ζητούσε την Ιδική μας δόξα. “Αλλωστε, άφοΰ ό 
Χριστός εινε ό αντιπρόσωπός μας, ή δόξα του εΐνε 
δόξα μας. 


Ή αγωνιώδης προσευχή στη Γεθσημανή 

Στους συνοπτικούς εύαγγελιστάς διασφζεται ή 
αγωνιώδης προσευχή τού Ιησού στον κήπο τής 
Γεθσημανή, λίγο προτού παραδοθή στα χέρια των 
εχθρών του (Ματθ. κστ' 36 εξ., Μάρκ. ιδ' 32 εξ., 
Λουκ. κβ' 39 έξ.). Στή Γεθσημανή ό Χριστός «ήρξα- 
το λυπεΐσθαι και άδημονεΐν». «Περίλυπος έστιν ή 
ψυχή μου έως θανάτου», είπε στούς μαθητάς του. 
«Και προελθών μικρόν επεσεν έπί πρόσωπον αύτοΰ 
προσευχόμενος» (Ματθ. κστ' 37, 38, 39). «Καί γε- 
νόμενος έν άγωνίφ έκτενέστερον προσηύχετο. Έγέ- 
νετο δε ό Ιδρώς αύτοΰ ώσεί θρόμβοι αίματος κα- 
ταβαίνοντες έπί τήν γην» (Λουκ. κβ' 44). Ό Χρι¬ 
στός περιήλθε σε κατάστασι μεγάλης αγωνίας καί 
λόγψ τής μεγάλης άγωνίας προσευχόταν έντονώτε- 
ρα, θερμότερα, καί ό ιδρώτας του έγινε σαν στα¬ 
γόνες αίματος, πού έπεφταν στή γη. Ή προσευχή, 
είπαμε, εινε άγώνας. Ή προσευχή, λέγουμε τώρα, 
εινε αγωνία. Ή προσευχή τού Ιησού στόν κήπο 
τής Γεθσημανή ήταν προσευχή ύπερτάτης άγωνίας. 

Τρεις φορές ό Τησοΰς μέσα στη Γεθσημανή έπεσε 
στη γη καί παρακάλεσε τό θεό Πατέρα, αν εινε 
δυνατό, να παρέλθη τό ποτήριο τοΰ θανάτου, άλλα 
και τις τρεις φορές υπέταξε τό ίδικό του θέλημα 
στο θέλημα τοΰ θεοϋ Πατρός. «Πάτερ μον, εϊ δυνα¬ 
τόν έστι, παρελθέτω άπ’ έμοΰ τό ποτήριον τούτο' 
πλήν ούχ ώς έγώ θέλω, άλλ’ ώς συ» (Ματθ. κστ' 
39). 


Γιά μάς προσευχόταν ό Χριστός 

Για μάς ό Χριστός κατά την προσευχή του πε¬ 
ριήλθε σέ κατάστασι ύπερτάτης άγωνίας. Για μάς 
ό Ιδρώτας του έγινε σαν σταγόνες αίματος, πού 
έπεφταν στή γη. Για μάς ύπέταξε τό θέλημά του 
στο θέλημα τοΰ θεοΰ Πατρός, για να πιή τό πικρό 
ποτήρι τοΰ θανάτου. 

Συγκλονιστική ή προσευχή τοΰ Κυρίου στή Γεθ¬ 
σημανή. Συγκλονιστικό δέ καί τό χωρίο τής προς 
Εβραίους Επιστολής ε' 7-8 για τις δεήσεις και τις 
Ικεσίες τοΰ Υίοΰ τοΰ Θεοΰ προς τον θεό Πατέρα· 
«'Ός έν ταϊς ήμέραις τής σαρκός αυτού δεήσεις τε 
καί ίκετηρίας προς τον δυνάμενον σφζειν αύτόν έκ 
θανάτου μετά κραυγής Ισχυράς καί δακρύων προσ- 
ενέγκας, καί είσακουσθείς από τής εύλαβείας, καί- 
περ ών Υιός, έμαθεν άφ’ ών έπαθε τήν ΰπακοήν». 
Κατά τις ήμέρες τις επίγειας ζωής του ό Υίός τοΰ 
θεοΰ ώς άνθρωπος άπηύθυνε στο Θεό Πατέρα δε¬ 
ήσεις καί ικεσίες μέ ισχυρή κραυγή καί μέ δάκρυα. 
Ό Τησοΰς έκλαιε καί έκραζε προς τον θεό Πατέ¬ 
ρα, ύψωνε τή φωνή του μέχρι τον ούρανό, έσειε 
τα άστρα τοΰ ούρανοΰ! Παρακαλοΰσε τόν Παντο- 

δύναμο νά τον σώση άπό τον θάνατο διά τής άνα- 
στάσεως, νά κάνη δεκτή τή θυσία του και νά τον 
άναστήση ένδόξως. Και λόγφ τής εύλαβείας του 
είσακούσθηκε άπό τον Παντοδύναμο (Πρβλ. Ψαλμ. 
κα' (κβ'), 21-25). 

Για μάς ό Χριστός κατά τις συγκλονιστικές δε¬ 
ήσεις και Ικεσίες του ζητούσε άπό τό Θεό νά σωθή 
διά τής άναστάσεως. Ζητώντας τήν ίδική του σω¬ 
τηρία καί άνάστασι, ώς άντιπρόσωπός μας τήν ίδι¬ 
κή μας σωτηρία και άνάστασι ζητούσε. Ή νίκη 
κατά τού θανάτου διά τής ένδοξου άναστάσεως τού 
Ιησού εξασφαλίζει τήν ίδική μας ένδοξη άνάστα- 
σι. Ό Χριστός «παρεδόθη διά τά παραπτώματα 
ημών και ήγέρθη διά την δικαίωσιν ημών» ('Ρωμ. 
δ' 25). Ή δικαίωσί μας έγκειται κυρίως στήν ένδο¬ 
ξη άνάστασι μας. 


Γιά μάς εξακολουθεί νά προσεύχεται 

Ό Χριστός γιά μάς δεν προσευχόταν μόνο δταν 
ήταν στή γή· προσεύχεται καί τώρα, πού εύρίσκε- 
ται στον οόρανό. Σχετικώς ό Απόστολος γράφει· 
«’Ός και εστιν έν δεξιμ του θεοΰ, δς και έντυγ- 
χάνει υπέρ ημών» ('Ρωμ. η' 34). Ό Χριστός εινε 
ένθρονισμένος στα δεξιά τού θεού Πατρός, καί 
άπό τήν ύψηλή καί ένδοξη αύτή θέσι του «έντυγ- 
χάνει», μεσιτεύει, παρακαλέΐ γιά μάς. Εύρισκόμε- 
νος πλησίον τού θεοΰ Πατρός, λαλεΐ στά ώτα του 
αγαθά γιά τό λαό του. Άντιθέτοντας προς τούς προ¬ 
σωρινούς Ιερείς των Ιουδαίων τον αιώνιο ιερέα 
των Χριστιανών ό συγγραφεύς τής πρός Εβραίους 

Επιστολής στο ζ' 24-25 γράφει - «Και οί μέν πλεί- 
ους είσ'ι γεγονότες ιερείς διά τό θανάτφ κωλύεσθαι 
παραμένειν ό δε διά τό μένειν αυτόν εις τον αιώνα 
άπαράβατον έχει την ίερωσύνην δθεν και σφζειν 
εις τό παντελές δύναται τούς προσερχομένους δι’ 
αυτού τφ θεφ, πάντοτε ζών εις τό έντυγχάνειν 
υπέρ αυτών». Οί Ιουδαίοι Ιερείς ήταν πολλοί, διότι 
λόγφ του θανάτου εμποδίζονταν να παραμένουν 
στήν ίερωσύνη διαρκώς. Πέθαιναν και τούς διαδέ¬ 
χονταν στην ίερωσύνη άλλοι, και έτσι οί Ιερείς γί¬ 
νονταν πολλοί. Πέθανε βεβαίως καί ό Χριστός, ό 
ίερεύς «κατά την τάξιν Μελχισεδέκ». ’Αλλ’ έπειτα 
άπό λίγο ό Χριστός άναστήθηκε καί ζή σωματικώς 
καί εξακολουθεί να έκτελή τα ιερατικά του καθή¬ 
κοντα. "Ετσι ό Χριστός μένει ίερεύς «είς τον 
αιώνα» καί δεν μεταβιβάζει την ίερωσύνη του σέ 
άλλον, δεν έχει διάδοχο στήν ίερωσύνη του. Οί ιε¬ 
ρείς των Χριστιανών δεν εινε διάδοχοι, άλλ’ άντι- 
πρόσωποι τού αιωνίου ίερέως Χριστού. Καί επειδή 
ό Χριστός μένει ίερεύς παντοτινός (έως, έννοεΐται, 
τή δευτέρα παρουσία), γι’ αύτό δύναται να σώζη 
πάντοτε εκείνους, οί όποιοι διά μέσου αύτοϋ προσ¬ 
έρχονται στο Θεό, διότι ζή πάντοτε «εις τό έντυγ- 
χάνειν υπέρ αυτών», για να παρακαλή γι’ αύτούς. 
Αφού ό Χριστός άναστήθηκε χωρίς νά έπανέλθη 
στο θάνατο, πάντοτε ζή σωματικώς, πάντοτε εινε 
ίερεύς, πάντοτε μεσιτεύει ώς ίερεύς, καί πάντοτε 
σφζει τούς πιστούς. 

Ό Χριστός μάς σφζει με τή διδασκαλία του. 
«Τό εύαγγέλιον τού Χριστού δύναμις θεού έστιν 
είς σωτηρίαν», λέγει ό Απόστολος (’Ρωμ. α' 16). 
Ό Χριστός μάς σφζει προπάντων μέ τή σταυρική 

θυσία του. Άλλ’ ό Χριστός μάς σφζει καί μέ τήν 
προσευχή του. Αυτό λέγει τό χωρίο, πού παραθέ¬ 
σαμε προηγουμένως. «'Όθεν και σφζειν εις τό παν¬ 
τελές δύναται... πάντοτε ζών εις τό έντνγχάνειν 
υπέρ αυτών». Ή προσευχή μάλιστα τοΰ Χριστού 
συνδυάζεται μέ τή σταυρική θυσία του. Μεσιτεύ¬ 
οντας και παρακαλώντας τό θεό Πατέρα ό Χριστός 
έπικαλεΐται για τή σωτηρία μας τό αίμα τής θυσίας 
του. «Χριστός παραγενόμενος άρχιερεύς των μελ¬ 
λόντων άγαθών... διά τοΰ Ιδιου αίματος, εισήλθεν 
εφάπαξ εις τα αγία, αίωνίαν λύτρωσιν εύράμενος» 
(Έβρ. θ' 11-12). 

Εινε πολύ συγκινητικό να σκέπτεται ό πιστός, 
δτι στή γή ό Κύριος προσευχόταν για μάς, και μά¬ 
λιστα διανυκτέρευε στήν προσευχή, καί παρακα- 
λοΰσε τον θεό Πατέρα μέ ισχυρή κραυγή καί μέ 
δάκρυα, ό δέ ίδρωτας του έπεφτε στή γή σαν στα¬ 
γόνες αίματος. Άλλ’ εΐνε άκόμη συγκινητικότερο 
να σκέπτεται ό πιστός, δτι και στον ούρανό ό 
Κύριος, καίτοι μέ τήν άνάστασι, τήν άνάληψι και 
τήν έκ δεξιών καθέδρα είσήλθε σέ κατάστασι δό- 
ξης, εξακολουθεί να προσεύχεται για μάς, και θά 
προσεύχεται μέχρι τή δευτέρα παρουσία. Ό Χρι¬ 
στός «προσκαρτερεϊ τή προσευχή»\ Τόσο πολύ μάς 
άγαπάει ό Χριστός, τόσο πολύ ένδιαφέρεται και 
έπιμένει γιά τή σωτηρία καί τή δόξα μας! 


Ή δύναμι τής προσευχής τού Κυρίου 

Ή δύναμι τής προσευχής τού Χριστού εΐνε άνυπο- 
λογίστως μεγάλη. Εΐπαν, δτι ή προσευχή ένός δι- 

καίου δύναται ν’ άλλάξη τον (ί>οΰ τής ιστορίας. 
Πόσο μάλλον ισχύει ή προσευχή τοΰ ’Ιησού Χρι¬ 
στού! Διότι ό Ιησούς Χριστός εινε δίκαιος μέ τήν 
απόλυτη έννοια τής λέξεως. Εινε ό Δίκαιος. ^Εγι¬ 
νε ύπήκοος στο Θεό Πατέρα κατά πάντα. Δεν πα- 
ρέβη τό θείο θέλημα ποτέ. Ό ίδιος είπε για τον 
έαυτό του εν σχέσει προς τό θέλημα τοΰ Θεού Πα- 
τρός· «Έγώ τά αρεστά αύτφ ποιώ πάντοτε» (Ιω¬ 
άν. η' 29). Αύτό τό «πάντοτε» δεν θά μπορούσε νά 
είπή άνθρωπος γιά τον έαυτό του. Διότι κανείς άν¬ 
θρωπος δεν κάνει τό θέλημα τοΰ Θεού πάντοτε. 
Πολλές φορές έμεΐς οί άνθρωποι, τά διεφθαρμένα 
τέκνα τοΰ πρώτου άνθρώπου, τοΰ Άδάμ, κάνουμε 
τό ίδικό μας θέλημα. Μόνον ό Χριστός, «ό δεύτε¬ 
ρος άνθρωπος» (Α' Κορ. ιε' 47), ό άλλος Άδάμ, 
έκανε τό θέλημα τοΰ θεού πάντοτε. Και έπειδή ό 
Χριστός έκτελοΰσε τό θείο θέλημα πάντοτε, γι’ 
αύτό και ό Θεός· τον άκουε πάντοτε, και τον ακού¬ 
ει. Προσευχόμενος ό Ίησοΰς προ τοΰ μνήματος τοΰ 
Λαζάρου είπε στο Θεό Πατέρα· «Πάτερ, ευχαριστώ 
σοι, δτι ήκουσάς μου. Έγώ δε ρδειν δτι πάντοτε 
μου ακούεις» (Ίωάν. ια' 41). 

Ή προσευχή τοΰ Ίησοΰ Ισχύει περισσότερο, πο¬ 
λύ περισσότερο, άπό τήν προσευχή κάθε άνθρώπου, 
διότι ό Ίησοΰς γνωρίζει περισσότερο άπό κάθε 
άνθρωπο πώς νά προσεύχεται. Ό Παύλος λέγει - 
«Τό τί προσευξόμεθα καθό δεΐ ούκ οιδαμεν» ('Ρωμ. 
η' 26). "Ενας δε μαθητής είπε στο Χριστό - «Κύριε, 
δίδαξον ήμας προσεύχεσθαι» (Λουκ. ια' 1). Ό 
Κύριος δίδαξε πώς νά προσευχώμεθα. Καί τό Άγιο 
Πνεύμα έπίσης διδάσκει πώς νά προσευχώμεθα. 
Άλλ’ άσφαλώς ό διδάσκων γνωρίζει καλλίτερα άπό 

τον διδασκόμενο. Ασφαλώς ό Κύριος γνωρίζει καλ¬ 
λίτερα άπό μάς, καί ζητεί πάντοτε άπό τον Θεό 
Πατέρα τό συμφέρον μας, ένφ έμεΐς πολλές φορές 
δέν ξέρουμε τί ζητούμε (Ματθ. κ' 22, Ίακ. δ' 3). 

Ή προσευχή των Ιερέων και των αρχιερέων έχει 
ιδιαίτερη σημασία. Για τον ασθενή δλοι οι πιστοί 
πρέπει να προσευχώμεθα. Επειδή δμως ή προσευ¬ 
χή των κληρικών έχει ιδιαίτερη σημασία, γι’ αυτό 
ό άδελφόθεος Ιάκωβος συνιστμ προσευχή για τον 
ασθενή άπό τούς πρεσβυτέρους τής Εκκλησίας 
είδικώς, άπό τούς ιερείς δηλαδή καί τούς άρχιερείς· 
«Ασθενεί τις εν ύμϊν; προσκαλεσάσθω τούς πρε¬ 
σβυτέρους τής Εκκλησίας και προσευξάσθωσαν επ’ 
αυτόν» (Ίακ. ε' 14). ’Αλλ’ αν ή προσευχή τών Ιε¬ 
ρέων καί τών άρχιερέων έχη ιδιαίτερη σημασία, ή 
προσευχή τού Ιησού Χριστού έχει δλως ιδιαίτερη 
σημασία. Διότι ό Ιησούς Χριστός είνε ό μέγας ίε- 
ρεύς καί άρχιερεύς, πολύ άνώτερος τών άντιπρο- 
σώπων του Ιερέων καί άρχιερέων. ’Έχει δέ τή με¬ 
γαλύτερη ευσπλαγχνία καί συμπάθεια προς τούς άν- 
θρώπους ό άρχιερεύς Χριστός, διότι ώς άνθρωπος 
γνώρισε καί αυτός εκ πείρας τις δοκιμασίες τών 
άνθρώπων. «Ου γάρ έχομεν Αρχιερέα μή δυνάμε- 
νον συμπαθήσαι ταϊς άσθενείαις ήμών, πεπειρα- 
σμένον δέ κατά πάντα καθ’ ομοιότητα χωρίς Αμαρ¬ 
τίας». "Ολοι οί άρχιερείς πρέπει νά εινε συμπαθείς 
άπέναντι τών συνανθρώπων των, διότι δλοι εκ πεί¬ 
ρας γνωρίζουν τίς δοκιμασίες τής ζωής καί δλοι 
εινε αμαρτωλοί. Έν τούτοις πολλοί άρχιερείς εινε 
σκληροί άπέναντι τών ταλαιπώρων καί αμαρτωλών 
συνανθρώπων των. Ό άρχιερεύς Χριστός, καίτοι 
έκ πείρας γνώρισε μόνο τίς δοκιμασίες τής ζωής, 

δχι και την αμαρτία, έχει τή μεγαλύτερη εύσπλαγ- 
χνία και συμπάθεια προς τούς ταλαιπώρους και 
αμαρτωλούς ανθρώπους. Κατ’ άλλο δε χωρίο τής 
προς Εβραίους Επιστολής, τό β' 17, γι’ αύτό επρε- 
πε να γίνη δμοιος με εκείνους, τούς οποίους στον 
ψαλμικό στίχο, πού παρατίθεται στο β' 12, προ- 
φητικώς ώνόμασε «αδελφούς», γι’ αύτό δηλαδή ό 
Υιός έπρεπε να γίνη άνθρωπος, «ϊνα έλεήμων γέ¬ 
νη ται καί πιστός άρχιερεύς τα προς τον θεόν», για 
νά γίνη δηλαδή σπλαγχνικός και φιλάνθρωπος άρ- 
χιερεύς στα καθήκοντά του προς τον Θεό. "Ενα δε 
άπό τά αρχιερατικά καθήκοντα τού ένανθρωπήσαν- 
τος Υιού εινε καί ή προσευχή γιά τούς άδελφούς 
και συνανθρώπους του. Καί έκτέλεσε ό άρχιερεύς 
Χριστός καί έκτελεΐ τό καθήκον τής προσευχής γιά 
μάς μέ τή μεγαλύτερη άγάπη και θερμότητα, και 
με τή μεγαλύτερη άποτελεσματικότητα. 

Ή προσευχή τού Χριστού εχει τή μεγαλύτερη 
άποτελεσματικότητα προπάντων και κυρίως, διότι 
εινε προσευχή, όχι άπλώς άνθρώπου, άλλα θεαν¬ 
θρώπου, ό όποιος μάλιστα θυσιάσθηκε γιά τούς άν- 
θρώπους. Τό χωρίο Πράξ. κ' 28 όμιλεΐ γιά αίμα 
τού Θεού. Παράδοξος αύτός ό λόγος, κατά τον 
όποιο ό Θεός εχει αίμα. Παράδοξος, άλλ’ άληθι- 
νός. Ό Θεός εγινεν άνθρωπος, καί ώς άνθρωπος 
έχει αίμα. Άλλ’ όπως ό Απόστολος όμιλεΐ γιά αίμα 
τού Θεού, έτσι καί εμείς δυνάμεθα νά όμιλοΰμε γιά 
προσευχή τού Θεού, νά λέμε, ότι ό θεός προσεύ¬ 
χεται. Ναί, ό Θεός προσεύχεται ώς άνθρωπος. Καί 
άφού ό Θεός προσεύχεται γιά μάς, μάλιστα καί θυ- 
σιάσθηκε γιά μάς, καί στην προσευχή του έπικα- 

λεΐται τό αίμα τής θυσίας του, ή προσευχή του εινε 
πανίσχυρη. 


"Ολοι νά προσευχώμεθα! 

Άλλα θά είπή κανείς· Άφοΰ ό ίδιος ό Κύριος 
προσευχήθηκε καί προσεύχεται για μας, τί αξίζει 
μπροστά στην προσευχή Εκείνου ή ίδική μας προσ¬ 
ευχή; Αξίζει! Και λαμβάνεται άπο τον Κύριο σο- 
βαρώς ύπ’ δψιν. 'Όπως ό εύσπλαγχνος Κύριος λαμ¬ 
βάνει ύπ’ δψιν τά άλλα άγαθά έργα μας, έτσι λαμ¬ 
βάνει ύπ’ δψιν και τό έργο τής προσευχής μας γιά 
νά μάς τιμήση. Άλλωστε ό ίδιος ό Κύριος, ό 
όποιος εγινεν άνθρωπος καί γι’ αυτό τό λόγο, νά 
δύναται δηλαδή ώς άνθρωπος νά προσεύχεται, δί¬ 
δαξε νά προσευχώμεθα καί εμείς. 'Όλοι οί άνθρω¬ 
ποι πρέπει νά προσευχώμεθα, ακολουθώντας τή δι¬ 
δασκαλία καί τό παράδειγμα τοΰ Θεανθρώπου. Καί 
αλλοίμονο σε δσους έπαυσαν νά προσεύχωνται. 
“Επαυσαν νά εινε άνθρωποι, άνω θρφσκοντες. Κα¬ 
τάντησαν ζφα, συνεχώς στραμμένα προς τά κάτω. 
Καί δταν πεθάνουν, θά κατεβοΰν στά κατώτατα τής 
γής. Αλλά μή γένοιτο νά πηγαίνουν άνθρωποι κά¬ 
τω, άπ’ δπου δεν εινε δυνατό νά άνεβοΰν ποτέ έπά- 
νω. 'Όσοι έπαυσαν νά προσεύχωνται, άς έπανέλ- 
θουν στην αγία συνήθεια τής προσευχής άμέσως. 
Γιά νά μή πάνε κάτω, άς υψώνουν τά μάτια, τά 
χέρια καί τήν καρδιά τους άνω! 

ΓΙΑ ΝΑ ΕΞΥΨΩΣΗ 
ΤΗΝ ΑΝΘΡΩΠΙΝΗ ΦΥΣΙ 


Ό θεός δημιούργησε τά πάντα «καλά λίαν». Και 
πολύ καλλίτερο έκανε τον άνθρωπο, τήν κορωνίδα 
των δημιουργημάτων. Κτηνώδεις άνθρωποι, για να 
δικαιολογήσουν τά αίσχη τους, Ισχυρίζονται, δτι 
καί ό άνθρωπος προέρχεται από τά κτήνη, εΐνε 
έξειλιγμένος πίθηκος. Καί άφοΰ ό άνθρωπος εΐνε 
κτήνος, δεν δύναται να έχη ηθικό καταλογισμό των 
πράξεων του, δλα τά αίσχη του αμνηστεύονται. 
Άπό τά ζφα δεν ζητείται ηθική, για τά ζφα δεν 
δύναται να λεχθή, δτι εινε ήθικά ή άνήθικα, άγια 
ή άμαρτωλά. "Ετσι ένας έξειλιγμένος πίθηκος δύνα- 
ται να πορνεύη, να μοιχεύη, ν’ άσελγαίνη και συγ¬ 
χρόνως να κατέχη εκκλησιαστικόν άξίωμα, να εΐνε 
ίερεύς ή επίσκοπος ή άρχιεπίσκοπος ή πατριάρχης, 
χωρίς γι’ αυτό να κατακρίνεται!... Άλλ’ έπάνω άπό 
τή γνώμη των κτηνωδών άνθρώπων, οί όποιοι εΐνε 
Ικανοί μόνο γιά σκάνδαλα καί γιά καταστροφή τής 
άνθρωπίνης κοινωνίας, στέκεται ή διδασκαλία τής 
Γραφής. Με τήν πίστι στή Γραφή γίνονται θαύμα¬ 
τα. Ή θεοπνευστία τής Γραφής άποδεικνύεται μέ 
πλήθη άποδείξεις. Καί γΓ αύτό δέν άκούομε τί λέ- 



γουν οί ύλισται καί άμοραλισταί, άλλα τί λέγει ή 
Γραφή. Πιστός ό λόγος τής Γραφής κα'ι πάσης άπο- 
δοχής άξιος. Ό δέ λόγος τής Γραφής λέγει, δτι ό 
Θεός έπλασε τον άνθρωπο «κατ’ εικόνα αυτόν καί 
καθ’ όμοίωσιν» (Γεν. α 26,27), συμφώνως δηλαδή 
προς τήν πνευματικήν εικόνα και μορφή του. Μέ 
άλλες λέξεις, ό Θεός έπλασε τον άνθρωπο δμοιό 
του, τον έκανε μικρό θεό. Ή Αγία Τριάς εΐνε ό 
μεγάλος Θεός, Θεός κατά φύσιν, ό άνθρωπος εΐνε 
μικρός θεός, θεός κατά χάριν. 

’Αλλ’ ό φθονερός Διάβολος είσηγήθηκε στον άν¬ 
θρωπο τήν άμαρτία, ό άνθρωπος έκανε κακή χρή- 
σι τής ελευθερίας του, αμάρτησε, και λόγφ τής 
αμαρτίας έξέπεσε άπό τό ΰψος, δπου τον έθεσε δ 
Δημιουργός του. Ή άνθρωπίνη φύσι διεφθάρη, και 
πολλά δεινά εισέβαλαν στο βίο τοΰ άνθρώπου. Ό 
άνθρωπος, πλασμένος για τήν ευτυχία, και στήν 
άρχή εύτυχής, έπειτα κατέπεσε σε βάραθρα δυστυ¬ 
χίας. 

’Αλλ’ ό Θεός λυπήθηκε τό πλάσμα τών χεριών 
του. Ή θεϊκή καρδιά, πού περικλείει τον ωκεανό 
ή μάλλον τον ουρανό τής άγάπης καί τής εύσπλαγ- 
χνίας, δεν ύπέφερε να μάς βλέπη στήν άβυσσο τής 
δυστυχίας. Και γι’ αυτό ό ένας τής Τριάδος, ό Θεός 
Λόγος, ήλθε να μάς άνελκύση άπό τήν άβυσσο τής 
δυστυχίας και να μάς έπαναφέρη στο αρχικό ΰψος. 

Πώς ό Θεός Λόγος μάς άνείλκυσε και μάς άνύ- 
ψωσε; Πώς εξύψωσε τήν ξεπεσμένη άνθρωπίνη 
φύσι; Μέ τήν ένανθρώπησι, τή σταύρωσι, τήν άνά- 
στασι, τήν άνάληψι καί τήν έκ δεξιών καθέδρα 


του. 


Μέ τήν ένανθρώπησι του ό θεός Λόγος προσέ- 

λαβε την ανθρώπινη φύσι καί την ένωσε με τή θεία 
φύσι του. Προσέλαβε ολόκληρο τον άνθρωπο, ψυχή 
καί σώμα. 'Η αμαρτία κτύπησε καί τά δύο συστα¬ 
τικά τού ανθρώπου, καί την ψυχή δηλαδή καί τδ 
σώμα. Καί ό Θεός Λόγος προσέλαβε καί τά δύο, 
γιά νά θεραπεύση καί τά δύο. Διότι «τό άπρόσλη- 
πτον και άθεράπευτον», δπως λέγει δ άγιος Γρη- 
γόριος ό Θεολόγος. Αύτό, πού δεν προσλαμβάνε¬ 
ται, αύτό καί δεν θεραπεύεται. 

Ό Χριστός, δ ένανθρωπήσας Θεός, θεράπευσε 
τδν άνθρωπο με τά σεπτά πάθη, πού καταδέχτηκε 
στδ πρόσλημμα, με τό φρικτδ σωματικό καί ψυ¬ 
χικό πόνο, με «τόν σταυρόν, τούς ήλους, την λόγ¬ 
χην, τον θάνατον». Τή θεραπεία, πού ό Μεσσίας 
με τά πάθη του πέτυχε γιά μάς, προεΐδε καί προ¬ 
κήρυξε ό Ήσαΐας στήν περίφημη προφητεία του 
γιά τόν πάσχοντα δούλο τού θεού: «Παιδεία ειρή¬ 
νης ήμών έπ αυτόν τφ μώλωπι αύτοΰ ήμεΐς ιά- 
θημεν» (νγ' 5). Επάνω σ’ αύτόν, τόν Μεσσία, 
υπάρχει παίδευσι, βασανισμός, γιά τή δική μας 
ύγεία. Με τή δική του πληγή θεραπευτήκαμε εμείς. 
Εκείνος ύπέστη τήν έγχείρησι, καί έμεις λάβαμε 
τή θεραπεία καί τήν υγεία! 

Μετά τό θάνατο ή ψυχή τού Χριστού κατέβηκε 
στον ςίδη καί τό σώμα στον τάφο. ’Αλλ’ ή ψυχή 
δεν έμεινε στον ςίδη καί τό σώμα στον τάφο. Ή 
ψυχή έπέστρεψε στο σώμα καί ό Χριστός άναστή- 
θηκε. 

Σαράντα ήμέρες μετά τήν άνάστασι ό Χριστός 
άναλήφθηκε στον ουρανό, καί τιμητικώς κάθησε 
στά δεξιά τού Θεού Πατρός, «έν δεξιά τήζ Μεγα- 

λωσύ,νης έν ύψηλοΐς» κατά την μεγαλειώδη έκφρα- 
σι τής προς Εβραίους Επιστολής (α' 3). 

Άλλ’ ό Χριστός δέν άναστήθηκε ώς θεός, άνα- 
στήθηκε ώς άνθρωπος. Επίσης δέν άναλήφθηκε ώς 
Θεός, άλλ’ ώς άνθρωπος. Ώς θεός ήταν πάντοτε 
στον ούρανό. «’Όλως ήν έν τοΐς κάτω, και των 
άνω ουδόλως άπήν ό Απερίγραπτος Λόγος». Επί¬ 
σης ό Χριστός κάθησε τιμητικώς στά δεξιά τοϋ θε¬ 
ού Πατρός δχι ώς Θεός, άλλ’ ώς άνθρωπος. Ώς 
Θεός ό Υιός ήταν πάντοτε τιμώμενο πρόσωπο, 
ισότιμος προς τον Πατέρα. Αφού δε ό Χριστός 
άναστήθηκε, άναλήφθηκε καί κάθησε στά δεξιά 
τοϋ θεού Πατρός ώς άνθρωπος, με αυτά τά ένδο¬ 
ξα γεγονότα τής άναστάσεως, τής άναλήψεως και 
τής εκ δεξιών καθέδρας εξύψωσε και δόξασε τήν 
άνθρωπίνη φύσι, τον άνθρωπο γενικώς. 

Στο Γαλ. γ' 28 ό Απόστολος τονίζει: «Ούκ ένι 
Ιουδαίος ούδέ 'Έλλην, ούκ ένι δούλος ουδέ έλεύ- 
θερος, ούκ ένι άρσεν καί θήλυ· πάντες γάρ υμείς 
εις έστε έν Χριστφ». "Ολοι οί άνθρωποι κατά ένα 
τρόπο συνοψιζόμεθα και γινόμεθα ένας στο πρό¬ 
σωπο τού Ιησού Χριστού, δλοι περιεχόμεθα στον 
"Ανθρωπο Ιησού Χριστού. Και συνεπώς με τήν 
άνάστασι, τήν άνάληψι καί τήν έκ δεξιών καθέδρα 
τού Ιησού Χριστού δλοι άναστηθήκαμε, άναλη- 
φθήκαμε και καθήσαμε στά δεξιά τού Θεού Πα¬ 
τρός. «Ό Θεός», λέγει ό Απόστολος, «πλούσιος 
ών έν έλέει, διά τήν πολλήν Αγάπην αύτοΰ ήν ήγά- 
πησεν ημάς καί όντας ημάς νεκρούς τοΐς παρα- 
πτώμασι, συνεζωοποίησε τφ Χριστφ ...καί συνή- 
γειρε καί συνεκάθισεν έν τοΐς έπουρανίοις έν Χρι- 
στφ Ιησού» (Έφ. β' 4-6). Ό Θεός, πλούσιος σέ 

έλεος, σε εύσπλαγχνία, λόγορ τής πολλής άγάπης 
του, με τήν όποια μας αγάπησε άκόμη και όταν 
ήμασταν νεκροί έξ αίτιας των παραπτωμάτων, μάς 
ζωοποίησε μαζί με τό Χριστό... καί μάς άνέστησε 
μαζί του, καί μάς κάθησε μαζί του στά έπουράνια 
λόγορ τής ένώσεώς μας με τον Ίησοΰ Χριστό. Τόσο 
ύψηλά λόγια λέγει γιά μάς τούς ταπεινούς καί άμαρ- 
τωλούς άνθρώπους ή Γραφή, τόσο πολύ μάς ύψω¬ 
σε ή πολλή άγάπη καί εύσπλαγχνία τού Θεού. 

Ό Θεός βεβαίως στο πρόσωπο τού Ίησοΰ Χρι¬ 
στού μάς θεράπευσε άπό τήν άμαρτία, μάς άνέ¬ 
στησε, μάς ύψωσε καί μάς κάθισε στά έπουράνια 
άντικειμενικώς, «δυνάμει», γιά νά χρησιμοποιή¬ 
σουμε άριστοτελικό όρο. Γιά νά θεραπευθή, ν’ άνα- 
στηθή με ένδοξη άνάστασι, ν’ άναληφθή καί νά 
καθήση στά έπουράνια καθένας καί υποκειμενικούς, 
«ένεργείμ», γιά νά χρησιμοποιήσουμε πάλι άριστο¬ 
τελικό δρο, πρέπει νά πιστεύη, νά μετέχη στά μυ¬ 
στήρια τής Εκκλησίας καί ν’ άγωνίζεται πνευμα¬ 
τικούς. Ό Χριστός με τήν ένανθρώπησί του καί τό 
έργο του πέτυχε καί έξασφάλισε γιά μάς σωτηρία 
καί δόξα. Αλλά γιά νά γίνη αύτή ή σωτηρία καί 
ή δόξα προσωπικό κτήμα τού άνθρώπου, άπαιτεΐται 
συμβολή έκ μέρους του διά πίστεως, μετοχής στη 
θεία χάρι καί πνευματικού άγώνος. "Οποιος πι¬ 
στεύει, μετέχει στά μυστήρια τής Εκκλησίας καί 
διεξάγει πνευματικόν άγώνα, αυτός θεραπεύεται άπό 
τήν άμαρτία, καί τή μεγάλη καί έπιφανή ήμέρα τής 
Δευτέρας Παρουσίας θ’ άναστηθή μέ σώμα ένδοξο, 
δμοιο μέ τό σώμα τού άναστάντος Ιησού, θ’ άνα¬ 
ληφθή, θά είσέλθη «εις τό έσώτερον τον καταπε¬ 
τάσματος, όπου πρόδρομος υπέρ ήμών εισήλθεν Ίη- 

σονς» ('Εβρ. στ 19-20), και θά καθήση εις τά 
έπουράνια, δπως Εκείνος. 

Αδελφοί! Για την άνύψωσί μας άπό τή γή και 
άπό τον μδη ό Χριστός κατασκεύασε ανελκυστήρα, 
άσανσέρ, πού ανεβάζει μέχρι τον ούρανό. Τό ασαν¬ 
σέρ τού Χριστού δέν χωρεΐ ολίγα μόνον άτομα, 
χωρεΐ όλους τούς ανθρώπους. Και δέν κινδυνεύει 
ποτέ να χαλάση καί να βρεθούμε στο κενό, εινε 
ασφαλές, ασφαλέστατο. "Ολοι λοιπόν άς μπούμε 
στο άσανσέρ τού Χριστού, γιά νά ύψωθούμε 
υψηλότερα άπό τούς αστροναύτες, γιά νά φθάσωμε 
καί νά καθήσωμε στά έπουράνια, όπου έφθασε καί 
κάθεται ό Αντιπρόσωπός μας, «ό δεύτερος 
’ Ανθρωπος, ό Κύριος εξ ουρανού» (Α' Κορ. ιε' 47), 
ό θεός πού ταπεινώθηκε, γιά νά υψωθούμε εμείς, 
πού ένανθρώπησε, γιά νά θεοποιηθούμε εμείς. 

ΓΙΑ ΝΑ ΕΙΝΕ ΤΟ ΠΡΟΤΥΠΟ ΜΑΣ 


Ό άνθρωπος δεν άρκέΐται στο ν’ άκούη ή νά δι¬ 
δάσκεται την αρετή θεωρητικώς. Θέλει και νά 
βλέπη την αρετή έφαρμοσμένη σε πρόσωπο. 'Η 
αρετή έφαρμοσμένη σε πρόσωπο άποτελεΐ έντονη 
ψυχολογική ανάγκη τοΰ ανθρώπου. 'Η ένσάρκωσι 
τής αρετής σέ πρόσωπο πείθει, ότι ή αρετή δεν εΐνε 
ουτοπία. Επίσης παρακινεί σέ μίμησι τοΰ έναρέ- 
του προσώπου. 


«’Ίδε ό άνθρωπος!» 

Άλλα ποιος άνθρωπος, μάλιστα κατά τήν αρχαία 
εποχή, έφήρμοσε τήν αρετή σέ πλήρη καί τέλειο 
βαθμό; Ούτε ένας! Ό Διογένης μέ τό φανάρι έν 
μέση ήμέρμ καί έν πληθούση αγορά αναζητούσε 
άνθρωπο, άληθινό, ένάρετο, τέλειον άνθρωπο. Καί 
ό Θεός λέγει στους Ιουδαίους: «Περιδράμετε έν 
ταϊς όδοΐς Ιερουσαλήμ καί ΐδετε καί γνώτε καί ζη¬ 
τήσατε έν ταϊς πλατείαις αυτής, έάν ενρητε άνδρα, 
εί έστι ποιων κρίμα καί ζητών πίστιν, καί ΐλεως 
έσομαι αύτοΐς» (Ίερ. ε' 1). Περιέλθετε στους δρό¬ 
μους καί στις πλατείες τής Ιερουσαλήμ, καί έρευνή- 


11 Ό ’Άν&μωπος 


161 



σετε για νά ιδήτε, άν ύπάρχη άνθρωπος, αν κανείς 
έπιδιώκη καί κάνη τό καλό, καί θά συγχωρήσω τις 
αμαρτίες τους. Δυστυχώς δεν βρέθηκε άνθρωπος, 
άληθινός καί τέλειος άνθρωπος, όπως ήθελε ό Θε¬ 
ός. Κατά τό Ήσ. ν' 2 ό Θεός λέγει, « 7 Ηλθον καί 
ούκ ην άνθρωπος». Καί κατά τό Ήσ. νθ' 16 ό 
Κύριος «είδε καί ούκ ην άνήρ», κοίταξε άπό τό 
ύψος τοΰ ουρανού καί είδε, ότι δεν ύπήρχεν άν¬ 
θρωπος, αληθινός άνθρωπος, άξιος τοΰ Δημιουργού 
του καί τοΰ ύψηλοΰ προορισμού του. 

"Ολοι οί άνθρωποι διεφθάρησαν καί έξαχρειώ- 
θηκαν άπό την αμαρτία, δεν έμεινε ούτε ένας άδιά- 
φθορος καί καλός, ούτε ένας για δείγμα καί για 
ύπόδειγμα! Καί επειδή δεν υπήρχε ούτε ένας άν¬ 
θρωπος, άνθρωπος άληθινός, άξιος τής εύγενοΰς 
καταγωγής του καί τοΰ υψηλού προορισμού του, 
γι’ αύτό έγινεν άνθρωπος ό ίδιος ό Θεός. Ό Ιη¬ 
σούς Χριστός, ό ένανθρωπήσας Θεός, εινε ό άν¬ 
θρωπος χωρίς τήν παραμικρή ατέλεια, χωρίς τό πα¬ 
ραμικρό ελάττωμα, χωρίς τήν παραμικρή αμαρτία. 
Για νά έκφρασθοΰμε έτσι, ούτε ή σκιά τής αμαρ¬ 
τίας δεν έπεσε επάνω στο Χριστό. Άντιθέτως έκά- 
λυψεν ουρανούς ή αρετή τοΰ Χριστού. Ό Χριστός 
εινε ό τελείως αναμάρτητος, ό τελείως άγιος, ό 
ιδεώδης καί ιδανικός άνθρωπος. Καί ώς ιδεώδης 
καί ιδανικός άνθρωπος ό Χριστός εινε τό πρότυπό 
μας, τό υπόδειγμα ή παράδειγμα για μίμησι. 

Μετά τη μαστίγωσι, τήν έπίθεσι άκανθίνου στε¬ 
φάνου στό κεφάλι καί τήν ένδυσι με ψευδή πορ¬ 
φύρα ό Πιλάτος παρουσίασε τον Ιησού στό Ιου¬ 
δαϊκό πλήθος λέγοντας, «Ίδε ό άνθρωπος!» (Ιω¬ 
άν. ιθ' 5). "Ετσι ένήργησεν ό Ρωμαίος ήγεμών, για 

νά προκαλέση τον οίκτο των Ιουδαίων για τον Ιη¬ 
σού . Μέ τό λόγο «~Ιδε ό άνθρωπος!» εινε σαν νά 
έλεγε στους Ιουδαίους ό Πιλάτος: Κοιτάξετε σέ 
πόσο Αξιοθρήνητη κατάστασι βρίσκεται ό άνθρω¬ 
πος και λυπηθήτε τον. "Αλλ’ ό Ίησοΰς δεν εινε 
αξιοθρήνητος και αξιολύπητος άνθρωπος. "Αντίθε¬ 
τος εινε Αξιοθαύμαστος, καί μάλιστα μέ μοναδική 
έννοια, διότι εινε ό μόνος τέλειος άνθρωπος. Καί 
μέ τό «Ίδε ό άνθρωπος!» τοΰ Πιλάτου εμείς δέν 
καλούμεθα νά λυπηθούμε τον "Ιησού, Αλλά νά τον 
μιμηθοΰμε. "Εκεί μάλιστα, όπου περισσότερο φαί- 
νεται τό μεγαλείο τής ψυχής τοΰ "Ιησού, εινε τά 
πάθη του. Γιά τά πάθη, πού ύπέστη ό "Ιησούς, δέν 
εινε Αξιολύπητος, Αλλά τά μέγιστα Αξιοθαύμαστος. 
Καί αύτός ό Πιλάτος, πού παρουσίασε τον "Ιησού 
στους "Ιουδαίους ώς αξιολύπητο, αίσθάνθηκε μεγά¬ 
λο θαυμασμό γιά τήν ήρωική στάσι του κατά τη 
δίκη ένώπιόν του. Ένφ ό Ίησοΰς μπορούσε νά 
κάνη τήν εΰγλωττότερη καί ισχυρότερη Απολογία 
των αιώνων ύπερασπίζοντας τον έαυτό του, έν 
τούτοις σιωπούσε, «ώστε θαυμάζειν τον ηγεμόνα 
λίαν» (Ματθ. κζ' 14). 


Πρότυπο εύσεβείας 

Ό Χριστός ώς άνθρωπος εινε πρότυπο εΰσεβεί- 
ας. Είνε «όσιος» (Ψαλμ. ιε’ 10, Έβρ. ζ' 26), άφω- 
σιωμένος στο θεό, πλήρως άφωσιωμένος. Προσ¬ 
εύχεται στο θεό, καί, παρά τον κόπο άπό τό 
συνεχές έργο τής ήμέρας, «διανυκτερεύει έν τη 
προσευχή τοΰ θεοΰ» (Λουκ. στ' 12). Παραγγέλλει 

ν’ αγρυπνούμε και να προσευχώμεθα: «Αγρυπνείτε 
και προσεύχεσθε», «Αγρυπνείτε έν παντι καιρφ δε¬ 
όμενοι» (Μάρκ. ιγ' 33, Λουκ. κα' 36). Τό δε πα¬ 
ράδειγμα τής αγρυπνίας και τής προσευχής δίνει ό 
ίδιος. Προσέρχεται στο ναό καί συμμετέχει στή λα¬ 
τρεία τού Θεού, τονίζοντας στή Σαμαρείτιδα, δτι 
ή Θρησκεία των Ιουδαίων, αύτή εινε ή Αληθινή 
Θρησκεία: «Ύμεϊς προσκυνεΐτε ό ούκ οιδατε, ημείς 
προσκυνοΰμεν ό οιδαμεν, ότι (=γι* αυτό) ή σωτη¬ 
ρία έκ των Ιουδαίων έστίν» (Ίωάν. δ' 22). Δωδε¬ 
καετής άκόμη στή μητέρα του, πού μαζί με τον 
θετό πατέρα του Ιωσήφ τον Αναζητούσε μακριά 
Από τό ναό, λέγει: «Τί ότι έζητεΐτέ με; Ούκ ήδεί¬ 
τε ότι έν τοΐς τού Πατρός μου δει είναι με;» (Λουκ. 
β' 49). Διατί με Αναζητούσατε; Δεν ξέρατε, δτι πρέ¬ 
πει να είμαι στο σπίτι τού Πατέρα μου; Επα¬ 
νειλημμένος δε ό Ιησούς ύψωσε φραγγέλλιο, μα- 
στίγιο, καί έδιωξε τούς εμπόρους Απ’ τό χώρο τού 
ναού, φωνάζοντας στούς ασεβείς: «Μη ποιείτε τον 
οίκον τού Πατρός μου οϊκον έμπορίου!» (Ίωάν. β' 
16). «Γέγραπται, ό οΐκός μου οίκος προσευχής κλη- 
θήσεταΐ' ύμεϊς δε αυτόν έποιήσατε σπήλαιον λη¬ 
στών» (Ματθ. κα' 13). Ό Χριστός φλεγόταν Από 
ζήλο για τον οίκο τού Θεού. "Οταν τήν πρώτη 
φορά ύψωσε τό φραγγέλλιο, οί μαθηταί του θυμή¬ 
θηκαν τό λόγο τής Γραφής, «ό ζήλος του οϊκου 
σου καταφάγεταί με» (Ψαλμ. ξη' 10, Ίωάν. β' 17). 
Ό ζήλος κατέφλεγε καί κατέτρωγε τον Ιησού. Ό 
Ιησούς ώς άνθρωπος ήταν ζηλωτής τού θεού καί 
τού νόμου τού Θεού. Στο Ψαλμ. μ' 8 κατά τό 
Εβραϊκό ό Μεσσίας λέγει στο θεό: «Χαίρω, θεέ 
μου, νά έκτελώ τό θέλημά σου 4 και ό νόμος σου 

εινε έν μέσω τής καρδίας μου». Ό νόμος τοΰ θε- 
οΰ ήταν μέσα στην καρδιά τοΰ Ίησοΰ. Ή έκτέλε- 
σι τοΰ θελήματος τοΰ Θεοΰ ήταν ή χαρά τοΰ Ίη- 
σοΰ. "Οταν οί μαθηταί κοντά στο φρέαρ τοΰ Ιακώβ 
παρακαλοΰσαν τον Ίησοΰ νά φάγη, έκεΐνος ειπεν: 
«Έμόν βρωμά έστιν ϊνα ποιώ τό θέλημα τοΰ πέμ- 
ψαντός με και τελειώσω αύτοΰ τό έργον» (Ίωάν. 
δ' 34). Φαγητό τοΰ Ίησοΰ ήταν ή έκτέλεσι τοΰ κα¬ 
θήκοντος, ή διεκπεραίωσι τοΰ έργου, πού τοΰ άνέ- 
θεσεν 6 Θεός. Ό Χριστός έκανε δλα, δσα έπρεπε 
νά κάνη «πληρώσαι πάσαν δικαιοσύνην» (Ματθ. γ' 
15), γιά νά εκπλήρωσή κάθε τι, πού ό Θεός διέ- 
τασσεν ώς δίκαιο. Ό Χριστός έκανε πάντοτε τά 
άρεστά στο Θεό. Προς τούς Ιουδαίους, πού έκτε- 
λοΰσαν τις έπιθυμίες τοΰ πατρός των Διαβόλου, ό 
Χριστός διακήρυξε: «Ούκ άφήκέ με μόνον ό Πα¬ 
τήρ, δτι έγώ τά άρεστά αύτφ ποιώ πάντοτε» (Ίω¬ 
άν. η' 29). Ό Χριστός ήταν πάντοτε εΰάρεστος στο 
Θεό, πάντοτε θεάρεστος, «όσιος» με την πλήρη και 
άπόλυτη έννοια τής λέξεως. 

Πρότυπο αγάπης καί καλωσύνης 

Ό Χριστός ώς άνθρωπος εινε πρότυπο άγάπης 
προς τούς συνανθρώπους. Ή άγάπη εινε τό άπο- 
κορύφωμα και ή συνισταμένη των άρετών. Ό Χρι¬ 
στός δίδαξε τούς άνθρώπους τό «άγαπάτε άλλή¬ 
λους». Καί τό παράδειγμα της άγάπης έδωσεν ό 
ίδιος. Λίγο προτοΰ παραδοθή στούς έχθρούς του καί 
θανατωθή, είπε στούς μαθητάς του: «Αυτή έστ'ιν ή 
έντολή ή έμή, ϊνα άγαπάτε άλλ ήλους, καθώς ήγά- 
πησα υμάς. Μείζονα ταύτης άγάπην ούδεις έχει. 

ινα τις τήν ψυχήν αυτόν θή υπέρ τών φίλων αΰτοΰ. 
Ύμεΐς φίλοι μου έστε, έάν ποιήτε δσα έγώ έντέλ- 
λομαι ύμΐν. Ούκέτι υμάς λέγω δούλους, δτι ό δούλος 
ούκ οιδε τί ποιεί αυτού ό Κύριος * υμάς δε εϊρηκα 
φίλους, δτι πάντα α ήκουσα παρά τού Πατρός μου 
έγνώρισα ύμΐν. Ούχ ύμεΐς με έξελέξασθε, άλλ’ έγώ 
έξελεξάμην ύμάς, και έθηκα ύμάς ϊνα ύμεΐς ύπά- 
γητε και καρπόν φέρητε, και ό καρπός ύμών μένη, 
ινα δ,τι αν αίτησητε τον Πατέρα έν τω όνόματί 
μου, δφ ύμΐν. Ταΰτα εντέλλομαι ύμΐν, ινα αγαπάτε 
άλλήλους» (Ίωάν. ιε' 12-17. Βλέπε και ιγ' 34). 

Αύτή εινε ή δική μου έντολή, λέγει ό Χριστός, 
νά αγαπάτε ό ένας τον άλλο. Και πώς να αγαπά ό 
ένας τον άλλο; Διότι ύπάρχουν διάφορα είδη αγά¬ 
πης, και διάφοροι βαθμοί άγάπης. Υπάρχει φυσική 
άγάπη, και έπίκτητη άγάπη. Υπάρχει άγάπη με λό¬ 
για, και άγάπη μέ έργα. Υπάρχει ίδιοτελής άγάπη, 
και άνιδιοτελής άγάπη. Υπάρχει πνευματική άγά¬ 
πη, καί σαρκική άγάπη. Υπάρχει αγνή άγάπη, καί 
αμαρτωλή άγάπη. Υπάρχει χλιαρή άγάπη, καί θερ¬ 
μή άγάπη. Υπάρχει λίγη άγάπη, καί πολλή άγάπη. 
Μέ τί είδος καί μέ ποιό βαθμό άγάπης πρέπει νά 
άγαπμ ό ένας τον άλλο; Νά άγαπμ ό ένας τον άλλο, 
όπως έγώ άγάπησα εσάς, λέγει ό Χριστός μέ 
έμφασι στήν άντωνυμία «έγώ», άντωνυμία καί 
έμφασι, πού δέν σημαίνουν εγωισμό, άλλα τό άντί- 
θετο, άνιδιοτέλεια, αύτοθυσία καί υψηλό φρόνημα 
για τά άγαπώμενα πρόσωπα. 

Ό Χριστός κάνει τήν άγάπη «έντολήν καινήν», 
έντολή καινούργια. Ποΰ έγκειται ό καινούργιος χα¬ 
ρακτήρας τής άγάπης; Στήν άνιδιοτέλεια, τήν αύτο¬ 
θυσία καί τό ύψηλό φρόνημα για τά άγαπώμενα 

πρόσωπα. Κανείς δεν έχει άγάπη μεγαλύτερη απ’ 
αυτή, άπό τό να θυσιάζη τή ζωή του για τούς φί¬ 
λους του, λέγει ό Χριστός. Ό μεγαλύτερος βαθμός 
αγάπης εΐνε ή άγάπη, πού φθάνει σε αυτοθυσία. 
Τέτοια άγάπη έδειξε ό Χριστός προς εμάς τούς 
άμαρτωλούς καί άναξίους. Καί ένφ εΐμεθα άμαρ- 
τωλοί καί άνάξιοι, μάς ονομάζει φίλους, δχι δού¬ 
λους, καί μάς άποκαλύπτει τά μυστικά του καί μυ¬ 
στικά τού Θεού Πατρός, όπως κύριος άποκαλύπτει 
τά μυστικά του στούς φίλους του, δχι δμως καί 
στούς δούλους του. Οί δούλοι, καί αν έκτελοΰν τις 
εντολές των κυρίων των, δεν όνομάζονται φίλοι 
των. Άλλ’ έμεΐς, αν έκτελούμε τις έντολές τού Χρι¬ 
στού, όνομαζόμεθα φίλοι του. Ό Χριστός την άνι- 
διοτελή καί μέχρις αυτοθυσίας άγάπη του συνοδεύ¬ 
ει με μεγάλη έκτίμησι γιά μάς, άφοΰ μάς θεωρεί 
φίλους του. Δεν έκλέξατε εσείς εμένα, συνεχίζει ό 
Χριστός, αλλ’ έγώ έσάς. Ό Χριστός έχει την προ¬ 
τεραιότητα τής άγάπης. Μάς άγάπησε πρώτος, μάς 
έκανε δικούς του καί ώρισε νά φέρωμε πνευματικό 
καρπό, πού δεν χάνεται, καί νά είσακουώμεθα άπό 
τον Πατέρα. Αυτή την άγάπη έδειξε ό Χριστός σε 
μάς, καί αυτή την άξια καί αύτή τή δύναμι έδωσε 
σε μάς. Ή τελευταία φράσι τού Χριστού, «Ταΰτα 
έντέλλομαι νμΐν, ΐνα άγαπάτε άλλήλονς», έχει την 
εξής έννοια: Αύτά λέγω σε σάς, γιά νά έχετε άγά¬ 
πη μεταξύ σας. Αύτά άναφέρω σε σάς, τά σχετικά 
μέ τήν άγάπη μου γιά σάς, γιά νά παραδειγματι- 
σθήτε άπό τή δική μου άγάπη καί νά άγαπάτε καί 
σείς ό ένας τόν άλλο. 

Κατά τό Τωάν. ιγ' 1 ό Ιησούς <<ήγάπησε τούς 
ιδίους τούς έν τφ κόσμψ, εις τέλος ήγάπησεν αν- 


167 



τούς», άγάπησε δηλαδή τούς δικούς του, πού ήταν 
στον κόσμο, τελείως, με τελεία αγάπη, άγάπησε 
αύτούς. Ό Χριστός εινε τό τέλειο πρότυπο άγά- 
πης. 

’Αλλ’ ό Χριστός δεν άγαπμ μόνο τούς δικούς του, 
αύτούς πού τον άγαποΰν άγαπμ καί τούς έχθρούς 
του. Μάς δίδαξε ν’ άγαποΰμε τούς έχθρούς μας, 
και τό παράδειγμα τής άγάπης προς τούς έχθρούς 
έδωσεν ό ίδιος. Κλασσικό παράδειγμα άγάπης τού 
Χριστού προς τούς έχθρούς εινε ή άγάπη του προς 
τόν Ιούδα. «Έγώ οίδα οΰς έξελεξάμην», είπε ό 
Χριστός (Ίωάν. ιγ' 18). Έγώ ξέρω ποιούς έξέλεξα 
και έκανα άποστόλους. “Ηξερε ό Χριστός ποιος 
ήταν ό Ιούδας ό Ίσκαριώτης. “Ηξερε, δτι ήταν 
κακοήθης και θά τόν πρόδιδε γιά άργύρια. Έν 
τούτοις τόν έξέλεξε καί τόν έκανε άπόστολο καί 
τού έδωσε τά χαρίσματα, πού έδωσε καί στούς 
άλλους άποστόλους. Δεν τόν στέρησε άπό κανένα 
χάρισμα. Κήρυττε καί αυτός καί θαυματουργούσε, 
όπως οί άλλοι άπόστολοι. Κατά τό μυστικό δείπνο 
ό Χριστός τού έδωσε καί τό σώμα του. Καί κατά 
τήν ώρα τής προδοσίας στή Γεθσημανή τού φέρ¬ 
θηκε με εύγένεια. «Εταίρε, έφ’ φ πάρει;» (Ματθ. 
κστ' 50). Φίλε! Γιά ποιό σκοπό βρίσκεσαι έδώ;... 
Αφού δε ό Χριστός προγνώριζε τήν κακοήθεια τού 
Ιούδα, προγνώριζε δτι αύτός, πού θά έτρωγε μαζί 
του τόν άρτο του, θά σήκωνε τήν πτέρνα του έναν- 
τίον του (Ψαλμ. μα' 9 κατά τό Εβραϊκό, Ίωάν. ιγ' 
18), γιατί τόν έξέλεξε καί τόν τίμησε με τό άπο- 
στολικό άξίωμα; Έπραξε τούτο ό Χριστός, πού 
δεν θά έπραττε άλλος άρχηγός, γιά διαφόρους λό- 

γους, άλλα πρώτα για να δείξη την αγάπη του καί 
πρός αύτόν τον προδότη του. 

Θανάσιμοι έχθρο'ι τοΰ Ιησού οί άπιστοι Ιου¬ 
δαίοι, άρχιερεΐς. Ιερείς, πρεσβύτεροι, γραμματείς 
και Φαρισαίοι. Πολλές φορές έπιβουλεύτηκαν τη 
ζωή του και επιχείρησαν νά τον συλλάβουν και νά 
τον θανατώσουν. Καί τελικώς τον θανάτωσαν μέ 
τον βαναυσότερο, όδυνηρότερο καί έξευτελιστικώ- 
τερο θάνατο, τον σταυρικό θάνατο, μέ τον όποιον 
έκτελοΰνταν άποφώλια τέρατα τής κοινωνίας. Ό 
Χριστός κατά καιρούς ήλεγξε την άπιστία, τή δια¬ 
φθορά καί την κακία των έχθρών του. “Ηλεγξε δέ 
καί λίγο προτού παραδοθή στά χέρια τους μέ τά 
δριμύτατα εκείνα «Ούα'ι ύμΐν, γραμματείς και Φα¬ 
ρισαίοι ύποκριταΐ!». “Ηλεγξε τούς έχθρούς του ό 
Χριστός, άλλά δεν τούς μίσησε καί δέν τούς εκδι¬ 
κήθηκε. Άντιθέτως μακροθύμησε άπέναντί τους. 
«Λοιδορούμενος ούκ άντελοιδόρει, πάσχων ούκ 
ήπείλει» (Α' Πέτρ. β' 23). Υβριζόταν ό Χριστός 
καί δέν άνταπέδιδε τίς ύβρεις. “Επασχε καί δέν εκα- 
νεν έκδίκησι εναντίον των βασανιστών του. Μά¬ 
λιστα τήν ώρα, πού μέ τά σφυριά κτυπούσαν τά 
καρφιά, καί κάρφωναν τά χέρια καί τά πόδια του 
πάνω στο ξύλο τοΰ σταυρού, ό Χριστός προσευ¬ 
χόταν γιά τούς σταυρωτός του καί έλεγε: «Πάτερ, 
άφες αύτοις- ού γάρ οιδασι τί ποιοΰσι» (Λουκ. κγ' 
34). Πατέρα, συγχώρησέ τους· διότι δέν ξέρουν τί 
κάνουν. Ό Χριστός άπό άγάπη συγχωρούσε τούς 
σταυρωτός του, καί προσευχόταν νά τούς συγχω- 
ρήση καί ό θεός, βρίσκοντας καί έπικαλούμενος 
γι’ αυτούς καί έλαφρυντικό, δτι είχαν άγνοια. Ό 
Χριστός «άκακος» (Έβρ. ζ' 26), άνεξίκακος άπέ- 

ναντι των έχθρών του. Ό Χριστός και συνήγορος 
των έχθρών του! Πού άλλου μπορούμε νά βρούμε 
τέτοιο μεγαλείο αγάπης προς τούς έχθρούς, παρά 
στούς μιμητάς τού Χριστού, τούς άγιους, όπως ό 
πρωτομάρτυς Στέφανος; "Ηλεγξε και ό Στέφανος 
τούς χριστοκτόνους Ιουδαίους μέ δριμυτάτη γλώσ¬ 
σα, άλλά την ώρα, πού τον λιθοβολούσαν, προ¬ 
σευχόταν στον Κύριο, νά μη καταλογίση σ’ αύτούς 
την άμαρτία τους, τό έγκλημα τής θανατώσεώς 
του. 

Ό Χριστός εινε τό πρότυπο τής άγάπης προς φί¬ 
λους καί έχθρούς. "Οπως ως Θεός άνατέλλει τον 
ήλιο καί ρίχνει τή βροχή καί σε καλούς καί σε κα¬ 
κούς, έτσι καί ώς άνθρωπος σκόρπισε εύεργεσίες 
προς όλες τίς κατευθύνσεις, θεράπευσε π.χ. τον ένα 
εύγνώμονα λεπρό, θεράπευσε καί τούς έννέα άχα- 
ρίστους λεπρούς. Ό άπόστολος Πέτρος συνοψίζει 
τήν ιστορία τού Χριστού σε δύο λέξεις: «Διήλθεν 
ευεργετών» (Πράξ. ι' 38). "Εζησε ευεργετώντας, 
κάνοντας τό καλό. Ένφ δέ ό Κύριος ώς άνθρωπος 
ήταν άκτήμων, πάμπτωχος, καί μαζί μέ τήν ιερή 
ομάδα τών μαθητών του ζούσε άπό έλεημοσΰνες 
ευσεβών, άπό τίς έλεημοσΰνες έκανε έλεημοσΰνες 
σε άλλους πτωχούς! (Ίωάν. ιγ' 30). Ό Χριστός εινε 
τό πρότυπο τής καλωσύνης. 


Πρότυπο ταπεινώσεως 

"Αν ή άγάπη εινε ή υψηλότερη άρετή, ή ταπεί- 
νωσι εινε ή βασικώτερη. "Εχει δέ ή ταπείνωσι 
στενή σχέσι μέ τήν άγάπη. Άπό άγάπη οί γονείς 

πολλές φορές ταπεινώνονται μπροστά στα ιδιότρο¬ 
πα παιδιά, για να τα βοηθήσουν νά διορθωθούν καί 
να σωθούν. "Ετσι κα'ι ό Χριστός. Άπό άγάπη, 
ύπερβάλλουσα άγάπη προς έμας τούς ίδιοτρόπους 
και κακοτρόπους άνθρώπους, υποβλήθηκε σέ μέγα 
πλήθος ταπεινώσεων γιά νά μάς συγκινήση και νά 
μάς σώση (Βλέπε ήμέτερο βιβλίο «Ταπεινώσεις τού 
Χριστού»). Κατά τή Μεγάλη Πέμπτη ό Χριστός 
ζώστηκε λέντιο και μάς έπλυνε τά πόδια, δίνοντας 
σέ μάς «υπόδειγμα» (Ίωάν. ιγ' 15). Και κατά τον 
καιρό τού πάθους έφθασε σέ άκρα ταπείνωσι. Δέ¬ 
χτηκε ραπίσματα, έμπτύσματα, έμπαιγμούς, κολα- 
φισμούς, μαστίγωσι καί σταύρωσι. Άναβαίνοντας 
στο σταυρό κατέβηκε δλη την κλίμακα των ταπει¬ 
νώσεων. «Έταπείνωσεν έαυτόν μέχρι θανάτου, θα¬ 
νάτου δε σταυρού» (Φιλιπ. β' 8). Έκουσίως γιά μάς 
ταπεινώθηκε μέχρι θανάτου, μάλιστα σταυρικού θα¬ 
νάτου, πού εΐνε ό εξευτελιστικότερος καί ταπει¬ 
νωτικότερος θάνατος. Ό Χριστός εΐνε τό πρότυπο 
τής ταπεινώσεως άπό άγάπη προς τούς συνανθρώ¬ 
πους, όσο ιδιότροποι καί κακότροποι και αν εινε, 
όσο έχθρικώς και αν συμπερκρέρωνται άπέναντί 
μας. 


Πρότυπο άγνότητος καί άγιότητος 

Ό Χριστός καθ’ έαυτόν εΐνε «Αμίαντος» (Έβρ. 
ζ' 26), «αγνός» (Α' Ίωάν. γ' 3). Τά μιάσματα τής 
άμαρτίας δέν έθιξαν καθόλου τό Χριστό. Ό Υιός 
τής Παρθένου εΐνε άπολύτως άγνός. Καί ώς άπο- 
λύτως άγνός εΐνε τό πρότυπο τής άγνότητος ή κα- 
θαρότητος ή άγιότητος. Στό Χριστό πρέπει νά άπο- 

βλέπω με έμενς οί μολυσμένοι άπό την αμαρτία και 
άκάθαρτοι, και να άγνίζωμε τούς εαυτούς μας, για 
να όμοιάζωμε, δσο μπορούμε περισσότερο, με τον 
άπολύτως αγνό, κατά τό λόγο τού παρθένου μαθη¬ 
του, «Οιδαμεν δέ δτι έάν φανερωθη, δμοιοι αύτφ 
έσόμεθα, δτι όψόμεθα αυτόν καθώς έστι. Καί πας 
ό εχων την έλπίδα ταύτην έπ’ αύτφ άγνίζει εαυ¬ 
τόν, καθώς έκεΐνο αγνός έστιν» (Α' Ίωάν. γ' 2-3). 
Θά Ιδοϋμε τό Χριστό και θά γίνωμε όμοιοι μ’ 
αυτόν στη δόξα, αν τώρα άγνίζωμε τούς εαυτούς 
μας καί γινώμεθα όμοιοι του στην αγνότητα. "Ισοι 
με τό Χριστό δεν μπορούμε νά γίνωμε. "Ομοιοι 
όμως μπορούμε νά γινώμεθα. 


Πρότυπο σεβασμού πρός τούς γονείς 
και έργατικότητος 

Ή έποχή μας έκτος άλλων χαρακτηρίζεται καί 
άπό τήν άσέβεια των τέκνων πρός τούς γονείς. Τό 
θλιβερό φαινόμενο έχει προφητευθή (Β' Τιμ. γ' 2). 
Λόγφ δέ τής άσεβείας καί άνυπακοής τών σημε¬ 
ρινών παιδιών στούς γονείς, ιδιαιτέρως πρέπει ό 
Χριστός νά προβληθή ώς πρότυπο σεβασμού καί 
ύπακοής στούς γονείς. Κάποτε βεβαίως ό Χριστός 
φαίνεται, ότι έκανε μία παιδική άταξία. Τ Ηταν ή 
περίπτωσι, πού δωδεκαετής παρέμεινε στο ναό 
χωρίς νά είδοποιήση τούς γονείς του, καί τούς έβα¬ 
λε σε μεγάλη άγωνία (Λουκ. β' 43 - 48). "Αλλά σ’ 
αυτή τήν περίπτωσι ό Χριστός δεν ένήργησε ώς 
άνθρωπος, άλλ’ ώς Θεός (Αυτόθι, στίχ. 49). "Ο,τι 

δέ ό Θεός ένεργεΐ, αύτό δεν εΐνε αταξία καί αμαρ¬ 
τία. Αταξία καί αμαρτία εΐνε κάθε τν, πού εΐνε 
αντίθετο στο θέλημα τού Θεού. Σε δύο επίσης πε¬ 
ριπτώσεις ό Χριστός φάνηκε νά μη έκφράζεται με 
σεβασμό προς την μητέρα του, διότι δεν την προσ¬ 
φώνησε «μήτερ», άλλα «γύναι» (Ίωάν. β' 4, ιθ' 
27). Πάλιν όμως δεν πρόκειται για έλλειψι σεβα¬ 
σμού τού Χριστού προς την μητέρα του, έπειδή ό 
Χριστός σ’ αυτές τίς περιπτώσεις δεν έκφράστηκε 
ώς άνθρωπος, άλλ’ ώς Θεός. 

Ώς άνθρωπος ό Χριστός είχε σεβασμό πρός τούς 
γονείς του, τη μητέρα του καί τον θετό πατέρα του, 
«καί ήν ύποτασσόμενος αύτοΐς» (Λουκ. β' 51). Στην 
αρχή τού δ' κεφαλαίου των Παροιμιών ό Χριστός, 
προφητικώς ομιλώντας, συνιστμ σεβασμό καί ύπα- 
κοή των τέκνων στούς γονείς των, καί ώς παρά¬ 
δειγμα φέρει τον έαυτό του: «Ακούσατε, παΐδες, 
παιδείαν πατρός καί προσέχετε γνώναι έννοιαν 
δώρον γάρ αγαθόν δωροΰμαι ύμΐν, τον έμόν νόμον 
μή έγκαταλίπητε. Υιός γάρ έγενόμην κάγώ πατρί 
υπήκοος καί άγαπώμενος έν προσώπφ μητρός, οϊ 
έδίδασκόν με καί έλεγον έρειδέτω ό ήμέτερος λό¬ 
γος εις σήν καρδίαν...» (στίχ. 1-4). Ό Χριστός ώς 
άνθρωπος ύπήρξεν «υπήκοος», υπάκουος, καί στον 
ουράνιο Πατέρα (Φιλιπ. β' 8. Βλέπε καί Έβρ. ε' 
8), άλλα καί στον έπίγειο θετό πατέρα, τον Ιω¬ 
σήφ, καθώς καί στή μητέρα του, τήν Παναγία. Καί 
μέχρι τήν άρχή τού τριακοστοΰ έτους τής ήλικίας 
του εργαζόταν στο έργαστήρι τού Ιωσήφ ώς τέ- 
κτων, ξυλουργός, για νά έξέλθη στή συνέχεια στο 
δημόσιο βίο καί νά έκτελέση άλλο έργο, τό έργο 
τής κηρύξεως τού ευαγγελίου, τής θαυματουργίας 

:αί τής εξιλαστήριου θυσίας για τή σωτηρία τής 
άνθρωπότητος, καί έτσι να εινε καί πρότυπο έργα- 
τικότητος. 


Πρότυπο διδασκάλου, ίερέως καί 
άρχιερέως, ποιμένος καί άρχοντος 

'Όλως ιδιαιτέρως πρέπει ν’ άναφέρωμε καί να 
τονίσωμε, ότι ό Χριστός εινε πρότυπο διδασκάλου, 
ίερέως καί άρχιερέως, ποιμένος καί άρχοντος. 

Ώς διδάσκαλος ό Χριστός δίδαξε τήν άλήθεια 
καί τήν αρετή. Καί δίδαξε με άρίστη παιδαγωγική, 
όπως φαίνεται από πολλά μέρη τής διδασκαλίας 
του, π.χ. τον περίφημο διάλογό του με τή Σαμα- 
ρείτιδα καί τις θαυμάσιες παραβολές του. Επίσης 
ώς διδάσκαλος καί κήρυξ ό Χριστός ήλεγξε μέ παρ¬ 
ρησία τό κακό καί τούς κακούς. Δίδαξε δε τήν 
άρετή όχι μόνο μέ τά λόγια του, άλλα καί μέ τα 
έργα του. «Ουδέποτε ούτως έλάλησεν άνθρωπος, 
ώς ουτος ό άνθρωπος» (Ίωάν. ζ' 46), άλλα καί 
ουδέποτε ούτως έπραξεν άνθρωπος, ώς ουτος ό άν¬ 
θρωπος. Ό Χριστός γέμισε τήν Παλαιστίνη μέ κα¬ 
λοσύνη, μέ αγαθές πράξεις. 

Ώς ίερεύς καί άρχιερεύς ό Χριστός εινε «έλεή- 
μων καί πιστός» (Έβρ. 6' 17), σπλαγχνικός καί 
φιλάνθρωπος, «δυνάμενος σνμπαθήσαι ταΐς άσθε- 
νείαις ήμών» (Έβρ. δ' 15), πού μπορεί να δείχνη 
συμπάθεια στις άδυναμίες μας καί όχι σκληρότητα. 
Ώς ίερεύς δέ καί άρχιερεύς ό Χριστός προσέφερε 
θυσία τον ίδιο τόν έαυτό του, καί έτσι έδειξε τή 
συμπάθεια για μάς, τήν εύσπλαγχνία καί τή φιλαν- 

θρωπία του έμπράκτως, μέ τήν πιο συγκινητική 
πράξι, τήν αυτοθυσία. 

'Ως ποιμήν ό Χριστός εΐνε «ό ποιμήν ό καλός» 
(Ίωάν. ι' 11,14), ό ποιμήν ό Ιδεώδης, ό όποιος 
«ήλθε ζητήσαι καί σώσαι τό απολωλός» (Λουκ. ιθ' 
10)· γνωρίζει καί άγαπμ τα πρόβατά του - δεν εγκα¬ 
ταλείπει, δεν σφάζει καί δεν κατατρώγει αυτά - άντι- 
θέτως θυσιάζει τή ζωή του γι’ αύτά, καί δίνει ζωή 
καί περίσσευμα ζωής σ’ αύτά. Ό Χριστός είνε «ο 
ποιμήν των προβάτων ό μέγας έν αιματι διαθήκης 
αιωνίου» (Έ6ρ. ιγ' 20). ΟΙ άλλοι ποιμένες εινε 
μικροί. Ό Χριστός εΐνε μέγας ποιμήν. Επίσης εΐνε 
ποιμήν «έν αιματι», μέ αίμα, μέ τό αίμα τής θυ¬ 
σίας του. Ό μέγας ποιμήν έχυσε τό αίμα του για 
τα πρόβατά του. Καί μέ τό αίμα του επισφράγισε 
διαθήκη αιώνια. 

'Ως αρχών ό Χριστός εΐνε δίκαιος καί ειρηνικός, 
«βασιλεύς δικαιοσύνης» καί «βασιλεύς ειρήνης» 
(Έβρ. ζ' 2), δέν εΐνε άδικος καί φιλοπόλεμος. Εΐνε 
έπίσης ταπεινός καί άνεπαχθής, όχι υπερήφανος καί 
σκληρός. 'Ως βασιλεύς έκανε τή θριαμβευτική είσο¬ 
δό του στά Ιεροσόλυμα καθήμενος πάνω σ’ ένα 
ταπεινό όνάριο. Στους κουρασμένους καί καταπο¬ 
νημένους άνθρώπους λέγει: «Δεύτε πρός με πάντες 
οί κοπιώντες καί πεφορτισμένοι, κάγώ αναπαύσω 
υμάς. ”Αρατε τον ζυγόν μου έφ’ υμάς και μάθετε 
απ' εμού, ότι πρμός είμι καί ταπεινός τη καρδίμ, 
καί εύρήσετε άνάπαυσιν ταΐς ψυχαϊς υμών ό γάρ 
ζυγός μου χρηστός καί τό φορτίον μου έλαφρόν» 
(Ματθ. ια' 28-30). "Οποιος μπαίνει κάτω άπό τό 
ζυγό τού άρχοντος Χριστού δέν ύποδουλώνεται, 
άλλ’ έλευθερώνεται, καί δέν καταδυναστεύεται, άλλ’ 

άναπαύεται. Μιλώντας για τούς κοσμικούς άρχον¬ 
τες, πού καταδυναστεύουν τούς λαούς, και άντιθέ- 
τοντας προς αύτούς τον έαυτό του ό Χριστός είπε 
στούς μαθητάς του: «Ό Υιός τον ανθρώπου ούκ 
ήλθε διακονηθήναι, άλλα διακονήσαι και δούναι 
την ψυχήν αύτοΰ λύτρον αντί πολλών» (Ματθ. κ' 
28). Ό Χριστός δεν ήλθε να ύπηρετηθή, άλλα να 
ύπηρετήση και να θυσιασθή. Μία συγκινητική 
γραφή σ’ ένα Ψαλμό λέγει, «Ό Κύριος βασιλεύει 
έν τφ ξύλφ». Ό Χριστός, ό ύπέρτατος βασιλεύς, 
βασιλεύει πάνω στο ξύλο τού σταυρού. Βασιλείς 
καί άρχοντες τού κόσμου σταυρώνουν τούς λαούς 
τους, για να Ικανοποιήσουν τις φιλοδοξίες και μα- 
ταιοδοξίες τους. Ό Χριστός άντιθέτως σταυρώθη¬ 
κε για τό λαό του. Πόσο μεγάλη ή διαφορά τού 
ίδικοΰ μας Αρχηγού άπό τούς άρχηγούς τού 
κόσμου!... 


Τό Πρότυπο 

Ό Χριστός εινε τέλειος σε δλα, ό μόνος τέλει¬ 
ος. Καί γι’ αυτό εινε πρότυπο γιά όλους, όσοι 
έχουν έφεσι τής τελειότητος, εινε τό Πρότυπο, 
ένάρθρως καί με πΐ κεφαλαίο. Πρότυπο μέ μονα¬ 
δική έννοια. Μέ τήν επίγεια ζωή του ό Χριστός, 
ζωή άναμαρτησίας, άγαθοποιοΰ δραστηριότητος καί 
θυσίας, άφησε σέ μάς «υπογραμμόν, Γ να έπακο- 
λουθήσωμεν τοΐς ϊχνεσιν αύτοΰ» (Α' Πέτρ. β' 21). 
Άπογοητευόμεθα άπό τούς έαυτούς μας καί τούς 
άλλους άνθρώπους; Πέφτουμε άπό τά σύννεφα, όταν 
διαπιστώνωμε σοβαρές ελλείψεις καί σέ άνθρώπους. 

πού θεωρούνται σπουδαίοι; Καί θέλουμε να βρούμε 
ένα επί τέλους άνθρωπο, πού πάντοτε να μας έμπνέη 
καί να μας ενθουσιάζω, καί ποτέ να μή μάς σκαν¬ 
δαλίζω καί να μή μάς απογοητεύω; Ηδε ό "Αν¬ 
θρωπος! "Ανθρωπος μέ άλφα κεφαλαίο. "Ανθρωπος 
ιδεώδης, τέλειος. Ό "Ανθρωπος Ιησούς Χριστός. 
Αυτός εΐνε ό ύπογραμμός, τό υπόδειγμα καί τό πα- 
ράδειγμα, πού πρέπει να ακολουθούμε. Αυτός εινε 
τό πρότυπο, πού πρέπει ν’ άντιγράφωμε. Αυτός εινε 
ό "Αγιος, πού πρέπει να μιμούμεθα, για να εκπλη¬ 
ρώσουμε τον ύψηλό προορισμό μας, ό όποιος εινε 
ό αγιασμός μας, να γίνωμε άγιοι, ναί, άγιοι, διότι 
χωρίς αγιοσύνη, μεγαλύτερη ή μικρότερη, κανείς 
δεν θά ίδη τον Κύριο της δόξης (Έβρ. ιβ' 14). 

Αγαπητοί! Οί κοσμικοί έχουν ώς πρότυπα φιλο¬ 
σόφους, έπιστήμονες, λογοτέχνες, καλλιτέχνες, πο¬ 
λιτικούς, έμπορους, επιχειρηματίες, ανθρώπους 
φιλοδόξους καί ματαιόδοξους, ή δέν έχουν κανένα 
πρότυπο. Εμείς, έφ’ όσον θέλουμε να εΐμεθα 
πραγματικοί χριστιανοί, ώς πρότυπο να έχωμε τον 
Ιδεώδη άνθρωπο, τον Ιησού Χριστό. Σ’ αυτόν να 
έχωμε τα μάτια τής ψυχής προσηλωμένα, αυτόν ν’ 
ακολουθούμε, αύτόν να μιμούμεθα. Χριστιανός ση¬ 
μαίνει μιμητής τού Χριστού. Καί μιμητής τού Χρι¬ 
στού εινε έκέΐνος, πού κάνει δ,τι έκανε ή θά έκα¬ 
νε ό Χριστός. Ό μιμητής τού Χριστού, δταν έρχε¬ 
ται ή επιθυμία ή ή σκέψι νά κάνη κάτι, διερωτάται: 
Αύτό πού σκέπτομαι ή έπιθυμώ νά κάνω, τό έκα¬ 
νε ή θά τό έκανε ό Χριστός; Καί αν μέν τό έκα¬ 
νε ή θά τό έκανε ό Χριστός, τό κάνει καί αύτός. 
Αλλιώς τό άποφεύγει. 

Πρότυπό μας ό Χριστός, πρότυπο μέ άπόλυτη καί 

μοναδική έννοια, τό Πρότυπο. Καί μετά τό Χρι¬ 
στό πρότυπα οί άγιοι ώς μιμηταί τοΰ Χρίστου, σχε¬ 
τικά πρότυπα. Ό απόστολος Παύλος έπανειλημμέ- 
νως μάς καλεΐ νά γίνωμε μιμηταί του: «Μιμηταί 
μου γίνεσθε» (Α' Κορ. δ' 16, ια' 1, Φιλιπ. γ' 17). 
Φαίνεται εγωιστικός αύτός ό λόγος τού άποστόλου; 
Δεν εϊνε έγωιστικός. Καί δεν εινε έγωιστικός, διότι 
ό άπόστολος δεν ήταν έγωιστής, ήταν ταπεινός, 
πάρα πολύ ταπεινός, άφου θεωρούσε τον έαυτό του 
άμαρτωλότερο όλων, ανάξιο νά ονομάζεται άπόστο¬ 
λος, καί έκτρωμα. Ό άπόστολος μάς καλεΐ νά γί¬ 
νωμε μιμηταί του με ποία έννοια; Μέ την έννοια, 
πού αύτός έγινε μιμητής τού Χριστού: «Μιμηταί 
μου γίνεσθε, καθώς κάγώ Χρίστου» (Α' Κορ. ια' 
1). Κατ’ ουσίαν ό άπόστολος μάς καλεΐ νά γίνωμε 
μιμηταί τού Χριστού. Καί παρουσιάζοντας τον έαυ¬ 
τό του ώς μιμητή τού Χριστού, εινε σάν νά λέγη: 
Ή μίμησι τού Χριστού δεν εινε άδύνατη. Ό χρι¬ 
στιανισμός δεν εινε ουτοπία. Αφού έγώ, ό μεγά¬ 
λος διώκτης τού Χριστού, έγινα μιμητής του, δύνα- 
σθε νά γίνεσθε καί σείς, μιμούμενοι έμενα, καθώς 
έγώ τό Χριστό. 

Αδελφοί! Σκοτεινοί άνθρωποι στήν εποχή μας, 
ένεργούμενα τοΰ Σατανά, μέ δλα τά σύγχρονα μέ¬ 
σα ώς πρότυπα γιά μίμησι προβάλλουν αμαρτωλούς 
καί άσεβεΐς τύπους, πού άρνήθηκαν τήν εύγένεια 
τής άνθρωπίνης φύσεως καί έξωμοιώθηκαν μέ τά 
κτήνη. Αλλά γιά μάς, πού πιστεύουμε στήν ευγέ¬ 
νεια τής άνθρωπίνης φύσεως καί στον ύψηλό προ¬ 
ορισμό τού άνθρώπου, πρότυπα εινε οί άγιοι, καί 
ύπεράνω των άγιων πρότυπο εινε ό Χριστός, ό 
"Αγιος των άγιων, ό Θεός πού έγινεν "Ανθρωπος 

γιά νά κάνη τούς Ανθρώπους θεούς. Εκείνοι δε οί 
άνθρωποι γίνονται θεοί, πού γίνονται μιμηταί του 
καί «σύμμορφοι τής είκόνος» του (Ρωμ. η' 29). 

Αδελφοί! Ν’ Αντιγράφομε και ν’ άπομιμούμεθα 
τό Πρότυπο. Ή Αντιγραφή και ή άπομίμησι δεν 
είνε δύσκολο πράγμα. Τα δύσκολα ή μάλλον τα 
αδύνατα Ικανέ ό ίδιος ό Χριστός, και σέ μάς άφη¬ 
σε τα εύκολα. Έαν πιστεύομε και λαμβάνωμε Χά- 
ρι, όντως τα πράγματα είνε εύκολα. Ό Χριστός 
είπε, «Χωρίς έμοϋ ον δύνασθε ποιεϊν ονδέν» (Ιω¬ 
άν. ιε' 5), και ό απόστολος τού Χριστού είπε, 
«Πάντα Ισχύω έν τφ ένδυναμοΰντί με Χριστφ» 
(Φιλιπ. δ' 13). Με τή δύναμι τού Χριστού, τού με¬ 
γάλου θεού και μεγάλου Ανθρώπου, έμεΐς οί 
μικροί. Αδύνατοι και Αμαρτωλοί άνθρωποι γινόμε- 
θα θεοί, θεοί κατά χάριν, χαριτωμένα καί θεωμέ- 
να πλάσματα, πού παραλαμβάνουν Ασάλευτη βα¬ 
σιλεία, πάνω άπό τα άστρα καί τούς γαλαξίες, καί 
βασιλεύουν στούς άπεράντους αιώνες, «καί τής βα¬ 
σιλείας αυτών ούκ έσται τέλος». 

€ΡΓΑ ΤΟΥ ΙΔΙΟΥ ΣΥΓΓΡΑΦ6ΩΣ 


3ΦΡ7&ΙΪ νΜΜΦΙΙ 

Περιέχει εκλεκτούς ύμνους διαφόρων κινητών και ακι¬ 
νήτων εορτών τού εκκλησιαστικού έτους, οί όποιοι ερμη¬ 
νεύονται με σαφήνεια καί πληρότητα. Πριν άπό την 
ερμηνεία τών ύμνων ύπάρχει πάντοτε μία εισαγωγή στο 
νόημα τής εορτής με επίκαιρες πνευματικές σκέψεις. 

ΆποτελεΤται άπό 197 σελίδες. 

Πρόκειται για μία σοβαρή μελέτη, μέ την όποια άπο- 
δεικνύεται μέσα από την αγία Γραφή ότι ό Κύριος ημών 
Ιησούς Χριστός εϊνε Γιαχβέ, δηλαδή Θεός αληθινός. Ή 
Θεότης τού Χριστού όποδεικνύεται εδώ κυρίως φιλολο¬ 
γικά, διά τού εβραϊκού ονόματος Γιίαχβέ. Άποδεικνύε- 
ται, δηλαδή, ότι μέσα στήν άγια Γραφή ό Χριστός ονο¬ 
μάζεται —καί μάλιστα πολλές φορές — μέ τό όνομα 
Γιαχβέ, τό άποκλειστικώς προσωπικό όνομα τού άληΘι- 
νοΰ Θεού στήν έβραϊκή γλώσσα. Τό επιχείρημα, ότι ό 
Χριστός εϊνε Γιαχβέ, εϊνε τό συντριπτικώτερο καί άπο- 
φασιστικώτερο κατά τών άρνητών τής αγίας Τριόδος, 
καί μάλιστα κατά τών μαρτύρων τού Ιεχωβά ή χιλιο¬ 
στών. 

Άποτελεϊται άπό 350 σελίδες. 

Στο βιβλίο αυτό ό συγγραφέας διαπραγματεύεται 26 
βασικά Θέματα, στα οποία ή * Ορθοδοξία διαφέρει από 
τον χιλιασμό. Τέτοια είνε τά Θέματα «’ Εκκλησία», « Ιερά 
Παράδοσις», « Ό Τριαδικάς Θεός», « Ή Άνάστασις τού 
Χριστού», «Ψυχή ή πνεύμα», «Τά Μυστήρια», «Παρθέ¬ 
νος Μαρία», «"Αγιοι», «Σταυρός», «Εικόνες», «Θαύμα¬ 
τα», «Πατρίς», « Ό πόλεμος τού Αρμαγεδώνος», « Ή 
χιλιετής βασιλεία», «'Ο Παράδεισος» κ.ά. Εϊνε ένα 
εύχρηστο βοήΘημα γιά τήν άντιμετώπισι τής αιρέσεως 
τού χιλιασμού αλλά κατά μέγα μέρος και τής αιρέσεως 
τού προτεσταντισμού. 

Αποτελεΐται από 344 σελίδες. 

Τόμοι Α', Β' και Γ' 

7ο τρίτομο αυτό έργο περιλαμβάνει πρωτότυπες ερμη¬ 
νείες μέ σοβαρά επιχειρήματα σε ενα πλήθος από δύσκο¬ 
λα γραφικά χωρία. Στην αρχή τού Β ' τόμου δημοσιεύ¬ 
ονται κρίσεις ειδημόνων (ιεραρχών; καθηγητών κ.λπ.) 
επί του προηγηθεντος Α' τόμου των ερμηνειών. 

Ό Α' τόμος όποτελεΐται άπό 398 σελίδες, ό Β' άπό 
330, και ό Γ' άπό 625 (σύνολο 1353 σελίδες). 

Από τα βιβλία τής Καινής Διαθήκης τό βιβλίο των 
«Πράξεων» εϊνε άριστος καθρέπτης γιά να βλέπουμε τις 
ατέλειες, τα μειονεκτήματα καί τα έλαττώματά μας ως 
χριστιανοί, να έλεγχώμεθα, να στενάζωμε καί να πο¬ 
θούμε αλλαγή καί επιστροφή στη ζηλευτή ζωή καί δράσι 
των άποστολικών χρόνων. Τό βιβλίο «Πράξεις Απο¬ 
στόλων», χωρισμένο σε 60 μαθήματα, βοηθεϊ τον μελε¬ 
τητή νά έμβαθύνη ατά νοήματα τής Βίβλου. €ΐνε ιδιαι¬ 
τέρως κατάλληλο γιά κυκλάρχες καί γιά κάθε εργάτη 
τού ευαγγελίου. 

Άποτελεΐται άπό 555 σελίδες. 

"Ολη ή επί γης ζωή τού Κυρίου ήταν μια σειρά ταπει¬ 
νώσεων, πού άρχισαν από τη σάρκωσι για να κορυφω- 
Θοΰν με την άκρα ταπείνωσι τού σταυρού στο Γολ¬ 
γοθά. Και άλες αυτές οι ταπεινώσεις για ποιόν;... 

Ή βασική και τόσο διδακτική αυτή άλήΘεια εινε το 
κέντρο του βιβλίου. 

Άποτελεΐται από 224 σελίδες. 

’εξηγεί άπλά τό Κατά Ματθαίον ευαγγέλιο, πρώτο 
Βιβλίο τής Κ. Διαθήκης. Διαιρείται σε 50 μαθήματα, εϊνε 
χρήσιμο ώς βοήθημα για κύκλους συμμελέτης αγίας 
Γραφής. ’εφοδιασμένο με λεπτομερές λεξιλόγιο, εξο¬ 
μαλύνει πολλές έρμηνευτικές δυσχέρειες τού κειμένου. 
Περιέχει πολλά άντιαιρετικά καί απολογητικά στοιχεία. 
Συνιστάται καί ώς χρήσιμο εφόδιο γιά την προσωπική 
μελέτη τής άγιας Γραφής. 

ΆποτελεΤται από 411 σελίδες. 

